
Acatistul cuviosului părinte Porfirie Kavsokalivitul, noul făcător de minuni 


ei 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Pe părintele nostru Porfirie, făcătorul de minuni, care a împărțit mană din pustia 
binecuvântată a Sfântului Munte celor ce flămânzeau în pustia duhovnicească a 
lumii, veniți să îl lăudăm, binecredincioşilor, şi pentru rugăciunile pe care le înalță 
Domnului pentru mântuirea neamului creştinesc să îi mulțumim cântându-i: Bu- 
cură-te, părinte Porfirie, biserică vie a lui Dumnezeu! 


Icosul 1 
Ai auzit dulcele glas al Preadulcelui lisus chemându-te la nunta cea veşnică şi 
zicând: 






noi, vrând a fi părtaşi fericirii tale, îţi aducem aceste laude: 

Bucură-te, cel ce mijloceşti înaintea Sfintei Treimi pentru mântuirea noastră; 
Bucură-te, rod înmiresmat al tradiției Sfinților părinţi; 

Bucură-te, ostaş îmbrăcat în armură duhovnicească; 

Bucură-te, furtună care spulberi cuiburile ereticilor; 

Bucură-te, cel ce te-ai dăruit în întregime fiecăruia dintre cei ce te cercetau; 
Bucură-te, că luptând împotriva puterilor întunericului, le-ai biruit; 
Bucură-te, că ai apărat predaniile bisericeşti şi ai stat împotriva rătăcirilor de multe 
feluri; 

Bucură-te, că i-ai binecuvântat pe cei ce au mărturisit minunile tale; 
Bucură-te, că i-ai mustrat pe cei ce au spus despre tine lucruri neadevărate; 
Bucură-te, cel ce stai departe de cei care răstălmăcesc minunile tale; 

Bucură-te, cel ce primeşti laudele aduse de către cei binecredincioşi; 
Bucură-te, ceară însemnată cu pecetea sfinţeniei; 
Bucură-te, părinte Porfirie, biserică vie a lui Dumnezeu! 


Condacul al 2-lea 

Știind micimea vieţuirii noastre, să nu deznădăjduim aflând nevoinţele prea cuvio- 
sului părinte Porfirie, nici să încercăm a le urma fără dreaptă socoteală, şi mai ales 
să nu căutăm a agonisi harismele sale, căci nu puţină vătămare vom afla. Ci să cău- 
tăm a învăţa de la el smerenia şi dragostea pentru cele sfinte, ca să îi putem cânta 
lui Dumnezeu: Aliluia! 


Icosul al 2-lea 

Ai primit la botez numele de Evanghelie, care se tâlcuieşte „Bună-Vestire", şi înt- 
reaga ta viaţă a fost o bună-vestire despre lucrarea Duhului Sfânt şi despre dobân- 
direa veşniciei de către oamenii care, trecători fiind prin viaţa pământească, L-au 
cunoscut pe Domnul care ieri, astăzi şi în veac Acelaşi este, şi din revărsarea inimii 
ți-au cântat: 

Bucură-te, că din pruncie ai fost păzit de Cel a cărui întrupare a fost binevestită de 
înger; 

Bucură-te, că din fragedă vârstă ai năzuit să îi închini Domnului viaţa ta; 
Bucură-te, că din copilărie ai plecat la Muntele Athos ca să urci muntele virtuților; 
Bucură-te, că atunci când te-ai lovit din greşeală cu securea în picior ai cerut aju- 
torul Maicii Domnului; 

Bucură-te, că ocrotitoarea Sfântului Munte ţi-a oprit de îndată şiroirea sângelui; 
Bucură-te, că ai trăit acoperit de Sfântul ei acoperământ; 

Bucură-te, că pentru vieţuirea ta cucernică ai fost hirotonit preot; 

Bucură-te, că ajutând mulţimi de oameni nu ţi-ai pierdut liniştea; 

Bucură-te, luminător al Atenei şi a toată Grecia; 

Bucură-te, că ai fost căutat de pelerini veniţi din toată lumea; 

Bucură-te, că ai trăit în vremurile noastre nevoinţe aspre ca ale părinţilor din ve- 
chime; 

Bucură-te, că până la moarte L-ai slujit cu jertfelnicie pe Hristos; 

Bucură-te, părinte Porfirie, biserică vie a lui Dumnezeu! 


Condacul al 3-lea 

Nu pentru vreo nevoinţă aparte s-au revărsat asupra ta râurile binecuvântărilor, ci 
pentru că luând asupra ta crucea grea a ascultării ai urmat Domnului care S-a arătat 
pe Sine ascultător până la moarte, şi lepădând voia ta la picioarele bătrânilor tăi ai 
învăţat de la aceştia cântarea: Aliluia ! 

Icosul al 3-lea 

Să vadă roadele ascultării cei ce vor să trăiască neavând povăţuitor, cei care plini 
fiind de mândrie cred că au găsit un drum mai scurt către Dumnezeu, şi să îşi 
cunoască înşelarea. lar noi să luăm aminte la vieţuirea prea cuviosului părinte 
Porfirie şi cerându-i să mijlocească la Dumnezeu ca să primim puterea de a merge 
pe calea ascultării, să îi cântăm aşa: 

Bucură-te, rob al lui Hristos care ai cunoscut ce înseamnă adevărata libertate; 
Bucură-te, că nu ai cunoscut povara libertăţii pătimaşe; 

Bucură-te, cel ce supunându-te bătrânilor tăi ai înţeles taina ascultării; 

Bucură-te, că părinţii Pantelimon şi Ioanichie te-au învăţat lepădarea voii; 
Bucură-te, că atunci când ţi s-au deschis ochii duhovniceşti i-ai văzut cu duhul pe 
bătrânii tăi; 

Bucură-te, cel ce făcând ascultare ai ieşit din chilia unui părinte pe fereastră; 
Bucură-te, că nu te-ai mâhnit când frumoasa pasăre cioplită fără binecuvântare ţi-a 
fost frântă; 

Bucură-te, că aşa s-a frânt şi gândul inimii tale de a face ceva după propria voie; 
Bucură-te, că prin rugăciune ai devenit asemenea stâlpilor monahismului; 
Bucură-te, că ieşind în mijlocul oamenilor te-ai sârguit să te jertfeşti pentru ei; 
Bucură-te, că ai ridicat mănăstirea din Milesi ca pe un chivot al cunoaşterii lui 
Dumnezeu; 

Bucură-te, cel ce ai găsit în Sfânta Scriptură şi în Vieţile Sfinților chipuri de sfin- 
ţenie; 

Bucură-te, părinte Porfirie, biserică vie a lui Dumnezeu! 


Condacul al 4-lea 

"Dacă nu ar fi scris Sfântul loan Scărarul cartea despre dumnezeiescul urcuş, ar fi 
putut-o scrie cu pricepere părintele Porfirie", s-a dat mărturie despre măsura spo- 
ririi tale; văzându-te Domnul că din copilărie ai vrut să urmezi viaţa de nevoinţă a 
unui alt avvă loan, cel numit Colibaşul, a venit în întâmpinarea ta şi ţi-a călăuzit 
paşii pe treptele scării Raiului, iar tu I-ai cântat cu umilinţă: Aliluia! 


Icosul al 4-lea 

Mincinoşi sunt ritorii care învață că vremea sfinţeniei a trecut, că în vremurile 
noastre nu mai este cu putință omului să meargă pe calea cea strâmtă pe care o 
arată Scriptura; nouă numai a cugeta la vieţuirea ta ne este de ajuns pentru a sta 
împotriva unora ca aceştia, care nu vor să cânte împreună cu noi: 

Bucură-te, că urmând Sfântului loan Colibaşul, L-ai primit pe Hristos în chilia ini- 
mii tale; 

Bucură-te, că Sfântul Porfirie al Gazei te-a crescut ca pe un urmaş al său; 
Bucură-te, bucurie a Sfântului Atanasie şi a celorlalți cuvioşi aghioriţi; 

Bucură-te, cel ce ieşind din Sfântul Munte nu ai părăsit smerenia Sfântului Siluan; 
Bucură-te, că primind bastonul trimis de Sfântul Gherasim ai primit şi bine- 
cuvântarea acestuia; 

Bucură-te, cu Sfântul Vasile cel mare care te-a ajutat să ridici aşezământul din Mi- 
lesi; 

Bucură-te, cu Sfinţii ierarhi Nicolae şi Spiridon, neobosiţii făcători de minuni; 
Bucură-te, cu Sfinţii Cosma şi Damian şi cu ceilalți Sfinţi doctori fără de arginţi; 
Bucură-te, cel ce ai fost asemănat cu Sfântul Serafim de la Sarov; 

Bucură-te, că ai arătat lumii că harismele Sfântului Nectarie din Eghina nu s-au 
pierdut; 

Bucură-te, cu soborul tuturor cuvioşilor Părinţi şi cuvioaselor Maici; 

Bucură-te, floare din buchetul Maicii Domnului care ai împrăştiat mireasma din 
grădina ei; 

Bucură-te, părinte Porfirie, biserică vie a lui Dumnezeu! 


Condacul al 5-lea 

Deşi în timpul vieţii ai avut parte de apăsătoare boli, părinte, nu te-ai lăsat biruit de 
durere, ci le-ai răbdat cu mucenicească răbdare, şi în loc să cârteşti ai primit sufe- 
rinţa cu seninătate, cântându-l lui Dumnezeu: Aliluia! 


Icosul al 5-lea 

Cine poate să stea departe de mijlocirile tale, ştiind câtă mulţime de bolnavi au 
simţit ajutorul tău? Cine oare va şovăi să alerge la tine, aflând că din zi în zi nu- 
mărul celor ce au primit sănătate trupească şi sufletească sporeşte fără încetare? O, 
părinte Porfirie, pentru grija pe care ai arătat-o şi o arăţi celor bolnavi, primeşte de 
la noi laudele acestea: 

Bucură-te, că suferind grele boli ai primit puterea de a-i ajuta pe bolnavi; 
Bucură-te, că i-ai învăţat pe oameni că vindecarea adevărată vine de la Dumnezeu; 
Bucură-te, că însemnând bolnavii cu semnul sfintei cruci le-ai uşurat durerile; 
Bucură-te, cel ce i-ai ferit pe credincioşi de doctorii cei închipuiţi care au puteri 
diavoleşti; 

Bucură-te, că ai vindecat de paralizie pe femeia celui ce a venit să te caute la mă- 
năstire; 

Bucură-te, că deşi acela nu te-a găsit a avut mare credinţă în puterea mijlocirilor ta- 
le tainice; 

Bucură-te, că aşa cum ai vindecat-o pe femeia sa îi poţi vindeca şi pe cei pentru ca- 
re ne rugăm; 

Bucură-te, că i-ai mângâiat pe cei căzuţi în deznădejde; 

Bucură-te, că i-ai povăţuit să poarte crucea răbdării; 

Bucură-te, că bolnavilor care i-au cerut ajutorul le-ai adus grabnică tămăduire; 

Bucură-te, cel ce şi acum te rogi pentru cei aflaţi în diferite suferinţe; 
Bucură-te, că pentru tine nu există boli de nevindecat; 
Bucură-te, părinte Porfirie, biserică vie a lui Dumnezeu! 


Condacul al 6-lea 

Nici un om nu este fără de păcat, nici un om nu se poate făli că a scăpat de orice 
urmă a bolii. Ştiind că nu numai trupurile noastre, ci şi sufletele noastre sunt atinse 
de boală, dar ştiind şi că Dumnezeu este Cel ce dăruieşte sănătate celor drept- 
credincioşi, îţi cerem să te rogi ca împreună cu cei tămăduiţi de bolile lor să Îi pu- 
tem cânta lui Dumnezeu: Aliluia! 


Icosul al 6-lea 

Noule doctor fără de arginţi, părinte Porfirie, mulţumindu-ţi că prin nenumărate 
minuni ai dăruit celor suferinzi tămăduirea, nu vom obosi vestind celorlalți vin- 
decările făcute prin rugăciune către Dumnezeu, şi pentru aceasta te rugăm să pri- 
meşti drept plată mulțumirile noastre: 

Bucură-te, că pe pruncul care nu se mişca l-ai vindecat spre bucuria părinților lui; 
Bucură-te, pentru copiii care primind vindecare trupească L-au slăvit pe Dumne- 
zeu; 

Bucură-te, că pe femeia necăjită de boala bărbatului ei ai invăţat-o să se ferească de 
tulburarea adusă de diavol; 

Bucură-te, cel ce îi ocroteşti pe cei care se îngrijesc cu dragoste de bolnavi; 
Bucură-te, cel ce vedeai şi vezi mai bine decât doctorii bolile oamenilor; 

Bucură-te, cel ce stai împotriva doctorilor nepricepuţi ca să-i fereşti pe bolnavi de 
mai multă suferinţă; 

Bucură-te, cel ce te-ai arătat bolnavei care suferea de tromboză şi ai vindecat-o; 
Bucură-te, că mai târziu aceasta a recunoscut chipul tău şi aşa a înţeles de la cine a 
primit ajutorul; 

Bucură-te, că doctorii au rămas fără grai în faţa vindecărilor pe care le-ai făcut; 
Bucură-te, balsam care aduci de la Dumnezeu vindecare trupească şi sufletească; 
Bucură-te, că prin rugăciunile tale s-a biruit rânduiala firii, 

Bucură-te, cel ce îi întăreşti pe cei care mărturisesc vindecările tale minunate; 
Bucură-te, părinte Porfirie, biserică vie a lui Dumnezeu! 


Condacul al 7-lea 

Răbdând suferinţele ca un al doilea Iov, ai arătat prin viaţa ta că încercările îngă- 
duite de Dumnezeu nu covârşesc puterea omenească, şi că oricât de grele ar fi ace- 
stea, dacă ne luptăm să le biruim, Mântuitorul Hristos va pune pe frunţile noastre 
cununi strălucitoare, pentru care îi cântăm: Aliluia! 

Icosul al 7-lea 

Auzind cum în timpul vieții şi după moarte i-ai izbăvit de felurite ispite pe cei 
cărora le-ai cunoscut neputinţele, şi aflându-ne noi înşine în ispite fără de număr, 
căci viermele păcatului nu doarme, dorim să te avem ca ocrotitor al nostru, şi pen- 
tru aceasta îți cântăm: 

Bucură-te, că trecând prin furtuna necazurilor ai primit puterea de a-i ajuta pe cei 
ispitiți; 

Bucură-te, că i-ai făcut dreptate slujbaşului învinuit pe nedrept; 

Bucură-te, că pe tânăra care vroia să se sinucidă ai scăpat-o din ghearele diavo- 
lului; 

Bucură-te, că ai prevenit maicile de la Mănăstirea Jazak să nu bea apă din fântâna 
otrăvită de necredincioşi; 

Bucură-te, că fără teamă în vreme de război ai scăpat o fată de la pângărire; 
Bucură-te, că l-ai izbăvit pe ucenicul tău de primejdia din adâncurile apelor; 
Bucură-te, cel ce dai cu prisosinţă cele de trebuinţă credincioşilor; 

Bucură-te, că printr-o minune Cel ce a înmulțit peştii în pustie te-a vădit a fi ase- 
menea Lui; 

Bucură-te, că această minune şi altele asemenea ei au fost tăinuite până după moa- 
rtea ta; 

Bucură-te, cel ce te-ai arătat în chip minunat celor care ţi-au cerut ocrotirea; 
Bucură-te, că oricine te cheamă în ajutor cu credinţă primeşte sprijinul tău; 
Bucură-te, că nenumărate sunt facerile de bine pe care ni le-ai arătat; 

Bucură-te, părinte Porfirie, biserică vie a lui Dumnezeu! 


Condacul al 8-lea 

Cum să nu ne veselim de minunile tale? Cum să nu tresalte inimile noastre la 
aflarea bucuriei pe care o aduci celor ce te cinstesc, tainicule povăţuitor al călug- 
ărilor şi al mirenilor? Știind că ducând viaţă monahicească tu ai fost călăuză pri- 
cepută şi pentru familiile care în viforul lumii au căutat liniştea duhovnicească, îi 
cântăm Celui care te-a înţelepţit: Aliluia! 


Icosul al 8-lea 

Văzând cum vrăjmaşul diavol se luptă ca mirenii să ducă o viaţă cât mai pătimaşă, 
aducându-le tulburare în suflet şi şoptindu-le că numai în mănăstiri se poate duce o 
viaţă bineplăcută lui Dumnezeu, tu i-ai povăţuit să stea împotriva acestuia şi să 
ducă lupta cea bună, iar ei sporind în vieţuirea duhovnicească ţi-au cântat: 
Bucură-te, că îi afli pe fiui risipitori şi te rogi pentru ei; 

Bucură-te, că aduci pacea în familile dezbinate; 

Bucură-te, că le-ai descoperit celor căzuţi calea pocăinţei; 

Bucură-te, că i-ai ajutat pe aceştia să ajungă fii credincioşi ai Bisericii; 

Bucură-te, că i-ai învăţat pe părinţi să trăiască o viaţă sfântă pentru ca fiii lor să fie 
păziţi de ispite; 

Bucură-te, că rugându-se Domnului ucenica ta a fost peţită de tânărul pe care îl iu- 
bea; 

Bucură-te, că domolind împotrivirile părinților lui, au reuşit să se căsătorească; 
Bucură-te, că le-ai vorbit despre Hristos tinerilor care necunoscând lumina trăiau în 
patimi; 

Bucură-te, că ei ţi-au sărutat picioarele cu dragoste; 

Bucură-te, sprijin al celor ce vor să îşi întemeieze o familie; 

Bucură-te, că Domnul ţi-a dat priceperea de a fi călăuză pentru cei căsătoriți; 
Bucură-te, blând duhovnic care cu iscusinţă ai vindecat rănile sufleteşti, 

Bucură-te, apostol al sfinţeniei în vremuri de mare tulburare; 

Bucură-te, părinte Porfirie, biserică vie a lui Dumnezeu! 


Condacul al 9-lea 

Doamne, cel ce ne-ai zis "Fiţi sfinţi, că Eu, Domnul Dumnezeul vostru, sfânt 
sunt”, care prin gura prea cuviosului părinte Porfirie ne-ai amintit această 
poruncă a Ta, iar noi am priceput că numai dacă vom merge pe calea sfinţeniei 
vieţile noastre vor cunoaşte împlinirea, acoperă-ne cu harul Tău cel ceresc ca să 
mergem pe această cale fără a fi vătămaţi de cursele diavolului şi să îţi cântăm 
în toată vremea: Aliluia! 


Icosul al 9-lea 

Ceea ce mărturiseşte întreaga predanie a Răsăritului, şi anume că Dumnezeu S-a 
făcut om pentru ca omul să se sfinţească, este cu anevoie de priceput; dar ascul- 
tându-te pe tine, prea cuvioase părinte, că ne îndemni să ajungem la măsura sfin- 
țeniei, oricât de mari ar fi ispitele care ne apasă, îţi zicem: 

Bucură-te, icoană a virtuţilor poleită cu aurul smereniei; 

Bucură-te, că nu numai pe monahi, ci şi pe mireni i-ai îndemnat să rostească rugă- 
ciunea lui lisus; 

Bucură-te, că îi vezi pe creştinii râvnitori strălucind ca nişte făclu; 

Bucură-te, că l-ai văzut pe părintele Yannis îmbrățişându-şi preoteasa în lumina 
Raiului; 

Bucură-te, dascăl al cugetării la cele sfinte; 

Bucură-te, că săvârşind dumnezeieştile slujbe inima ta a devenit altar al Celui Prea- 
înalt; 

Bucură-te, că aflând nevoinţele tale sporim în nevoinţă; 

Bucură-te, că prin postiri îndelungate ţi-ai hrănit sufletul cu putere cerească; 
Bucură-te, lumânare care te-ai asemănat rugului lui Moise; 

Bucură-te, că prin înţelepciune duhovnicească 1-ai întrecut pe înţelepţii lumii ace- 
steia; 

Bucură-te, că ne-ai îndemnat ca prin lungi privegheri să călătorim spre odihna veş- 
nică; 

Bucură-te, adeverire a învierii lui Hristos; 

Bucură-te, părinte Porfirie, biserică vie a lui Dumnezeu! 


Condacul al 10-lea 

Fiind aprins de dragostea cea duhovnicească şi vrând să propovăduieşti oamenilor 
credinţa în Hristos, pentru râvna ta Domnul te-a chemat să fii părtaş darurilor 
Sfinţilor apostoli şi prin harisma vorbirii în limbi ai grăit pe înţelesul celor de alt 
neam, iar ei mirându-se de sfinţenia ta au strigat lui Dumnezeu: Aliluia! 


Icosul al 10-lea 

Vrând tu să o ajuţi pe tânăra Annoula să lepede cugetările deşarte şi să creadă în 
Atotputernicul Dumnezeu, nu ţi-a fost oprelişte necunoaşterea limbii pe care o vor- 
bea aceasta, ci prin darul lui Dumnezeu ai trecut de acestă stavilă, spre bucuria ce- 
lor care te laudă aşa: 

Bucură-te, că niciodată nu ai greşit când ai spus oamenilor cele pe care ţi le-a arătat 
Domnul; 

Bucură-te, cel ce din smerenie nu I-ai cerut Domnului harisme alese; 

Bucură-te, că nu te-ai mândrit pentru darurile cu care Dumnezeu te-a covârşit,; 
Bucură-te, că primindu-le nu ai contenit cugetarea smerită la propria ta păcăto- 
şenie; 

Bucură-te, că minunile le-ai făcut nu spre lauda ta, ci spre slava lui Dumnezeu; 
Bucură-te, că şi noi am urmat povaţa pe care i-ai dat-o femeii credincioase, şi nu ne 
îndoim de harismele tale; 

Bucură-te, că ai trăit bucuria Rusaliilor; 

Bucură-te, cel ce prin luminare dumnezeiască ai înţeles necazurile oamenilor; 
Bucură-te, că ai astupat gurile celor care cârteau împotriva darurilor Sfântului Duh; 
Bucură-te, că ne-ai lămurit că puterile celor depărtaţi de Biserică vin de la îngerii 
căzuţi; 

Bucură-te, stavilă pentru cei care fund stăpâniţi de diavol imitau darul vorbirii în 
limbi; 

Bucură-te, cel ce cunoşteai graiurile păsărilor şi ale animalelor: 

Bucură-te, părinte Porfirie, biserică vie a lui Dumnezeu! 


Condacul al 11-lea 
Cuvântul despre trecerea în veşnicie, cum că "de vei muri înainte de a muri, nu vei 
mai muri atunci când vei muri", a fost sorbit de inima ta însetată de cunoaştere şi 

luminându-te te-ai împărtăşit de această trăire când moartea ta a devenit un puter- 
nic: Aliluia! 


Icosul al 11-lea 

"După ce voi pleca la Domnul, eu voi continua să vă vorbesc. Voi, oare, mă veţi 
auzi?”', ne-ai întrebat pe toţi cei care te purtăm cu dragoste în inimile noastre. 
Nefiind vrednici de a auzi cuvintele tale pline de putere, facem ceea ce ne este cu 
putinţă şi îndrăznim să îţi aducem smerită laudă, ştiind că asculţi glasurile noastre: 
Bucură-te, cel ce ţi-ai aşteptat moartea ca pe o întâlnire cu Dumnezeu; 

Bucură-te, că ai părăsit această lume chemându-L pe Mântuitorul Hristos; 
Bucură-te, că ai adormit în Sfântul Munte, pe care lăuntric niciodată nu l-ai părăsit; 
Bucură-te, că dragostea ta pentru Hristos a covârşit frica morţii; 

Bucură-te, că rugându-te se risipea norul întunecat pe care îl vedeai deasupra unora 
dintre muribunzi; 

Bucură-te, cel ce şi acum te rogi pentru cei aflaţi pe patul de moarte; 

Bucură-te, cel ce ne fereşti de moarte năprasnică; 

Bucură-te, că ultima ta dorinţă a fost "ca toți să fie una", după cum voieşte Hristos; 
Bucură-te, că te-ai rugat ca toți oamenii să îl cunoască pe Dumnezeul părinților no- 
ştri; 

Bucură-te, că Cel ce a înviat din morţi te-a învăţat să biruieşti moartea; 

Bucură-te, că privind blândul tău chip ne umplem de mângâiere; 

Bucură-te, văzând că seminţele pe care le-ai semănat dau roadă îmbelşugată; 
Bucură-te, părinte Porfirie, biserică vie a lui Dumnezeu! 


Condacul al 12-lea 

Aşa precum Sfântul Nectarie a voit ca moaştele sale bine-mirositoare să fie împăr- 
țite spre binecuvântare în tot pământul, şi pretutindeni s-a aflat de minunile sale, tot 
aşa după adormirea ta Dumnezeu a vrut ca cinstirea ta să se răspândească în toate 
colţurile lumii, ca toţi cei care în aceste vremuri de rătăcire au cunoscut că eşti 
stâlp de lumină al dreptei credinţe, să cânte Domnului împreună cu tine: Aliluia! 


Icosul al 12-lea 

Înainte de a primi cinstirea cuvenită de la oamenii cei muritori, bine plăcutule al 
lui Dumnezeu, ai primit o cinstire mai înaltă, căci ai fost prăznuit în Biserica Ce- 
rească de soborul celor care îmbrăcaţi în veşminte luminoase cântau îngereşte tro- 
parul tău, şi cărora următori făcându-ne noi îţi zicem cu mare glas: 

Bucură-te, dar nepreţuit pe care Dumnezeu l-a dăruit Bisericii; 

Bucură-te, că am fost povăţuiţi în chip minunat să ne rugăm ţie; 

Bucură-te, că însuşi Domnul S-a îngrijit să primeşti cinstire de la oameni; 
Bucură-te, ascultând laudele celor care aşteaptă tainica ta povăţuire; 

Bucură-te, că aşa cum te rugai înainte împreună cu ucenicii tăi, te rogi acum cu noi 
toţi; 

Bucură-te, că precum îţi ocroteai fiii duhovniceşti acum ne ocroteşti şi pe noi; 
Bucură-te, că numărul celor care te cinstesc creşte fără încetare; 

Bucură-te, prieten al celor care învaţă de la tine urcuşul duhovnicesc; 

Bucură-te, că cei ce au privit chipul tău luminat vor să atingă şi sfintele tale moa- 
şte; 

Bucură-te, candelă aprinsă de Părintele Ceresc; 

Bucură-te, ucenic al Fiului lui Dumnezeu; 

Bucură-te, vas ales al Sfântului Duh; 

Bucură-te, părinte Porfirie, biserică vie a lui Dumnezeu! 


Condacul al 13-lea (de trei ori) 

O, prea cuvioase părinte Porfirie, făcătorule de minuni, primind această puțină 
rugăciune de la noi, cei ce din prea plinul inimii îţi aducem laude după cuviință, 
ajută-ne să punem început bun şi lepădând toate patimile şi poftele să trăim ca 
mădulare sfinte ale Bisericii, ca împreună cu tine să putem cânta în vecii vecilor: 
Aliluia! 


Apoi iarăşi se zice: 
Icosul 1 


Ai auzit dulcele glas al Preadulcelui lisus chemându-te la nunta cea veşnică şi 
zicând: 







noi, vrând a fi părtaşi fericirii tale, îți aducem aceste laude: 

Bucură-te, cel ce mijloceşti înaintea Sfintei Treimi pentru mântuirea noastră; 
Bucură-te, rod înmiresmat al tradiției Sfinților părinți; 

Bucură-te, ostaş îmbrăcat în armură duhovnicească; 

Bucură-te, furtună care spulberi cuiburile ereticilor; 

Bucură-te, cel ce te-ai dăruit în întregime fiecăruia dintre cei ce te cercetau; 
Bucură-te, că luptând împotriva puterilor întunericului, le-ai biruit; 
Bucură-te, că ai apărat predaniile bisericeşti şi ai stat împotriva rătăcirilor de multe 
feluri; 

Bucură-te, că i-ai binecuvântat pe cei ce au mărturisit minunile tale; 
Bucură-te, că i-ai mustrat pe cei ce au spus despre tine lucruri neadevărate; 
Bucură-te, cel ce stai departe de cei care răstălmăcesc minunile tale; 
Bucură-te, cel ce primeşti laudele aduse de către cei binecredincioşi; 
Bucură-te, ceară însemnată cu pecetea sfinţeniei,; 

Bucură-te, părinte Porfirie, biserică vie a lui Dumnezeu! 


Ar Dr De De De de De Dr De De De De dr Dr Dr De de De de de dr dr A A 


Xp XP XP 3 Ie A E E 30 E 3 2 2 E E E 30 30 30 IE De E DP E IE IE IE IE XX 


Die De de e Ar e De De De dr De Dr De de De De De De Dr Dr De de de dr dr d 


Condacul 1 

Pe părintele nostru Porfirie, făcătorul de minuni, care a împărțit mană din pustia 
binecuvântată a Sfântului Munte celor ce flămânzeau în pustia duhovnicească a 
lumii, veniți să îl lăudăm, binecredincioşilor, şi pentru rugăciunile pe care le înalță 
Domnului pentru mântuirea neamului creştinesc să îi mulțumim cântându-i: Bucu- 
ră-te, părinte Porfirie, biserică vie a lui Dumnezeu! 


După aceasta se zice această: 


Rugăciune 





Prea cuvioase părinte Porfirie, robule al Dumnezeului celui viu, primeşte laudele 
pe care ţi le aducem cu inimă smerită şi mijloceşte înaintea lui Dumnezeu pentru 
mântuirea noastră. 


Ocroteşte-ne de tot răul şi de toată tulburarea. Ajută-ne să biruim ispitele care ne 
stau înainte şi prin răbdarea noastră să dobândim cununile cele netrecătoare. lar la 
înfricoşătoarea Judecată să fim feriţi de veşnica pedeapsă şi să fim aşezaţi în partea 
cea de-a dreapta, unde cu soborul tuturor sfinților te veseleşti de frumuseţile ce- 

reşti. Ca primind grabnicul tău ajutor să îi mulţumim în vecii vecilor Dumnezeului 
care te-a proslăvit. Amin. 

Troparul părintelui Porfirie 





Nu trecuse mult timp din ziua adormirii părintelui Porfirie când, un nepot de-al 
său, de meserie educator, a văzut în vis o biserică uriaşă, scăldată în lumină, aflată 
în înaltul cerului, ce fusese ridicată în cinstea părintelui Porfirie şi în mijlocul 
căreia şedea însuşi părintele Porfirie. Totodată a văzut cum numeroşi oameni ai lui 
Dumnezeu, îmbrăcaţi în straie de lumină şi purtând cununi strălucitoare, se 
adunaseră înăuntrul dar şi în afara bisericii şi cântau cu glasuri melodioase un 
tropar, al cărui text şi a cărui muzică erau închinate părintelui Porfirie. Nepotul 
părintelui a auzit de atâtea ori în vis acest tropar, încât l-a învăţat pe de rost! Şi, 
îndată ce s-a trezit, aducându-şi-l bine aminte, l-a scris şi l-a şi înregistrat! 


Acesta este troparul: 

După cum pe pământ te rugai pentru tămăduirea neputinţelor şi pentru iertarea 
păcatelor noastre, tot astfel şi acum roagă-te în ceruri, părinte Porfirie, şi roagă- 
L pe Hristos Dumnezeul nostru să mântuiască Sufletele noastre. 

Paraclisul Sfântului Porfirie Kavsokalivitul 


A a. a 3 „Aa, 


“a 


(e 
di 


LLS 


Csi dn 


e 
+ 


a 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 

Rugăciunile începătoare 
Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 


Ar Dr dr dr Dr dr Dr dr dr dr dr dr de dr A de dr A dr Ar A dr dr 


Xp IP IP IP 5 II II 2 2 2 2 E E E XXX 


Dr Ar Ar dr Dr dr dr dr Dr dr dr dr Dr dr dr dr De dr dr dr de dr dr fr A d 


Xp PP PP IP IP IP 3 3 II II II 2 E E E E XX 


7. Degrab auzi-mă, Doamne, că a Slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Apoi troparele acestea, glasul al 4-lea: 


La alesul si noul luminător al Bisericii, la strălucitorul dumnezeieştilor raze ale 
trezviei si ale dragostei, ale străvederii, rugăciunii şi ale înţelepciunii, să cădem 
acum credincioşii, cu dorire strigându-i: Nu înceta rugându-l pe Hristos pentru noi, 
Sfinte, părinte Porfirie! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea, Născătoare de Dumnezeu, pururea a spune puterile tale noi nevre- 
dnicii. Că de nu ai fi stat tu înainte, rugându-te, cine ne-ar fi izbăvit pe noi din 
atâtea nevoi? Sau cine ne-ar fi păzit până acum slobozi? Nu ne vom depărta de la 
tine, Stăpână, că tu izbăveşti pe robii tăi pururea din toate nevoile. 


Apoi Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
Cântarea 1 


Irmos: Apa trecând-o ca pe uscat şi din răutatea egiptenilor scăpând, israeliteanul 
a strigat: Izbăvitorului şi Dumnezeului nostru să cântăm. 


Stih: Sfinte părinte Porfirie, roagă-te lui Hristos Dumnezeu pentru noi. 
(se repetă după primele tropare care nu au înainte Slavă... sau Şi acum...) 


Făclia smereniei Domnului şi comoară adâncă de prea alese virtuţi, de toată grăirea 
cea trufaşă a fariseilor, sfinte, păzeşte-mă. 


Stih: Sfinte părinte Porfirie, roagă-te lui Hristos Dumnezeu pentru noi. 


Viaţa înnoindu-ţi cu lumina celor de sus, risipeşte-ne, sfinte, neguroasele patimi, cu 
rugăciunile tale către Hristos. 

Stih: Sfinte părinte Porfirie, roagă-te lui Hristos Dumnezeu pentru noi. 


Prea slăvit părinte eşti între iubitorii de Dumnezeu şi păstor de seamă al mulţimii 
credincioşilor; şi pe noi acum la cereştile locaşuri povăţuieşte-ne. 


Slavă... 


Picură de sus nouă tuturor râul milei Împăratului, celor ce te lăudăm de-a pururea 
ca pe norul sfânt al bogatei Sale milostiviri. 


Și acum... 


De patimile trupeşti curățeşte-mă, cea plină de daruri, ca veşmânt nestricăcios de 
lumină să îmbrac şi eu, nevrednicul robul tău. 


Cântarea a 3-a 

Irmos: Doamne, cel ce ai făcut cele de deasupra crugului ceresc şi ai zidit Biseri- 
ca, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unule, iubitorule de oameni. 


Stih: Sfinte părinte Porfirie, roagă-te lui Hristos Dumnezeu pentru noi. 


Gândul nesfânt şi spurcat mi-l risipeşte cu prea luminatul tău sprijin, părinte, îngră- 
dindu-mi simţirea şi mintea dinspre întinăciunea celui viclean. 


Stih: Sfinte părinte Porfirie, roagă-te lui Hristos Dumnezeu pentru noi. 

Ca un soare al milei ai răsărit de curând şi luminător lumii ce alerga la tine te-ai 
arătat; pentru aceasta cerem solirea ta către Stăpânul a toate, nevoitorul smerit al 
lui Dumnezeu. 

Slavă... 

Sprijin neclintit celor înnpovăraţi de neputinţe eşti, părinte, şi ajutor celor înviforaţi 
cu sârguință dăruieşti, să nu treci acum cu vederea nici ale noastre rugăciuni către 


milostivirea ta. 


Și acum... 

Rugăciunile noastre ca o îndurată primeşte-le, prea nevinovată Stăpână, şi le du 
Fiului tău şi Dumnezeu, mijlocind cu căldură şi neîncetat rugându-te pentru toți. 


Stihiri, glasul al 8-lea: 


Izbăveşte din primejdii pe cei ce năzuiesc cu dragoste la solirile tale, părinte, că tu 
eşti locaş al harului înainte-vederii şi oglindă de daruri a Domnului. 


Caută cu milostivire, întru tot lăudată, Născătoare de Dumnezeu, la necazul cel 
cumplit al trupului meu şi vindecă durerea sufletului meu. 


Sedealna, glasul al 2-lea: 

Podobie: Ceea ce eşti rugătoare caldă şi zid nebiruit, izvor de milă şi lumii scă- 
pare, cu deadinsul strigăm către tine Născătoare de Dumnezeu, Stăpână: Vino 
degrab şi ne izbăveşte pe noi din nevoi, ceea ce eşti singură grabnic folositoare. 
Izvor de minuni de-a pururea curgător te-a dăruit Hristos Dumnezeu, Sfinte Pofirie, 
de la care, luând acum din belşug harul tămăduirilor, îți strigăm: Bucură-te, 
părinte, darule ales şi lumii nou sprijinitor. 


Cântarea a 4-a 


Irmos: Auzit-am, Doamne, taina rânduielii Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte părinte Porfirie, roagă-te lui Hristos Dumnezeu pentru noi. 


Stea te-ai arătat în anii de pe urmă cu harul străvederii, cuvioase, străluceşte-ne şi 
acum în inimă lumina spre căutarea lui Dumnezeu. 


Stih: Sfinte părinte Porfirie, roagă-te lui Hristos Dumnezeu pentru noi. 


Stâlp al trezviei eşti, părinte, al smereniei şi al liniştii sufleteşti, ci şi pe mine, 
rugătorul tău, mă învredniceşte totdeauna cu trezvie să fiu. 


Slavă... 


Dăruieşte-mi mie, celui ce te cinstesc, prea cumplit luptat de tulburarea patimilor, 
inimă cu pace, că tu ai pierdut pe cel înşelător. 

Și acum... 


Risipeşte, Stăpâna mea, norul întristării ce greu m-a învăluit, strălucindu-mi bucu- 
ria ta, cu mijlocirea Sfântului Porfirie. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt. 
Pacea 'Ta dă-ne-o nouă, lubitorule de oameni. 


Stih: Sfinte părinte Porfirie, roagă-te lui Hristos Dumnezeu pentru noi. 


Părinte înțelepte, strig acum către tine: „Dăruieşte-mi viaţă în pace, ferindu-mă de 
năvălirea şi de ispita celui viclean ". 


Stih: Sfinte părinte Porfirie, roagă-te lui Hristos Dumnezeu pentru noi. 


Stâlp al virtuţii te-ai arătat, Sfinte Porfirie, ci întăreşte-ne şi pe noi cei ce ne oste- 
nim în lucrarea virtuţilor. 


Slavă... 


Picură-mi din cer ploaia darurilor Duhului, cuvioase, răcorind şi sufletul meu 
pârjolit de atâtea păcate şi de amare greşeli. 


Și acum... 


Maica lui Hristos, învredniceşte-ne pe noi poruncilor Fiului tău a urma pururea, 
ceea ce eşti bucuria Sfântului Porfirie. 


Cântarea a 6-a 
Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 


mă rog: Dumnezeule, din stricăciune scoate-mă. 


Stih: Sfinte părinte Porfirie, roagă-te lui Hristos Dumnezeu pentru noi. 

Cinstind acum sfântă pomenirea ta cu cântări de taină, te rugăm, părinte: Cel ce 
ajuţi pe cei întru necazuri şi tămăduieşti cu harul tău de toată îndrăcirea, izbăveşte- 
ne şi pe noi de cumplitele patimi, Sfinte Porfirie. 

Stih: Sfinte părinte Porfirie, roagă-te lui Hristos Dumnezeu pentru noi. 

În rugăciuni te chemăm, părinte Porfirie; cercetează-ne cu sfântă solirea ta şi întă- 
reşte-ne ca, prin credinţă, prin fapte bune şi prin dragoste să biruim pe înşelătorul, 
pe care tu, rugându-te, l-ai biruit. 


Stih: Sfinte părinte Porfirie, roagă-te lui Hristos Dumnezeu pentru noi. 


Cel ce eşti râu nou izvorât al minunilor, adapă şi inimile noastre însetate, părinte, 
cu mijlocirile tale către Hristos, ca harul tău cu bucurie toţi să-l prea mărim. 


Și acum... 

Indreptează-i pe robii tăi, de Dumnezeu Născătoare, la limanul bucuriei şi veseliei 
nesfârşite, cu rugăciunile Sfântului Porfirie, ca luminat cu dulci cântări să te mă- 
rim, Stăpână. 

Stihiile: 


Mântuieşte din nevoi pe robii tăi, de Dumnezeu Născătoare, că toți, după Dumne- 
zeu, la tine năzuim, ca la o folositoare şi zid nesurpat. 


Caută cu milostivire, întru tot lăudată Născătoare de Dumnezeu, la necazul cel 
cumplit al trupului meu şi vindecă durerea sufletului meu. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condac, glasul al 2-lea: 
Podobie: Cu sângiurile tale... 


Comoară smereniei te-am cunoscut, părinte, şi însufleţit învăţător al virtuţii, ca pe 
un sfeşnic al minunilor te cinstim pe tine, cerând prea fierbinte rugăciunea ta. 

Prochimen, glasul al 4-lea: Minunat este Dumnezeu întru Sfinţii Săi, Dumnezeu 
lui Israel. 


Stih: Sfinților celor ce sunt în pământul Lui, minunate a făcut Domnul toate voile 
întru dânşii. 


Evanghelia după Matei 


Zis-a Domnul ucenicilor săi: 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă... 


Pentru rugăciunile cuviosului Porfirie, Milostive, curăţeşte mulțimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulţimea în- 
durărilor Tale, curăţeşte fărădelegile noastre. 


Stihira, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Vlăstar prea slăvit al ostrovului Evviei odrăslitor de sfinți, al Athonului cinste şi a 
Atticii floare, părinte Porfirie, cu miruri de haruri toată lumea ai înmiresmat, pe toți 
înveselind cu mireasma cea nouă a cuvântului; şi noi, credincioşii, cerem acum 

solirile tale fierbinţi şi te rugăm, sfinte: fereşte-ne de rele şi de boli, de ispitirile 
vicleanului şi întristări. 


Cântarea a 7-a 

Irmos: 'Tinerii cei ce au mers din ludeca în Babilon oarecând, cu credinţa Treimi 
văpaia cuptorului au călcat-o, cântând: Bine eşti cuvântat, Dumnezeul părinţilor 
noştri! 


Stih: Sfinte părinte Porfirie, roagă-te lui Hristos Dumnezeu pentru noi. 


Brazda sufletului mi s-a acoperit de noianul răutăților, ci şuvoiul lor grabnic îl 
seacă, părinte, cu rugăciunile tale, sălaş al virtuţilor. 


Stih: Sfinte părinte Porfirie, roagă-te lui Hristos Dumnezeu pentru noi. 


De primejdii şi ură, de vătămarea durerilor şi de împresurări izbăveşte-i pe cei ce ţi 
se roagă, părinte, care al celor duhovniceşti te ştiu prea bun chivernisitor. 


Slavă... 


Slobozeşte-i de cele pământeşti pe cei ce scapă la tine, ca unul ce har cunoscător 
primind, de cele stricăcioase te-ai izbăvit. 


Și acum... 

Întinăciunea sufletului mi-o spală cu isopul fierbinţilor tale rugăciuni, Preacurată, 
dând mie dezlegare de multele păcate, ca din inimă să-l slujesc Fiului tău şi Dum- 
nezeu. 

Cântarea a 8-a 

Irmos: Pe Împăratul Ceresc... 


Stih: Sfinte părinte Porfirie, roagă-te lui Hristos Dumnezeu pentru noi. 


Haina sfințită a preoţiei înnbrăcând şi de cinul îngeresc împărtăşindu-te, har de sus 
ai primit spre a ne fi acoperitor. 


Stih: Sfinte părinte Porfirie, roagă-te lui Hristos Dumnezeu pentru noi. 

Tămăduitor de grele boli cu toţii te cunoaştem, părinte, ci acum la tine sârguind cu 
credinţă, cerem mijlocirile tale la tronul Stăpânului. 


Binecuvântăm pe Tatăl, pe Fiul şi pe Sfântul Duh, Domnul. 


In aceste vremuri de pe urmă ne-ai revărsat îmbelşugat apa minunilor, Sfinte Por- 


firie, fântână înţelegătoare a harurilor Domnului. 
Și acum... 


Preasfântă Fecioară, acoperământ fii nouă şi chivernisitoare nerătăcită într-ale 
vieţii valuri şi înviforări. 


Irmos: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe Împăratul Ceresc, pe care îl laudă Oştile îngereşti, lăudaţi-L şi-L prea înălțaţi în- 
tru toți vecii. 


Cântarea a 9-a 


Irmos: Cu adevărat, Născătoare de Dumnezeu, te mărturisim pe tine Fecioară cu- 
rată, noi cei izbăviţi prin tine, slăvindu-te cu cetele fără de trup. 


Stih: Sfinte părinte Porfirie, roagă-te lui Hristos Dumnezeu pentru noi. 


Incă din viaţa aceasta comoară de tămăduiri te-ai arătat, sfinte, dar şi după mutarea 
ta din cele de aici, vindecare dai diferitelor boli, părinte. 


Stih: Sfinte Părinte Porfirie, roagă-te lui Hristos Dumnezeu pentru noi. 


Pildă de viaţă cuvioasă şi chip al sfinţeniei ne eşti, Porfirie, sfinţind pe cei ce 
măresc smerita ta răbdare şi ostenelile. 


Slavă... 


Uşurează-ne durerile trupeşti şi multele boliri, cele sufleteşti, rugându-te pentru 
noi, că tu, Sfinte Porfirie, eşti ales doctor fără de arginți. 

Și acum... 


Dăruieşte nouă har, Preasfântă Fecioară, celor ce te ştim palat împărătesc al Stă- 
pânului şi cinstea celui nou arătat Sfânt Porfirie. 


După aceasta: Cuvine-se cu adevărat să te fericim pe tine Născătoare de Dumne- 
zeu, cea pururea fericită şi prea nevinovată şi Maica Dumnezeului nostru. Ceea 
ce eşti mai cinstită decât Heruvimii şi mai Slăvită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Apoi cântăm Mărimurile: 


Bucură-te, ochiul străvăzător; bucură-te, soare răsărit de curând cu milostivirea, cu 
dreapta socotinţă, cu rugăciunea şi dragostea, părinte Porfirie. 


Pe tăinuitorul celor cereşti, cinstitul prieten al Stăpânului tuturor, pe arătătorul 
slăvit al celor sfinte, cu cântări de laudă să îl încununăm. 


Prea vădit sfârşitul ţi-ai cunoscut şi în Athos fără cinstire lumească fiind petrecut, 
ai adormit, sfinte, în anii de pe urmă, întru adânc de pace şi smerenie. 


Bucură-te, în necazuri grabnic ajutător, nădejde şi tămăduire bolnavilor; bucură-te, 
sfinte, sprijinitorul dumnezeiesc al necăjiților. 


Bucură-te, cel ce izbăveşti din primejdii cu mijlocirile tale şi sufletelor pe calea 
mântuirii te arăţi neînşelat povăţuitor. 


Bucură-te, as al harului prea ales şi trâmbiţa dragostei dumnezeieşti, cel ce în 
vremurile din urmă, la limanul bucuriei călăuzeşti. 


Toate oştile îngereşti, înaintemergătorul Domnului, cei doisprezece apostoli şi 
toți Sfinţii, împreună cu Născătoarea de Dumnezeu, faceţi rugăciuni ca să ne 
mântuim. 


Apoi: Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Tropar, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm, credincioşii, şi să 1 ne 
închinăm; că bine a voit a Se sui cu trupul pe Cruce şi moarte a răbda și a scula pe 
cei morţi, întru slăvită Învierea Sa. 


Harul de sus împodobindu-te, sfinte, răsplată vieţii şi ostenelilor ţi-a adus, că ai 
cunoscut cu duhul mai dinainte cele omeneşti şi părtaş te-ai făcut celor dumne- 
zeieşti; floarea Evviei cea prea frumoasă, fiu al Athonului celui smerit, cu taină te- 
ai mutat, Porfirie, către grădina slavei negrăite, rugându-l pe Domnul pentru cei 
care te cinstesc. 


Stihira, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 

îndemnat a săruta, cu inima şi cu buzele, trupul Tău cel nestricat. Insă fund cuprins 
de frică, se bucura strigând către Tine: Slavă smereniei Tale, iubitorule de oameni! 


Stea nou strălucită a virtuţilor, raza vieţuirii celei cinstite cu nevoinţa trezviei te-ai 
arătat, părinte Porfirie; cu rugăciunile tale risipeşte negura păcatului şi străluceşte 
în inimile noastre lumina harului, izbăvindu-ne din nevoi. 

Drumul către Sfântul Munte 


"Visul meu - să-l urmez 
pe Sfântul loan Colibaşul. ” 


Mă trag din satul Sfântul loan 


În Evvia există un sat, Sfântul Ioan; din acest sat mă trag eu. Părinţii mei erau 
săraci, pentru aceasta tata a plecat din sat şi s-a dus în America. Acolo a lucrat ca 
muncitor la Canalul Panama. Noi, copiii, lucram încă de mici în sat. Udam grădina, 
copacii, păşteam vitele, alergam pretutindeni unde ne spuneau cei mari. 


Eu de mic păşteam vitele pe munte. Eram prostănac şi ruşinos. La şcoală am fost 
numai în clasa întâi şi n-am învăţat aproape nimic, căci învățătorul era bolnav. 

Acolo unde păzeam oile am citit, pe silabe, viaţa Sfântului loan Colibaşul, şi m-a 
cuprins dorul de a pleca să mă fac monah. Fără să ştiu nimic. Nici călugăr nu 
văzusem, nici mânăstire. Nimic. 


Când am împlinit şapte ani, mama m-a trimis în Halkida, să lucrez la un magazin. 
Vindeau acolo de toate. În acea vreme aveau la magazine unelte, chei, lacăte şi 
sfori, dar şi zahăr, orez, cafea şi piper, tot ceea are o băcănie. Era mare magazinul. 
Și mai erau acolo doi copii. Am mers şi eu. Tot ce-mi ziceau ei, făceam. Toţi îmi 
porunceau mie, iar eu alergam pretutindeni. 


Mai înainte, cei doi îşi rânduiseră când să ude florile doamnei de pe balcoane. 
Mergeau cu schimbul. Unul într-o zi, celălalt în următoarea. Țineau rândul. Când 
m-am dus eu, m-au pus pe mine la toate. Şi la măturat, şi la flori. Eu însă nu 
bănuiam nimic. Le făceam pe toate. Unde îmi ziceau, acolo mergeam. 


Într-o zi, măturând în magazin, în grămăjoara de gunoi pe care o strânsesem erau 
şi nişte boabe nemăcinate de cafea. Se vărsaseră pe jos mai mult de cincisprezece 
boabe. Eu m-am aplecat, le-am adunat şi le-am luat în mână să le duc la sacul în 
care era cafeaua. Stăpânul era în biroul său. Avea geamuri de jur împrejur şi m-a 
văzut când m-am aplecat, şi apoi când m-am dus la sac. A strigat: 

- Anghele - adică eu, aşa mă strigau când eram mic - vino 'ncoace! 

M-am dus acolo. 

- Ce-ai în mână, ce-i asta? 

Zic: 

- Cafea. Am găsit boabele pe jos şi le-am adunat. 

A început să strige: 

- 1as00, Aristoo, lannii, lorguu!!! 

Unul era în depozit, altul altundeva. Stăpânul a continuat să strige. S-au adunat 
toți acolo. Apoi mi-a deschis mâna. 

-Ce vedeţi? i-a întrebat. Ce-s astea? 

- Boabe de cafea, au zis. 

- Unde le-ai găsit, Anghele? 

- Erau împrăştiate pe podea, zic. Le-am adunat şi mă duceam să le arunc în sacul 
cu cafea. 

Aşadar, a început stăpânul meu să le ţină o întreagă învăţătură. Ce se făcea acolo! 
Risipă cu duiumul. Aruncau una, aruncau alta ... Şi zice: 

- Ascultaţi acum; de azi înainte o să puneţi o rânduială aici înăuntru. O săptămână 
Aristos, o săptămână Tasos, următoarea Anghelos. Și la flori, şi la toate, la fel. 

De atunci mă iubeau, deci, stăpânii mei. Mă chemau sus, în casă, şi mă puneau să 
le cânt troparele pe care le ştiam. Au prețuit fapta mea, căci mai înainte nu mă 
cunoşteau. 


După doi ani am mers în Pireu, să lucrez la băcănia unei rudenii. Băcănia era şi 
tavernă. Avea şi o mansardă în care dormeam noaptea. Magazinul se afla pe un 
deal, pe strada Tsamadou. Veneau în fiecare zi să cumpere, şi mulţi dintre clienți 
şedeau să bea şi să guste ceva, de vreme ce era şi tavernă. 


Mi-am pus în adâncul inimii Să mă fac pustnic 


Într-o zi au venit la băcănie doi bătrâni. Mi-au cerut două sardele şi o jumătate de 
oca de vin. Le-am dus îndată. La un moment dat, unul dintre cei doi bătrâni a zis: 

- Unde să mai afli vinul pe care l-am băut în Sfântul Munte! Vinul ăla nu l-am mai 
găsit nicăieri. 

- Ai fost în Sfântul Munte? I-a întrebat celălalt. 

-Da. Am plecat din Mitilini, din Kalloni, şi m-am dus în Sfântul Munte. Ce vin am 
băut acolo! 

L-a întrebat din nou celălalt: 

-Te-ai dus să te călugăreşti? 

- Da, am vrut să mă fac monah, dar n-am putut, n-am răbdat. Cât de rău mi-a părut 
că n-am rămas acolo! 

Eu ascultam cu luare aminte, căci cu ceva timp în urmă trecuseră nişte monahi şi 
împărțiseră broşurele. Într-una dintre ele scria despre viaţa Sfântului loan 
Colibaşul, pe care o buchisisem când păşteam oile în satul meu, precum v-am spus. 
O citisem din nou în mansarda mea, la lumina unui felinar, cu greutate căci nu 
ştiam multă carte. Atât m-a înflăcărat viaţa Sfântului, încât am vrut să-i urmez şi 
eu, dar nu ştiam nimic despre Sfântul Munte. 


Între timp, bătrânul a continuat: 

- M-am dus să mă călugăresc, dar apoi am plecat. Ce frumos era acolo! Am văzut 
nevoitori, pustnici, oameni sfinţi care se străduiau să-L iubească pe Dumnezeu, 
luptându-se în pustie cu posturi, rele pătimiri şi rugăciuni. Le-am lăsat însă pe toate 
şi m-am întors în lume, unde m-am încurcat cu mii de chinuri. 


Mi-aduc aminte mereu şi-mi pare rău că n-am rămas acolo; am venit în lume, să 
mă chinuiesc atât de mult cu familie, copii, atâta hărmălaie ... M-au îngenuncheat 
necazurile vieţii. Mi-aduc aminte ... 

Peste puţin timp au plecat bătrâneii, dar mintea mea rămăsese la cele auzite. M-a 
cuprins, din acea clipă, un dor să merg şi eu acolo unde fusese acel bătrân. Mi s-a 
lipit de minte gândul că aş putea să-mi împlinesc visul - să-l urmez pe Sfântul loan 
Colibaşul. Mi s-a făcut un dor fierbinte. 


După două zile a venit din nou acel bătrân. Era vecin cu noi. M-am apropiat de el 
şi l-am întrebat pe ascuns de ceilalți: 

- Spune-mi, nene Anton, e bine acolo sus, în Sfântul Munte? 

- EI, ai auzit data trecută, nu pot să-ţi mai zic nimic acum. 

ŞI nu mi-a spus nimic. A plecat. Eu însă nu mă mai puteam gândi la altceva. 

Mi-am pus în adâncul inimii să mă fac pustnic. Cum, însă? Nu ştiam cum se ajunge 
în Sfântul Munte. Nu aveam bani. Nici nu ştiam ce să-i spun stăpânului. A venit 
din nou nenea Anton pe la băcănie. Tot pe ascuns l-am întrebat din nou despre 
Sfântul Munte, şi mi-a vorbit despre toate. Cum oare aş putea să plec? Ce să spun 
celorlalți ? 


Hoinar din iubire pentru Hristos 


Zile în şir am fost posomorât şi gânditor. Stăpânul şi-a dat seama de ceva, s-a 
apropiat de mine şi mi-a zis: 

- De ce eşti aşa? Ce ţi s-a întâmplat? 

Ei, şi atunci am fost nevoit să spun o minciună. l-am spus că, atunci când am 
coborât la subsol după alimente, am aflat de la un oarecare sătean de-al meu : că 
mama era bolnavă, şi aş vrea să merg s-o văd. M-a crezut şi mi-a dat bani de drum, 
să merg la mama; mi-a dat şi ceva alimente să-i duc, şi m-a condus cu milă până 
afară. 


Am alergat la vapor. Am pornit spre Sfântul Munte! Începuse să se împlinească 
visul meu. Vaporul urma să treacă prin Halkida, Voios, şi apoi prin Thesalonic. La 
puțin timp după plecare, însă, am simţit lăuntric o strângere de inimă. Voiam să 
ajung la destinaţie, dar mă temeam şi mi-era milă de părinţii mei care, neştiind 
unde mă aflu, se vor necăji mult. 


N-am putut răbda şi, atunci când vaporul a ajuns în portul Limni al Evviei, am 
coborât şi m-am întors la Pireu cu alt vapor. Aici le-am spus stăpânilor mei că 
mama s-a făcut bine. Astfel, mi-am continuat lucrul, ca şi mai înainte. Dar nu 
întocmai ca înainte. Fram gânditor, mă rugam neîncetat, mâncam puţin, făceam 
metanii. Din pricina unei astfel de vieţuiri am slăbit, m-am schimbat. 

-Ce ai, Anghele, mă întrebau, ce ai? Te vedem că eşti pe gânduri şi ai slăbit mult, 
copile. Noi te iubim şi vrem să te avem aici, dar nu cumva vrei să mergi la părinţii 
tăi? 

- Da, vreau să merg, le-am spus. 

- Mergi, dacă vrei, să-i vezi, iar când te întorci să aduci vreun copil bun ca şi tine, 
pentru magazin. 


Astfel mi-au dat din nou bani, alimente, dulciuri, ceva sticle cu lichior şi altele. 
Stăpânul m-a dus până la vapor şi mi-a luat bilet pentru Halkida. Era un vapor ce 
făcea cursa Halkida - Aidipsos - Voios - Thesalonic- Sfântul Munte. Vaporul se 
numea Athena. Am urcat. Vaporul a plecat. Era noapte când am plecat la drum. 
Am călătorit toată noaptea. La un moment dat am ajuns la Halkida. Când vaporul a 
oprit, marinarii au strigat: 

-Cine-i pentru Halkida? Cine-i pentru Halkida? 

Eu tăceam mâlc, nu spuneam nimic. Prinsesem rădăcini într-un colţ şi nu scoteam 
un cuvânt. Vaporul a părăsit Halkida. Când am ajuns însă la Aidipsos, marinarii m- 
au găsit, căci făceau controlul biletelor. 

-De ce n-ai coborât la Halkida? mi-au zis. 

- Dormeam, am răspuns. 

- Acum ce-o să faci? m-au întrebat. Trebuie să plăteşti. 

-A, n-am decât câţiva bănuţi, le-am spus. 

- Bine, mi-au răspuns. 


M-au luat aşa, fără bani. Monedele erau atunci cinci bani, de zece bani. Să fi avut 
cu totul poate vreo drahmă şi ceva. 


Când am ajuns la Volos, m-a cuprins un mare dor. Plângeam, plângeam mult. Mă 
gândeam că voi pleca pentru totdeauna din lume şi părinţii mă vor pierde, că vor fi 
necăjiţi. Mă gândeam la fraţii mei... 


Ceva mă strângea de gât, voiam să mă întorc înapoi. La Volos vaporul stătea 
câteva ore; am coborât. Apoi a şuierat şi a pornit spre Thesalonic. Eu am rămas jos, 
vrând să mă întorc înapoi. Noaptea am petrecut-o pe un munte. Plângeam şi mă 
rugam. 


In ziua următoare m-am urcat în vaporul care făcea aceeaşi cursă, spre Thesalonic. 
Banii mi se sfârşiseră, aşa că, neavând bilet, m-am ascuns la pupă, ca să nu mă 
găsească. La un moment dat, marinarii mi-au cerut biletul. Neavând, m-au certat. 

Şedeam pe o bancă, pe partea stângă a vaporului, şi priveam în larg. Rosteam un 
irmos învăţat de la tatăl meu, care era cântăreţ la biserică, şi pe care îl cânta la 
pomenirea morţilor. 


Irmosul acesta spunea: 

“Marea vieţii văzând-o înălțându-se de viforul ispitelor, la limanul Tău cel lin 
alergând strig către Tine, scoate din Stricăciune viaţa mea, Multmilostive” 
(Canonul Învierii, glasul al şaselea, imnul cantării al şasea) 


Ziceam: "Dumnezeul meu, viaţa este o mare furtunoasă şi Îți cer ca, aşa cum sunt 
şi eu călător pe această mare furtunoasă, să iconomisească dumnezeiasca Ta 
pronie să aflu un liman, să se liniştească sufletul meu acolo, la limanul care vei fi 
Tu, pacea”. 

Și ziceam acestea, sau mai degrabă le cântam încetişor, şi plângeam, căci 
simțământul că părăseam lumea, adică pe părinţi, era adânc. Nu-mi păsa de lume, 
ci de părinţi. Eram mic şi numai la ei îmi era mintea; eram trist fiindcă îi părăseam. 


A sosit ora prânzului şi oamenii mâncau pe punte; aşa era în vremea aceea. Se 
aşezau familii-familii. În faţa mea era o femeie cu soţul şi cu cei trei copii ai lor. 
Eu stăteam şi priveam marea. La un moment dat a venit o doamnă - sosiseră între 
timp marinarii să-mi ceară biletul şi văzuseră că n-am, că sunt copil sărac- m-a tras 
de umăr şi mi-a dat o bucată de pâine cu trei legăturele de plevuşcă. Demult, aşa 

prăjeau în tigaie plevuşca, trei câte trei peştişori legaţi cu un pai pe care îl treceau 
prin ochişorii lor, ii tăvăleau prin făină şi îi prăjeau. Nu ştiu dacă voi făceaţi aşa. 


Îi zic: 

-Multumesc, mulţumesc mult! 

Alte câteva doamne, care erau alături, i-au spus: 

- Bravo, foarte bine! Cum de te-ai gândit? Nouă nu ne-a trecut prin minte. 

Ea însă s-a întors şi le-a zis: 

- La asemenea copii vagabonzi nu trebuie să se uite nimeni, nici să le dea ceva, dar 
ce să facem? 

Suntem oameni ... 


Eu, sărmănelul, când am auzit cuvântul "vagabonzi" m-am bucurat în adâncul 
sufletului, căci m-am gândit că sunt cu adevărat vagabond. M-am făcut hoinar din 
iubire pentru Hristos. Am zis: 

- Hristoase al meu, mântuieşte-mă, călăuzeşte-mă! 

Am ajuns la Thesalonic. Am coborât din vapor. Nu ştiam unde să merg. M-am dus 
la Sfântul Dimitrie m-am închinat. Am îngenuncheat şi am plâns, rugându-l pe 
Sfânt să mă ajute să mă fac pustnic; acesta era visul meu. Apoi am mers sus, pe un 
deal, şi am ajuns la o bisericuţă. Era închisă, însă avea o bancă afară. Acolo am 
rămas toată noaptea. 


Am plâns mult voiam iarăşi să merg acasă, la părinţi . Era ispită pentru mine asta: 
de trei ori m-am întors înapoi. Acolo, plângând, rosteam şi cuvintele Paraclisului 
Preacuratei pe care le învăţasem de la tatăl meu. Repetam într-una *... nu trece 
rugăciunile noastre, ci le fă de folos” O spuneam neîncetat şi plângeam. Astfel m-a 
luat somnul. 


Am uitat să vă zic că darurile pe care mi le făcuseră stăpânii mei, ca să merg 
chipurile acasă le împărţisem pe vapor unor soldaţi. Am împărțit ciocolatele, 
sticlele cu lichior, şi astfel m-am ușurat. Soldaţii s-au mirat de unde aveam eu 
atâtea să le dau fiind aşa de mic. Au primit, însă. 


Deci, precum v-am spus, m-a furat somnul lângă bisericuţă. M-am trezit dimineaţă, 
am coborât la mare, la vapor - n-am rezistat ispitei - şi m-am întors la Pireu. Ce să 
vă zic, poveste mare! 


Am luat hotărârea de a pleca fără întoarcere 


După toate aceste preumblări şi întoarceri înapoi, trecând ceva timp, am luat 
hotărârea de a pleca pentru totdeauna. M-am hotărât să nu mai cobor din vapor. 
Am pornit iarăşi din Pireu, fără întoarcere, spre Sfântul Munte. Era a treia oară 
când plecăm la drum, ultima după atâtea chinuri. 


Când am ajuns la Thesalonic era sâmbătă. Thesalonicul se afla atunci sub 
stăpânirea evreilor. Oamenii nu lucrau sâmbăta. Toate erau închise. Nici vapoare 
nu circulau, nimic. Ajunsesem de cu seară. Toţi au coborât din vapor să-şi cumpere 
ceva de mâncare. Eu n-am coborât, mă temeam de ispită. Mă temeam ca nu cumva 
să mi se întâmple ceva şi să nu pot ajunge la destinație. Am dat însă cuiva 
cincisprezece bănuţi şi mi-a adus pâine şi scrumbii, şi am mâncat. Toţi au aşteptat 
întreaga zi în port fundcă, precum am spus, nu se lucra. 


După-amiază au început să vină şi să urce pe vapor călugări. li priveam cu uimire. 
Pentru prima dată vedeam călugări în rase. Eu eram lângă scară. Aşa cum stăteam, 
îi vedeam pe toţi cei care treceau. 

La un moment dat a urcat un bătrân înalt, cuvios, cu barba lungă, încărcat cu 
desăgi. S-a apropiat de mine. S-a aşezat pe o bancă şi mi-a spus să şed şi eu. 
-Unde mergi, copile? m-a întrebat. 

- Merg în Sfântul Munte, i-am răspuns. 

- Ce vrei să faci acolo? 

Eu i-am ascuns adevărul şi i-am zis: 

- Merg să lucrez. 

- Hai la Kavsokalivia, îmi zise. Acolo trăiesc eu împreună cu fratele meu la o 
colibă, în pustie. Vino, copilul meu, acolo, să-L slăvim împreună pe Domnul 
nostru. Ce cărţi citeşti, copile? m-a întrebat. 

Și eu i-am răspuns: 

- Epistolia lui Hristos, Visul Maicii Domnului, Viaţa Sfântului loan Colibaşul. Nu 
ştiu multă carte. 

N-a spus nimic despre cărţi, dacă erau bune sau nu. 

- Hai cu mine, mi-a spus, că avem de lucru acolo şi te vom plăti. Şi ... poate-o să te 
facem şi călugăr! 

Îndată ce am auzit acest cuvânt, am zâmbit. 

Apoi mi-a zis: 

- Ascultă, copilul meu, să nu te necăjeşti pentru ce-ţi voi spune. În Sfântul Munte 
nu Sunt primiţi copiii. Eşti mititel şi nu ţi se poate îngădui să intri. 

Chipul mi s-a posomorât. 

- Nu te teme, însă, mi-a zis. Vom spune O mică minciună şi Dumnezeu are să ne-o 
ierte. În fața lui Dumnezeu nu va fi o minciună, va fi un adevăr, căci tu Îl iubeşti pe 
Hristos şi vrei să mergi în Sfântul Munte să-L slujeşti, Deci, cine te întreabă - 
"Cine-i Bătrânul ăsta care e cu tine?", să răspunzi : "Este unchiul meu”. lar eu voi 
spune că eşti nepotul meu, copilul surorii mele. 


Au mai urcat pe vapor mulți călugări. A venit seara. Au şezut toţi călugării aproape 
unul de celălalt, şi şi-a scos fiecare mâncarea sa. Am şezut şi noi aproape de ei. 
Bătrânul mi-a dat pâine să mănânc. 

- Părinte duhovnic, cine-i copilul acesta care e cu tine? întrebau toți. 

- Este copilul surorii mele, e nepoţelul meu. A murit sora mea şi pentru că-i orfan, 
l-am luat cu mine. 


S-a făcut o mare minune a proniei lui Dumnezeu 
Am călătorit toată noaptea. Dimineaţa, la ora zece, am ajuns la Dafni. Toţi 


călugării şi-au luat desăgile pline cu lucrurile cumpărate de la Thesalonic pentru 
rucodelie. Am coborât scara vaporului. Pe bătrânul meu l-au lăsat înainte, căci era 

duhovnic. Am urcat cei dintâi în barcă şi am ajuns la scările din Dafni. Am 
coborât. 


Dar ce s-a întâmplat aici? Bătrânul s-a îndepărtat puţin, pentru a-şi lăsa desaga mai 
încolo, iar în clipa aceea a venit un poliţai înalt, cu fes roşu şi fundă neagră, m-a 
tras şi m-a aruncat în barca ce pleca spre a aduce şi alți călugări. 

- Ce treabă ai aici? mi-a zis. Este interzis copiilor! Mergi la corabie. Să pleci! 

Eu plângeam; barca a început să se îndepărteze. 

În acea clipă, însă, Bătrânul a prins de veste, a alergat şi a strigat: 

- Opreşte, întoarce copilul înapoi, este al meu! 

Barca s-a întors. Am fost eliberat. 

Serdarul - aşa erau numiți atunci paznicii, poliţaii Sfantului Munte; purtau 
fustanelă albă şi fes roşu, erau prezenţi la toate slujbele peste tot - i-a spus 
Bătrânului: 

- Este interzis să-l iei pe copil cu tine. 

- O să-l iau. Este nepoțţelul meu, i-a spus Bătrânul. E copilul surorii mele şi nu-l 
pot lăsa. Este orfan, o să se piardă. 

- Da, dar pe mine au să mă pedepsească. 

- Nu, asupra mea să fie. O să vorbesc eu cu Stareţii ca să nu fii pedepsit. Astfel, 
împreună cu bătrânul meu "unchi", care mai târziu mi-a devenit şi Bătrân - 
Pantelimon era numele lui - am urcat la schit. 


Vreau să spun cu asta că Dumnezeu a făcut multe minuni cu mine, smeritul. Mâna 
Sa mă ocrotea pretutindeni în chip vădit. Astfel, şi în această împrejurare, mâna lui 
Dumnezeu m-a aşezat în mâinile unui bătrân duhovnic sfânt, care urma să mă 
ocrotească. 


Dumnezeu îl trimisese să mă izbăvească. S-a făcut o mare minune a proniei lui 
Dumnezeu. În multe m-a ajutat, dar, înainte de toate, marele ajutor a fost că am 
izbutit să intru în Sfântul Munte fiind atât de mic, de vreme ce nu era îngăduit. Nu 
ştiam nimic despre călugărie. Dumnezeu însă m-a ajutat. 


Precum v-am spus, am ajuns la schit. De atunci a urmat o altă viaţă. Viaţa în 
Hristos. Slujbe, pavecerniţe, utrenii, vecernii, privegheri. Viaţă plină de har! 

Sfântul Munte Kavsokalivia (1918-1925) 


"Viaţa mea în Sfântul Munte 
a fost rugăciune, bucurie, 
ascultare faţă de Bătrânii mei." 


Când am ajuns în Sfântul Munte, 
eram mic şi neştiutor de carte 


Ca să vă istorisesc acum despre viaţa mea în Sfântul Munte, iubirea mea, dăruirea 
mea, nu-mi va ajunge timpul ... (Evr. 11, 32). lubirea mea pentru voi mă îndeamnă 
să vă povestesc câte-mi amintesc. 


Deci, când am ajuns în Sfântul Munte eram, precum v-am spus, mic şi neştiutor de 
carte. Nu ştiam să citesc decât pe silabe. Bătrânii mei - care erau şi frați după trup, 
bătrânul duhovnic Pantelimon şi ieromonahul Ioanichie - m-au întrebat: 

- Ştu să citeşti? 

- Ei, ştiu puţin, le-am răspuns. 

Era sâmbătă seara. M-au pus să citesc Catisma. 

Ruşinat, am început să citesc Psalmul întâi: 

-Fe ...fe...n...n...citbăr...băr...ba...ba..tul... 

Silabiseam. 

- Bine, copilul meu, las! să citesc eu, a zis părintele loanichie, şi citeşti tu în altă zi. 
Şi-a pus ochelarii şi a început: 

-Fericit bărbatul carele n-a umblat. .. (Ps. 1,1). 

Îmi înţelegeţi ruşinea. Asta mi-a fost o lecţie. 


"Trebuie să învăţ să citesc", m-am gândit. Am pus-o repede în faptă. Când găseam 
timp (şi aveam mult timp liber) luam şi citeam Psaltirea, Sfânta Scriptură a Noului 
Legământ, canoane, ca să mi se dezlege limba şi astfel, din multă citire, am învăţat 
Psaltirea pe de rost. Studiam şi noaptea. 


Am Simţit că nu mă aflu pe pământ, 
ci în cer 


Într-o noapte s-a făcut priveghere în biserica mare a Sfintei Treimi. Era în primele 
zile după sosirea mea. Schitul nostru prăznuia. Seara, Bătrânii au plecat la biserică, 
iar pe mine m-au lăsat să dorm la chilie. Eram micuţ şi s-au gândit ca nu cumva să 
nu rezist până dimineaţa, la sfârşitul privegherii. 

Părintele loanichie a venit după miezul nopții şi m-a trezit. 

- Scoală-te, mi-a zis, îmbracă-te, să mergem la biserică. 

L-am ascultat de îndată. În trei minute am ajuns la Sfânta Treime. M-a lăsat să 
intru primul. Era pentru întâia oară când intram înăuntru. M-am pierdut! 


Biserica era plină de călugări stând în picioare cu evlavie şi luare-aminte. 
Policandrele îşi împrăştiau lumina pretutindeni, luminând icoanele de pe pereţi şi 
de la iconostase. Candelele aprinse, mirosul de tămâie, psalmodiile răsunând în 
nepământeasca frumuseţe a nopţii... M-a cuprins o frică sfântă. Am simţit că nu mă 
aflu pe pământ, ci în cer. 


Părintele loanichie mi-a făcut semn să înaintez şi să mă închin la icoane. Eu, nimic. 
- Ţine-mă, ţine-mă! am început să strig. Mi-e frică! 


M-a luat de mână şi, ţinându-l strâns, m-am apropiat şi m-am închinat. A fost cea 
dintâi experienţă a mea. S-a întipărit adânc înlăuntrul meu. Nu o voi uita niciodată . 


Pentru 0 vreme 
am trecut printr-o ispită ... 


Am fost foarte bucuros şi entuziasmat de viața mea acolo. Pentru o vreme însă, la 
început, am trecut printr-o ispită. Am început să mă gândesc la părinţii mei. Îi 
îndurerasem. Îmi era milă de ei, căci nu ştiau unde mă aflu. Mă mai gândeam şi la 
un văr de-al meu; de-o vârstă cu mine. S-a născut în mine, deci, dorinţa de a mă 
întoarce în sat şi de a-l aduce pe vărul meu în Sfântul Munte, pentru a trăi şi el 
această minunată viaţă. Simţeam că am datoria de a-l aduce la Hristos, dar nu 
spuneam nimic Bătrânului meu. Am început, deci, să nu mai am poftă de mâncare, 
să mă îngălbenesc la faţă, să tânjesc ... 


Bătrânul şi -a dat seama. M-a chemat într-o zi şi mi-a spus cu iubire părintească: 
-Ce ai, copilul meu? Ce ţi se întâmplă? 

I-am spus totul. Asta a fost, m-am slobozit! A trecut ispită. S-a întors iarăşi pofta 
de mâncare, inima mi s-a umplut de bucurie.Am continuat să fac ascultare de 
Bătrânu mei. 


Îmi strălucea faţa, m-am făcut tot mai frumos. În vreme ce la început eram 
neputincios, cu timpul m-am făcut frumos. Faţa mi-a devenit îngerească. Cum mi- 
am dat seama? Mersesem la Bătrânul şi, cum bătea soarele în geam, acesta s-a 
făcut ca o oglindă. Văzându-mi faţa, am zis întru sine-mi: "0, ho, ho! Cum m-a 
schimbat harul!". 

Mai înainte mă gândeam la părinții mei, iar gândul la ei mă chinuia. Apoi nu m-am 
mai gândit la ei. Îi aveam numai în rugăciunea mea, să-i mântuiască Domnul. La 
început tânjeam după ei. Pe urmă, numai după Bătrânii mei. Îi pomeneam pe 
părinții mei, dar altfel, numai în iubirea lui Hristos. Am început să postesc mai 
mult şi să mă nevoiesc mai mult, dar aveam şi o mai mare nebunie şi înflăcărare. 


Doream să mă aflu neîncetat în biserică şi voiam să fac tot ceea ce voiau Bătrânii, 
să le aduc mulţumire. lată ce schimbare, ce prefacere, ce mutații săvârşeşte harul 
lui Dumnezeu! 


Ti iubeam pe Bătrânii mei 


Precum am spus deja, Bătrânii mei erau părintele Pantelimon şi fratele său, 
părintele Ioanichie. Îi iubeam, deşi erau foarte aspri. Eu nu-mi dădeam seama de 
asta atunci. Nu socoteam că se poartă aspru cu mine, căci îi iubeam şi aveam mare 
respect şi evlavie fată de ei. Evlavia mea era ... aşa precum vedeam icoana lui 
Hristos, o asemenea teamă sfântă şi o astfel de evlavie aveam. După Dumnezeu 
erau Bătrânii. 


Erau preoţi amândoi, iar de fel erau din părțile Karditsei, dintr-un sat de sus. Ii 
spunea cumva satului ... Bine ar fi să ne amintim ... Mi-am amintit! E satul 
Mesenikolas al Karditsei. De acolo aveam pătura cu care am dormit până de 
curând. 


Făceam deplină ascultare de ei. Ascultare! Ce să vă spun, o ştiam! M-am dăruit ei 
cu bucurie, cu iubire. Această ascultare desăvârşită m-a mântuit. Pentru ea mi-a dat 
Dumnezeu darul. Da, v-o repet, făceam deplină ascultare de Bătrânii mei. Nu 
ascultare silită ci cu bucurie şi iubire. Îi iubeam cu adevărat. Şi, pentru că-i iubeam, 
această iubire mă făcea să simt şi să înţeleg ce voiau. Cunoşteam, înainte de a-mi 
spune, ce voiau şi cum voiau fiecare lucru. 


Mergeam aici, mergeam dincolo. Le eram dăruit cu totul. Pentru aceasta, sufletul 
meu zbura de bucurie lângă ei. Nu mă mai gândeam la nimeni. Au trecut părinţii, 
au trecut cunoscuţii, au trecut prietenii, a trecut lumea. Viaţa mea era rugăciune, 
bucurie, ascultare de Bătrânii mei. 


O singură dată spuneau ceva, şi eu păzeam. De pildă, mi-a spus odată Bătrânul: 
- Copilul meu, să-ţi speli mâinile şi înainte de masă, dar şi de fiecare dată când 
mergem la biserică, pntru că urmează să intrăm într-un loc sfânt şi toate trebuie să 

fie curate. lar noi suntem amândoi preoţi, şi slujim; trebuie să avem curate atât 
mâinile, cât şi toate celelalte ale noastre. 


Astfel îmi spălam cu săpun mâinile. N-a fost nevoie să-mi spună şi a doua oară. 
Înainte să mănânc, le săpuneam. Dacă mergeam pentru ceva la biserică, le 
săpuneam. Dacă atingeam ceva, le săpuneam. La rucodelie, dacă era ceva mai fin 
de lucrat, le săpuneam. Asta făceam cu toate lucrurile, fără să mă împotrivesc 
înlăuntrul meu. Ţineţi seama că aveam doi Bătrâni şi de multe ori îmi cereau şi 
lucruri potrivnice unul celuilalt. 


Într-o zi îmi spune părintele loanichie: 

- la pietrele astea de aici şi du-le acolo! 

Le-am dus în locul pe care mi l-a arătat. A venit Bătrânul cel mare. Îndată ce le-a 
văzut, s-a mâniat şi mi-a spus: 

- Ce om sucit! De ce-ai făcut asta? Acolo ne trebuie pietrele? Să le duci la loc, 
unde le-ai găsit! 

"Om sucit" - aşa mă certa când se mânia. 


În ziua următoare a trecut pe acolo părintele loanichie. A văzut pietrele la locul 
lor, s-a mâniat şi mi-a zis: 

-Nu ţi-am spus să le muţi acolo? 

Eu m-am ruşinat, m-am înroşit, i-am pus metanie şi i-am zis: 

- Părinte, iartă-mă, le dusesem aproape pe toate, dar Bătrânul m-a văzut şi mi-a 
spus: "Să le duci la loc, acolo ne trebuie”, şi le-am dus înapoi. Mi-a ţinut acum 
morală părintele loanichie. M-au supus multor alte încercări de felul acesta. 


Eu nu aveam deloc viclenie; nu ziceam: "Oare mă încearcă?". Nu-mi dădusem 
seama că mă încearcă, fiindcă lucrurile curgeau cumva firesc. Este important ce vă 
spun, pentru că, atunci când cineva ştie că este încercat, poate să facă şi cea mai 
grea muncă să arate că este ascultător. Insă când nu ştie că este încercat şi îl vede 
pe celălalt mâniindu-se, nu se poate să nu se clatine înlăuntrul său şi să zică: " Măi, 
măi, ce-i asta? De atâţia ani călugăr şi se mânie? Se poate lucrul acesta? Poate 
monahul să fie mânios şi să se roage? Să nu se fi izbăvit de mânie? Oamenii ăştia 
sunt tare nedesăvârşiţi ... " 


Eu însă nu gândeam aşa, nici nu ştiam dacă mă încearcă. Dimpotrivă, mă bucuram 
mult de asta pentru că-i iubeam. Dar şi ei aveau multă iubire față de mine, deşi nu 
mi-o arătau. Îi iubeam pe amândoi bătrânii, dar în chip deosebit mă sprijineam de 
duhovnic, părintele Pantelimon. 

Precum spune David lipitu-s-a sufletul meu de Tine şi pe mine m-a sprijinit dreapta 
Ta (Ps. 62, 8), tot aşa s-a lipit şi sufletul meu de Bătrânul. Adevărat vă spun! Şi 
inima mea era împreună cu inima lui. Îl vedeam, îl simţeam. Mă lua afară şi 
mergeam la biserica mare, iar de acolo pentru treburi împreună. Îl simţeam! M-a 
sfințit mult faptul că m-am lipit de el. Asta m-a ajutat mult, că s-a lipit inima mea 
de a lui. Mare sfânt a fost! 


Cu toate astea, Bătrânul nu-mi spunea nimic. Nu numai că nu spunea de unde se 
trage, dar nici numele lui de familie, nici altceva ... Niciodată nu a spus "în patria 
mea", sau "părinţii mei”, "fraţii mei" ş.a. Totdeauna era tăcut şi întotdeauna se ruga 
şi totdeauna era blând. Dacă se mânia vreodată, mânia sa şi tot ceea ce spunea erau 
toate prefăcute. Îl iubeam cred că pentru ascultarea pe care am făcut-o şi pentru 
iubirea pe care o aveam faţă de el m-a cercetat pe mine harul. 


Eram atent la el, să-l imit, să iau de la el. Îl iubeam, aveam evlavie la el, îl priveam 
şi mă foloseam. Îmi ajungea numai să-l văd. Mergeam mult împreună. Urcam de la 
Kavsokalivia sus, pe munte să tăiem copăcei. Tot drumul nu scoteam o vorbă. Îmi 
amintesc de Bătrânul, cum îmi arăta ce să tai. Îndată ce tăiam unul, strigam: 

- Părinte, l-am tăiat! 

Zicea: 

- Vino aici, du-te cu un fierăstrău acolo. 

Curăţam de jur împrejur, să încapă fierăstrăul. 

Bătrânul mergea să-mi găsească altul. Îl tăiam "dintr-o suflare”. Îndată strigam: 

- Părinte, l-am tăiat! 

Cu bucurie. Astea nu erau lucruri fireşti. Era iubirea mea, era harul lui Dumnezeu 
care lucra asupra mea prin Bătrânul. 


Adeveresc şi eu ce se spune: că nişte monahi mergeau la un pustnic şi, 
înconjurându-l, îi puneau felurite întrebări. Unul dintre ei şedea şi nu vorbea. 
Privea la faţa Bătrânului. Toţi întrebau, el nu vorbea. Şi îi zice pustnicul: 

- Pentru ce, copilul meu, tu nu mă întrebi nimic? Nu ai nici o nelămurire? 

Îi răspunde: 

- Eu nu vreau nimic altceva; îmi ajunge numai să te văd, Părinte. 


Adică acesta se bucura de părinte prin har, îl "sorbea", primea harul lui Dumnezeu 
prin mijlocirea lui. Şi Sfântul Simeon Noul Teolog spune acelaşi lucru. 


Mărturiseşte că şi el a primit harul de la Bătrânul său. 


Tot ce făceam, făceam cu bucurie 

Bătrânii mei nu mă puneau la munci grele. Udam grădină şi făceam rucodelie, ceva 
sculptură în lemn. Nici nu-mi ţineau predici. La început mergeam cu ei la slujbe, 
nimic altceva. 


După mai multe zile, m-a chemat Bătrânul şi mi-a dat un şirag de metanii şi mi-a 
spus să zic în fiecare seară rugăciunea "Doamne lisuse Hristoase, Fiul lui 
Dumnezeu, miluieşte-mă" . Nimic altceva. Nici o învăţătură, nici o lămurire. Mai 
întâi mi-a dat metaniile şi mi-a spus: 

- Fii atent! Pune metanie, sărută-mi mâna, sărută crucea de pe metanii, să te 
binecuvântez ca să te ajute Dumnezeu. 

De atunci am învăţat să mă rog cu metaniile. 


La început nu mă trimiteau în afara Chiliei la treburi exterioare. Toate treburile le 
făceam în casă. Mergeam apoi în grădină. Săpam, udam, tăiam iarba, tot ce 
puteam. Apoi am început rucodelia. După ce isprăveam treburile, mă puneau să 
citesc la Psaltire iar ei munceau mai departe. Singurul lucru de care mă îngrijeam 
era cum să slujesc, cum să-i mulțumesc pe Bătrânii mei întru toate. Tot ce-mi 
spuneau făceam. Păzeam cuvântul întocmai. Ca să fiu sigur, îl repetam şi îl 
învăţam ca pe o lecţie. Îl puneam în minte şi îl lucram. 


De pildă, rucodelia mea era sculptura. Eram atent cum lucrau Bătrânii mei, iar 
seara, când intram în aşternut, repetam în minte "lecţia": luăm lemnul, îl tăiem, îl 
punem în apă să se îmbibe; apoi îl scoatem afară şi îl lăsăm să se usuce, îl cioplim, 
îl tragem la rindea, îl netezim cu glaspapir, luăm raşpa, facem aşa, aşa ... Apoi îl 
netezim cu o piatră de mare, cristalizată, care este ca un diamant şi face lemnul să 
lucească; pe urmă facem schiţe ş.a. Toată rucodelia o treceam prin mintea mea, ca 
să nu uit nici cel mai mic lucru şi să o plinesc întocmai cum voiau ei. Mă temeam 
să nu fac vreo greşeală şi să-i necăjesc. De aceea învăţam pe de rost tot ce-mi 
spuneau. 


Mă lămureau şi pentru ce trebuie să învăţ rucodelie. Îmi ziceau: 

- Fii atent, să înveţi rucodelie. Aici nu poţi să stai altfel; nu-i mânăstire, adică 
chinovie, ca să avem grădini, vii, stafide, fructe. Trebuie să munceşti, ca să-ţi 
cumperi posmagii. 


Acestea îmi ziceau, arătându-mi rucodelia. Ca să nu-i necăjesc, studiam şi noaptea, 
precum v-am spus, îndată ce intram în aşternut. Astfel, dimineaţa eram pregătit 
pentru muncă. Tot ce făceam, făceam cu bucurie. 

Ziceam: "O să mă fac monah! Trebuie să învăţ asta, să văd ce noimă are”. Aveam 
curiozitatea să aflu orice lucru în întreaga lui adâncime şi lățime. Voiam să le învăţ 
pe toate, nu gândindu-mă că voi deveni mai târziu predicator şi voi avea nevoie de 
ele, ci din iubire pentru Hristos. 


Am luat binecuvântare de la Bătrân să citesc slujba tunderii în monahism, şi în 
cincisprezece zile o ştiam pe de rost. 


M-am obişnuit să nu-mi mai las mintea slobodă, 
ca să dobândesc curăţia minţii 


Acolo unde lucram, unde făceam cele ale sculpturii, aveam şi Sfânta Scriptură. O 
deschideam şi citeam. Aveam Evanghelia şi citeam de la început, de la începutul 
celei după Matei: Cartea naşterii lui lisus Hristos, fiul lui David, fiul .. . (Matei |, 
1). Citeam, munceam şi o repetam în minte. De multe ori repetam cuvintele 
Evangheliei, şi chiar şi acum mi le amintesc. Mă îngrijeam să am în mintea mea 
cuvinte sfinte. Nu mă obosea să le repet de multe ori. lubeam cuvintele 
dumnezeieşti, le simţeam, mă adânceam în ele. Nu mă săturam să le spun întreaga 
zi. Şi zilnic dacă le ziceam, nu oboseam. 


Aveam o mare înflăcărare şi, atunci când Bătrânii mei plecau dimineaţa şi se 
întorceau seara, eu, liber fiind, mergeam la bisericuţă, la Sfântul Gheorghe, şi mă 
dăruiam rugăciunii. Mă duceam acolo. Da ... Cum era! Atât de mult mă bucuram, 
că nu mai mâncam. Nu-mi plăcea să mă desprind de acolo. Înţelegeţi? Spuneam 
rugăciunea, cântam, citeam. Mergeam acolo singur. Aveam un glas foarte frumos. 


Vă spun, aveam un glas foarte, foarte frumos! Nu vă zic acum ca să mă laud pe 
mine însumi, ci aşa simţeam cam eu. Aveam un glas foarte frumos şi, aşa cum 
cântam, semăna cu nişte bocete. Erau cântece de iubire pentru Hristos, tot ce vrei 
... Înţelegeţi? Măi ... Ce slujbe de înmormântare, ce ... Tot ce vrei! De-astea citeam 
Ei, ce să vă fac .. . Uite, de-astea vă povestesc. Ceva prin care-am trecut. 
Înţelegeţi? 


- Mâine frământăm, aşa că pregăteşte-te să mergi să aduci ceva crăci. Luam sfoara 
şi plecăm în munte, după crăci, pe drumuri mai uşoare sau mai anevoioase. Nu 
numai de acestea îmi amintesc, ci şi că de multe ori Bătrânii mei mă trimiteau să 
aduc buturugi sau lemne, pe care le puneam pe mine ca o sarcină de măgar. Şi aşa 
cum eram încărcat şi bolnav de mijloc, şedeam pe cărăruie să mă odihnesc. Dacă 
vreodată mi-era prea greu, îmi ziceam întru sine-mi: "Ţi-arăt eu, măgar bătrân!". 
Nu cunoşteam ce-i lenea. Ei, într-adevăr, nu-mi era milă de trupul meu. Pentru că 

mă dureau genunchii, cu mă răzbunam. Adică, cu cât mă dureau şi se "răzvrăteau" 
mai mult, eu luam o povară şi mai mare. "Ți-arăt eu, măgar bătrân!", ziceam din 
nou. Mă răzbunam, mă răzbunam pe răul de mine. 


De necrezut este că eu, un copil de şaptesprezece ani, mă împovăram cu o greutate 
de şaptezeci de ocale, pe o distanţă cum ar fi, de pildă, din Omonia până în vârful 
Licavitosului. Nu exista nici un pic de lene. Mă mulțumea să mă rog, chiar şi când 
eram obosit. Îl căutam pe Dumnezeu mai mult în osteneală. Asta trebuie să o 
credeţi şi să înţelegeţi că, într-adevăr, se poate izbândi. 


Este un lucru care ţine de iubire. Nu este pur şi simplu faptul că mergi repede. Faci 
o treabă, apoi începi alta, te întorci, faci altă treabă şi iei seama la toate să le 
isprăveşti, să uzi, să sapi, să aduci pământ şi crengi, să urci pe munte, să aduci 
lemn pentru rucodelie. Prin iubire devii veşnic mişcător. Să vezi atunci cum fug 
păcatele ! Amorţesc toate. Auziţi? Aceasta este o viaţă cu adevărat străină, o viaţă 
cuvioasă, sfântă, viață paradisiacă. 


Eram o sălbăticiune a pădurii 


Nu pot să vă aduc exemple despre ce înseamnă o ascultare adevărată. Nu este ca şi 
când am vorbi acum despre ascultare şi, deodată, să-ţi spun "Du-te, fă o tumbă", iar 
tu să asculți. Nu-i asta ascultarea. Trebuie să fii fără de grijă, adică să nu te 
gândeşti deloc la problema ascultării, şi dintr-o dată să îţi cer ceva, iar tu să fii gata 
să o faci cu bucurie. Să te afli desprins de muncă în clipa aceea, să nu fii în stare de 
veghe şi pregătire, şi chiar atunci să te smerească. Prin purtarea ta vei arăta atunci 
dacă faci ascultare sau nu. 


Eu păzeam după literă poruncile Bătrânilor mei. Îmi ziceau: 

- N-o să vorbeşti, n-o să spui ce facem şi ce rânduială avem la Chilie. Dacă 
întâlneşti pe drum vreun călugăr şi îţi spune "Binecuvântează!", să răspunzi cu 
evlavie şi iubire în Hristos - "Binecuvântaţi! ". Fireşte, dacă este un Bătrân, să îi 
"săruţi şi mâna. Dacă te întreabă "Ce fac Bătrânii tă1?", "să spui "Bine, cu 
rugăciunile voastre”, şi să pleci îndată mai departe. Fără alt cuvânt. lar dacă vine 
din spate, se apropie şi te întreabă ceva, nu sta şi nu răspunde, pentru că nu toţi 
călugării sunt buni şi este nevoie de luare aminte. 

Orice te întreabă, să zici: "Nu ştiu, întrebaţi pe Bătrânul, nu ştiu”. Să spui " 
Binecuvântează!" şi să pleci. Să nu-ţi zică: "Sculptura voastră nu-i aşa de bună, hai 
să-nveţi pictură, muzică s.a.". Nu asculta nimic, ţine-ţi drumul. 

Mi s-a întâmplat odată să mă trimită la Sfântul Nifon. Pe drum, deci, am întâlnit 
trei mireni - aşa li se spune în Sfântul Munte celor care nu sunt monahi - şi, după 
obiceiul meu, le-am spus "Binecuvântaţi!” şi am trecut. Părându-le a fi un 
"sălbatic", unul dintre ei a zis: 

- Sărmanul copil, nu pare a fi prea bine. 

Eu trecusem deja de ei, dar aveam un auz foarte bun. Auzind acestea, m-am 
bucurat pentru o asemenea smerire. Am zâmbit în sinea mea. "Are dreptate, am 
spus, are mare dreptate, dar de unde să fi ştiut de nebunia mea!?" 


Nu ieşeam prea des afară, nici la hramuri nu mă luau Bătrânii mei. Adică, dacă se 
prăznuia vreun sfânt, ei mergeau şi pe mine mă lăsau acasă. 


În Sfântul Munte, Bătrânii aprindeau focul la chilii. Eu nu voiam să stau aproape, 
nu mă apropiam deloc de foc. Cei mai bătrâni şedeau lângă foc, eu şedeam mai 
departe. Mi-era frică. Mi-era frică să nu mă vatăme focul; le-am spus Bătrânilor 
mei şi ei, săracii, mă lăsau. Este şi o problemă de obişnuinţă. 


Dacă te obişnuieşti să stai lângă foc, nu te mai poţi căli. Dacă vreodată mă prindea 
guturaiul, beam un ceai fierbinte, făceam cinci-şase sute de metanii, transpiram, mă 
schimbam. Apoi cădeam la pat şi mă făceam bine. 


Eu eram într-adevăr un om "sălbatic". Eram ca o sălbăticiune a pădurii. Vă spun 
sincer. Alergam desculţ prin zăpadă, pe stânci. Să fi văzut cum mi se înroşeau 
gleznele, picioarele! Se înroşeau în zăpadă. Nu Bătrânii mei m-au pus să umblu 
desculţ, şi nici ei nu erau desculți. Eu singur am vrut. Dar nici nu-mi ziceau să nu- 
mi scot încălțările. 


În biserică, însă, purtam ciorapi şi pantofi, nu opinci. Mi-aduc aminte de ceva 
foarte frumos. Era primăvară şi Bătrânul m-a trimis la Kerasia. Alergând, mi-am 
scos opincile, căci voiam ca picioarele mele să facă "opincuţe", "tălpici" de la 
zăpadă şi de la ger. 


Văzându-mă aşa, Bătrânu râdeau de mine. Mă mai smereau, mă mai certau; chiar 
şi când făceam bine îmi ziceau că am făcut rău. Fireşte, nu mereu, dar voiau "să mă 
afle", adică să mă prindă acolo unde nu înţelegeam. Bătrânii mei erau sfinți. Se 
îngrijeau de creşterea mea în multe chipuri, chiar aspre. Niciodată nu-mi spuneau 
"Bravo!", sau "Ai făcut bine”. Niciodată nu mă lăudau. Întotdeauna mă sfătuiau 
cum să-L iubesc pe Dumnezeu şi cum să mă smeresc. Cum să- L chem pe 
Dumnezeu să-mi întărească sufletul, şi să-L iubesc mult. Asta am învăţat. De 
"Bravo!" n-am ştiut şi nici nu l-am căutat vreodată. 

Nici acasă la părinţi nu mă învăţaseră cu "Bravo, ce bine ai făcut!". Mama mă 
certa. Tata lipsea, era în America, a muncit ani de zile la Canalul Panama. Asta m- 
a ajutat mult. Cel ce învaţă smerenia atrage harul lui Dumnezeu. Dacă nu mă 
certau Bătrânii, mă necăjeam şi ziceam în sine: "Mânca-ne-ar Raiul, n-am găsit 
Bătrâni buni". Voiam să mă încerce, să mă certe, să se poarte aspru. Acum înţeleg 
ce aspri erau. Atunci nu-mi dădeam seama, căci îi iubeam. Niciodată n-am vrut să 
mă despart de ei. 


Din marea mea râvnă, însă, câteodată 
alunecam pe alături 


Din marea mea râvnă, câteodată alunecam pe alături. Râvna mă împingea către 
exagerări. Făceam şi nevoinţe fără binecuvântare. Dar asta este egoism. Să vă dau 
un exemplu. Ascultaţi. 


Bătrânii mei lhpseau întreaga zi cu treburi şi mă lăsau singur la Chilie. Eu făceam 
rucodelie. Rucodelia noastră era, precum v-am spus, cioplitul în lemn. Mie încă 
nu-mi arătaseră în întregime cum se face lucrul, de teamă să nu plec. 


Într-o zi, deci, am luat un lemn alb, frumos, şi am făcut pe el o schiță. Era o mierlă 
foarte frumoasă, cu aripile date pe spate, ciugulind un strugure. Ciorchinele era 
atârnat de o viţă cu două-trei frunze. A ieşit foarte frumos. L-am şi netezit bine. 
Când s-au întors Bătrânii, m-am dus să le pun metanie. Am luat cu mine şi ceea ce 
lucrasem, şi-am zis părintelui loanichie: 

- Uite ce-am făcut! 

Îndată ce-a văzut-o, a făcut ochii mari şi a strigat: 

-Cine ţi-a spus s-o faci? Ai întrebat pe cineva? A apucat-o, a aruncat-o jos, a 
făcut-o bucățele. 

-Să mergi repede la Bătrânul să-i spui, mi-a zis. 

Eu m-am necăjit mult şi le-am cerut iertare. Nu mi-am dat seama şi i-am supărat. 

- De ce faci lucruri şi nu întrebi? Mergi repede la Bătrânul, arată-i bucăţile şi 
spovedeşte-te. 


M-am dus îndată la Bătrânul, i-am arătat bucăţile, iar el mi-a spus: 
- Copilul meu, nu trebuia să faci asta. Fără binecuvântare nu se face nimic. Altfel, 
poţi să cazi în înşelare şi să pierzi harul lui Dumnezeu. 

Am pus metanie, am cerut iertare cu simplitate şi fără patimă. Nu numai că nu m-a 
tulburat certarea, dar mi-am zis: “Bătrânii mei trebuiau să se poarte mai aspru, să 
mă pedepsească”. 


Altădată, însă , am făcut o neascultare cu bună ştiinţă. Într-o zi, înainte de a pleca 
Bătrânii pentru treburi, mi-a spus Bătrânul cel mare: 

- Vezi acolo sus, pe raft, acea carte? Să n-o atingi. N-are rost, eşti mic. Mai încolo, 
când o să te faci mai bun, mai smerit, o s-o citeşti. Aceasta era pentru mine lege. 
Nici nu priveam partea aceea. 


Într-o altă zi, plecând Bătrânii la Kerasia, m-a ajuns curiozitatea. M-am dus şi am 
început s-o privesc. Era sus, eu eram mic şi nu ajungeam la ea. M-am tot învârtit, 
m-am învârtit. .. "Ei, am zis în sine-mi, cel puţin să văd ce spune". Deci, am luat un 
scaun, m-am suit, am ajuns la ea şi am coborât-o. Ce păcat! Literele erau toate 
amestecate, ca o limbă străină. Era scrisă de mână. O carte mare, foarte mare, 
groasă. Erau cuvinte din greaca veche pe care nu le înţelegeam, le-am învăţat mai 
târziu. Şi nişte litere ... nişte "s"-uri, nişte ... măi, măi! Ce să vă spun! Era un 
manuscris. Era cartea Sfântului Simeon Noul Teolog. Dar era o carte foarte mare, 
cu foi groase. Oho! Cântarea multe kile. Deci, hai acum s-o citesc! N-am putut. 
Am suit-o la loc. 


Însă după aceea m-a cuprins necazul, tulburarea, amărăciunea. Nici muncă, nici 
rugăciune. Nimic. Alte dăţi, când lipseau Bătrânii, mergeam în biserică şi, având 
glas frumos, cântam. Rosteam ceva tropare, era un fel de tânguire. Era ca o 
străpungere a inimii, îmi plăcea şi mă mişca mult. După această neascultare, însă, 
n-am mai mers în biserică. Am ieşit afară, m-am aşezat pe bordură şi priveam 
necăjit Marea Egee. Şedeam şi mă uitam la mare. Nu voiam să zic nici măcar 
"Doamne lisuse”. Oh, mă înţelegeţi? Mare mohorâre. Deci, nu m-am dus la 
biserică, n-am spus "Doamne lisuse". M-a cuprins o mare tristeţe. 


Ei, aveam credință în Dumnezeu, dar nu voiam să calc porunca Bătrânilor. Pe 
Dumnezeu Îl simţeam, dar nu voiam să-l necăjesc pe om. Nu voiam să fiu pricina 
întristării nimănui. Ce să fac ... Oh!... 


Seara au venit Bătrânii. Ce să fac eu, sărmanul? Gândeam să le spun. N-am putut. 
Am mers la biserică fiindcă trebuia să fiu cu ei. Am făcut vecernia, am făcut 
pavecerniţa. N-am spus nimic. Am urcat la chilie. N-am făcut metaniile, nici 
canonul, nici rugăciunea cu şiragul de metanii. M-am întins în pat şi mă 
închipuiam cum voi fi, când am să mor, în sicriu. Ei, şi m-am necăjit. 

Dimineaţă a sunat clopoţelul, am coborât, am citit la slujbă. Am sfârşit utrenia, s-a 
spus "Pentru rugăciunile ... ". Am ieşit afară. Am plecat de la biserică ca să 
mergem în trapeză. N-am mai răbdat. L-am tras puţin de mânecă pe Bătrânul, 
duhovnicul, şi i-am spus: 

-Am nevoie de tine puţin, părinte. 

S-a întors îndată, am intrat din nou în biserică. 

- Sunt necăjit, i-am zis. Am făcut neascultare. Mi-ai spus să nu ating cartea, iar cu 
m-am uitat la ea şi din acea clipă nu pot să mai aflu linişte. Nici "Doamne lisuse", 
nici canon, Nici rugăciune, nici metanii. 

- Ei, copilul meu, nu ţi-am spus? De ce-ai făcut asta? 

- Părinte, iartă-mă, m-a pus ispita şi sunt foarte necăjit. lartă-mă şi, cu rugăciunile 
tale, voi lua aminte pe mai departe, să nu-ţi mai fac neascultare. 


Mi-a citit dezlegarea. Hop! Ce credeţi? Au trecut toate! Aveam ceva bun: îndată ce 
mă spovedeam Bătrânului meu - slavă Ție, Dumnezeule! — treceau toate, îndată. 
De fiecare dată când mă spovedeam, îmi venea o mare bucurie şi mă dăruiam 
rugăciunii. 


Credeam că le-am spus pe toate lui Dumnezeu Însuşi. Că sunt iar cu Dumnezeu. 
Ei, cât de puternic aveam lucrul acesta în mine! Nici nu vă închipuiţi! Şi văd acum 
pe unii zicând: "Fii atent, să nu afle Bătrânull" Aţi înţeles ... În vreme ce la noi, 
Bătrânul era până în adâncurile inimii. 


Ii iubeam mult pe Bătrâni; în acea vreme toţi ucenicii îşi iubeau Bătrânii. După 
Dumnezeu, al doilea lucru era părerea Bătrânului. Dacă făceai ceva împotrivă, 
neascultare, nu trebuia nici să te împărtăşeşti, nici, nici ... 


Taina vieții duhovniceşti 
este ascultarea 


În Sfântul Munte, mulţi au trăit ascuns. Au murit fără să-i ştie nimeni. Şi eu am 
vrut să trăiesc aşa, neştiut. Nici predicator n-am vrut să ajung, nici nimic altceva. 
Nici nu m-am gândit vreodată să ies din Sfântul Munte. Un copil în desăvârşita 
pustietate! 


Pentru a înţelege pustia şi lipsa de ajutor, urcam pe munte, rămâneam câteva 
ceasuri acolo şi voiam să trăiesc ca un pustnic. Mâncam buruieni, ca să mă 
nevoiesc. Voiam să trăiesc singur, precum Sfântul pe care îl iubeam de pe când 
eram mititel — loan Colibașul. Acesta este sfântul meu iubit. Pe el l-am urmat. M-a 
uimit cum a răbdat să stea acolo, lângă părinţii lui, locuind în colibă, fără să se 

descopere, întărindu-i neîncetat: "Ţi-ai ridicat coliba înaintea porților părinţilor 
tăi”. 


Aşa spune troparul său: “Din pruncie dorind fierbinte după Domnul, lumea şi cele 
frumoase ale lumii ai părăsit şi ai sihăstrit în chip desăvârşit. [i-ai ridicat coliba 
înaintea porţilor părinţilor tăi, zdrobit-ai cursele demonilor, preafericite; pentru 
aceasta pe tine, loane, Hristos după vrednicie te-a proslăvit. 


Și luminânda: 

“Sărac asemenea unui alt Lazăr ai răbdat la porţile părinţilor tăi, cuvioase 
părinte, Într-o colibă mică strâmtorat, preaînțelepte. lar acum ai aflat locaş 
desfătat în ceruri, Împreună cu îngerii şi cu toţi sfinţii, preacuvioase Ioane." 


Bătrânului meu îi spuneam totul. Da, tot ce gândeam; iar el, văzând unele 
exagerări, îmi spunea când şi când: 
- Inşelare, copilul meu. 


Întreaga mea viaţă era un Rai. Rugăciune, slujire, rucodelie, ascultare de Bătrâni. 
Dar ascultarea mea era rodul iubirii, nu al silniciei. Această binecuvântată ascultare 
m-a folosit mult. M-a schimbat. M-a făcut mai înţelept, mai limpede, mai tare la 
trup şi la suflet. M-a făcut să le cunosc pe toate. Trebuie să dau slavă lui 
Dumnezeu zi şi noapte, căci m-a învrednicit să trăiesc astfel în această viaţă. 


M-am aplecat asupra ascultării. Au venit singure celelalte, pe care Dumnezeu le-a 
rânduit în viaţa mea. Şi darul prorociei, tot pentru ascultare mi l-a dat Domnul. 
Ascultarea vădeşte iubirea pentru Hristos. lar Hristos îi iubeşte în chip deosebit pe 
cei ascultători. Pentru această zice: Eu iubesc pe cei ce mă iubesc, şi cei ce mă 
caută vor afla har. În Sfânta Scriptură se află scrise toate, dar acoperit. 


Aveam multă râvnă 
pentru cele duhovniceşti 


Bătrânii mei nu mi-au rânduit niciodată ce să fac. Mi-au dat un şirag de metanii şi 
mi-au spus: 

-Să zici rugăciunea. 

Nimic altceva. Mă vedeau că sunt habotnic şi nu-mi spuneau multe, nici ce să 
citesc. Nu mă lăsau să citesc nimic din Părinţii mari. Adică nu mă lăsau să-l citesc 
pe Sfântul Efrem, pe Sfântul Isaac, pe Sfântul loan Scărarul, pe Sfântul Simeon 
Noul Teolog, Everghetinosul ş.a. Mă opriseră de la acestea. Astfel, făcând 

ascultare, citeam numai vieţi de sfinți, Psaltirea, Mineiele, Octoihul; din ele am 
învăţat să citesc, căci nu ştiam. Dar aveam multă râvnă pentru cele duhovniceşti. 


Deseori mergeam în biserica Sfântului Gheorghe, la a cărei zidire am ajutat şi eu, 
şi cântam multe. Cel mai mult îmi plăceau Canoanele Treimice. Şi îmi plăceau cele 
despre iubirea dumnezeiască. Erau tânguitoare, cântece de dragoste, spuneţi cum 
vreţi. Şi plângeam mult, dar nu erau lacrimi de tristeţe, ci de bucurie, dumnezeiască 
bucurie. Eram mişcat. Le rosteam frumos! 


Asta era viața mea. Trăiam în harul Domnului, nu prin puterea mea. Toate erau 
prin dumnezeiescul har, nu erau nici prin înţelepciunea mea, nici prin ştiinţa mea - 
fiind că nu o aveam - nici, nici ... Erau din harul lui Dumnezeu. 


Câteodată, însă, alunecam pe alături. Fără să-i întreb pe Bătrânii mei, luam ceva 
iniţiative. Ascultaţi. Pentru curăția minţii am început să învăţ pe de rost din Sfânta 
Scriptură. Am început cu Evanghelistul Matei. Într-o zi mi s-a dat prilejul şi le-am 
spus pe de rost primul capitol din loan. Când au auzit, m-au certat că am făcut-o 
fără binecuvântare. 


Am aşteptat cu emoție acel ceas 


Ce să vă spun, copiii mei, despre cum am devenit monah? E mare poveste viaţa 
mea în Sfântul Munte. 

Împlinisem paisprezece ani, când Bătrânul m-a chemat şi mi-a spus: 

- Ce-o să faci, ce program ai? O să rămâi aici? 

- Rămân! am spus plin de mulţumire şi bucurie. 

- Pune metanie. 

Am pus metanie. Atunci mi-a adus o rasă de-a lui, veche, pe care o folosea la 
lucru. Era atât de peticită, încât nu se mai vedea pânza de la început, iar la gât era 
foarte unsuroasă din pricina năduşelii. Îi văzusem pe călugăraşii care veneau la 
biserica mare, frumos îmbrăcaţi, şi o asemenea rasă îmi închipuisem şi eu. Ca un 
copil ce eram, mă gândeam la veşmintele cu care urmau să mă îmbrace, cât de 
frumoase, cât de noi vor fi... Dar, când a sosit ceasul, ce să văd! Zdrenţuite, 
peticite. M-am necăjit un pic, cinci minute. 


Ei, eram şi mic, paisprezece ani... Însă n-am spus nimic, nu m-am văitat. Când am 
văzut rasa, am simţit o greutate, precum v-am spus, dar am întors-o repede spre 
bine. 

-Să fie binecuvântat am spus şi am luat-o. 

Nu m-am mai gândit decât la nevoitorii care purtau dulame de păr şi nu şi le 
scoteau niciodată, nici le spălau. Dumnezeu mi-a dat pentru asta mare mângâiere. 
M-am dus la Psaltire. Am citit şi Epistola lui loan. Şi, în aceeaşi zi, Dumnezeul 
meu, mi-ai vorbit! Dumnezeul meu, mi-ai vorbit mult... 


Doi-trei ani mai târziu 
am devenit schimnic 


Doi-trei ani mai târziu am devenit schimnic. Cu o zi înainte am avut parte şi de o 
binecuvântare cu totul deosebită. Trebuia să mergem cu Bătrânul la Marea Lavră, 
să luăm încuviințarea pentru tundere. Egumenul care a dat binecuvântarea era 
foarte sfânt. Pe drumul către Lavra, trecând pe lângă sihăstria Sfântului Nil 
Izvorâtorul de Mir, am simţit pentru întâia oară aroma cerească. Mireasma s-a 
revărsat asupra mea, şi i-am spus Bătrânului. EI a ascultat cu simplitate şi a trecut 
mai departe, fără să spună nimic. Aşa trebuie să le vedem, simplu. A doua oară am 
simţit aromă la moaştele Sfântului Haralambie. 


În seara tunderii mele, toţi părinţii s-au adunat în biserica mare a Schitului, a 
Sfintei Treimi, au făcut priveghere, au cântat cu străpungere; şi eu, desculţ, în 
şosete albe, eram plin de străpungere. Am pus metanie tuturor, m-am închinat la 
icoane, iar mai-marele a început să-mi pună întrebările tunderii. Ochii îmi erau 
plini de lacrimi de umilință. După ce s-a sfârşit privegherea, am mers la Chilie. 
Eram foarte bucuros, dar şi tăcut. Voiam să fiu singur cu Dumnezeu. Când eşti 
într-o astfel de stare, nu vrei nici să cânţi, nici să vorbeşti. Cauţi liniştea, ca să auzi 
limpede glasul lui Hristos. 


Mult îmi plăceau privegherile 
în Sfântul Munte 


Viaţa Sfântului Munte este o viaţă de priveghere. La priveghere, când se săvârşeşte 
după cuviinţă, adică toţi cei ce iau parte sunt uniţi în împreună-slujire, se naşte o 
atmosferă duhovnicească în care pătrund toţi cu uşurinţă şi care aduce mare folos. 
Se subţiază sufletul şi se ivesc cele mai potrivite temeiuri pentru înălțarea 
duhovnicească şi pentru o adâncă împărtăşire cu Domnul. 


In Sfântul Munte, la ora două se face o adevărată răscoală. Simţeam o teamă sfântă 
în ceasul acela. Rugăciunea cutremura acel loc, lumea duhovnicească. lată ce 
înseamnă iubirea pentru Hristos. 


Ar Dr De De Dr de De Dr Dr De De De Dr Dr Dr De de De e de dr dr Ar A 


Xp XP 2 XP 3 ID e E 30 E 3 2 2 2 E E 30 E 30 IE De DP E 0 IE IE E E XX 


De De de e Ar De De De De Dr De Dr De de De De e De Dr Dr De de de dr drd 


Xp PP XP 3 ID 2 E 30 E 3 2 2 2 27 E 30 50 IE IE 2 E DP XX 


Mie îmi plăceau mult privegherile în Sfântul Munte. Deveneam alt om. Eram 
întotdeauna foarte atent. lubeam mult să ascult cuvintele slujbei. Nu voiam ca 
somnul să-mi fure mintea nici măcar o clipă. Nu moţăiam, ci urmăream slujba cu 
dragoste. Câteodată, dacă stăteam în strană, nu mă sprijineam cu spatele, ca să nu 
aţipesc. Şi nici după Dumnezeiasca Liturghie nu voiam să dorm. Stăpânea iubirea, 
de aceea rămâneam treaz. 


Harul pe care îl avea acel sfânt 
strălucea şi în sufletul meu 


La biserica cea mare a Schitului, mergând pentru slujbe şi privegheri, am cunoscut 
mulți oameni sfinţi. Ascultaţi, să vă spun despre un sfânt ascuns. 


Deasupra Colibei noastre, foarte sus, vieţuia însingurat într-o colibă sărmană un 
rus, bătrânul Dimas. Era foarte evlavios. Bătrânul Dimas a rămas aproape 
necunoscut în toată viaţa sa. Nimeni nu pomeneşte despre numele sau despre darul 
lui. Plecase din Rusia. Cine ştie câte zile a mers. Le-a lăsat pe toate să vină în acest 
colţ de lume, la Kavsokalivia, şi toată viaţa lui a trăit aici. Şi a murit necunoscut. 
Nu era nicidecum egoist. Nu, nu, era nevoitor. ŞI să nu aibă pe nimeni lângă el să-i 
spună: "Astăzi am făcut cinci sute de metanii. Am simţit asta ... ". Era un nevoitor 
în taină. 


Da, da, ăsta-i un lucru desăvârşit. Desăvârşit, jertfelnic. Lipsă de grijă, slujire, 
sfințenie, petrecere faţă către față cu Domnul, fără a plăcea oamenilor. Robul 
Stăpânului. Cu desăvârşire nimic altceva. Nici egumen, nici "Bravo!", nici "De ce 
asta-i aşa?" Am văzut un sfânt în viaţă. Da, un sfânt necunoscut. Sărmanul, 
disprețuit. Când a murit, cine ştie după câte zile sau luni l-au găsit, dacă nu cumva 
o fi fost şi iarnă. Cum să ajungă cineva acolo sus, la coliba lui de piatră!? Nu-l 
vedea nimeni. De multe ori îi aflau pe aceşti pustnici la două-trei luni după 
adormirea lor. 


Revărsarea şi prisosul harului s-au pogorât asupra mea, smeritul, când l-am văzut 
pe acesta, pe bătrânul Dimas, făcând în biserică metanii şi presărându-şi 
rugăciunea cu suspine. Cu metaniile lui, atât de mult îl adumbrea harul, încât 
strălucea până şi în mine. Atunci a covârşit şi în mine harul. Adică exista şi înainte, 
prin iubirea pe care o aveam faţă de Bătrânul meu, însă atunci am simţit şi eu harul 
foarte puternic. 


Să vă spun cum mi s-a întâmplat. Intr-o dimineaţă, pe la trei şi jumătate, am mers 

la biserica cea mare, la Sfânta Treime, pentru slujbă. Era devreme, încă nu bătuse 
toaca. Nu se afla nimeni în biserică. M-am aşezat în pronaos, sub o scară. Mă 
rugam nevăzut de nimeni. La un moment dat s-a deschis uşa bisericii şi a intrat un 
monah înalt, în vârstă. Era bătrânul Dimas. Îndată ce a intrat, a privit în dreapta 
şi în stânga, dar n-a văzut pe nimeni. Atunci, ținând în mână un şirag mare de 
metanii, a început să facă metanii mari, multe şi iuți, zicând necontenit: "Doamne 
Iisuse Hristoase,  miluieşte-mă ... Preasfântă Născătoare de Dumnezeu, 
mântmieşte-ne pe noi". În curând a căzut în răpire. Nu pot, nu găsesc cuvinte să 
înfăţişez purtarea lui dinaintea lui Dumnezeu, mişcări de iubire şi slujire, mişcări 
ale iubirii dumnezeieşti, ale dăruirii de sine. L-am văzut stând cu mâinile 
desfăcute, în chipul crucii, precum a făcut Moise la Marea Roşie... Ce era asta? 
Petrecea înlăuntrul harul. Strălucea în lumină. Asta era! Mi s-a împărtăşit şi mie 
îndată rugăciunea lui. Am pătruns într-o clipită în acea atmosferă. Nu mă văzuse. 
Ascultaţi. Am fost mişcat şi am început să plâng. A venit harul lui Dumnezeu la 
mine, smeritul şi nevrednicul. 


Cum să vă spun? Mi-a împărtăşit harul. Adică, harul pe care îl avea acel sfânt a 
strălucit şi în sufletul meu. Mi-a dat harismele sale duhovniceşti. Deci, bătrânul 
Dimas căzuse în răpire. Fără să vrea o făcuse. Nu s-a putut stăpâni. Nici ce zic 
acum nu-i bine. Nu pot s-o pun în cuvinte. Asta este să fii luat în stăpânire de 
Dumnezeu. Acestea nu se lămuresc prin graiuri. Nu se explică deloc, şi dacă le 
explici, cazi foarte pe dinafară. Nu, nu se explică, nici cărţi nu sunt înfăţişate, nici 
nu se fac înţelese. Trebuie să fii sfânt ca să înţelegi. 


Bătrânul Dimas mi-a împărtăşit 
harisma rugăciunii şi pe cea a străvederii 


La ora patru s-au tras clopotele. Îndată ce a auzit clopotele, bătrânul Dimas a mai 
făcut câteva metanii şi a încetat rugăciunea. A şezut pe bordură - mi se pare că era 
zidită în pronaos - şi a venit Makaroudas, aşa îl alintau pe Macarie. Era iute şi 
dulce la vorbă. Era ca un înger. Ce frumos aprindea candelele! Ce frumos aprindea 
policandrul! Ce frumos le stingea apoi, una câte una! Ce frumos făcea metaniile! 
Cerea iertare în dreapta şi în stânga, lua cărțile şi făcea pe canonarhul. Măi, măi, 
ce-l mai iubeam! Era vrednic, căci avea harul lui Dumnezeu. 


Deci, a intrat în biserică Macarie, Makaroudas. Urmându-l, bătrânul Dimas a 
trecut şi el în naos şi a intrat în strană, pregătindu-se pentru slujbă şi socotind că nu 
a fost văzut de nimeni. Am ieşit şi eu din umbra scării şi, pe ascuns şi cu teamă, am 
intrat în naos. Am mers şi m-am închinat la icoana Sfintei Treimi. Apoi m-am 
întors şi am stat mai departe. 

La "Cu frică lui Dumnezeu ... ", mulți părinți s-au împărtăşit. Am pus şi eu metanie 
şi m-am împărtăşit. Din clipa împărtăşirii m-a cuprins o foarte mare bucurie, o 
însufleţire. După slujbă am plecat în pădure singur, plin de fericire şi bucurie. 
Nebunie! Spuneam în minte rugăciunile de mulțumire de după Sfânta 
Împărtăşanie, mergând spre colibă. Alergam vârtos prin pădure, săream de 
bucurie, deschideam în extaz mâinile cu însufleţire, cu putere, şi strigam: "Slavă 
Ţie, Dumnezeuleee! Slavă Ţie, Dumnezeuleee!"” Da, mâinile îmi încremeniseră, 
înlemniseră în chipul crucii. Adică, dacă mă priveai din spate, ai fi văzut o cruce. 
Capul meu ridicat spre cer, pieptul şi el în afară, parcă voia să plece împreună cu 
mâinile spre cer. Inima voia să zboare din piept. Ceea ce vă spun e adevărat, am 
pătimit-o. Cât timp am fost în această stare, nu ştiu. Când mi-am revenit din starea 
în care eram, mi-am coborât mânuţele. şi, tăcut şi cu ochii în lacrimi, am mers mai 
departe. 


Am ajuns la Chilie. N-am luat gustarea, precum obişnuiam. Nu puteam vorbi. M- 
am dus în biserică, dar n-am putut să cânt nimic din cele ce cântam înainte. Am 
şezut în strană şi ziceam "Doamne lisuse” A continuat acea stare, dar mai liniştit. 
Eram foarte mişcat. Am sfârşit în lacrimi. Curgeau nesilit din ochii mei, singure. 
Nu le voiam, dar era o cutremurare pricinuită de cercetarea lui Dumnezeu. Nu s-au 
oprit pană seara. Nu puteam să cânt, să gândesc, să vorbesc. Şi dacă s-ar fi aflat 
altul acolo, nu i-aş fi vorbit. Aş fi plecat, ca să fiu singur. Un lucru este 
neîndoielnic. Bătrânul Dimas mi-a împărtăşit harisma rugăciunii şi a străvederii în 
ceasul în care el însuşi se ruga în biserica Sfintei Treimi, biserica cea mare a 
Kavsokaliviei. Ceea ce mi s-a întâmplat - nu mă gândisem niciodată la aşa ceva, 
nici nu-mi dorisem, nici nu aşteptam. Bătrânii nu-mi vorbiseră niciodată despre 
aceste harisme. Aşa aveau predania. Nu mă învățau prin cuvinte, ci numai prin 
starea lor. 


Citind vieţile sfinților şi ale cuvioşilor, vedeam harismele pe care le dăruia lor 
Dumnezeu. Părinţii nu ispiteau, nu cereau semne, nu căutau harisme. Credeţi-mă, 
eu nu mi-am spus niciodată: "Ce-ar fi să-mi dea Dumnezeu vreo harismă?...". Nu 
m-am gândit vreodată la aşa ceva. lar acest lucru, la care nu m-am gândit niciodată, 
s-a petrecut pe neaşteptate şi eu nu i-am dat niciodată vreo însemnătate. 


În după amiaza aceleiaşi zile am ieşit din biserică. Am şezut pe bordură şi priveam 
spre mare. S-a apropiat vremea ca Bătrânii să se întoarcă. Privind dacă nu cumva 
vin, i-am văzut ca într-o proiecţie, coborând nişte scări de marmură. Însă acest loc 
era îndepărtat, în chip firesc n-aş fi putut să-l văd. I-am văzut pe Bătrâni prin 
harul lui Dumnezeu. M-am înflăcărat. Era întâia oară când mi se întâmpla aşa 
ceva. 


Ar Dr De De Dr de De Ar De De De De Dr Dr Dr De De De e de dr dr A A 


PP XP XP 3 Ie A e e 30 5 3 2 2 E 2 E 30 E 30 IE De E DP E IE E IE E XX 


Die De de e Ar e De De De Dr De Dr De de De De e De Dr Dr De de de dr dr d 


Xp PP IP 3 3 E 0 E 30 E 3 2 2 2 2 e 30 30 IE 3 2 E 2 E XX 


Am zburat afară, am alergat la ei şi le-am luat desăgile. 

-De unde ai ştiut că venim? zice bătrânul. 

Eu n-am spus nimic. Însă, când am ajuns la Chilie, m-am apropiat de marele 
Bătrân, părintele Pantelimon, şi, pe ascuns de părintele loanichie, i-am zis: 

- Părinte, nu ştiu cum să-ţi explic. În vreme ce vă aflaţi dincolo de munte, eu v-am 
văzut încărcaţi şi am alergat. Muntele era ca un geam şi vedeam prin el. 

- Bine, bine, a zis Bătrânul, nu dă nici o însemnătate, şi nici să nu spui cuiva, căci 
vicleanul urmăreşte. 


Trăiam printre Stele, în nemărginite, în cer 


Precum v-am spus, nu-mi dorisem niciodată darul străvederii. Nici când l-am 
primit nu m-am străduit să înaintez, adică nu l-am cultivat. Nu i-am dat vreo 
însemnătate. N-am cerut niciodată şi nici nu cer de la Dumnezeu să-mi descopere 
ceva, pentru că socotesc că aceasta este potrivnic voii sale. 


După întâmplarea cu bătrânul Dimas, m-am schimbat cu desăvârşire. Întreaga mea 
viaţă era numai bucurie şi fericire. Trăiam printre stele, în nemărginire, în cer. La 
început nu fusesem aşa. De când am simţit harul lui Dumnezeu, toate harismele s- 
au înmulţit. M-am înţelepțit. Am învăţat canoane treimice, Canonul lui lisus, alte 
canoane. Numai ce le citeau sau le cântau în biserică, şi le învățam pe de rost. 
Psaltirea o spuneam pe dinafară. Eram atent şi la anumiţi psalmi, ale căror stihuri 
se asemănau, ca să nu-i încurc. M-am schimbat cu adevărat. "Vedeam" multe 
lucruri, dar nu vorbeam; adică nu aveam dreptul să o spun, nu aveam 
„încredinţare". Le vedeam pe toate, luam aminte la toate, le ştiam pe toate. De 
bucurie, nu păşeam pe pământ. 


Mi s-au deschis ochii, urechile, mirosul. Înţelegeam de departe. Animalele, 
păsările, le deosebeam pe toate. Ştiam după tril dacă este mierlă, sau vrabie, dacă 
este cinteză, dacă este privighetoare ori sturz. Cunoşteam după viers toate 
păsărelele. Noaptea, către zori, mă bucuram de concertul pe care îl dădeau 
privighetorile, mierlele, toate, toate ... 


Am devenit altul, nou, diferit. Tot ceea ce vedeam, prefăceam în rugăciune şi o 
întorceam astfel către sine-mi. De ce pasărea cântă şi slăveşte pe Făcătorul? Voiam 
s-o fac şi cu. 


La fel cu florile cunoşteam florile după miros, iar aroma le-o simțeam de la 
jumătate de ceas depărtare. Priveam ierburile, copacii, apele, stâncile. A! Cu 
stâncile vorbeam. Câte văzuseră! Le întrebam şi-mi istoriseau toate tainele 

Kavsokaliviei. lar eu eram mişcat şi dobândeam străpungere a inimii. Le vedeam 
pe toate prin harul lui Dumnezeu. Vedeam, dar nu vorbeam. Deseori rnergeam în 
pădure. Mă bucura mult să merg printre pietre şi ierburi, printre copaci mari şi 
MICI. 


Iubeam privighetoarea şi ea 
mă insufla 


Într-o dimineaţă, m-am dus de unul singur în fecioreasca pădure. Toate, răcorite de 
roua dimineţii, scânteiau în soare. M-am aflat pe o vale înverzită. Am şezut pe o 
stâncă. Lângă mine curgeau liniştit ape reci, iar eu rosteam rugăciunea. Linişte 
desăvârşită. Peste puţin, am auzit în acea linişte un glas dulce, îmbătător, cântând, 
lăudând pe Făcătorul. Am privit, dar n-am desluşit nimic. În cele din urmă, după o 
ramură, am văzut o păsărică; era o privighetoare. Ascultam privighetoarea cântând, 


ase NA e 


spate, ca să aibă putere să slobozească acele sunete prea dulci, acel glas frumos. 


Măi, măi, măi! Să fi avut un păhăruţ cu apă, să bea şi să se răcorească!... Mi-au 
venit lacrimi în ochi. Aceleaşi lacrimi ale harului, care curgeau nesilit şi pe care le 
dobândisem de la bătrânul Dimas. Era a doua oară când le încercam. Nu pot să vă 
împărtăşesc ceea ce simţeam. 


V-am descoperit, însă, taina. Mă gândeam: "De ce să scoată privighetoarea aceste 
sunete? De ce aceste triluri? De ce să cânte această preaminunată cântare? De ce, 
de ce ... Cu ce scop? Nu cumva aşteaptă s-o laude cineva? Nu, de bună seamă, 
acolo nimeni n-o să facă asta". Filosofam de unul singur. Aceasta am deprins-o 
după întâmplarea cu bătrânul Dimas. Înainte de asta n-o făceam. 


Câte nu mi-a spus privighetoarea! Şi câte nu i-am spus în tăcere: "Mica mea 
privighetoare, cine ţi-a spus că voi trece pe aici? Aici nu se apropie nimeni, este 
un loc nestrăbătut. Cât de frumos îţi împlineşti, fără răgaz, îndatorirea ta, 
rugăciunea ta către Dumnezeu! Câte îmi spui, privighetoarea mea, câte mă înveți! 
Dumnezeul meu, sunt mişcat. Privighetoarea mea, cu cântecul tău îmi arăţi cum 
să-L laud pe Dumnezeu, îmi spui mii de lucruri, multe, foarte multe ... " 


Nu sunt bine cu sănătatea, ca să le spun pe toate după cum le simt. S-ar putea scrie 
o carte întreagă. Am îndrăgit mult acea privighetoare. O iubeam şi ea mă insufla. 
Cugetam: "De ce ea, şi eu nu? De ce ea se ascunde şi eu nu?" Şi mi-a venit în 
minte , trebuie să plec, să mă pierd, să nu mai exist. Am zis: De ce? Avea lume în 
faţa ei? Ştia că sunt cu şi o auzeam? Cine o asculta? De ce a mers în locuri atât de 

ascunse? Dar celelalte privighetori din desiş, de pe maluri, care cântă ziua şi 
noaptea, seara şi dimineaţa, cine le ascultă pe toate? De ce fac asta? De ce merg în 
locuri aşa de ascunse? Scopul este închinarea, cântarea Ziditorului lor, slujirea lui 
Dumnezeu". Aşa îmi ziceam. 


Pe toate aceste păsări care Îl slăveau pe Domnul le socoteam îngeri ai lui 
Dumnezeu, ai Făcătorului tuturor. Da, se ascundeau ca să nu le audă nimeni, 
credeți-mă! Nu le păsa dacă le aude cineva, dar tânjeau după singurătate, după 
linişte, după pustie, după tăcere, ca să le audă - cine altul, dacă nu Făcătorul şi 
Ziditorul tuturor, Cel ce le-a dăruit viaţă, şi suflare, şi glas? 


Veţi întreba: "Aveau minte?" Ce să vă spun, nu ştiu dacă o făceau conştient sau nu. 
Nu ştiu. De aceea sunt păsărele. Poate că acum sunt în viaţă, iar apoi n-au să mai 
existe, precum spune Sfânta Scriptură. Noi nu trebuie să cugetăm diferit de Sfânta 
Scriptură. 


Dumnezeu poate să ne arate că toate acestea erau îngeri ai Săi. Noi nu ştim asta. 
Oricum, ele se ascundeau ca să nu audă nimeni doxologia lor. Tot astfel şi viaţa 
monahilor acolo, în Sfântul Munte, este necunoscută. Trăieşti împreună cu 
Bătrânul tău, îl iubeşti . Metaniile, nevoinţele, toate se fac, dar nici nu le ţii minte, 
nici nu zice nimeni despre tine: "Ce-i cu ăsta?" Îl trăieşti pe Hristos, eşti : al lui 
Hristos. Trăieşti în toate şi în Dumnezeu, în Care şi prin Care toate viază şi se 
mișcă. Intri în Biserica cea nezidită şi trăieşti acolo ca un necunoscut. Şi, în vreme 
ce te mistui în rugăciune pentru semenii tăi, rămâi necunoscut tuturor oamenilor, 
fără ca ei să te cunoască poate niciodată. 


Mi-a venit în minte să plec la pustie, 
Să fiu singur cu Dumnezeu 


Mintea îmi era la plecare. Să cer voie de la Bătrânul, să iau un săculeţ cu pesmeţi şi 
să mă pierd, ca să-L laud şi să-L slăvesc neîncetat pe Dumnezeu. Dar mă gândeam: 
"Unde să merg? N-am învăţat încă bine rucodelia”. Nu mă învăţaseră. Poate se 
temeau să nu plec. Această teamă stăpânea în Sfântul Munte. Nu-l învățau pe 
ucenic să isprăvească rucodelia, ca să nu le plece. Pentru că rucodelia este aer 
pentru monah, căci prin ea îşi poate agonisi posmagul. 


Mi-a intrat, deci, în minte acest lucru - să plec în pustie, singur cu Dumnezeu. 
Dezgolit de sine. Fără mândrie, fără egoism, fără slavă deşartă, fără, fără ... Mă 
credeți? De acolo mi s-a născut negrijirea de sine. Desăvârşirea au izbutit-o 
anumiţi nevoitori care s-au pierdut înlăuntrul pustiei. Nu doreau nici lume; nici 

altceva, nimic, nimic ... Se topeau de lacrimi către Dumnezeu şi se rugau pentru 
Biserică. Se osteneau întâi pentru lume şi pentru Biserică, iar apoi pentru ei înşişi. 


În mine, deci, a prins rădăcini scopul acela al privighetoarei. Cu ce scop să cânte 
înlăuntrul pustiei? Închinarea, lauda, slavoslovirea lui Dumnezeu, Creatorul. 
Pentru ce, deci, să nu merg. în pustie, să slujesc lui Dumnezeu în tăcere, pierdut de 
lume şi de societate? Există vreun lucru mai desăvârşit? Toate aceste noime le 
căpătasem de la privighetoare. 


Măi, măi, măi, ce de planuri îmi făceam! Cum aş merge în pustie, cum m-aş 
bucura, cum aş muri! Oho, aş mânca ierburi, aş face una, alta! Aş merge ca un 
necunoscut zdrenţăros la vreo mânăstire, mi-ar da vreun posmag şi aş mânca, fără 
să spun unde stau şi cine sunt. Îmi tocmisem un plan întreg. Asta era taina mea. M- 
am întors la Chilie plin de toate aceste simțăminte şi vise. M-am spovedit. 
Bătrânului, care a zâmbit. 

- Înşelare, mi-a spus, scoate astea din mintea ta, şi să nu te mai gândeşti vreodată la 
ele, căci vei pierde şi rugăciunea din pricina lor. 


ŞI, precum v-am spus de multe ori, aveam un lucru tare bun. Tot ceea ce 
spovedeam la Bătrânul lua sfârşit chiar în acea clipă, şi simţeam înlăuntrul meu o 
bucurie mare. Era, se pare, binecuvântarea Bătrânului. Astfel trăiam ca ucenic în 
raiul pământesc al Sfântului Munte. N-aş fi vrut să plec niciodată de acolo. Dar 
planul lui Dumnezeu era altul. 


Dumnezeu m-a izbăvit 


Era o zi ploioasă. Când s-a oprit ploaia, am văzut din atelierul în care lucram mulți 
părinţi de la alte Chili mergând către Sfântul Nifon ca să adune melci. Părintele 
Ioanichie i-a văzut şi s-a întristat. Ar fi vrut să merg şi eu. l-am zis: 

- Bătrânul mi-a spus să nu merg. Pornisem, dar m-a întors înapoi. Dar dacă vrei să 
merg, eu o să fac ascultare şi plec. 

Atunci mi-a spus şi el: 

- Du-te. Azi sunt mulți melci. Ei, şi smulg eu o desagă şi alerg. La început nu 
alergam, ca să nu mă vadă Bătrânii mei. După ce mă îndepărtam, o luam la goană. 


Am ajuns Sus, pe nişte stânci abrupte, unde nu ajungeau mistreţii, căci porcii 
sălbatici, atunci când plouă, se adună şi aleargă să mănânce melci. Trei ore am 
adunat. Am adunat mulți, am umplut desaga. Eram năduşit tot, şi la coborâre - 

era după amiază şi se răcorise atmosfera - m-a înghețat un vânt rece care cobora 
de pe vârful Athonului către mare. Desaga, îmbibată cu ceea ce cursese din melci, 

mi-a îngheţat şi ea spatele. Coborând prin locuri greu de străbătut, trebuia să trec 
şi peste un povârniş. Când am ajuns la jumătatea lui, a început avalanşa: întreg 
povârnişul aluneca asemenea unui râu, trăgând după sine din vârful muntelui 
pietre, stânci şi altele. Lăţimea era de 15-20 de metri. Picioarele mi se afundaseră 
până la genunchi. Era cu neputinţă să înaintez. Încărcat cum eram, în primejdie să 
mor, am strigat: "Preasfântă Născătoare de Dumnezeu!" Într-o clipită am fost 
azvârlit de o putere nevăzută 20 de metri mai departe, pe malul celălalt al râpei, 
deasupra unor stânci care şi ele erau gata să plece la vale. 


În acea clipă prin partea de jos treceau părinţii, întorcându-se de la Sfântul Nifon, 
de la culesul melcilor. Au văzut avalanşa, toată primejdia, şi au început să strige: 
"Hei! N-a fost nimeni pe-acolo?" Eu eram în afară de orice primejdie, nu păţisem 
nimic. Numai pantofii mei, adică opincile, rămăseseră sub pietre, iar picioarele 
îmi erau pline de sânge. Părinţii au strigat din nou, dar eu nu vorbeam. Voiam, 
dar nu puteam. Mă speriasem rău de tot. Îi auzeam, dar nu răspundeam. Desaga 
din spate, care nu păţise nimic, cântărea mai mult de 80 de ocale. Când mi-am 
revenit, am început să mă caţăr şi să mă agăţț de stânci, până ce am ajuns jos. 
Îndată ce am coborât, altă primejdie: am văzut un şarpe căruia îi spune galata. M- 
am speriat foarte tare ... 


Dumnezeu m-a izbăvit. Am ajuns la Chilie înfricoşat. M-am prăbuşit. Am povestit 
Bătrânilor toate câte mi se întâmplaseră. Mă îngrozisem: avalanşa, pierderea 
opincilor, picioarele pline de sânge, şarpele. Bătrânul s-a necăjit foarte tare şi l-a 
pedepsit pe părintele Ioanichie. I-a dat canon să nu mai slujească multe luni, iar el 
plângea pentru toate câte se peetrecuseră. 


M-a sărutat pe frunte şi 
ne-am despărțit plângând 


De la acea răceală m-am îmbolnăvit însă de pleurezie şi mă durea rău. Nu aveam 
poftă de nimic, nu mâncam. Bătrânii au dat de ştire şi a venit un prieten, un 
nevoitor sfânt, părintele Antonie. Biserica Chiliei sale era închinată Cuvioşilor 
Părinţi ce s-au nevoit în Sfântul Munte, care au strălucit prin nevoinţă. EI făcea 
puţin şi pe doctorul. A venit, m-a văzut, s-a întors la el acasă şi mi-a adus un fel de 
piele pe care mi-a pus-o pe spate. Toată noaptea, acea piele a absorbit lichidul din 
mine; făcându-l ca o perniţă sub pielea spinării mele, de care era lipită. În cealaltă 
zi, pe la ora zece, părintele a luat o foarfecă, a dezinfectat-a cu alcool şi a tăiat acea 
piele. Durerea mea din clipa aceea a fost cu neputinţă de purtat. Eram foarte istovit. 
Am leşinat. Şi când mi-am revenit puţin, am simţit o mare bucurie înlăuntrul meu, 

căci puteam să mă rog. Am început să cânt: "Pentru păcatele mele cele multe mi se 
bolnăveşte trupul, slăbeşte şi sufletul meu ... " 


Auzindu-mă, părintele Ioanichie a venit lângă mine, m-a îmbrățişat, m-a sărutat pe 
frunte şi mi-a zis: 

- Copilol meu, să mă ierţi! 

Vine Bătrânul. Îi zice cu sălbăticie: 

- A, omul cel rătăcit! 

Eu nu aveam poftă de mâncare, nu voiam, să mănânc; mâncam foarte puţin, în 
fiecare zi tot mai rău; mergeam spre moarte. Bătrânii s-au înfricoşat, temându-se ca 
nu cumva să mor. La fel şi părintele Antonie. 

- Copilul trebuie să plece, a spus părintele Antonie, n-o să reziste, e nevoie de 
medicamente pe care nu le avem aici. Nici nu poate mânca orice. Cu cât stă mai 
mult aici, cu atât va merge mai rău. 


Gândiţi-vă că am luat o înghițitură de migdale pisate şi mi-a făcut rău . Aşa de tare 
îmi slăbise stomacul. 


Bătrânii mei mă voiau tare mult, dar s-au văzut nevoiţi să mă trimită afară, în lume, 
căci acolo nu se găsea nici lapte, nici carne. Şi astfel au luat aprobare de la 
conducerea Schitului să mă întorc în satul meu pentru vreo două luni, ca să-mi 
revin. Şi am plecat. M-a luat părintele Ioanichie şi m-a dus la Dafni cu barca cu 
vâsle. Pe atunci nu aveam în Schit nici bărci cu motor, nici mulari. Asceţii cărau pe 
umăr sau în spate tot ce aveau de urcat sus. Am ajuns, deci, la Dafni. Nu puteam să 
stau drept, aşa că m-au întins într-o cameră, unde era adăpostită poşta. În curând 
m-au apucat dureri înfricoşătoare de rinichi. Plângeam de durere. Plângea şi părinte 
le Ioanichie. 


Eu am găsit, cu toată durerea, putere să-l mângâi: 

- Nu plânge, părinte, o să mă fac bine, n-am nimic. 

lar el mă mângâia pe mine, printre lacrimi, zicând: 

- Nu plânge, copilul meu, o să te faci bine. 

A venit vaporul, m-a urcat, m-a sărutat pe frunte. Şi ne-am despărțit plângând. 

Evvia (1925-1940) 


"Li se înmuiau inimile şi cereau ei singuri 
să postească, să se nevoiască, 
să vrea a-L cunoaşte pe Hristos." 


Nu-mi închipuisem niciodată 
că mă voi întoarce în lume 


Nu-mi închipuisem niciodată că mă voi întoarce în lume. Patria mea era 
Kavsokalivia. Fireşte, Îl rugasem pe Dumnezeu să-mi dea o boală. Şi mi-a dat 
boală. Dar zic: "Bine, Dumnezeul meu, mi-ai dat-o, dar nu să mă şi scoţi din 
Sfântul Munte”. Însă m-a scos. Din pricina bolii am plecat. Adică m-au trimis 
afară. Dumnezeu a ascultat voia mea, dar nu prea bine. Adică mi-a dat şi ceva ce 
nu voiam, fiindcă din pricina bolii am plecat din Sfântul Munte. Şi astfel, după 
atâţia ani, m-am întors iarăşi la casa mea!... 


Ceasuri nesfârşite pe corabie. Toate erau ciudate pentru mine. Nu văzusem de ani 
de zile copii, femei. Am trecut prin Halkida, prin Aliveri. Am ajuns în satul meu, 
Sfântul loan. Mai întâi am trecut pe la Perivolia. Am găsit pe cineva, anume pe 
cumnatul meu, pe Nicola, tatăl Elenei. Îl întreb: 

- Cine mai e pe-aici? 

- FI, zice, puţin mai încolo este Leonida Bairaktaris, tatăl tău, iar mai jos alţii - le-a 
spus numele. 


Cu inima bătându-mi cu putere, am plecat să-l întâlnesc pe tata. Nu-l văzusem de 
mulți ani. Precum v-am Spus, fusese mulți ani în America. L-am recunoscut îndată. 
EI, însă, de unde să-şi dea seama! Eram călugăr, cu barbă şi plete. Mi-era ruşine, 
îmi vârâsem părul sub dulamă; eram numai piele şi oase din pricina bolii 1... 

I-am dat bună ziua. Îmi zice: 

- Cine eşti? Şi de unde? 

- Sunt călugăr, i-am răspuns. Aveţi familie, copii? Câţi copii aveţi ? 

-Am avut patru, dar un fiu de-al meu s-a pierdut cu mulți ani în urmă. L-am 
pierdut. Muncea în Pireu şi s-a pierdut. 

-În Pireu? Şi cum îl chema? 

- Vangheli. 

- Vangheli ? A fost prietenul meu. 

- Spune-mi, ştii unde e? 

-A, din nenorocire a murit... 

-A murit? 

Inima tatălui meu s-a frânt. A început să plângă. Atunci n-am mai putut răbda. Și 
de fier dacă eram, tot m-aş fi înmuiat. Plângeam şi eu. Îmi bătea inima. N-am mai 
răbdat să-i văd inima de părinte sfâșiată şi i-am destăinuit: 

- Eu sunt, tată! Evanghelos. 

Ce-a fost în clipa aceea! Bucurie împreunată cu lacrimi. Ne-am îmbrățișat şi, 
mişcaţi, am pornit spre casă, s-o găsim pe mama. Mama, însă, era aspră. Când 
m-a văzut, m-a certat mult. Socotea o mare jignire să ajungă copilul ei călugăr. 


Lumea venea Să mă vadă 


A aflat lumea. Veneau feluriți oameni să mă vadă . . Eram tânăr flăcău. Inainte de a 
mă îmbolnăvi eram foarte frumos, roşu. Dar faţa mea nu avea o frumuseţe 
lumească, ci una dumnezeiască. Venind în lume, toţi vorbeau de mine şi de pletele 
mele. 


Din clipa când am intrat în Sfântul Munte nu-mi mai tăiasem părul. Acesta 
crescuse până mai jos de mijloc. S-a făcut multă zarvă în sat. De aceea şi eu, ca să 
nu-l tai, am fiert o oală cu apă, am băgat părul înăuntru şi l-am clocotit mult. 
Atunci s-a stricat şi mi-a căzut. Am făcut chelie. 


Și veneau în sat, precum v-am spus, ca să mă vadă. S-a împrăştiat vestea că băiatul 
lui Leonida Bairaktaris, pe care îl socoteau pierdut şi mort, s-a întors din Munte, 
unde fusese ascet. Şi venea lumea să mă vadă, din curiozitate. Eu nu vorbeam, mi- 
era foarte ruşine. M-am dus la biserica satului. Toţi mă luau peste picior. Mamei îi 
era ruşine, plângea şi se jeluia. Nu voia nici să mă vadă; nu mă voia, sărmana, şi 
m-a izgonit de acasă. 


La început m-a luat la ea mătuşa mea. Acolo am început cu mâncare bună - lapte, 
brânză, ouă, carne, ca să-mi revin. Dar n-am putut să stau acolo, căci eu voiam aşa 
„„„ alt mediu. Ce să fac acasă? Ei, deja mă ruşinam, căci eu nu oferisem nimic alor 
mei ... ŞI acum să vreau să-mi poarte ei de grijă? 


Când m-am simţit mai bine, am alergat iarăşi 
în Sfântul Munte 


La patru-cinci ore de mers pe jos de satul meu era o mânăstire, Sfântul Haralambie. 
l-am spus tatei într-o zi să mă ducă acolo, dar nu ca să rămân. Nu ştiam ce va fi 
acolo, dacă m-ar primi. Între timp l-am întâlnit din întâmplare în Aliveri pe 
părintele loan Papavasiliou. Acesta i-a dat telefon vlădicăi — exista atunci o linie 
telefonică din Aliveri la Kimi - spunându-i că a sosit un monah din Sfântul Munte. 

Vlădica i-a zis: 
- Părinte loan, să-l păzeşti, să nu plece! 


Mitropolitul de Kimi, Pantelimon Fostinis, îi iubea pe călugări. Tata m-a luat, am 
vrut să sărut mâna mamei, dar ea, săraca, şi-a tras-o înapoi. Tata m-a luat, deci, şi 
am mers la Sfântul Haralambie. Egumenul m-a primit cu bucurie, m-a îndrăgit, a 
stat de vorbă cu mine. Când i-am spus de greutăţi, mi-a zis: 

-Să rămâi aici. Avem şi ouă, şi lapte, şi carne de pui, avem de toate. 


ŞI am rămas acolo. Egumenul mă iubea într-atâta încât îmi gătea şi mâncare 
deosebită. La început nu aveam poftă de mâncare, dar încet-încet mi-am revenit. 
Tata a stat cu mine o vreme, ca să-mi poarte de grijă. El era cântăreţ la strană şi se 
învrednicise să-l cunoască pe Sfântul Nectarie. Avea multă credinţă şi evlavie. 


Când m-am simțit mai bine, am alergat iarăşi spre Sfântul Munte. Ce bucurie pe 
Bătrânii mei! Dar în zece-douăsprezece zile m-am prăbuşit iar. Mi s-a tăiat pofta. 
Am devenit palid, m-am istovit, am slăbit de la fidea şi de la cele asemenea. 


Vedeţi, mă îmbolnăvisem rău. Iarăşi, o nouă aprobare pentru a pleca, şi iarăşi la 
Sfântul Haralambie. Aici din nou ouă, brânză, unt şi celelalte, ca şi mai înainte. 
Mi-am revenit iarăşi, m-am întărit. Apoi iarăşi trei luni în Sfântul Munte. De trei 
ori m-am dus şi m-am întors, dar după câteva luni păţeam la fel. 


A treia oară Bătrânii mei mi-au spus: 

- Suntem răspunzători pentru sănătatea ta, nu putem să te ţinem. Te iubim, te vrem, 
dar Dumnezeu arată că trebuie să pleci, ca să nu mori. 

Chiar au adăugat: 

- Noi te iubim şi, dacă vreodată Dumnezeu te va învrednici - şi credem că te va 
ajuta să te faci bine şi vei voi să vii aici, să mai găseşti un copil, tot aşa ca tine. Te 
vrem. 


Și m-au trimis cu aprobare. Mi-au spus: 

- Ne temem să nu ne judece fraţii dacă mori aici, copil tânăr. Nu ne place că te 
trimitem afară, dar nu putem face altfel. Cu toată iubirea noastră, nu mai avem ce 
să facem. De trei ori ai plecat şi te-ai întors, dar n-ai putut rămâne aici. 


Mi-au dat şi o pătură pentru drum, pe care am păstrat-o şi este cea mai bună pătură 
a mea. O aveam în chilie, pe ea făceam metaniile, pe ea mă întindeam, pe ea 
aţipeam, stând în picioare. Adică dormeam iepureşte! Pe această pătură mi-am 
săvârşit toate nevoinţele mele duhovniceşti. 

Astfel am plecat de tot din Sfântul Munte, şi am mers la Sfântul Haralambie. Aici 
toată lumea mă voia, mă iubeau şi s-au bucurat că m-am întors. Am început din 
nou să mănânc lapte, unt, ouă. 


Să vă spun şi un lucru însemnat de care-mi aduc aminte. Un călugăr din Sfântul 
Munte, părintele Ioachim, care vieţuia la Chilia Sfântului Nil (acum trăiesc acolo 
ucenicii lui), a scris mamei o scrisoare care a rănit-o tare, foarte tare. I-a scris că 
până şi fiarele sălbatice îşi iubesc proprii copii. Multe lucruri, foarte frumoase, dar 
dureroase, foarte grele. Mama a fost foarte zdrobită. 


Mai târziu, sărmana, s-a schimbat. S-a dăruit Bisericii. Când slujeam, ea stătea în 
față, cu mâinile încrucişate şi rugându-se. Mă privea tot timpul, nu mă slăbea 
deloc. "Părintele meu!", spunea cu mândrie. 


Într-un sat în care am mers şi am stat o vreme după hirotonia mea, la Tsakeous, îi 
spuneau mama presviteră. Îi sărutau şi mâna, iar ea se mândrea, sărmana. A murit 
lângă mine. "Copile, de i-aş fi avut pe toți călugări! îmi zicea. Apucasem pe căi 
rătăcite la început. Ce bine ar fi fost să se facă toţi copiii mei călugări! " 


Porfirie al III-lea m-a făcut preot 


La Sfântul Haralambie am petrecut în aceeași rânduială a vieţii călugărești. Îmi 
plăcea mult să citesc vieţi de sfinţi, canoane ş.a. Învăţam pe de rost din Noul 
Legământ, rugăciuni ... Psaltirea o ştiam de ani de zile, toţi psalmii. Ştiam să leg 
versetele unele de altele. Psaltirea era hrana cugetului meu. 


Precum v-am spus, trăiam călugăreşte în mânăstire. Eram un călugăraş îmbrăcat în 
haine vechi. Pentru că nu se citea acolo la Psaltire, noaptea ieşeam afară şi mă 
rugam rostind psalmi. Ajutam la treburile mânăstirii, alergam în sus şi în jos. Îmi 
dăduseră şi cheile de la lăptăria mânăstirii, căci erau numai doi-trei călugări bătrâni 
şi aveau nevoie de ajutor. Îmi arătau multă încredere, săracii ... 


Dar nici la treabă nu-mi lăsam mintea slobodă; o strâmtoram. Adică nu o 
strâmtoram, căci făceam lucrul acesta din iubire. Cum să vă zic, ca o fată care deşi 
este bolnavă, să spunem, de pleurezie, în mintea ei este tot cel de care e 
îndrăgostită. Înţelegeţi? Cel iubit. Dăruire faţă de Cel iubit, față de Hristos. Acolo 
m-au făcut preot. 


Ascultaţi să vă povestesc. Vlădica Fostinis se îngrijea mult de teologi. A mers la el 
la Kimi un student teolog aflat în ultimul an să studieze pentru licenţă. In timp ce 


Ar Dr De De Dr de De Ar De De De De De Dr Dr De de De e de dr fr A A 


Xp XP 2 XP IE ID e e 30 5 3 2 2 E E E 30 30 30 IE De E DP E 0 IE IE IE XX 


Die De de De Ar e De De De Dr De dr De de De De De De dr Dr De de de dr dr d 


Xp PP XP 3 3 E E 30 IE 3 2 2 2 2 E 30 50 IE IE 2 E E E XX 


şedeau la masă, vlădica şi toți ceilalți călugări au început să vorbească despre 
felurite lucruri duhovniceşti. 


Adică, să vă dau un exemplu. Vlădica întreba: 

- Copii, spuneţi-mi, care este cea mai mare virtute? 

Apoi veneau părerile monahilor. Erau cu toţii vreo cincisprezece la masă. Temele 
erau diferite: din Scriptură, despre religie, despre monahism. 


Într-o seară, venind vorba despre monahism, vlădica a suspinat şi a zis: 

- Ah, aduceţi-mi monahi! Nu vreau nimic altceva. Monahi buni, credincioşi, 
răbdători. Nu vreau nimic altceva. Numai aceasta. Şi voi putea face multe. 

În acea clipă a sărit teologul - era din Kokla Thivei - şi i-a zis: 

- Stăpâne, ce să vă spun ... Strigaţi după călugări, iar un călugăr moare încet la 
Sfântul Haralambie, fără să prindeţi de ştire. 

- Ce spui? întrebă vlădica. 

- Da, a venit un copilandru, sărmanul, din Sfântul Munte. Este foarte bun, dar 
neputincios, numai piele şi oase. lar egumenul îl pune să facă şi treburi. 

A venit cu scrisoare la egumen, cerându-l pe Nichita - atunci aşa mă chema, era 
numele meu de călugăr. Am mers, deci, la vlădica, şi când am ajuns lângă el mi-a 
pus mâna pe cap, zicând: 

-Copilul meu, cum eşti? 

M-a luat şi am şezut împreună. 

-De unde eşti? Cum ai ajuns aici? 

În scurt, i-am spus cât Îl iubeam pe Hristos şi viaţa ascetică, i-am povestit cum am 
mers de mic în Sfântul Munte, cum m-am îmbolnăvit, iar Bătrânii mei m-au trimis 
în lume, să mă fac bine. 


Măi, măi, ce-a fost atunci! A adus pe cel mai bun doctor din Kimi. M-a vizitat, m-a 
consultat, mi-a dat o grămadă de medicamente. Voia să mă oprească acolo, dar mi- 
era ruşine să rămân cu vlădica. Mie îmi plăcea pădurea, tăcerea, simplitatea. M-am 
întors înapoi la Sfântul Haralambie. 


Vlădica cerceta des mânăstirea. Era un om sfânt. Eu l-am cunoscut prin harismă. 
Într-o zi venise la Sfântul Haralambie. L-am ascultat cum vorbea şi mi-au plăcut 
mult cuvintele sale. Nu mai auzisem niciodată un predicator. Vlădica acesta 
întemeiase un aşezământ lângă Kimi, numit "Ordinul Sfântului Pantelimon”. 
Câteodată vlădica venea la mânăstire cu copiii de la acest ordin. 


Altă dată, vlădica a venit împreună cu Arhiepiscopul Muntelui Sinai, Porfirie al 
III-lea. Şi s-au pornit ei să mă facă preot. Eu nu voiam, înţelegeţi? Ştiam că este 

bine să vrei să ajungi monah, dar nu să vânezi preoția sau episcopia. Trebuie să 
fugi când ţi se propune. Asta ştiam eu. În cele din urmă, Porfirie m-a făcut preot şi 
mi-a dat numele lui. Ei, îl entuziasmasem. Ii descoperisem prin har ceva personal, 
în timp ce rnergeam spre munte, şi i-a spus vlădicăi: 

-Să nu-l pierzi! 


Aveam atunci douăzeci de ani. N-am vrut să ajung preot, dar n-a fost cu putinţă. 
Vlădica a stăruit mult, iar vlădica este modelul lui Hristos. Nu-l poţi refuza pe 
episcop la nesfârşit. Nu poţi să strici legătura cu episcopul, căci rugăciunea ta nu 
mai urcă la cer, rămâne fără roadă. Astfel, m-au făcut diacon în ziua praznicului 
Sfintei Paraschiva, şi preot în ziua praznicului Sfântului Pantelimon. 


Spovedeam neîncetat ziua şi noaptea 


După doi ani m-au făcut şi duhovnic. La o sărbătoare mare, fiind şi lume, mi-au 
citit rugăciunea de hirotesie întru duhovnic. Eram tânăr, de unde să ştiu! Fram şi 
prostănac ... nu ştiam încă bine carte, nici canoanele. Ce să vă spun, foarte 
prostănac ... Ce să fac? Am plecat capul şi am făcut ascultare. Acum o înţeleg. 


Atunci n-o prea înţelegeam. Cât mă iubeau monahii şi lumea care venea pentru 
spovedanie! Acolo spovedeam fără încetare ziua şi noaptea. Adică începeam dis de 
dimineaţă, continuam toată ziua, toată noaptea, şi în ziua următoare, şi în cealaltă 
noapte - fără întrerupere. Adică două zile şi două nopţi fără mâncare. 


Din fericire, Dumnezeu o lumina pe sora mea şi-mi aducea puţin lapte să beau. 
Exista către locul unde spovedeam o scară cu multe trepte, pe care oamenii urcau 
la spovedanie. Aşteptau toată noaptea acolo ca să prindă rând. Când plecau, ziceau 
unul altuia: "Ehee, un preot cunoscător de inimi!”. Am rămas acolo cincisprezece 
ani. 


Când veneau, aveam obiceiul să-i întreb. Adică întrebam: "Câţi ani ai? Cu cine 
stai?" Unul zicea: "Cu soția mea". Altul spunea: "Cu părinţii mei”. Altul - "Stau 
singur". Şi continuam: "Ce-ai studiat? Ce serviciu ai? De când nu te-ai mai 
spovedit? De când nu te-ai mai împărtăşit?" Ceva de felul ăsta. Apoi, în funcţie de 
ce-mi spusese, îi vorbeam puţin şi, întrucât afară se aştepta la coadă, îi ziceam: 

- Copilul meu, ce-ţi aminteşti acum? Ce simţi că-ţi îngreuiază sufletul, conştiinţa? 
Ce greşeli ai făcut, ce păcate? Şi începea acesta să-şi mărturisească greşelile, iar eu 
îl ajutam cumva acolo unde era nevoie, deşi la început îi spusesem să le zică aşa 
cum poate. 

Pe cei care veneau la spovedanie îi cam "opăream" la început. Aveam lângă mine 
cartea despre spovedanie a Sfântului Nicodim Aghioritul. De pildă, cel care se 
spovedea îmi descoperea un păcat greu; eu rnă uitam în carte, acolo scria: 
"Optsprezece ani să nu se împărtăşească”. Nu ştiam, n-aveam experienţă. Îi 
dădeam canonul de acolo. Ce scria în carte era lege. 


Veneau oamenii şi anul următor; veneau din felurite locuri, mai îndepărtate, mai 
apropiate. Îi întrebam: 

-De cât timp nu te-ai mai spovedit? 

- De anul trecut, tot pe vremea asta. M-am spovedit tot la sfinția voastră. 

-Şi ce ţi-am spus atunci? 

- Să fac o sută de metanii în fiecare seară. 

- Le-ai făcut? 

- Nu. 

- De ce? 

- EI, mi-aţi spus ;,Optsprezece ani să nu te împărtăşeşti”. Eu m-am gândit "Oricum 
sunt pierdut", aşa că le-am lăsat pe toate. 


Înţelegeţi? Apoi venea altul. Se întâmpla la fel. Mi-am zis: "Ce fac eu aici?" Atunci 
m-am deşteptat. Duhovnicul are puterea de a lega şi a dezlega. Îmi amintesc pe 
deasupra un canon de-al Sfântului Vasile cel Mare. Pe el m-am întemeiat şi am 
schimbat tactica la spovedanie. 


Spune canonul: "Toate acestea însă le scriem ca să se cerce rodurile pocăinţei,; 
căci, negreşit, nu după timpul de penitenţă le judecăm pe unele ca acestea, ci 
ținem seama de felul pocăinţei. lar dacă cu greu se vor despărți de năravurile lor, 
şi vor voi să slujească mai mult plăcerilor trupului decât Domnului, şi nu vor primi 
viața cea după Evanghelie, cu aceştia nu avem nici o cauză comună. Căci noi în 
privința poporului nesupus şi împotrivă grăitor, ne-am învăţat a auzi că: 
Mântuind, mântuieşte-ţi sufletul (1 Moise 19, 17)." 


Astfel am început să-i îndemn pe oameni să citească rugăciuni mici, canoane de- 
ale sfinţilor, să facă metanii, să citească Sfânta Scriptură. Şi aşa au început să dea 
însemnătate lucrurilor legate de religia noastră. Li se înmuiau inimile şi cereau ei 
singuri să postească, să se lupte, voiau să-L cunoască pe Hristos. Una am înţeles: 
că dacă cineva Îl cunoaşte pe Hristos, Îl iubeşte şi este iubit de EI, toate sunt după 
aceea bune, şi sfinte, şi fericite, şi uşoare. 


In fața acelei măreții, 
am îngenuncheat ca un nevrednic 

Îmi amintesc multe întâmplări din viaţa mea la Sfântul Haralambie. Să vă spun 
ceva frumos. V-am mai spus că-mi plăcea mult pădurea. Mă obişnuisem cu 
singurătatea şi-mi plăcea să fiu singur. Îmi plăcea pe afară, mai ales noaptea. Mă 
urcam într-un copac, la mai mult de doi metri şi jumătate. Îmi împleteam un pat de 
ramuri, puneam o pătură şi mă înfăşuram în ea. Era foarte frumos. Urcam pe o 
scară pe care mi-o făcusem singur şi când ajungeam sus, o trăgeam şi nu mă mai 
deranja nimeni. "Patul" era înconjurat de o viţă sălbatică, ale cărei nenumărate flori 
miroseau foarte frumos. Sub copacul meu, la vreo doi-trei metri mai încolo, era un 
arbust mare de mastic. Mă urcam în pat cățărându-mă. Acolo eram pe de-a-ntregul 
rugăciune. 


Eram aghiorit.Voiam singurătate şi Psaltire. Dar şi "Doamne lisuse ... ". Mă rugam 
acolo ceasuri în şir, în patul meu de crengi, printre florile de viță. 


Într-o seară, după ce m-am căţărat în patul meu plin de flori, îmi făceam 
rugăciunea. Era noapte, pustietate. Natura era scăldată de lună. Mă însoțeau 
privighetorile, care numai ce se deşteptaseră şi începuseră trilurile. Am zis multe 
din Psaltire, apoi “Doamne lisuse ... “. La un moment dat, m-am ridicat în 
picioare şi am spus pe de rost pavecerniţa. Apoi, rugându-mă Maicii Domnului, 
mi-a apărut chipul Preacuratei Născătoare de Dumnezeu, aşezată pe tron şi 
înconjurată de cetele îngerilor, arhanghelilor, serafimilor, mucenicilor, cuvioşilor, 
prorocilor. În fața acestei măreţii, am îngenuncheat ca un nevrednic şi am început 
să rostesc cu putere: "Nepătată, neîntinată, nestricată, fără prihană, Preacurată 
Fecioară, a lui Dumnezeu Mireasă, Stăpână ... ”. M-a cuprins o frică sfântă 
atunci când o rază luminoasă, venind de la Preasfânta, mi-a atins capul pe care-l 
plecasem smerit, pentru marea mea nevrednicie. 


În clipa în care am sfârşit rugăciunea către Preasfânta şi am tăcut, am auzit pe 
cineva sub copacul meu. Era un bărbat care mi-a spus: 

- Omule al lui Dumnezeu, coboară-te jos, am nevoie de tine. 

Am coborât. M-a salutat şi mi-a zis: 

- Mi-e foame rău. 

- Alerg să-ţi aduc. 

- Ascultă-mă. M-am întors din America, am omorât-o pe soția mea. Mă urmăreau 
şi am luat calea munţilor ca să nu mă aresteze, dar mor de foame. M-am dus şi 1- 
am adus trei prescuri. Mi-a explicat că femeia lui îşi luase pe altul, iar el, când a 
auzit, a venit şi a făcut răul. Se pocăise apoi, dar ce făcuse - făcuse. 

- Te rog, omule al lui Dumnezeu, să nu spui nimic despre mine, mi-a zis şi s-a 
pierdut în întuneric. Când s-a luminat de ziuă, a venit poliția şi îl căuta. Mi l-au 
descris. 

-Nu, le-am spus, n-am văzut nimic. 


A fost harul Maicii Domnului că acel om s-a spovedit la mine. Adevărat vă spun, 
era Născătoarea de Dumnezeu în fața mea şi a trimis acea rază luminoasă spre 
mine, smeritul! Eram călugăraş, preot, în jur de douăzeci şi unu de ani. 


"Hai Să facem sfeştanie” 


Pentru o vreme, am fost rânduit slujitor într-un sat din Evvia. Din multele 
întâmplări, o să vă povestesc una singură. 


Într-o zi a venit la biserică o femeie călare pe măsăruşul ei. Îndată ce m-a văzut, 
a coborât, s-a apropiat şi mi-a zis: 

- Părintele, am un copil bolnav. 

- Ce are? 

- L-a pierit glasul. 

- De mult e aşa? 

- Da. Nu vorbeşte deloc. 

Era un băieţandru cam de optsprezece ani. Am luat deci epitrahilul şi am coborăt 
cu ea în sat. Am ajuns la casa ei. Am văzut copilul care, într-adevăr, nu vorbea. 
I-am Zis: 

-Hai să facem sfeştanie. 

A aşezat pe un scaun o farfurie cu apă şi un şervet. Am început să citesc. Copilul 
tăcea. Deci, am isprăvit sfeştania şi am început să stropesc cu aghiazmă, zicând: 
"Mântuieşte, Doamne, poporul tău ... ” Când l-am atins pe frunte cu crucea şi 
busuiocul, copilul mi-a spus: 

- Îți mulțumesc mult. 

După aceasta copilul m-a iubit mult. Mai târziu a botezat un copilaş şi i-a pus 
numele Porfirie. A venit după aceea şi mi-a zis: 

- l-am pus numele tău. 

ji zic 

-M-ai întrebat? 

- Eu, zice, te iubesc şi am vrut să-i pun numele tău. 


Mai ascultați una. S-a întâmplat şi asta tot în Evvia. 


Odată m-a căutat o doamnă cu faţa ei. Copila era mută. Mama mi-a zis: 
- Părintele, am mare necaz cu fata mea. Nu vorbeşte de o lună. 

jizic 

- Ce-a păţit? 

- Legasem o capră la râpă. Erau acolo mulți mărăcini. Fata s-a dus să ia de acolo 
capra. Era noapte. Când s-a întors, era mută. l-am făcut sfeştanie. Mama era 
chiar preoteasă. 

Îi zic: 

-A cărui preot eşti? 

-Sunt a preotului din ... 

-A, eşti a părintelui Hristou? 

- Da, părintele. 

Am citit sfeştania şi fetița părintelui s-a făcut bine; fireşte, cu harul lui Dumnezeu. 


Am mers la Vatheia Evviei, la Mânăstirea 
Sfântului Nicolae 


După ani de zile, şi pe când mă aflam în Evvia, căutam un nou loc de retragere, ca 
o păsărică prigonită ce dorea să ajungă în sânurile lui Dumnezeu prin rugăciunea 
minţii. Eram singur şi stingher. Am mers la Vatheia Evviei, la Mânăstirea Sfântului 
Nicolae, şi am rămas acolo zece zile. Avea câteva chilii pustii, pline de şobolani. 


Ce s-a întâmplat? Două zile a fost mare vijelie şi furtună. A plouat fără încetare; 
ploaia bătea în ziduri, în geamuri, parcă ar fi fost grindină. Vântul sufla vijelios pe 
deasupra marelui platan. Auzeam crengile lovindu-se unele de altele. Sfârşit de 
lume în această pustietate ... Toate stihiile naturii mugeau. lar cu, săracul, în 
bisericuţa Sfântului Nicolae cea pictată pe dinăuntru, sfințită de sufleţelele pe care 
le "vedeam" cum ani în şir se plecaseră înaintea sfinților şi-şi deschiseseră inimile. 


Parcă eram în pustie, în plin crivăţ, ca o păsărică a cerului prigonită. Gândeşte-te, 
ce-ar putea face o păsărică în mijlocul unei asemenea furtuni? N-ar căuta un cuib, o 
peşteră în care să se vâre? Acelaşi lucru l-am făcut şi eu în mijlocul larmei şi al 
furtunii, înfricoşat de stihiile naturii. 


Am alergat să aflu adăpost, am alergat în braţele Tatălui meu Cel ceresc. Simţeam 
căldura lui Hristos, unirea mea cu Dumnezeu. Am simţit mare bucurie, fericire şi 
uşurare adăpostindu-mă în cele dumnezeieşti. Nu-mi păsa de furtună, de vijelie, 
care sunt ale acestei lumi. Sufletul meu căuta ceva mai înalt, mai desăvârşit. Mă 
simţeam odihnit, ocrotit, în bună pază. Am petrecut zile de aur. Am tras foloase din 
vremea foarte rea. 


Aşa trebuie să cugetăm mereu. Aşa trebuie să trecem prin greutăți şi nenorociri. Pe 
toate să le socotim prilejuri bune pentru rugăciune, pentru apropiere de Dumnezeu. 

Aceasta este taina: cum omul lui Dumnezeu face din toate rugăciune. Asta vrea să 
spună Apostolul Pavel, când zice “Mă bucur în pătimirile mele” (Col. 1, 24), 
pentru toate necazurile prin care trecea. Aşa se săvârşeşte sfințirea. Să ne 
învrednicească Dumnezeu. Eu o cer mult în rugăciunile mele. 


La Vatheia, la Sfântul Nicolae, am rămas destul - trei ani întregi. Am plecat mai 
înainte de a începe războiul cu Italia. 


În Athena, la policlinică (1940-1973) 


"Am trăit acolo treizeci şi trei de ani. 
Ani binecuvântaţi, dăruiți omului şi durerii." 
Am trăit acolo treizeci şi trei de ani 
ca pe o singură zi 


O dată cu declararea războiului am venit în Athena. Am fost rânduit preot slujitor 
la Sfântul Gherasim, la Paraclisul Policlinicii Athenei, exact la începutul 
războiului. Aveam înlăuntrul meu o mare dorință să lucrez la o fundaţie. 
Dumnezeu mi-a împlinit această dorinţă şi am fost numit la bisericuţa policlinicii, 
spre marea mea bucurie. 


Precum m-am obişnuit să vă spun mereu câte ceva din viaţa mea, aşa cum le-am 
trăit şi le-am simțit, ascultați să vă spun acum istoria de la început. 


Odată, pe când eram la Schit, la Kavsokalivia, am ascultat la biserica mare 
tâlcuirea lui Nichifor Theotokis la Evanghelia duminicii de rând. Spunea deci 
Theotokis cât de mare bine face omul care mângâie sufletele îndurerate, pe cei ce 
pătimesc de cancer, de lepră, de tuberculoză. Eu, când am auzit, am fost mişcat şi 
m-a cuprins o râvnă pornind de la cele pe care le zicea atât de viu cel ce citea, aşa 
cum mă însufleţeam eu din orice. Şi am început să visez. 


Dacă aş fi putut şi eu, să fi studiat, să fi ştiut să vorbesc să merg la un aşezământ! 
Undeva unde să fie leproşi, la un sanatoriu de tuberculoşi ... Cam la astea mă 
gândeam. Şi, când doream ceva, voiam să şi trăiesc. 


De câte ori mă apuca râvna să trăiesc la pustie, trăiam pustniceşte acolo unde mă 
aflam. Era osteneala zadarnică, dar o trăiam. Adică mă simţeam ca şi când aş fi 
fost sus, pe Carmel, la Sfântul Vasile, mai sus de Kerasia, unde este locul cel mai 
pustnicesc al Sfântului Munte. Simţeam că sunt pustnic, şi ziceam: "Aşa o să 

citesc, aşa o să-mi aprind opaițul, aşa o să spun noaptea «Doamne lisuse», o să fac 
atâtea metanii, o să mănânc pesmeţi şi buruieni". Şi făceam visul realitate. 


Osteneală zadarnică! Dar eram mulțumit, iar după aceea îmi trecea. Şi în ceasurile 
mele de neputinţă - de obicei, atunci când se află în neputinţă, omul primeşte 
gânduri nu tocmai bune - cugetam la astfel de lucruri pe care sufletul meu le dorea 
foarte tare şi le trăia. La fel am făcut şi atunci: visam că merg pe o insulă cu 
leproşi, vorbeam cu ei, le slujeam şi le purtam de grijă, îi ajutam pe cei infirmi. Am 
trăit, să zicem, cu cei leproşi în închipuire. Mai apoi am uitat de asta. S-a întâmplat 
însă să mă îmbolnăvesc, iar Bătrânii mei m-au trimis de trei ori în lume ca să mă 
fac bine. Dar nu mă făceam bine şi, la sfârşit, mi-au dat binecuvântarea lor să 
trăiesc în afara Sfântului Munte, precum v-am povestit, acolo unde aş fi avut şi 
lapte, şi carne, şi toate cele ce erau de trebuinţă pentru boala mea. Pentru aceasta 
am plecat la Sfântul Haralambie, în Evvia, şi am rămas acolo vreo cincisprezece 
ani. 


Apoi au început iar să năvălească gândurile pe care le avusesem şi în Sfântul 
Munte, adică voiam să merg să lucrez la un sanatoriu. Şi m-am gândit să merg în 
Pendeli. Un cunoscut de-al meu îmi spusese că au nevoie de un preot. Sanatoriul 
din Pendeli era atunci plin de tuberculoşi. M-am dus la director şi mi-a zis: 

-Am luat, părinte, am luat preot. .. 

I-am vorbit despre dorul meu, iar el mi-a zis: 

- A, şi eu tot dorul acesta l-am avut! lar Dumnezeu m-a adus aici. 


Am coborât apoi în Athena. Aici am întâlnit un aghiorit care slujea în Spata, la 
Cruce. l-am spus: 

- Părinte Matei, am râvnirea asta, ce să fac. 

-A îmi zice, ascultă-mă. Au voit să mă pună pe mine la un spital, la Policlinica 
Athenei, dar n-am vrut. Am preferat aici, la Cruce. Vrei să vorbesc cu domnul 
Amilkas Alivizatos să te ia acolo? 

Zic: 

-Mergem să vedem. 

Am mers, am văzut. Măi, măi! Am văzut lume, aglomeraţie, zgomot ... 

- Părinte Matei, îi spun, nu sunt eu pentru locul acesta ... 

-De ce să nu fii? îmi zice. 

Aşa că am mers la domnul Amilkas şi i-am vorbit. Părintele Matei a plecat, iar mie 
mi-a spus domnul profesor: 

-Veniţi mâine. 

Am mers în cealaltă zi şi l-am întâlnit pe profesor la el acasă. Slujnica m-a dus în 
salon şi am aşteptat, căci ieşise puţin. Am scos Dumnezeiasca Scriptură a Noului 
Legământ - îl aveam în format mic, şi citeam, ca să nu pierd timpul. Când a apărut 
domnul profesor, l-am închis. S-a apropiat, m-a salutat şi mi-a zis: 

- Ce carte era aceea, părinte? 

Îi spun: 

-Noul Legământ, domnule profesor. 

Îmi zice: 

- Sunteţi teolog? 

-Nu. 

- Ce studii aveţi? 

- Clasa întâi primară, şi nici pe aceea n-am isprăvit-o bine. Carte am învăţat în 
Sfântul Munte, la Kavsokalivia. Am avut doi Bătrâni cu care am trăit împreună. 
-Ştiţi să cântaţi ? 

- Ştiu să şi cânt. 

- Am o biserică, şi n-am preot. Am tot primit, dar pleacă. 

Îi spun: 

- Domnule profesor, nu ştiu, cum voiți. Eu am o dorinţă, să slujesc la o fundație. 
Această dorinţă o am de pe vremea când eram la pustie. Cu toate acestea, nu voiam 
să plec din Sfântul Munte. Vă spun sincer! Nu m-am gândit să ies din Sfântul 
Munte şi să lucrez într-o leprozerie. Numai pentru că mi-a plăcut ca idee atunci 
când am auzit-o, voiam să o trăiesc, şi am trăit-o astfel în închipuire. Însă m-a 
învrednicit Dumnezeu şi aş putea acum să prefac în faptă această închipuire după 
care tânjeam. 


Atunci profesorul s-a dus înăuntru şi a telefonat la Mitropolie, la Kimi, căci mă 
întrebase: 

-Ce vlădică v-a hirotonit? 

l-am zis: 

-Mitropolitul de Kimi. 

Precum am aflat mai târziu de la protosinghelul Spiridon, care ținea de Mitropolie 
şi se afla acolo când a telefonat profesorul, vlădica a spus despre mine lui 
Alivizatos: 

-Policlinica şi-a găsit preotul! 

Amilkas mi-a spus: 

- Trebuie să mergem să liturghisiţi. 

Îi zic: 

- Domnule profesor, nu pot să slujesc, mi-e teamă. Nu pot să slujesc fă ră 
aprobarea Arhiepiscopiei. 

Îmi zice: 

- Asta-i treaba mea! Treaba dumneavoastră este să liturghisiţi. 

Îi zic: 

- Trebuie să avem aprobare de la Arhiepiscopie. 

- Nu, zice, o să liturghisiţi. N-o să luăm aprobare. 

M-a necăjit, dar în cele din urmă am ascultat. M-au pus să slujesc zilnic 
Dumnezeiasca Liturghie la Sfântul Gherasim, la Policlinică. 

-O să vă luăm ca preot, mi-a zis la sfârşit. Şi aşa s-a şi făcut. 


Dar ce s-a întâmplat? La Sfântul Gherasim voia să meargă şi un teolog, 
arhimandrit, care studiase la Londra, dar domnul Amilkas s-a îngrijit şi m-a pus pe 
mine. Acela, Veletsas, s-a mâniat. Vorbise cu protosinghelul, părintele Ghervasie 
Paraskevopoulos, şi fusese rânduit să meargă el. Apoi, însă, au aflat că eu 
liturghiseam acolo şi atunci părintele Ghervasie m-a chemat la Arhiepiscopie. 
Îndată ce m-a văzut, a început să strige. 

-O să te trimit în surghiun, mi-a zis. Ce-ai făcut? 

Eşti nătâng? Nu ştii că trebuie să ai aprobare de la rangurile înalte? 

M-a certat mult timp; m-am dus la Amilkas şi i-am spus: 

- M-a certat rău protosinghelul. 

Îmi zice: 

-Veniţi încoace. 

M-a luat Amilkas şi am urcat la Arhiepiscop. Pe atunci era Hrisant al Trapezundei. 
Era în 1940, când a început războiul cu Albania. Preafericitul mi-a spus: 

-Ce studii a1? 

Îi zic: 

- Preafericite, nu ştiu carte. Am învăţat în pustie să citesc. 

-Cât ai mers la şcoală? 

-Numai în clasa întâi primară. 

L-a privit pe profesor. 

- Ei, domnule profesor, acolo e Omonia, ce să facem? O să ne interpreteze lumea 
greşit. 

-Nu, zice Amilkas, eu pe dânsul îl vreau. 

-Cum o să facem? 

Îmi zice Preafericitul: 

- Părintele meu, ştii să cânţi ? 

-Ştiu aşa, practic. 

- Ascultă, copilul meu, în acel loc vrem să punem un cleric cultivat, care să poată 
vorbi cu oamenii, să-i înveţe, căci acolo este un centru în care oamenii sunt plini de 
stricăciuni . Însă domnul professor te vrea pe tine. Eu aş zice că, nefiind cultivat, 
măcar un cuvânt bun dacă poţi să ţii; s-ar putea ca acest cuvânt al tău să fie mai 
bun decât al unui teolog, care ar predica lumii cu graiuri ritoriceşti. 

Îi spun: 

- Preafericite, cu rugăciunile voastre! 

Aşa s-a şi făcut. l-am pus metanie şi am plecat. A rămas profesorul cu 
Preafericitul. În ziua următoare am avut Liturghie. Mi-am găsit iar belele, căci am 
avut şi parastas. A aflat-o şi pe asta părintele Ghervasie şi s-a mâniat că am făcut 
parastasul, căci nu era voie fără hârtie scrisă. Poveste mare ... Toate astea, însă, nu 
mă deranjau, am trecut peste ele. Cu neputinţă de răzbit a fost altceva, o să vă 
povestesc mai târziu. 

L-am iubit mult pe Sfântul Gherasim, dar şi pe bolnavi. Într-adevăr, nu treceam cu 
vederea pe nimeni. Cercetam toţi bolnavii. După Dumnezeiasca Liturghie vizitam 
toate saloanele. Când nu aveam Dumnezeiasca Liturghie dimineaţa, îi spovedeam 
pe cei ce aşteptau. Apoi mergeam să- i cercetez pe bolnavi. Am trăit acolo treizeci 
şi trei de ani ca pe o singură zi. 


Am petrecut o viaţă plină de har. Eram atât de necunoscut şi de nebăgat în seamă 
în Policlinică, încât la prânz, când eram foarte ostenit, şi după amiaza aveam multă 
treabă şi de aceea nu plecam acasă, ci rămâneam acolo şi nimeni nu-mi dădea nici 
o atenţie. Mă ascundeam într-o cămăruţă, înşiruiam nişte scaune şi cădeam cu faţa 
în jos ca să nu răcesc, şi dormeam puţin, fără să prindă nimeni de veste. Nu prea 
făcusem cunoştinţă cu nimeni, şi pentru aceasta eram foarte disprețuit. Eram prost, 
neînsemnat, sărac. În Biserică stăpâneau alţii; eu nu ştiam nimic. Şi totuşi am trăit 
acolo treizeci şi trei de ani. Ani binecuvântaţi, dăruiți bolnavilor, durerii. 


S-a împrăştiat faima că sunt duhovnic bun, astfel că veneau mulți să se 
spovedească. Veneau multe suflete sfâşiate să-şi verse acolo, la Sfântul Gherasim, 
lacrimile. Şi cu ce credință se spovedeau! Precum v-am spus, spovedesc de mai 
bine de cincizeci de ani. Îl lăsam mai multă vreme pe cel ce se spovedea să spună 
ce voia el, iar la urmă spuneam şi eu ceva. În timp ce el spunea multe, şi nu numai 
din cele personale ale lui, eu vedeam ce fel de suflet este acela. Din întreaga lui 
aşezare îi înțelegeam starea, iar la sfârşit îi spuneam ceva care să-i fie spre folos. 
Chiar şi cele care nu erau ale sale personale, aveau şi acestea o oarecare legătură cu 
el, cu sufletul său. Şi toţi mă iubeau, pentru că nu le vorbeam şi îi lăsam să spună 
slobod tot ce voiau ei. 


lar dacă venea cineva care nu avea vreo legătură cu religia, sau îmi mărturisea vreo 
greşeală ceva mai însemnată, nu-i accentuam prea mult acel lucru. Când îl faci pe 
om să-şi simtă mult greşeala, îi vine o anume împotrivire, ca să n-o poată tăia după 
aceea. Şi spuneam la sfârşitul spovedaniei ceva legat de greşeala lui cea mare, pe 
care şi el se silise să o mărturisească. Astfel, nici eu nu mă arătam cu totul 


Ar Dr De De De de De Dr Dr De De De De Dr Dr De de De e de dr fr Ar A 


Xp 2 XP 3 Ie A e e 30 3 3 2 DP E E E 30 30 30 3 De DP E IE IE IE IE XX 


Tie De de e Ar e De De e Dr De dr De de De De De De Dr Dr De de de dr dr d 


Xp PP XP 3 3 E 2 e 30 E 3 2 2 2 2 E 30 30 IE IE 2 E DP E E XX 


nepăsător, dar nici nu o accentuam. Cumpăneam lucrurile. Poate mă arătam 
câteodată nepăsător. 


Iar la sfârşit spuneam: 

- Copilul meu, pe toate câte le-ai spus, Dumnezeu le-a iertat. Ei, ia aminte pe mai 
departe, roagă-te să te întărească Domnul, şi după atâtea zile să mergi să te 
împărtăşeşti . Fără să accentuez înadins acel lucru. Are mare preţ asta. De altfel, nu 
este numai omul acela singurul răspunzător pentru greşeala sa. 


În zgomotul Omoniei trăiam 
ca în pustia Sfântului Munte 


În aglomeraţia, în zgomotul şi între oamenii Omoniei, eu ridicam mâinile către 
Dumnezeu şi trăiam înlăuntrul meu ca în pustia Sfântului Munte. .„Ah, ziceam 
înlăuntrul meu, eu nu sunt pentru lume, eu sunt pentru pustie. Acolo, tot ce faci, nu 
te ştie nimeni”. Şi cu toate acestea am rămas în lume. Acolo unde mă adusese 
Dumnezeu. 


Îi iubeam pe toţi, mă durea pentru toţi, mă mişcau toate. Aceasta mi-o dăduse 
dumnezeiescul har. Vedeam asistentele cu ţinuta lor albă, ca nişte îngeri 
înveşmântaţi în alb, coborând la biserică, şi lăcrimam când le vedeam. Le iubeam 
mult pe asistente. lar când vedeam o soră medicală în uniformă, mă gândeam că 
este soră a milei, soră a iubirii, care merge să slujească în biserica iubirii lui 
Dumnezeu, adică în spital, să slujească celor bolnavi, fraţilor. Îngerul, îngerul alb. 


Câte lucruri trecem cu vederea! Eram mişcat, iarăşi, când vedeam o mamă 
alăptându-şi pruncul. Când vedeam o femeie însărcinată, lăcrimam. Vedeam 
învăţătoarele ducând copiii la biserică şi lăcrimam pentru lucrarea iubirii. 


Cea mai mare mulţumire o simţeam, de bună seamă, în timpul Dumnezeieştii 
Liturghii. Când citeam în tihna bisericii. Îmi ieşeam din sine. Liturghiseam cu 
multă dăruire, căci îmi plăcea să liturghisesc. Dar şi oamenii se însufleţeau din 
felul simplu în care slujeam. Fiindcă nu ştiam carte, făceam multe strădanii. 


Veneau la Sfântul Gherasim să cânte oameni foarte învăţaţi. Mulţi erau profesori la 
Universitate, precum fraţii Alivizatos, profesorul de religie Leonidas Filipidis ş.a. 
Acolo, alături de Policlinică, era Odeonul Athenei. Veneau şi de acolo profesorii 
cu familiile lor la biserică. La strană cântau cei de la Teatrul Regal. 

Îmi era, însă, greu să mă armonizez cu glasurile şi cu toate celelalte, aşa că m-am 
hotărât să merg la Odeon. Nu pierdeam ceasurile care-mi rămâneau. Mergeam şi 
învăţam muzică ore în şir, cu râvnă şi stăruință. Am făcut-o ca să-i uşurez pe 
cântăreţi. Nu voiam să stânjenesc cântarea în biserică. Voiam să iau bine tonul, ca 
să nu-i obosesc şi să nu-i necăjesc. Am fost nevoit, deci, să merg la Odeon, să învăţ 
muzică. 


Ascultaţi, însă, nebunia mea. Voiam să învăţ şi orgă, ba încă având un ţel înalt. Mă 
gândeam că atunci când o să fac o mânăstire, o să avem o orgă la arhondaric, astfel 
încât, atunci când ne-am fi aflat acolo şi am fi stat de vorbă despre multe învățături 
bune şi frumoase, să fi folosit la cântări şi orgă. Dar la Odeon nu aveau orgă, aşa că 
m-au pus la pian. Am învăţat deci şi pian, dar ca instrument îmi plăcea mai mult 
orga. Cum le rânduieşte Dumnezeu pe toate! Ce să vă spun! 


La Odeon m-au îndrăgit şi mi-au dat o profesoară care era sfântă. Într-o zi, deci, 
când liturghiseam, am luat o prescură frumoasă pe care mi-o aduseseră. Ce alt 
dar mai de preţ putea fi în acea vreme de foamete — eram sub ocupaţie ... l-am 
dus-o şi, zâmbind, i-am zis: 

- Mi-au adus o prescură frumoasă. 

- Nu, nu, îmi zice, nu pot, nu pot, n-o mănânc! 

-Vă rog, îi zic. 

- Nu, nu se cade. 

Mi s-a făcut ruşine. Am isprăvit ce aveam de învăţat la clape, iar la sfârşit i-am 
ZIS. 

- M-am necăjit. 

Și a luat, săraca, prescura. 

Însă nu voiam nici s-o necăjesc din pricina lecţiilor. Ce m-am gândit eu? Seara, 
după ce-mi făceam smerita mea rugăciune, întindeam mâinile ca şi când aş fi 
cântat la pian şi repetam în minte lecţia: "do, si, la, sol, sol, sol, mi”. Şi aşa 
învăţam lecţia. De ce-o făceam? Ca să n-o necăjesc pe profesoara mea. 


Am învăţat lucrul acesta din Sfântul Munte. Adică nu pot să-l necăjesc pe celălalt, 
căci am învăţat de mic să fac ascultare. Aşa am făcut şi greşeli în viaţa mea. Când 
văd, adică, pe cineva necăjit care stăruie şi mă roagă să fac ceva sau să spun ceva, 
mi-e milă şi o fac, chiar şi atunci când nu vreau. 


Când am fost rânduit acolo, la început, 
am trecut printr-o mare ispită 

Dar încă nu v-am spus prin ce ispită mare am trecut la început, când am fost 
rânduit acolo, însă m-a ajutat Dumnezeu. 


În prima duminică m-am dus să slujesc cu multă bucurie. Dorinţa mea de a lucra 
într-o fundaţie se împlinea. Îmi dăduse Dumnezeu acest dar. Dar ce-am păţit! În 
ceasul în care trebuia să încep slujba la Sfântul Gherasim, am auzit afară foarte 
tare un gramofon cu cântece de dragoste: "Te iubesc, te iubesc. .. ” ş.a. Am 
continuat... nimic, aceleaşi. Eu - rugăciunile, Dumnezeiasca Liturghie. Afară 
cântecele, înăuntru biserică plină de lume. leşeam să spun "Pace tuturor” din 
Uşile Împărăteşti, dar Liturghia era foarte tulburată. Când am isprăvit, 
deznădăjduit, am potrivit Sfintele Taine, am împachetat veşmintele şi am ieşit 
îndată afară. Peste drum de biserică era un magazin de gramofoane şi de plăci de 
gramofon. Am mers cu noblețe la proprietar, la domnul Koureta, şi l-am rugat, 
dacă este cu putinţă, cel puţin la vremea Dumnezeieştii Liturghii, să oprească 
gramofonul. 

Îmi zice: 

- Eu vreau să-mi scot pâinea. Ce voiţi dumneavoastră nu se poate. Am copii, 
plătesc chirie. 

- Vă rog, i-am spus, mă necăjesc, e păcat ce se petrece. 

- Părinte,- tu cu treaba ta! mi-a zis. 


Eu acum ce să fac? M-am gândit să plec de la biserica asta, să caut alta. lată, însă, 
că făgăduisem şi mi se dăduse acest post, deşi nu aveam calităţile cerute, adică nu 
aveam certificat de absolvire nici măcar a unei singure clase. Ce să-i spun 
Preafericitului, care a fost atât de îngăduitor şi m-a aşezat acolo din dragoste? Ce 
să spun domnului Alivizatos, care a făcut totul ca să fiu rânduit acolo? Am căzut 
astfel într-o mare amărăciune. Stăteam în Sfântul Altar şi mă gândeam. Ce să fac? 
Socoteam că trebuie să plec, nu mai puteam rămâne. Cum să trăiesc acolo, cum să 
liturghisesc? Eram un om venit de la pustie, dintr-o linişte desăvârşită, în mijlocul 
unui tărăboi drăcesc. Pe la uşa bisericii treceau toate autobuzele din cartierele 
Nikeia, Peristeri, din Pireu. Treceau şi se întorceau, claxonând. M-am gândit să 
plec. Dar cum să le spun? M-am întors acasă întristat, nu ştiam ce să fac. 


Locuiam atunci lângă Likavitos, pe strada Doxapatri. M-am întors, deci, acasă, şi 
mă gândeam, mă tot gândeam ... Nu voiam nici să mănânc. Eram tare necăjit. Ce-o 
să fac? Şi mă bucurasem că voi merge la spital, voi vedea bolnavii, îi voi îngriji, le 
vol vorbi, îi voi spovedi şi împărtăşi. .. Acum ce să fac? 


Singur Dumnezeu mă putea scoate din situaţia asta grea. Am răspuns înlăuntrul 
meu acestei probleme înfricoşate aşa: "Ce va zice Dumnezeu!" Zic: "Dumnezeul 

meu, nu vreau să-mi vorbeşti, nu vreau să-mi arăţi semne. Aşa, cu a Ia iubire, 
arată-mi ceva simplu din care să înţeleg că trebuie să plec sau să rămân. Ceva 
foarte simplu. Nu cer vreo minune, mi-e ruşine”. Şi m-am hotărât să postesc trei 
zile, fără să pun nici apă în gură, să petrec aceste trei zile în desăvârşită tăcere şi 
rugăciune, aşteptând răspuns de la Dumnezeu. 


Şi răspunsul a venit. În vreme ce mă aflam la Sfântul Gherasim, veneau feluriţi 
închinători să aprindă lumânare. La un moment dat, a intrat o doamnă cu copilul 
ei. Copilul părea a fi în clasa a cincea. Ținea în mână câteva cărți de şcoală. Una 
dintre ele era manualul de Fizică. 1 l-am cerut ca să arunc o privire. Obişnuiam să 
fac lucrul acesta, din dragoste de învăţătură. Răsfoind cartea, am ajuns la pagina 
unde era înfățişat un experiment: dacă într-un lac liniştit arunc o piatră, apa va 
forma "unde" pe o întindere mică. Dacă arunc o piatră mai mare, "undele" se 
formează mai mari şi pe o întindere mai mare, "înglobându-le” pe celelalte. În acea 
clipă mi-a venit răspunsul la dilema mea. A fost o luminare de la Dumnezeu. M- 
am gândit aşa: " undele" mici ale cântecelor din afara bisericii pot fi absorbite de 
intensitatea duhovnicească a marilor rugăciuni care se fac înlăuntrul bisericii. În 
aceeaşi clipă mi-a venit în minte cu tărie: "Și dacă tu liturghiseşti aici şi ai mintea 
la Dumnezeu, cine te poate vătăma?" 


M-am pregătit, deci, să fac aşa. Să mă dăruiesc mult - în Liturghia mea - iubirii lui 
Hristos, să săvârşesc cu mare râvnă şi mare intensitate duhovnicească drama 
Dumnezeieştii Liturghii, înfricoşata dramă a Golgotei. Bucuria mea era foarte 
mare. Credeam că Dumnezeu mi-a găsit dezlegarea. 


Într-adevăr, duminică dimineaţa am ajuns la biserică plin de nădejde. Am început. 
Mintea mea era concentrată doar la dumnezeiasca slujire. Simţeam că sunt în cer, 
împreună cu cei din biserică, oile cele cuvântătoare ale lui Dumnezeu. Am simţit 
că toţi suntem în harul dumnezeiesc. Afară gramofonul cânta furios. Nu auzeam 
nimic. Trăiam pentru prima dată o asemenea Dumnezeiască Liturghie. A fost cea 
mai frumoasă din viaţa mea. Şi de atunci toate au fost la fel. 


Voiam să le învăţ pe toate, 
în toată adâncimea şi lăţimea 


Am trăit multe în acei ani, la Policlinică. Grecia, şi mai cu seamă Athena, sufeream 
din pricina ticăloşiilor războiului, a ocupaţiei, a foametei şi a morţii, care îi secerau 
în fiecare zi pe oameni. Împărțeam cu ei prescurile şi tot ce mi se aducea. Dar şi 
durerea sufletească mă făcea să împreună-pătimesc, văzând adâncul sufletului lor 
prin harisma străvederii. 


Ar Dr De De De de De Ar De De De De Dr Dr Dr De de De e de dr dr A A 


Xp XP 2 XP 3 ID e e 30 IE 3 2 2 E E E 30 3 30 IE De E DP E 0 IE IE E XX 


De De de e Ar dr De De e dr De Dr De De De De De De Dr Dr De de de dr dr d 


PP XP XP 3 IE E 0 E 30 E 3 2 2 2 2 E 30 50 IE IE 2 E E E ID XX 


Dacă venea cineva şi-mi vorbea despre o durere trupească, făceam din ea temă de 
rugăciune. Acest lucru mă mişca şi spre studiu. "Văzând" o parte a trupului 
bolnavă, voiam să cunosc denumirea ştiinţifică a bolii, dar şi poziţia pe care o au 
organele în trup, fierea, pancreasul şi celelalte. Pentru aceasta am cumpărat cărți de 
medicină, anatomie, fiziologie ş.a., Astfel încât să studiez şi să mă pot orienta. 
Pentru o mai bună instruire, am urmat pentru o vreme chiar câteva cursuri la 
Facultatea de Medicină. Aveam această dragoste de studiu pentru orice lucru. 


Voiam să le învăţ pe toate, în toată adâncimea şi lăţimea. Vizitam o fabrică? 
Voiam să cunosc toate amănuntele, cum funcţionează. Vizitam un muzeu? Ore în 
şir examinam exponatele. Aici o să vă spun o întâmplare. 


Într-o duminică, la prânz, treceam pe lângă Muzeul de Arheologie. Aveam puţin 
timp şi m-am gândit să intru. Am străbătut sălile, privind statuile. Într-o sală era 
un grup. O doamnă ghid le dădea explicaţii. Era linişte deplină. M-am apropiat 
puțin. Când m-a văzut, însă, ghida le-a spus şoptit: 

- A venit un preot. Eu pe preoți nu-i înghit, dar acesta nu-mi pare ca ceilalți. 

M-am apropiat mai mult. Am zis: 

- Bună ziua! 

- Bună ziua, a răspuns ghida. 

- Pot să urmăresc ceea ce spuneţi? i-am Zis. 

- Bineînţeles. 

Mergeam de la o statuie la alta. La un moment dat, am ajuns la statuia lui Zeus. 
Zeus era pe tronul său şi arunca un fulger spre oameni. După ce le-a spus câte 
ştia, ghida s-a întors la mine şi mi-a zis: 

- Dumneavoastră ce spuneţi, părinte? Cum vi se pare statuia? 

- Eu nu ştiu lucruri de felul acesta, am zis. 

Numai aşa, precum văd, mă minunez atât de lucrarea artistului, cât şi de făptura 
lui Dumnezeu care a creat-o atât de desăvârşit. Şi înțeleg că artistul care a făcut-o 
avea o adâncă simţire a dumnezeiescului. Îl vedeţi pe Zeus: deşi aruncă fulgere 
peste oameni, faţa sa este liniştită. Nu este mânios. Este nepătimaş. 

Ghida a fost foarte mulțumită de comentariul meu, ca de altfel întregul grup. Ce ne 
spune acest lucru ? Ce spune? Că Dumnezeu este nepătimaş, chiar şi atunci când 
pedepseşte. 


Aveam spre toate o mare dragoste de învăţătură, precum v-am spus. Astfel, odată 
am mers să studiez despre creşterea păsărilor. Da, vă spun adevărul! 

Altădată am mers la un profesor care preda apicultura. Profesorul era din 
Kerkyra. Erau feluriţi în clasă: băieţi, fete, tineri, bătrâni. Când s-a sfărşit lecţia, 
profesorul s-a apropiat şi mi-a zis: 

- Părinte, ştiţi ce-am înţeles? Că o să reuşiţi în chip excepțional în apicultură. 

Zic 

-Cum v-aţi dat seama? 

V-am văzut din felul în care aţi privit, aţi urmărit, că sunteţi bun de apicultor. Veţi 
excela. Vă veţi înţelege cu albinele, le veţi vorbi şi ele vă vor vorbi. 

Îi zic: 

- Aşa este. O să merg la stup, o să vorbesc cu albinele, o să le ascult, o să le 
înțeleg, o să innebunesc după ele, dar o să "pierd" rasa şi camilafca! 


Voiam să mă nevoiesc, 
fie şi în mijlocul Athenei 


În acei ani, însă, întâia mea lucrare a fost spovedania. Ceasuri nesfârşite, zile şi 
nopţi, câte douăzeci şi patru de ore spovedeam, fie că m-am aflat la Sfântul 
Haralambie în Evvia, fie la Sfântul Gherasim, fie la Sfântul Nicolae în Kallisia, ori 
acum, aici la mânăstire. Chiar şi când eram bolnav - multe şi îndelungate boli am 
avut - primeam cu iubirea lui Hristos sufletele pe care mi le trimitea Dumnezeu. 


Voiam să mă nevoiesc, fie şi în mijlocul Athenei; pentru aceasta m-am ascuns la 
Tourkovounia. Trăiam acolo cu părinții mei, cu sora şi nepoata mea, într-o căsuţă 
din plăci prefabricate. Nopțile munceam în tăcere şi rugăciune. Aveam maşini şi 
împleteam pulovere şi veste şi le vindeam. Cu economiile făcute doream să zidim 
o mânăstire. 


De asemenea, făceam şi tămâie. Tămâie foarte bună. Fabricată după reţetele mele, 
compoziţiile mele, din cincizeci de substanţe aromate. Cunoşteam tămâia după 
mireasmă, dar şi după concentraţie. Umplusem un caiet întreg cu compoziţiile pe 
care le făcusem. Un caiet plin de reţete ale aromelor pentru tămâie. Aşezam un 
rând cu toate substanţele aromate pe care le aveam. Vreo cincizeci de flacoane: 
rutinol, rinanol, rinalil ş.a. Lucru minunat: cunoşteam toate aceste flacoane, 
cunoşteam mireasma şi concentraţia fiecăruia. Ştiam că, dacă din acela trebuiau 
zece părți, din acesta trebuiau două, sau trei, sau una, şi făceam nişte compoziţii 
foarte bune, rare. Le-am avut pe toate scrise pe un caiet, precum v-am spus, dar mi 
l-au furat. Ştiu cine l-a furat, dar nu vreau să spun, nu se spune ... 


Eram foarte simplu 

Eram foarte simplu şi fără cunoaşterea celor lumeşti, a comportamentului care se 
cere în societate. Nu cunoşteam prea mult despre modul de a te purta, căci 
crescusem la munte. Ceva, puţin, dobândisem la Pireu, dar şi acolo mă îngrijisem 
singur de mine. Mâncare îmi puneau fetele stăpânului, mâncam singur, dormeam 
în pod. Astfel că nu ştiam cum se ţine la masă furculița, lingura şi celelalte. 
Ascultaţi, să vă zic ceva. Eu nu mergeam unde eram invitat. 


Dar odată m-au chemat să citesc Paraclisul unei bolnave care lucra lângă 
Policlinică, aproape de Primărie. O doamnă foarte bună, credincioasă. Până am 
ajuns acasă, până i-am citit, a trecut timpul şi au început să stăruie: 

- Rămâneți să mâncăm. 

-Nu, Zic, nu pot. Trebuie să plec. 

Bărbatul doamnei zise: 

- Îl socotim un semn de mare dispreţ, de vreme ce eşti şi flămând. O să ne necăjim, 
părinte. Fă-ne bucuria asta. Suntem şi cu fetița noastră. Aveau 0 fetiţă, erau 
căsătoriţi de curând. Era o fetiţă foarte bună. 

Deci, am, primit. Am făcut rugăciunea, am binecuvântat masa şi am început să 
mâncăm. Văzându-mă cum mănânc, fetiţa zise: 

-Mamă: nu ţine bine lingura. 

lar ei: 

-Taci, taci! 

Peste puțin: 

-Nu ține lingura bine. 

Bre, săracul de mine, ce-am păţit! M-am uitat şi-am tăcut şi eu ca ei. Apoi nu ştiu 
ce-au mai pus, trebuia să mănânc cu furculiţa. 

Ei, sare cea mică: 

-Nu ţine bine furculița. 

Oh, ce-am păţit! Vedeţi cât de simplu eram ... 


Bastonul Sfântului Gherasim 


La Tourkovounia, unde locuiam, aşezarea era foarte povârnită. Mă sculam dis de 
dimineaţă, plecam la biserică, la Sfântul Gherasim, şi mă întorceam seara. Drumul 
spre casa noastră era greu şi cobora abrupt. Într-o dimineaţă am căzut şi mi-am rupt 
piciorul. Era duminică dimineaţa, nu se luminase bine de ziuă, era linişte. Astfel au 
auzit gemetele mele nişte oameni, au ieşit afară şi au chemat îndată salvarea. A 
venit salvarea, m-au dus la spital. Ruptura era la gamba piciorului stâng. Oasele 
erau sfărâmate. Durerile erau de neîndurat. Am ajuns la Policlinică, m-au coborât 
din salvare şi m-au aşezat pe un pat. Doctorii au hotărât să-mi pună piciorul în 
ghips. Lumea aştepta să liturghisesc. Au fost nevoiţi să plece. 

După cincisprezece zile, fiind încă întins în pat, am aruncat o privire către piciorul 
meu. Am văzut, deci, prin harul lui Dumnezeu, că piciorul fusese pus strâmb în 
ghips. Le-am cerut doctorilor să-mi scoată ghipsul. Când a aflat, profesorul a zis 
râzând: să-şi vadă de biserica lui, acolo unde-şi are competenţa, vrea să ne verifice 
pe noi? Am făcut treaba bine, am trecut piciorul pe la raze. Ce vrea acum, să ne tot 
sâcâie? N-a dat nimeni nici o atenţie. Eu aşteptam să-mi vadă piciorul. Ei - nimic. 
Când mi-au adus mâncarea la prânz am refuzat-o, zicând că cer să mă ducă la raze. 
Insist să se facă asta, căci oasele se vor suda strâmb şi piciorul va rămâne aşa 
pentru totdeauna. Profesorul a trimis vorbă: 

-Să-şi vadă de preoţia lui! Piciorul este bine. A venit seara. Mi-au adus mâncarea, 
dar iarăşi n-am mâncat, stăruind să-mi vadă piciorul. În cealaltă zi, de dimineaţă, a 
venit profesorul şi a zis mânios: 

-Ce-i asta, bre părinte? Ce ne tot sâcâi aici? Până la urmă m-au coborât la raze. Au 
văzut că, într-adevăr, piciorul fusese pus strâmb, şi deja începuseră oasele să se 
sudeze. Profesorul şi-a pus ochelarii. 

- Bre părinte, zice, eşti foarte păcătos. Acum mi-am dat şi eu seama. O să vezi ce-o 
să tragi acum! Trebuie să-ţi rupem piciorul şi să-l punem din nou bine. 

Au început să lovească cu putere ghipsul, ca să se spargă. Eu nu ziceam nimic, îmi 
făceam smerita mea rugăciune. 

- A, acuma nu vorbeşti, îmi zice. Dar acuma o să-ţi iert eu păcatele. 

La un moment dat au tras, au scos ghipsul. Mă durea tare. Doi doctori mă trăgeau 
de picior, iar profesorul, cu podul palmei, mă lovea peste gambă cu putere, ca să 
rupă oasele. 


Ei, bre părinte, o să-ţi iert eu păcatele, dar lângă ale tale au să fie iertate şi ale mele. 

Îmi rupeau osul. Se sudase puţm şi mă durea de nesuportat. Îmi strângeam buzele. 

În cele din urmă l-au rupt. M-au întins iarăşi la raze, au întins piciorul şi l-au aşezat 
drept. Apoi mi-au pus dm nou ghipsul, cu atenţie, şi m-au trimis la pat. . 


Două-trei luni - nu-mi amintesc bine — am rămas întins la pat. După acest răstimp 
m-au ridicat şi mi-au dat să ţin două cârje, ca să pot păşi. Eu nu le voiam. Imi zice 
profesorul: Să le iei, să te poţi ridica, fiindcă te-a istovit repausul. . . 


N-am ţinut mult cârjele, căci am început să mă târăsc singur. Mă temeam de cârje, 
nu cumva să mă obişnuiesc cu ele şi apoi să nu le mai pot lăsa. 


Atunci profesorul mi-a spus: 
-Să te îngrijeşti să cumperi un baston. 
- Nu, îl zic, nu-l vreau. 

- Eşti preot, îmi zice, şi eşti neascultător? Să asculţi, altfel cazi şi-ţi rupi toate 
oasele. .. Am fost nevoit atunci să-i spun surorii mele: 

-Să-mi cumpăraţi un baston. Suntem săraci , dar trebuie să-mi cumpăraţi un baston. 
Să pot arunca astea, căci mă strâmtorează. 


Era ora unsprezece dimineaţă şi am coborât în cârje la biserica spitalului. Sora mea 
s-a pregătit îndată să meargă pe strada Eolou, ca să cumpere un baston. Când să 
plece, o doamnă cu un baston în mână a intrat în biserică. 

-Sfântul Gherasim e aici? 

- Da, copilul meu, aici este, i-a zis bătrâna care îngrijea biserica. 

-Şi unde e icoana Sfântului? 

- Uite-o, a răspuns, şi i-a arătat-o. 

Atunci acea doamnă necunoscută a căzut în faţa icoanei Sfântului şi, cu lacrimi, i-a 
spus tare - că am auzit şi noi: 

- Sfinte al meu, eu nu te cunoşteam. Nici nu auzisem vreodată de tine. Nici de 
numele tău nu auzisem, şi totuşi m-ai cinstit şi m-ai cercetat şi mi-ai cerut bastonul 
pe care l-am cumpărat de la Ierusalim, ca să îl aduc la casa ta. Şi uite, sfinte al 
meu, l-am adus. Mi-ai spus: "Vreau să-mi aduci bastonul mâine dimineaţă!" Eu nu 
ştiam unde te afli şi, întrebând, am aflat şi te-am găsit. 


Eu cu sora mea şi cu paraclisera stăteam în străni, lângă pangar. S-a apropiat şi ne- 
a ZIS: 
- Ce lucru e acesta? De ce mi-a cerut Sfântul bastonul? De ce-l vrea? 


ŞI paraclisera 1-a spus: 

-Ascultă să vezi de ce vrea Sfântul bastonul. Nu are nevoie el însuşi de baston, dar 
Sfântul îl are şi pe slujitorul său, pe părintele pe care-l vezi aici. Şi-a rupt piciorul 
şi a suferit luni de zile, însă astăzi s-a ridicat şi doctorii i-au spus să poarte baston. 
Ș 1 uite, sora lui era pregătită să plece pe strada Eolou, să-i cumpere bastonul. Hai, 
ia bastonul de la Sfântul şi adu-l aici, la slujitorul lui. 


Mişcată, doamna mi-a adus bastonul şi mi-a sărutat mâna. 
- Luaţi-l, părintele meu, şi iertaţi-mi păcatele. L-am cumpărat la Ierusalim. E de la 
Sfântul Mormânt. 


Vin, îmi zice, din cartierul Prombona, din Patisia. Acolo locuiesc. Acolo l-am 
văzut pe Sfântul în vis. l-am mulţumit. Am luat bastonul şi l-am folosit îndată, 
după ce mai întâi am aruncat cârjele. Am numit acest baston "al Sfântului 
Gherasim", şi l-am îndrăgit mult. 

Am grijă să nu-l pierd. Dar este şi făcător de minuni: dacă pe cineva îl doare ceva 
din trup, îl lovesc puţin cu bastonul şi se face bine. Cu adevărat, este făcător de 
minuni. Ce lucru! Sfântul să se îngrijească de mine, cel mai mic! S-a arătat viu 
doamnei, care nu auzise nici de Sfântul Gherasim, nici de mine. Tare minunate 
lucruri mai fac sfinţii ... Pentru aceasta trebuie să-i cinstim. Şi eu mă închin 
Sfântului Gherasim, care este sprijinul celor bolnavi, prin sfinţenia şi harul său. 


»» Plouă peste cei drepţi şi peste cei nedrepţi” 


La biserica Sfântului Gherasim, la Policlinică, veneau mulţi închinători să aprindă 
o lumânare. Unii rămâneau pentru spovedanie, unii luau numai binecuvântare, în 
vreme ce alții aprindeau o lumânare, îşi făceau cruce şi plecau. Veneau tot felul de 
oameni - bărbaţi, femei, mici, mari, cultivați, simpli. În împrejurimile Omoniei 
locuiau oameni de toate categoriile. 


Mai demult obişnuiam ca la praznicul Botezului Domnului să sfinţim casele. 
Vreme de câţiva ani am mers şi eu cu botezul. Băteam la uşile apartamentelor, îmi 
deschideau şi intram cântând: “In lordan botezându-te Tu, Doamne ... " 


Mergând pe strada Mezonos, văd o poartă de fier. Deschid, intru în curtea plină 
de mandarini, portocali, lămăi, şi înaintez spre scara exterioară. Am urcat, am 
bătut la uşă şi a apărut o doamnă. După ce mi-a deschis, eu am început ca de 
obicei: "În Iordan botezându-te Tu, Doamne ... ”. M —a oprit brusc. Între timp, din 
dreapta şi din stânga holului au ieşit, din camere, fete tinere. "Am înţeles, am 
nimerit într-un bordel", mi-am zis întru sine-mi. Femeia a ieşit în faţă, ca să mă 
oprească. 

- Să plecaţi, mi-a spus. Ele nu pot să sărute crucea. Sărut eu crucea şi plecaţi, vă 
rog. 


Eu am luat o înfăţişare serioasă şi dojenitoare, şi i-am zis: 

- Nu pot să plec! Eu sunt preot, nu pot să plec! Am venit aici să botez. 

- Da, dar nu se cade să sărute ele crucea. 

- Nu ştim dacă se cade să sărute ele sau tu crucea. Căci, dacă mă întreabă 
Dumnezeu şi-mi cere să-i spun cine-i vrednic să sărute crucea, tu sau ele, aş putea 
să zic că ele sunt vrednice, iar nu tu, căci sufletele lor sunt mai bune decât al tău. 
În acea clipă s-a înroşit puțin. Îi zic deci: 

- Lasă fetele să sărute crucea. 

Le-am făcut semn Să se apropie. Am cântat mai melodios decât la început "In 
rr 


Iordan botezându-te Tu, Doamne ... ”, căci mă bucuram înlăuntrul meu că 
Dumnezeu a iconomisit aşa lucrurile încât să merg şi la aceste suflete. 


Au sărutat toate crucea. Erau îngrijite, îmbrăcate în fuste colorate. Le-am zis: 

-La mulţi ani, copiii mei! Dumnezeu ne iubeşte pe toți. Este foarte bun şi plouă şi 
peste cei drepți şi peste cei nedrepți (Matei 5, 45). Toţi Îl avem ca Tată şi de toți 
se îngrijeşte Dumnezeu. Numai să ne sârguim să-L cunoaştem, să-L iubim şi să ne 
facem mai buni. Să-L iubiţi şi o să vedeţi ce fericite o să fiți. 


Priveau nedumerite. Ceva au primit sărmanele lor suflete. 

- M-am bucurat, le-am zis la sfârşit, că m-a învrednicit Dumnezeu Să vin astăzi şi 
să vă botez. La mulţi ani! 

- La mulţi ani! au spus şi ele, şi am plecat. 


Rugăciunea aceasta a fost foarte înălţătoare 


Câteodată în afară de Bobotează, mă chemau să fac sfeştanie pe la case, cu diferite 
prilejuri. Odată mi s-au întâmplat acestea: Era pe vremea ocupației, iar eu eram la 
Policlinică. A venit un oarecare reprezentant al Crucii Roşii ca să mă ia să facem 
sfeştanie. 

- A îi zic trebuie să îl luaţi pe părintele de la Sfântul Constantin - aceea era 
parohia lui. 

- Nu zice mergeţi dumneavoastră. Există o pricină anume şi, vreţi-nu vreţi, o să 
mergeţi pe strada 3 Septembrie! 

- Jar eu, Sărmanul, l-am urmat, luând cu mine culionul şi rasa cea bună. Când am 
ajuns, m-am pierdut! Mă aflam în jaţa unei lumi cultivate, domni, doamne, 
rectorul Universităţii, care preda filosofia - Veis mi se pare că se numea. Îndată 
ce am intrat, m-am prezentat curajos, salutându-i. Dar carte nu luasem, iar eu, 
cum eram prost... 

-Să facem sfeştania, le-am spus. 

Mă apucase tremuratul văzându-i bine îmbrăcaţi, cu platourile pline cu deserturi, 
şi asta în vreme de ocupație. Mi-am pus rasa, culionul, am luat crucea. Am început 
sfeştania fără carte, am prins îndrăzneală şi le rosteam pe toate limpede, cuvânt cu 
cuvânt. Încet-încet am început să zic mai bine, dar priveam numai în lighean. 


"Pace tuturor!" "Capetele voastre Domnului să le plecaţi.” "Pleacă, Doamne, 
urechea Ta şi ne auzi pe noi Tu, Cel ce ai primit a Te boteza în lordan şi ai sfinţit 
apele; şi ne binecuvântează pe noi pe toți, care prin plecarea capului nostru 
arătăm semnul supunerii. Și ne învredniceşte a ne umple de sfinţenia Ta prin 

gustarea şi stropirea cu apa aceasta. Şi să ne fie nouă, Doamne, spre sănătatea 
sufletului şi a trupului. Că Tu eşti sfinţirea sufletelor şi a trupurilor noastre, şi Ție 
slavă şi mulțumire şi închinăciune înălțăm, împreună şi Celui fără de început al 
Tău Părinte, şi Preasfântului şi Bunului şi de viaţă făcătorului Tău Duh ... ” 


Când am isprăvit sfeştania nu m-am dus să-i stropesc cu aghiazmă - mulți nu 
doresc asta - ci am luat crucea în mână şi i-am aşteptat să vină. Cel dintâi a venit 
ministrul, apoi ceilalți. 


I-am şi binecuvântat: 

"Dumnezeu să binecuvânteze, să lumineze, să dea putere”. Aveam însă neîncetat 
simțământul că sunt prost. Înainte de a pleca am făcut o cruce în aer, i-am 
binecuvântat şi le-am zis: "Bună ziua, copii!" Şi erau profesori la Universitate! 


- Rugăciunea aceasta a fost foarte înălțătoare, a spus domnul rector, am fost 
foarte mulțumit. M-a bucurat sfeştania; le-ai spus pe toate aşa de bine, şi din 
minte! Eşti teolog? Ai făcut însă o greşeală la Evanghelie: ai spus să se facă 
sănătos, dar este se făcea. 


-Vă mulţumesc, îi zic. Nu sunt cărturar. Această Evanghelie se citeşte în Duminica 

Slăbănogului, când prăznuim minunea legată de acesta. Evanghelia spune aşa: 

În vremea aceea S-a suit lisus la Ierusalim, iar în Ierusalim, lângă Poarta Oilor, 
era o scăldătoare care se numea pe evreieşte Vitezda, având cinci pridvoare. În 
acestea zăcea mulțime multă de bolnavi, orbi, şchiopi, uscați, aşteptând mişcarea 
apei. Căci un Înger al Domnului se cobora la vreme în scăldătoare şi tulbura 
apa, şi cine intra întâi, după tulburarea apei, se făcea sănătos, de orice boală era 
ținut (loan 5, 1-3). 


Vă amintesc şi condacul zilei, care zice: "Ridică, Doamne, cu dumnezeiescul Tău 
ajutor, sufletul meu cel slăbănogit prin tot felul de păcate şi prin fapte netrebnice, 
precum odinioară ai ridicat pe slăbănogul; ca mântuit fiind să strig Ţie: Slavă 
puterii Tale, Hristoase, Îndurate!" Este bine să ne aducem aminte de acest condac 
şi să-l spunem ca rugăciune. 


Îl vedeam pe Hristos foarte viu 
La biserică, înțeleg adică la Sfântul Gherasim eram foarte mişcat. Ascultam 


Evanghelia şi eram mişcat. Pătimeam asta pentru că “vedeam” icoană, pe Hristos 
Insuşi. 

Într-o zi, în Vinerea Mare, mă aflam la slujbă. Biserica era plină de lume. Ce-am 
păţit! Citeam Evanghelia şi, când am ajuns la Eli, Eli, lama sabahtani? adică: 
Dumnezeul meu, Dumnezeul meu, pentru ce M-ai părăsit? (Matei 24, 46), n-am 
putut să mai sfârşesc. N-am mai spus pentru ce M-ai părăsit? Am fost cuprins de o 
cutremurare sfântă. Mi s-a tăiat glasul. Dinaintea mea aveam întreaga scenă 
tragică. Am văzut faţa aceea. Am auzit acel glas. Îl vedeam pe Hristos foarte viu. 


Lumea aştepta. Eu — nimic; îmi era cu neputinţă să continui. Am lăsat Evanghelia 
pe analog şi m-am întors în Sfântul Altar. Mi-am făcut cruce am sărutat Sfânta 
Masă. Am aşezat în mintea mea altă imagine, mai frumoasă. Adică nu mai 
frumoasă. Mai frumoasă decât aceea nu exista, dar mi-a venit în minte Învierea. 


M-am liniştit îndată. Apoi am ieşit în Uşile Împărăteşti şi am zis: 

- lertaţi-mă, copiii mei, m-am lăsat purtat... 

Am citit Evanghelia de la început. Au plâns atunci toţi cei din biserică dar n-a fost 
bine. Fiecare poate să gândească ce vrea. Nu e bine să ne lăsăm aşa, trebuie să ne 
stăpânim. 


Ce face iubirea şi 
pronia lui Dumnezeu 


Anii de după război au fost foarte grei, iar oamenii se luptau să trăiască. Eu, 
precum v-am spus, eram în acea vreme la Policlinică. Imi amintesc multe 
întâmplări de atunci. Ascultaţi una dintre ele. 


Efi avea şaptesprezece ani şi vara locuia cu părinţii şi fratele ei la Boghiati. Aveau 
şi livadă, şi grădină de legume, şi vindeau ceea ce scoteau din ele. Într-o seară 
mama a trimis-o pe Efi la un magazin, aproape de ei, să cumpere gaz pentru 
lampă. Gândiţi-vă că atunci nu aveau curent. Întorcându-se acasă, Efi a întâlnit 
un băiat, coleg de-al ei. Vorbeau despre lecţii. Se opriseră însă în spatele unui 
camion şi, trecând fratele ei pe acolo, i-a văzut şi s-a smintit, bănuind-o de 
viclenie, şi a părât-o mamei. 

- Efi ne face de ruşine, a zis, stă la taclale în drum cu un băiat. 

Când Efi a ajuns acasă, mama a certat-o mult şi a şi bătut-o. Principiile erau 
foarte aspre atunci. Efi s-a amărât mult. S-a răzvrătit pentru nedreptatea şi 
bănuielile fratelui ei. 

În ziua următoare s-a întors acasă şi tatăl, care lipsise. El s-a purtat însă diferit, 
cu înțelegere adică, şi cu bunătate. 

- Eu aşa ceva nu cred, i-a spus. Hai să udăm grădina. Tu stai acolo şi, când vezi 
că s-a udat un rând, îmi spui, iar eu mut apa la următorul.Aşa au făcut. 

Efi, însă, nu dormise toată noaptea. Necazul şi nedreptatea o inăbuşeau. 
Deznădăjduită, a hotărât să-şi pună capăt vieţii. Când a plecat deci cu tatăl în 
grădină, şi-a făcut un plan: să ia o substanţă toxică pentru stropit grădina şi 
seara, după udat, să o bea şi să moară. Se gândea: "O să văd atunci, or să mă 
iubească?" 


A luat deci acea substanţă, a pus-o în buzunar şi aştepta să se însereze, să o poată 
lua. Ceasul cel greu n-a întârziat să vină. Fără grijă, tatăl i-a spus: 
-Mergi la capătul grădinii şi închide apa. 


S-a dus repede. Nu o vedea nimeni, era singură. Tatăl era destul de departe. 
Tremurând, a băgat mâna în buzunar. In acea clipă a auzit paşi. N-a apucat să se 
mişte, şi în faţa ei a apărut un preot necunoscut. 


A salutat-o şi i-a zis: 

- Efi, ştii cât de frumos este Raiul!. .. Lumină, bucurie, fericire. Hristos este în 
întregime lumină, şi răspândește bucurie şi fericire tuturor. Ne aşteaptă în cealaltă 
viață, să ne dăruiască Raiul. Există însă şi iadul, care este întreg întuneric, 
tristeţe, necaz, chin, amărăciune. Dacă iei ce ai în buzunar, o să mergi în iad. 
Arunc-o de îndată, ca să nu pierdem frumuseţea Raiului. 


La început Efi s-a pierdut, dar peste puţin timp şi-a revenit şi, după ce a aruncat, 
fără să-şi dea seama, ce avea, a zis: 
-Aşteptaţi puţin să-I chem şi pe tata, să vă vadă. 


A alergat prin grădină, rătăcindu-se printre cocenii de porumb. În cele din urmă I- 
a găsit pe tata şi i-a spus: 
- Tată, hai repede să vezi un preot care a venit la capătul grădinii noastre! 


Insă, când au ajuns la locul unde trebuia să aştepte preotul, nu era nimeni. Pentru 
multă vreme Efi n-a putut să-şi explice toate câte se întâmplaseră în acea seară. 
Nu-şi putea explica apariția preotului. Işi dorea să-l întâlnească. Ii salvase viaţa. 


In fiecare iarnă întreaga familie cobora în Athena. Efi mergea de multe ori la naşa 
ei, care era foarte credincioasă, şi rămânea multă vreme lângă ea. Naşa ei obişnuia 
să primească şi să găzduiască în casa ei teologi, preoţi, monahi. 


Odată, deci, când Efi era la naşa ei, aceasta avea pe cineva în vizită, în salon. Efi 
nu ştia cine este. La un moment dat naşa a intrat în bucătărie şi i-a zis Efei: 
- Efi, pregăteşte dulceaţă şi cafea pentru oaspete, şi adu-le în salon. 

Efi le-a pregătit. A întârziat însă puţin şi, când era gata să le ducă, a venit naşa, 
care i-a spus: 

- Nu tava asta. Pune-o pe cea de argint, căci avem un oaspete de seamă. 

Efi s-a întors la bucătărie, a schimbat tava şi a mers în salon. Dar, ce să vadă! În 
fața ei era acel preot pe care îl văzuse în acea seară grea, la ei în grădină. 


-Sunt părintele Porfirie, i-am zis zâmbind. 

Aşa ne-am cunoscut şi, de atunci, suntem buni prieteni. Efi are acum o familie cu 
mulți copii. A binecuvântat-o Dumnezeu. Vedeţi ce căi poate meşteşugi Dumnezeu, 
când vrea să mântuiască un om? 


În Kallisia, la Sfântul Nicolae (1955-1979) 





"Câte o mare durere, sau vreo problemă, îi silea 
să străbată drumul nepietruit către Sfântul Nicolae." 


Ne-am aşezat, pentru mai bine de douăzeci de ani, 
în pustie 


Dumnezeu mi-a împlinit dorinţa de a lucra la un aşezământ: am lucrat treizeci şi 
trei de ani la Policlinică. Aveam, însă, înlăuntrul meu şi o altă dorință adâncă: să 
găsesc o proprietate şi să înalț o mânăstire. 


Căutând, am aflat biserica Sfântului Nicolae, în Kallisia, metoc al Sfintei Mânăstiri 
Pendeli. Cu harul lui Dumnezeu am ajuns într-o bună zi acolo. Bisericuța se vedea 
de departe. Am ajuns, am intrat înăuntru. Era veche, cu puţine icoane, şi insufla o 
atmosferă de străpungere. Afară erau câteva chiliuțe afumate. Între timp s-a 
înserat. Eram singur, nu mă puteam întoarce în Athena. M-am culcat în biserică. 
Peste puţină vreme am auzit o lovitură în zidul de deasupra capului meu. Acolo era 

agăţată icoana Sfântului Nicolae. Lovitura era din icoană. Am simțit că Sfântul 
vrea să mă statornicesc acolo. 


Am mers, i-am adus pe părinţii mei, pe sora şi pe nepoata mea. Eu, ca şi călugăr ce 
eram, mi-am dat seama că monahii care rămân singuri în "lume" , se pierd. Acolo 
am avut linişte. Trăiam frumos, chiar dacă în condiţii primitive. Ne-am aşezat, 
pentru mai bine de douăzeci de ani, în pustie. Atunci era cu adevărat pustie. Tot 
pământul dimprejurul Sfântului Nicolae era plantat cu pini mai bătrâni sau mai 
tineri, cu platani, cu arbuști din loc în loc, cu cimbrişor care-şi răspândea bună 
mireasmă, cu ciclamen ce se ivea printre crăpăturile stâncilor, anemone şi alte flori 
sălbatice, în funcţie de anotimp. Era foarte frumos, un adevărat Rai. Acolo voiam 
eu să zidesc mânăstirea, dar Dumnezeu n-a îngăduit. 


Sfântul Nicolae nu e departe de Pendeli, dar atunci nu exista drum. Trebuia să 
mergi pe jos sau cu măgăruşul vreme de un ceas pe un drum greu de străbătut, şi 
încă vreo douăzeci de minute pe o cărăruie folosită de capre, pentru a ajunge la 
Sfântul Nicolae, care era înălţat pe un deluşor stâncos. Încet-încet am deschis şi un 
drumeag, ca să putem să ne mişcăm şi să cărăm cele necesare traiului, ce nu 
puteam scoate din grădina noastră. Mi-a plăcut grădina. Am cumpărat şi un 
tractoraş, ca să se facă treabă cât mai bine cu putinţă. 


Grădina avea de toate: roşii, vinete, dovleci, ceapă, usturoi ş.a. Marea mea iubire 
erau copacii. Mă bucuram văzându-i. Am plantat patru sute de copaci: nuci, 
corcoduşi, peri, meri, caişi, migdali, aluni, rodii. Aveam mare dor de muncă. 
Pentru aceasta spuneam mereu şi o spun şi acum: "Să munceşti până la moarte, şi 
să trăieşti ca şi când ai fi pe patul de moarte”. Adică să ai nouăzeci de ani şi să 
plantezi nuci, smochini şi măslini. Cum să nu-ţi tresalte inima în ceasul în care îi 
plantezi! Dacă trece cineva şi te vede ostenindu-te, să zică “Nefericitul!” 


Ca să păzim copacii de boli, îi stropeam cu pucioasă şi piatră vânătă. Căram în 
spate de la Pendeli sacii cu puieţi. Ii îngrijeam mult. Foloseam şi muncitori, căci nu 
aveam mult timp; lucram încă la policlinică şi datoria mea era să fiu la Sfântul 
Gherasim dis de dimineaţă, aşa că plecăm spre Athena de cu seara. Însă, atunci 
când venea cineva să stăm de vorbă şi mă ţinea până târziu, plecam şi la miezul 
nopții de la Sfântul Nicolae. 


Apă pentru grădină aveam din belşug la Sfântul Nicolae. Jos, într-o văioagă plină 
de platani, era un izvor; am pus acolo o pompă care împingea apa sus, pe deal, şi 
acolo am făcut un bazin. Apa era potabilă, bineînţeles. Vara, fiindcă voiam puţină 

apă rece, iar acolo nu aveam frigider, foloseam un ulcior mare, cu gât lung, pe care 
îl adusesem din Eghina şi care ţinea apa rece. 


Făceam şi comerţ cu pui de găină. Închiriasem o proprietate a Mânăstirii Pendeli, 
vizavi de Observatorul astronomic, şi am pus acolo vreo mie de găini. Nu puteam 
avea mai multe, căci terenul era mic. Îmi pusesem în minte să înalţ o mânăstire, 
precum v-am spus, şi căutam căi de a strânge bani. 


La Kallisia eram izolaţi , de aceea am fi vrut să ascultăm la vreun post de radio o 
slujbă sau Dumnezeiasca Liturghie, vremea, ştirile, să aflăm ce se petrece în lume - 
ca să ne rugăm. Aşa m-am hotărât şi am făcut eu un aparat de radio, invenţia mea. 
Am pus şi o antenă într-un pin, la cincisprezece metri înălțime, am întins un cablu 
între zidul bisericii şi un par sălbatic. Acest aparat de radio improvizat nu avea 
buton ca să-l închizi. Funcţiona douăzeci şi patru de ore fără întrerupere, dar îl 
reglasem să se audă încet, ca să nu ne deranjeze. 


Când nu era nevoie de mine la Sfântul Gherasim, liturghiseam la Sfântul Nicolae. 
Incet-încet au început să vină şi aici oameni la slujbă sau la spovedanie. Cu toții 
am devenit o mare familie, familia Kallisiei. 


ÎI Slăveau pe Dumnezeu 
pentru minune 
Veneau oamenii. Câte o durere mare, sau vreo problemă, îi silea să străbată drumul 
nepietruit către Sfântul Nicolae. 


Astfel într-o zi a venit o doamnă, cu soțul dânsei şi cei patru copii. Oameni tineri, 
căsătoriţi de puţini ani. La început nu voiau copii; după aceea s-au hotărât: "Să 
facem". Și au avut la o naştere doi copii, iar mai apoi altă naştere, cu alți doi 
copii, şi aşa au dobândit patru. Această familie, deci, venise la mine. Tânăra, în 
vârstă de treizeci de ani, mi-a zis: 

- Părinte, Sufăr foarte tare, nu sunt bine. 

În timp ce-mi vorbea, eu o priveam cu luare aminte şi i-am pus mâna la baza 
gâtului. 

-Aici, i-am spus, Simți o strângere aşa şi aşa. 

- Da, îmi zice. 

- Şi te apucă o tristeţe, care-şi face lucrarea ei. Adică, la început te apucă 
sufocarea, apoi îţi vine întristarea şi nu poți să te mai mişti. Te mişti, poţi să şi 
râzi, dar lăuntric trăieşti această stare. 

- Da, m-a încredinţat. 

Deci, i le-am zugrăvit pe toate aşa de frumos! Ea era bucuroasă. Apoi i-am pus din 
nou mâna la gât. 

- Să nu socoteşti că ai ceva. Acum nu ai nimic din toate astea. 

Mâna o aveam tot acolo şi deodată i-am zis: 

- Uite, au plecat toate! 

Căci văzusem, gâtul ei nu avea nimic. 

Mi-a zis: 

- Mi s-a dus totul şi simt o bucurie lăuntrică. 

Apoi îi spun: 

- Îngenunchează. 

A îngenuncheat, i-am pus o mână pe gât şi una la ceafă, am început cu "Doamne 
Iisuse Hristoase, miluieşte-mă”, şi am continuat cu puţină tăcere. Apoi, aşa cum 
era îngenuncheată, a strigat "Ah!" de uşurare. 

- Bine, mergi, mergi, ridică-te, i-am zis, căci acum aşteaptă şi alții. 

Mi-a sărutat mâna şi a plecat. S-a dus ceva mai departe şi i-a răscolit pe toți. Și 
bărbatul ei era pe de-a-ntregul numai bucurie. L-au Slăvit pe Dumnezeu pentru 
minune. 


Să vedeţi ce durere 
au unii oameni! 


Altădată au venit de la Xilokastro părinţii lui Kostas. Să vedeţi ce durere au unii 
oameni! Acești erau oameni buni, dar amândoi copiii, Kostas şi Mari, au devenit 
adepţi fanatici ai indianului Sai Baba. Kostas era student la medicină. A plecat 
împreună cu sora sa de acasă în ajun de Paşti. În ceasul plecării, tatăl i-a zis feţei 
sale: 

- Bună Înviere, Maria mea! 

- Învierea a venit, tată, dar lumea nu a cunoscut-o, i-a răspuns ea. 

Înainte, părinții le dădeau mereu bani. Acum au încetat, căci copiii îi foloseau 
acum pentru ... dumnezeul lor. Kostas a mers la Thesalonic să facă propagandă, 
şi a fost şi bătut acolo. A mers să atragă nişte copii, ai căror părinţi l-au prins şi l- 
au lovit. 


Aşadar, aceşti oameni buni mi-au adus un periodic, şi urmau să-mi aducă şi altele. 
Pe coperta avea o fotografie a lui Sai Baba. Acesta întocmise o nouă religie, el era 
noul hristos, care venise în lume să o mântuiască, să o călăuzească la adevăr. Se 
spunea că este "noul dumnezeu”. Sai Baba trăieşte acum, este însurat şi are şi doi 
copii. În partea de jos a fotografiei se vedeau mulți tineri care îl urmau, mulți 
dintre ei cu studii. Cum au mers acolo aceşti copii cultivați? La o altă pagină, în 
altă fotografie, îi sărută picioarele. 


Ar Dr De De De de De Ar Dr De De De Dr Dr Dr De de De e de dr fr Ar A 


Xp PP XP IP 2 E e e 30 E 3 2 2 2 2 E 30 E 30 IE 2 E DP E E E E XX 


Die De de e Ar e De De De Dr De Dr Dr de De De de De Dr Dr De de de dr dr d 


Xp PP IP 3 3 E 0 E 30 E 3 2 2 2 2 e 30 30 IE IE 2 E E E XX 


"Celălalt Hristos - adică Cel adevărat- a trecut”, li se spune. Altă eră. Toate se 
schimbă. Seamănă cu un basm. S-ar putea ca Sai Baba să fie nebun. Se spune că a 
adunat şi mulți bani. 


Să vă spun şi altă întâmplare, care are o legătură cu asta. 


Într-o zi un comandant de vapor m-a dus în Oropos, pe țărm. Am mers pe dis, şi 
acolo era cineva care pescuia. Îi zic comandantului: 

- Du-te să-mi aduci un peşte din cei pe care i-a pescuit acel om. 

Pescarul, însă, a răspuns: 

- Coşul e gol. De azi dimineaţă mă străduiesc, dar n-am făcut nimic. Mergeţi, 
lăsaţi-mă în pace ... 

Îi zic: 

-Aruncă undița în mare. 

- Plecaţi! ne-a zis necăjit. 

Am plecat. În acea clipă, aruncând undiţa în mare, pescarul a simţit că a prins 
ceva. A tras, şi în undiţă se zbătea un peşte mare. Ne-a strigat: 

- Nu plecaţi! Veniţi, nu plecaţi. Am prins un peşte! 

Comandantul a spus: 

- Știu, părinte, de ce s-a întâmplat asta. S-a întâmplat pentru a crede eu în 
dumneavoastră, care sunteţi al lui Dumnezeu, şi ca să creadă şi pescarul. Până 
acum am crezut în noul hristos, în Sai Baba. Acum cred în Cel adevărat. 


Rămâneam ceasuri întregi 
în lumina dumnezeiască ... 


La Sfântul Nicolae, în Kallisia, cele mai multe ceasuri le dăruiam spovedaniei. 
Exista, fireşte, şi mult timp pentru rugăciune, mai ales seara. O să vă povestesc şi o 
întâmplare legată de asta. 


Odată - era seară - m-am înţeles cu sora mea să mergem împreună în biserică, la 
Sfântul Nicolae, să ne rugăm. Am zis să mâncăm mai întâi, să se liniştească toți, 
apoi ne-am sculat şi am mers pe ascuns în biserică. Am închis uşa. Am început 
rugăciunea, "Doamne lisuse ... ”. După puţin timp ne-a inundat o lumină, o lumină 
dumnezeiască. Am continuat cu "Doamne lisuse ... ” şi simțeam o bucurie de 
negrăit. Am rămas ceasuri întregi în lumina dumnezeiască, care încet-încet a 
plecat; am continuat cu "Doamne lisuse Hristoase, miluieşte-mă”, apoi ne-am 
întors la chilie. Mama era trează şi ne aştepta. 


Indată ce am deschis uşa, a zis: 

- Unde-aţi fost? De-asta m-aţi pus să mă culc! Aţi socotit că nu v-am văzut? V-am 
văzut de la geam am văzut tot. Am văzut o lumină care a coborât din cer şi a intrat 
în biserică. M-am uitat şi am plâns. Uite, ochii mei sunt plini de lacrimi. Bătrâna 
era necăjită. Deşi uşa era închisă, a văzut lumina care se revărsase în biserică. 


Altădată, pe când locuiam în Pendeli - era o sărbătoare mare, Crăciunul sau Paştile, 
nu-mi mai aduc aminte - bătrâna s-a sculat şi a zis: 
- Mă duc la Sfântul Nicolae, că sunt candelele stinse, aşa simt. 


O oră şi jumătate de mers pe Jos, o oră şi jumătate ca să se întoarcă. S-a dus şi a 
găsit biserica plină de lumină, iar toate candelele erau aprinse. 


Milesi - Mănăstirea Schimbării la Faţă a Domnului (1979-1991) 


“Aş fi vrut ca mânăstirea să fie centrul la care 
să caute adăpost oamenii îndureraţi şi necăjiţi, 
şi să afle mângâiere, întărire şi tămăduire." 


Aveam dorinţa lăuntrică de a înălța o mânăstire 


Visul meu mai vechi, precum v-am spus, era să înalț o mânăstire. Să fie un atelier 
duhovnicesc unde să se sfințească şi să se cultive sufletele, şi să se slăvească 
necontenit numele lui Dumnezeu. Aş fi vrut ca mânăstirea să fie centrul la care să 
caute adăpost oamenii îndureraţi şi necăjiţi, şi să afle mângâiere, întărire şi 
tămăduire. 


Ani de zile, deci, pe când locuiam la Tourkovounia împreună cu sora şi nepoata 
mea, aveam maşini şi lucram. Da, împleteam flanele. Banii îi adunam pentru acest 
scop. Făceam mare economie la mâncare, la haine, la toate. Astfel, primele 
proprietăţi aşa le-am cumpărat, cu banii ăştia. Mai apoi, au început să dea şi 
creştinii care au prețuit această lucrare, ajutând şi cu bani şi cu muncă personală. 


Ani de zile am căutat să găsesc un loc potrivit. Niciodată n-am recurs la 
intermediari pentru proprietăți. M-am dus în multe locuri. Voiam să fie adăpostit 
de vânturi, dar să fie şi o privelişte frumoasă. 


Mă rugam, după obicei, ca să mă călăuzească Domnul. Voiam să mă încredinţeze 
harul lui Dumnezeu pentru asta. Ziceam neîncetat rugăciunea "Doamne lisuse ... ". 
In cele din urmă, Dumnezeu ne-a înştiinţat despre locul din Milesi, sus pe deal, ca 

să zidim acolo mânăstirea. Un cioban mi-a spus că locul se numeşte "Sfânta- 
Mântuitorul". Mi-a plăcut acest loc. 


Am întrebat dacă e de vânzare. 
-Da, mi-a zis, e al lui Baloka din Milesi; terenul e trecut pe numele fetelor lui, 
Elena şi Spiridoula. Cu ele trebuie să stai de vorbă. 


M-am dus lângă acea proprietate şi m-am rugat. Doream să aflu dacă are apă. Am 
"văzut" că avea apă, şi încă foarte bună. Asta m-a mulţumit mult. Dar am "văzut" 
că era la mare adâncime şi m-am gândit: "Cum să fie scoasă apa asta?" Am "văzut" 
şi în alte locuri apă; era aceeaşi. Mai jos, la un kilometru şi jumătate de vârful 
dealului, apa nu era la aşa de mare adâncime. 


Aşa că m-am gândit să cumpăr şi acolo un teren, să sap o fântână şi să aduc apa pe 
terenul unde voi înălța mânăstirea. Am asigurat, deci, apa, prin luminare de la 
Dumnezeu. 


Apoi am fost atent dacă se poate face drum, dacă se poate trage curent, telefon. M- 
am uitat dacă este un loc deschis, dacă este ferit de vânt, dacă nu bate crivățul, dacă 
are umezeală. Voiam să văd cum bate soarele, aşa încât iarna să nu fie camere fără 
lumină. Luni de zile am mers şi am urmărit soarele la răsărit, la miezul zilei, la 
apus, aşa încât construcţia să aibă în cel mai desăvârşit chip, lumină de la soare, 
începând cu răsăritul şi până la ultima rază înainte de apus. Toate acestea erau 
favorabile, aşa că am început demersurile pentru acte. Am cumpărat terenul şi am 
început lucrările. 


M-am aplecat şi am băut 
apă ... cu mintea 


Am început săpăturile şi zidirea fără apă. Nu a fost deloc uşor. Am construit un 
bazin mare, de şase sute patruzeci de metri cubi, şi îl umpleam cu apă de ploaie. Cu 
toate astea, apa nu ne ajungea. Cinci-şase ani am cumpărat din Kifisia. Dădeam în 
fiecare an mulţi bani pentru apă. Plantasem copaci şi îi udam cu apă de cumpărat. 
Trebuia, deci, să săpăm după apa pe care o “văzusem”. Era nevoie, însă, de mulţi 
bani, fiindcă era la mare adâncime şi trebuia găsit omul potrivit pentru asta. 
Problema mă frământa. Trebui să se găsească soluția, şi Dumnezeu a găsit-o. 
Ascultaţi ce s-a întâmplat. 


Intr-o zi a venit să se sfătuiască cu mine un domn. Despre familia lui, Hristos mi-a 
descoperit anumite lucruri. Vimit şi mişcat, mi-a zis: 

-Cele pe care mi le-aţi spus nu le ştie nimeni în afară de soţia mea. Sunt lucruri de 
taină. 

Plin de entuziasm, mi-a mai zis: 

-Ce vreţi să vă aduc, părinte? 

-Nimic. 

-Apă aveţi la mânăstire? 

-Nu, nu avem. 

- Atunci O să rezolv eu. Am maşină de forat. 

- Cât o să coste? îl întreb. 

- Nimic, îmi răspunde. Eu o să suport toate cheltuielile forajului, o să aduc pompă 
şi ce mai trebuie. 

- Ei, bine, îi zic, dinaintea lui Hristos ai spus. 

Și a plecat. 

Peste puţine zile a adus instalaţia de forat. A săpat până la treizeci şi opt de metri 
adâncime, dar a dat de o stâncă dură şi nu mai voia să înainteze. L-am rugat şi a 
adus o instalaţie mai bună, cu care a ajuns până la optzeci de metri adâncime. Nu 
a găsit apă. Din nou au dat de stâncă şi nu se mai putea înainta. Mi-a spus 
deznădăjduit: 

- Părinte, nu găsesc apă. Plec. 

-Nu trebuie să plecaţi, îi zic. 

-Trebuie să plec, a repetat. 


Atunci şi cu, deoarece eram orb, am rugat pe o soră să mă ducă la vreo douăzeci şi 
cinci de metri mai departe de locul unde forau, între nişte pini, ca să nu mă vadă. 
Aici m-am rugat, am mers şi am aflat cu mintea izvorul. M-am închinat şi iarăşi am 
făcut rugăciune. De acolo am măsurat în minte la ce adâncime este apa, după cum 
obişnuiam. Şi altădată, când eram mai tânăr, găsisem apă pentru oamenii care îmi 
cereau, şi o încercam cu mintea dacă este sălcie, dulce sau sărată. Am luat un băț 
de un metru şi măsuram în jos, în minte. Am măsurat: unu, doi, trei ... 


Apa era la foarte mare adâncime, pentru asta am început să socotesc zece metri la 
un băț: iarăşi. În minte: zece, douăzeci , treizeci, patruzeci, cincizeci, o sută ... Am 
simţit o mare bucurie. Am găsit apa, chiar dacă aşa de adânc! Am simţit o fericire 
de nespus. Îndată m-am gândit să o încerc, dacă este bună. M-am aplecat şi am 
băut apă ... cu mintea. Era foarte foarte bună! Mulţumit şi înflăcărat, m-am întors la 
chilia mea. 


Peste puţin l-am chemat pe Nicolas Mitas - acesta era numele celui care avea 
instalația - şi i-am zis: 
- O să mergeţi foarte adânc. 

Îmi zice: 

- O să fie stâncă, părinte, nu există apă. Nu am atâtea ţevi. Plec! .. .... 

- N-o să plecaţi, îi zic. Să mergeţi să găsiți țevi. 

Nu vă las să plecaţi! În ziua următoare a adus țevi şi a forat adânc, acolo unde-i 
spusesem. Acolo a găsit izvor, apă bună din belşug. S-a bucurat şi el, ne-am 
bucurat şi noi, toţi. Era binecuvântarea Domnului, apă sfințită. 


Am făcut Paraclisul la Schimbarea la Faţă, ca să mulţumim Domnului pentru 
marea minune. Era minunea Schimbării la Faţă a Domnului. 


La "' Universitatea Bisericii" 


Atunci când mă gândeam la construirea mânăstirii de maici, îmi treceau multe 
gânduri prin minte. Foarte multe. Cel mai important era să adun nişte maici, să fie 
toate lângă mine şi să le iubesc în Hristos, şi să mă iubească în Hristos. Aş fi vrut 
ca toate să fie monahii adevărate, să aibă duh de viaţă monahală, fără invidii, fără 
lucruri de felul ăsta, pe care de obicei le au femeile. Să aibă iubire între ele, şi 
rânduială. De asemenea, aş fi vrut să facem şi o rucodelie, să avem un meşteşug 
care să ţină două-trei ore pe zi, dimineaţa. 


Centrul de greutate, însă, aş fi vrut să fie "Universitatea Bisericii”. Mă gândesc la 
imne, canoane, miezonoptică, mijloceasuri, Psaltire, Octoih, Mineie, canoanele 
Maicii Domnului, Triod, Penticostar. Aş fi vrut să le citim pe toate, pe cât este cu 
putinţă, aşa cum prevede tipicul. lar catismele să le citim înainte de prânz, pentru 
uşurarea programului. Să nu le citim noaptea, să nu obosească surorile. 


Dăruirea, grija pentru cântări şi citiri este pentru mine lucru mare, căci îl sfinţeşte 
pe om fără ca acesta să-şi dea seama. Omul dobândeşte şi iubire, şi smerenie, pe 
toate, ascultând cuvintele sfinţilor, ale Mineielor, ale Octoihului şi ale celorlalte. Să 
ne adâncim în ele. 


Aceasta trebuie să fie desfătarea noastră de fiecare zi în biserică. Şi iarăşi, în 
fiecare zi, să şedem un ceas sau un ceas şi jumătate înainte ori după masă, şi să 
citim din Părinţii cei mari. Înţelegeţi? După amiază, citire toţi împreună. Şi iarăşi, 
la chilie, la ora rânduită. Trebuie că va fi frumos. 


Mulţi au un obicei: la o anumită oră sună clopotul de trei ori şi, vreme de zece 
minute, îngenunchează fiecare - oriunde s-ar afla - şi zice "Doamne lisuse ... ”. În 
faptă e greu aşa ceva, dar ia gândiți-vă, ce frumos este să uzi grădina şi, îndată ce 
auzi clopotul, să îngenunchezi? Sau toţi să iasă afară şi să îngenuncheze în 

rugăciune? Adică să zicem zece minute cu înflăcărare "Doamne lisuse ... " toți 
împreună, oriunde ne-am afla, ca un singur om, să ne unim în rugăciunea minţii cu 
Hristos, iar apoi munca să meargă mai departe. Trebuie să ne fie însă ca o şcoală, 
altfel nu se poate face. Şcoală, înţelegeţi ce vrea să spună şcoală? 


Să avem purtare de grijă. Nu putem dormi. Şi fără carte, şi oricum ai fi, să vii 
acolo, la citit. Una, două, trei, cinci, zece ... te vei deştepta. Ei, încet-încet o să 
înveţi "Tatăl nostru", "Crezul". O să ai o altă soră să-ţi arate. Într-un an, doi, trei 
trebuie să înveţi. Însă aş vrea să citească toate frumos, adică limpede şi din inimă. 


Cred că Domnul ar face multe minuni 

prin iubirea noastră 
Am visat un adevărat Rai pentru mânăstire. Să se facă slujbe şi spovedanie 
douăzeci şi patru de ore. Să fie mulți preoţi şi duhovnici, să se înlocuiască unii pe 
alții, aşa ca la spitale, unde se fac gărzi. La orice oră din zi şi din noapte să poată 
afla scăpare oamenii răniţi de păcat şi de felurite necazuri, trupeşti şi sufleteşti. Să 
existe, de asemenea, un telefon la care să răspundă ziua şi noaptea maicile ce pot 
mângâia atâţia deznădăjduiţi de viaţă din pricina feluritelor traume, şi să-i 
călăuzească prin cuvintele lor la Mângâietorul Cel Mare, la Hristos; să se 
mântuiască astfel sufletele şi să primească lumină cerească de la dumnezeiescul 
har. 


Și eu aş vrea să spovedesc lumea care va veni. Când va veni cineva bolnav, să-l 
spovedesc, iar apoi să vină surorile şi să-i cânte Paraclisul cu evlavie. Adică, l-aş 
pune pe bolnav să îngenuncheze, iar eu, aşezat în scaun şi cu epitrahilul la gât, să-i 
citesc, în vreme ce toate monahiile, cu evlavie şi cu o singură gură, să cânte 
Paraclisul. Cred că Domnul ar face multe minuni prin iubirea aceasta a noastră. 
Mulţi bolnavi s-ar face bine, prin harul lui Dumnezeu. 


Vine, de pildă, un tată îndurerat şi zice: "Pe copilul meu îl cuprinde ameţeala şi se 
prăbuşeşte”. Îl ţii câteva ceasuri în mânăstire. Îngenunchează toate surorile, care 
sunt un duh, un suflet, o inimă cu Bătrânul, şi rugăciunea tuturor influenţează 
starea aceluia. Un sobor de surori care se roagă influenţează, face minuni, şi asta 
cer şi doresc şi cu cu ardoare. 


Și încă ceva aş mai vrea pentru mânăstire. Aş vrea să înalț o biserică mare şi 
frumoasă. S-ar putea ca într-o zi să vină mulți aici pentru spovedanie, pentru 
împărtăşanie, pentru rugăciune, să înveţe rugăciunea minţii. 

Visul meu este ca la subsolul bisericii să se adune părinţi din Sfântul Munte, care 
în mijlocul pustiei s-au deprins cu tărie în cele ale teologiei mistice, ca să înveţe şi 
pe alţii rugăciunea minţii. Să vină fie şi numai pentru o zi. De bună seamă, sunt 
mulţi care nu vor nici să iasă, nici să se vădească. Îi putem aduce şi pe aceştia 
pentru o zi, iar în ziua următoare să plece. Câtă uşurare ar afla astfel toate sufletele 
chinuite de patimi şi de celelalte necazuri ale vieţii! 


Mănăstirea trebuie să primească întru frica lui Dumnezeu sufletele, şi să însufle nu 
cu învățătura şi cu predicile, ci cu rugăciunea, cu frica lui Dumnezeu şi cu 
exemplul. Acesta este un lucru foarte delicat. 


De pildă: vine cineva la mânăstire? Să-l găzduim. Nu este nevoie însă să vorbim 
mult. Găzduirea să se facă prin Biserică; adică, să-l ducem pe oaspete la 
rugăciune, la vecernie, la pavecerniţă. Se va citi totul foarte limpede. Vom cânta 
cuviincios, va stăpâni rânduiala şi tăcerea. Vom spune şi câteva cuvinte spre 
zidire. Vom oferi şi materiale, vreun ceai şi celelalte; va stăpâni insă tăcerea şi va 
vorbi exemplul. Mai multe va învăţa din modul nostru de vieţuire. Nu e nevoie să 
ieşim din rânduiala noastră. Mai mult se va folosi de ea decât de cuvinte. Dacă 
avem o bună rânduială şi suntem dăruiţi lui Hristos, toată mânăstirea va fi sfințită. 
Asta se va face însă simplu, fără siliri şi strădanui din partea maicilor. Acesta 
socotesc că este cel mai bun misionarism. 


Foarte curând vor începe să vină la mânăstire păsărelele. Vor auzi clopoţelul şi vor 
veni să mănânce. Vor sta afară şi vor asculta vecernia. Ele sunt tovarăşii noştri din 
pădure, care vor veni să ia parte la rugăciunea noastră. 


"Hristos a înviat!” 


M-au cercetat astăzi la chilie nişte fii duhovniceşti de-ai mei şi am cântat împreună 
de trei ori “Hristos a înviat!" I-am binecuvântat aşa: "Mă rog ca Praznicul Învierii 
Domnului nostru lisus să învieze în sufletele noastre orice simțământ nobil şi 
frumos. Să ne călăuzească pe toţi spre sfinţenie şi să biruiască omul cel vechi, 
dimpreună cu patimile şi cu poftele lui (Gal. 5, 24). 


Aceasta cere Domnul. Pentru aceasta ne rugăm să ne ajute Praznicul Învierii 
Sale, să binevoiască a ne ajuta să omorâm pe omul nostru cel vechi (Rom. 6, 6), să 
devenim vrednici de Biserica Sa. Aşa ne rugăm, ca Domnul să ne ajute. Cea mai 
mare minune pe care a făcut-o Domnul este Învierea Lui. Să nu uităm asta 
niciodată. La mulţi ani!” 

Cineva spunea că astăzi toate se roagă: pământul, cerul, stelele, florile care 
împrăştie bună mireasmă, pâraiele ce susură , apele înspumate, privighetorile care 
cântă, fluturii în zbor, toate cântă «Hristos a înviat! ». Şi atât de mult se însufleţise, 
încât striga de bucurie, cu putere - «Hristos a înviat!». 


Aşa am păţit şi eu în Sfântul Munte. Erau Paştile. Am urcat singur pe munte, către 
vârful Athonului, pe la opt sute de metri înălțime. Aveam cu mine Scriptura 
Vechiului Legământ, şi priveam cerul albastru şi limpede, marea nețărmurită, fără 
sfârşit, copacii, păsările, fluturii, frumuseţile toate, şi am strigat cu putere, plin de 
însufleţire: "Hristos a înviat!" În timp ce strigam, fără să-mi dau seama, mi-am 
deschis braţele şi le-am ţinut aşa; încremenisem acolo. Mă cuprinsese un fel de 
nebunie! Peste puţin timp am deschis Vechiul Legământ la cuvintele acestea din 
Înţelepciunea lui Solomon: 

Dumnezeule al părinţilor şi Doamne al milei, Cel ce ai făcut toate cu cuvântul 
Tău, şi cu înţelepciunea Ta ai rânduit pe om ca să stăpânească peste zidirile cele 
făcute de Tine şi să cârmuiască lumea cu cuviinţă şi cu dreptate şi cu suflet drept 
să facă judecată, dă-mi mie Înţelepciunea care stă aproape de scaunul Tău şi nu 
mă lepăda dintre slujitorii Tăi. Căci robul Tău sunt eu şi fiul roabei Tale, om 
slab şi cu viaţă scurtă şi puţin destoinic să înţeleg judecata şi legile (Înţ. Lui Sol. 
1-5). 


M-am dăruit cu tot sufletul acestor cuvinte dumnezeieşti. Am uitat de timp... 
Ascultaţi mai departe pe înțeleptul Solomon: Cu Tine este înţelepciunea care ştie 
faptele Tale şi care era de faţă când ai făcut lumea şi care ştie ce este plăcut 
înaintea ochilor Tăi şi ce este drept, potrivit poruncilor Tale. Trimite această 
înțelepciune, din sfintele Tale ceruri, de lângă tronul slavei Tale, ca să mă ajute 
în ostenelile mele şi ca să cunosc ce este bineplăcut înaintea Ta. Fiindcă 
înțelepciunea toate le ştie şi le înţelege, şi mă va povăţui înţelepţeşte în lucrările 
mele, şi prin slava sa mă va păzi (|nţ. Lut Sol. 9, 9-11). 


Inţelegeţi ce noimă aveau acestea pentru mine? Ce este plăcut înaintea ochilor Tăi 
şi ce este bineplăcut înaintea Ta. Pe acestea să le cereţi, în ele să vă desfătaţi, după 
ele să doriți. Fără să vă daţi seama, o să vă îndrăgostiţi de Hristos. 


Kavsokalivia (1991) 


"Vă rog pe toți să mă iertaţi 
pentru toate cu câte v-am necăjit." 


Kavsokalivia, 4/17 iunie 1991 

lubiții mei fii duhovniceşti, acum, când mintea-mi este încă întreagă, vreau să vă 
dau câteva sfaturi. De mic copil mă aflam tot în păcate. Când m-a trimis maica mea 
să păzesc vitele pe munte - căci tatăl meu, fiind săraci, plecase în America să 
lucreze la canalul Panama pentru noi, copii săi -, pe când păşteam vitele, citeam 
silabisind viaţa Sfântului loan Kalivitul. Şi l-am îndrăgit foarte mult pe Sfântul 
loan şi mă rugam îndelung, ca un copil ce eram de doisprezece-cincisprezece ani, 
nu-mi mai amintesc prea bine. Şi vrând să-l imit, cu foarte multă luptă am plecat de 
la părinţii mei pe ascuns şi am ajuns la Kafsokalivia, în Muntele Athos şi am intrat 
în ascultare la doi Bătrâni ce erau frați buni, Pantelimon şi loanichie. S-a întâmplat 
să fie foarte evlavioşi şi plini de virtuţi, aşa că i-am îndrăgit foarte şi, de aceea, cu 
rugăciunile lor, făceam deplină ascultare. Acest lucru m-a ajutat foarte mult; 
simțeam o mare iubire pentru Dumnezeu şi petreceam foarte bine. Însă, cu 
îngăduinţa lui Dumnezeu, pentru păcatele mele, m-am îmbolnăvit foarte rău. 
Atunci Bătrânii mei m-au povăţuit să mă duc la părinţii mei, în satul meu, la 
Sfântul Ioan din Evvia. 


ŞI, deşi de mic copil făcusem păcate multe, când m-am întors în lume am continuat 
a face păcate care, până astăzi, s-au înmulţit foarte mult. Lumea însă m-a socotit 
bun şi acum toţi spun că sunt sfânt. Eu însă, simt că sunt cel mai păcătos om din 
lume. Câte mi le-am amintit, desigur le-am mărturisit şi ştiu că Dumnezeu mi le-a 
iertat pe cele spovedite, însă acum simt că şi păcatele mele sufleteşti sunt foarte 
multe, aşa că vă rog pe voi, cei care m-aţi cunoscut, să vă rugaţi pentru mine, 
fiindcă şi eu, cât am trăit, m-am rugat cu multă smerenie pentru voi. Jar acum, că 
mă îndrept spre cer, cred că Dumnezeu mă va întreba: 
eu Îi voi spune: 







Mai departe nu ştiu ce va fi. Imi doresc însă să 
lucreze iubirea lui Dumnezeu. 


ŞI întotdeauna mă rog ca fui mei duhovniceşti să-L iubească pe Dumnezeu, Care 
este totul, ca să ne învrednicească să intrăm în nezidita Sa Biserică de pe pământ. 
Fiindcă de aici trebuie să purcedem. Eu întotdeauna m-am străduit să citesc imnele 
Bisericii, Sfânta Scriptură şi Vieţile Sfinţilor noştri şi mă rog ca şi voi să faceţi 
acelaşi lucru. Eu m-am străduit, cu darul lui Dumnezeu, să mă apropii de 
Dumnezeu şi mă rog ca şi voi să faceţi acelaşi lucru. 


Vă rog pe toți să mă iertaţi pentru toată supărarea ce v-am pricinuit. 
leromonah Porfirie 


(Extras din cartea - Ne vorbeşte Părintele Porfirie) 

Sfinţii zilelor noastre - Marele părinte Porfirie Kafsokalivitul 





Cuviosul Porfirie Bairaktaris 


Duhovnicescul părinte Porfirie a adormit întru Domnul în Chilia (Coliba) Sfântului 
Gheorghe, de la Sfântul Schit al Sfintei Treimi din Kafsokalivia, de la Muntele 
Athos, la orele patru şi treizeci dimineaţa, în ziua de 2 decembrie 1991, în al 
optzeci şi şaselea an al vieţii sale. 


S-a născut la 7 februarie 1906, lângă satul Sfântul loan din Karystia (Evvia), 
aproape de Aliveri, din părinţi săraci, pe nume Leonidas şi Eleni Bairaktari. 


Tatăl său, Leonidas, care din pricina sărăciei a fost silit să plece în lume ca să 
lucreze la canalul Panama, a fost şi psalt (cântăreţ la biserică) în satul său. Ca psalt 
l-a însoţit adesea pe Sfântul Nectarie, fiindu-i ajutor în călătoriile sale. 


La Botez Părintele Porfirie a primit numele de Evanghelos. A fost al patrulea 
din cei cinci copii ai părinţilor săi. 


A urmat cursurile şcolii din sat doar vreme de doi ani şi, din pricina sărăciei, a fost 
nevoit să părăsească şcoala, astfel la vârsta de opt ani a început să lucreze micile 
ogoare deţinute de familia sa şi să păzească animalele. Pentru a câştiga mai mulți 
bani, de mic a început să lucreze la minele din zonă şi, mai apoi, la nişte băcani din 
Halkida şi din Pireu. 


Incă de mic, părintele se dezvolta foarte repede şi, aşa cum el însuşi povestea, îşi 
râdea barba de la vârsta de opt ani. De mic era foarte serios, harnic şi îngrijit, 
arătând mult mai mare decât era în realitate. 

Citind silabisit viaţa Sfântului loan Kalivitul, în timp ce păştea oile, dar şi pe când 
lucra la băcănia din Pireu, a simţit o dorinţă fierbinte de a-l imita. De aceea a 
pornit-o în mai multe rânduri spre Muntele Athos dar, din diferite pricini, se 
întorcea înapoi. În cele din urmă, pe când avea doisprezece sau paisprezece ani, a 
pornit, fără ştirea alor săi, hotărât să ajungă la Sfântul Munte, iar dorinţa i s-a 
împlinit, cu binecuvântarea Domnului nostru lisus Hristos. 


Pronia cea dumnezeiască a iconomisit astfel lucrurile încât a fost primit ca 
ucenic, în ciuda vârstei sale fragede, de către doi fraţi împreună nevoitori, 
evlavioşi şi plini de virtuţi, pe nume Pantelimon şi loaniche, ce vieţuiau în Chilia 
Sfântului Gheorghe din Kafsokalivia. 





Chilia Sfântului Gheorghe din Kafsokalivia 


I-a îndrăgit de îndată pe cei doi Bătrâni, cu tot entuziasmul inimii sale tinere şi s-a 
supus lor fără gânduri de prisos, ca lui Hristos Însuşi şi, cu multă râvnă, bunăvoință 
şi smerenie, le împlinea tot cuvântul. Singurul lui necaz era că nu îl puneau la şi 
mai multă nevoinţă, despre care, din puţinele lucruri pe care ni le-a spus despre 
acea perioadă, ştim că era o nevoinţă neîncetată, intensă, plină de bucurie şi de 
asprime în acelaşi timp. Mergea desculț prin zăpadă, bătând cărări anevoioase. 
Dormea foarte puţin, întins pe podea, acoperit doar cu o pătură, chiar şi pe timpul 
iernii. Făcea multe metanii, cu trupul gol de la brâu în sus, ca să nu-l fure somnul. 
Sculpta lemnul, dar lucra şi în aer liber, unde aduna lemne şi melci, căra pământ cu 
spinarea de la mari distanţe, fiindcă voiau să facă o mică grădină în părțile 
stâncoase ale Chiliei Sfântului Gheorghe. Totodată se străduia să aibă atenția 
îndreptată la citirile şi troparele sfintelor slujbe şi să le înveţe pe de rost. A învăţat 
pe de rost Sfintele Evanghelii în timpul rucodeliei şi le repeta întruna, ca să nu-i 
poată pătrunde în minte nici un gând. Aşa cum spunea mai târziu el însuşi, în 
vremea aceea era „în necontenită mişcare". 

Principala caracteristică a ascezei sale nu era totuşi lupta trupească, ci deplina 
ascultare înaintea Bătrânilor săi, totala dependenţă de aceştia, afierosirea sa plină 
de iubire, încredere şi admiraţie, faţă de ei, afierosire prin intermediul căreia putea 
primi în viaţa sa, trăirile Bătrânilor săi. Astfel copilul neştiutor de carte, ce urmase 
doar două clase la şcoala din sat, urmând cu dragoste fierbinte cuvintele cele sfinte 
despre iubitul nostru lisus Hristos, a izbutit în doar câţiva ani să înveţe toate 
lucrurile pe care noi nu suntem în stare a le învăţa, mergând la şcoală şi la 
universitate ani mulţi, dar lipsiţi de râvnă, şi având la dispoziţie cărţi şi profesori 
învăţaţi. 


Când a sosit clipa , a fost tuns monah şi a primit numele de Nichita. 


Datorită smereniei sale şi a ascultării ce o făcea, a primit din tinereţe darul de a 
vedea cu ochii duhovniceşti - atunci când lucra Harul cel dumnezeiesc - 
întâmplări şi fapte din lumea firii, a sufletului şi a duhului, fără oprelişti 
temporale sau din partea firii. 


A fost îmbrăcat aşadar cu putere de Sus şi a dobândit daruri mai presus de fire. 
Primul semn a fost acela că i-a putut vedea de la mare distanţă pe Bătrânii săi, când 
se întorceau de departe, deşi, în locul în care se aflau, nu puteau fi văzuţi de 
nimeni. 





Au urmat apoi şi altele. Simţurile i s-au sensibilizat foarte mult, iar capacităţile 
sale umane i s-au dezvoltat foarte puternic. 

Y Auzea şi cunoștea graiul păsărilor şi al animalelor, pătrunzându-le înţelesul. 
Simţea mirosurile de la mari distanţe. 

“ Recunoştea miresmele şi compoziţia lor, distingând de foarte departe 
parfumul florilor. 

Y După ce se ruga cu smerenie, avea capacitatea de „a vedea" până în adâncul 
pământului şi până în înaltul cerului, toate cele aflate acolo: ape, pietre, 
petrol, radiaţii, antichități îngropate, morminte ascunse, crăpături în adâncul 
pământului, izvoare subterane, icoane pierdute, scene petrecute cu secole în 
urmă, rugăciuni îndreptate spre ceruri, duhuri bune sau viclene, sufletele 
oamenilor şi tot felul de alte lucruri. 

Y. Putea gusta apa aflată la mari adâncimi şi măsura adâncimea la care se 
găsea. 

“ Întreba stâncile, care îi povesteau luptele asceţilor dinaintea lui. 

Y Tămăduia doar privind locul bolnav. Vindeca doar prin atingere. Se ruga şi 
rugăciunea se împlinea. 


Niciodată nu i-a trecut prin gând să folosească darurile primite de la Dumnezeu 
pentru folosul său personal şi nicicând n-a vrut Să câştige ceva de pe urma celor 
ce îi erau descoperite de Harul dumnezeiesc. 


Ori de câte ori lucra străvederea sa, îi dezvăluia gândurile ascunse ale oamenilor. 
Cu ajutorul dumnezeiescului Har putea cuprinde în acelaşi timp trecutul, 
prezentul şi viitorul, confirmând faptul că Dumnezeu este Atotştiutor şi 
Atolputernic. Ştia ce se întâmpla cu toată zidirea, la marginile lumii, în 
profunzimea sufletului omenesc sau tainele istoriei. Era un om ce „primea Harul 
cel dumnezeiesc ce purcede de la Dumnezeu care, din motive doar de El ştiute, 
uneori nu-i dezvăluia chiar totul. 


În ce ne priveşte, viaţa trăită în Har este o mare taină, iar orice vorbă de prisos ar fi 
o dovadă de prea mare îndrăzneală, dacă ne-am ocupa de subiecte ce ne sunt 
necunoscute. Părintele spunea mereu acest lucru tuturor celor ce socoteau că 
priceperea să se datora altor cauze decât dumnezeiescului Har. hepera adesea: 


Pe când avea douăzeci de ani, s-a îmbolnăvit de pleurezie şi, la porunca Bătrânilor 
săi, s-a întors în satul părintesc să-şi trateze boala. Gândul îi era însă mereu la 
Sfântul Munte. 


S-a întors la Muntele Athos, dar tot urmând porunca Bătrânilor, din pricină că se 
îmbolnăvise din nou, s-a aşezat la o mănăstire din afara Sfântului Munte, mai 
precis la Mănăstirea Lefka a Sfântului Haralambie din Evvia, lângă Avlonari. 

A fost hirotonit preot la 27 iulie 1927 se către episcopul de Sinai, Porfirie al III- 
lea, care l-a şi numit Porfirie. 


După o vreme, Mitropolitul de Karystia din acea vreme, Pantelimon, l-a făcut 
duhovnic, iar în anul 1938 a fost ridicat la treapta de Arhimandrit. 





ASA 


Până în anul 1940, Bătrânul Porfirie a fost duhovnic în Evvia. 


În luna octombrie a anului 1940, în urma cererilor sale i s-a împlinit dorinţa de a-i 
sluji pe cei bolnavi şi a fost numit paroh la Policlinica din Atena, aflată lângă Piaţa 
Omonia. 

A slujit acolo timp de treizeci de ani şi, după ieşirea la pensie, încă trei ani. În total 
a slujit ca paroh treizeci de ani şi, pe lângă aceasta, mai era şi duhovnic. 





În acelaşi timp lucra şi pentru câştigarea traiului, fiindcă voia să economisească 
bani pentru a-şi întreţine părinţii şi alte rude, dar şi pentru a ridica o mănăstire. Din 
această pricină nu cunoştea odihnă. După ce s-a pensionat, a plecat de la policlinică 
şi s-a stabilit la Mănăstirea Sfântului Nicolae din Kallisia, ce se află pe vechiul 
Penteli, unde şi-a continuat lucrarea de duhovnic. 

În afara pleureziei care l-a lovit în tinereţe, la răstimpuri Părintele Porfirie a fost 
încercat şi de alte boli. Pe când se afla la policlinică s-a îmbolnăvit de rinichi şi a 
fost operat cu mare întârziere, fiindcă lucra neîncetat. De aceea a intrat în comă, iar 
familia sa a fost înştiinţată de medicii să îi pregătească înmormântarea. Cu voia 
Domnului însă, părintele a revenit la viaţă, în ciuda prognozelor medicale, şi a 
continuat să slujească obştea Bisericii. Apoi şi-a rupt piciorul. De asemenea, din 
cauza efortului pe care l-a făcut în vreme când era în satul său, Turkovuni, unde a 
vieţuit ani la rând şi căra greutăţi mari, o hernie, care l-a chinuit până în ultimii ani 
al Vieţii. 


În anul 1978 a făcut infarct miocardic. Când şi-a revenit, a întemeiat împreună cu 
câţiva dintre fiii săi duhovnicești Sfânta Mănăstire de maici „Schimbarea la Faţă a 
Mântuitorului", după ce a primit trebuincioasa binecuvântare din partea 
Episcopului Atenei. 


Mănăstirea trebuia să se afle în Atena dar, din pricina faptului că nu era spațiu 
îndeajuns, împreună cu câțiva fii duhovniceşti a cumpărat câteva terenuri în 
Malakasa (Attika), unde au ridicat un metoc al mănăstirii şi o Sfânta Biserică, după 
ce au primit aprobarea legală din partea Bisericii Elene şi a Mitropoliţilor ei. S-a 
instalat aşadar la acest metoc, unde i-a spovedit pe toţi cei care veneau la el. 


În timpul cât s-a aflat acolo a fost operat de cataractă şi şi-a pierdut vederea 
ochiului stâng şi, mai apoi, şi pe cea a ochiului drept. 


Din cauza efectelor secundare ale unei injecții cu cortizon ce i s-a făcut în timpul 
operaţiei de cataractă, a suferit mai multe hemoragii intestinale şi, de atunci, a 
îndurat dureri cumplite. Totuşi a continuat să-i primească pe cei ce veneau la el, pe 
cât îi stătea în putinţă, şi să se roage smerit pentru necazurile lor. De aceea s-a 
învrednicit de multe ori să vadă cu duhovnicească bucurie că Harul cel 
dumnezeiesc lucra, rezolvând problemele oamenilor. 

La început îi povăţuia pe oameni cu uşurinţă, dar mai târziu, din pricina multelor 
sale boli, doar se ruga pentru ei şi foarte rar le dădea sfaturi. Se ruga în tăcere, cu 
multă dragoste şi smerenie pentru toţi cei care îi cereau să se roage pentru ei ca să 
dobândească ajutorul dumnezeiesc. 


Pregătindu-se de cele veşnice, la cererea sa, în anul 1984 i s-a dat Chilia 
Sfântului Gheorghe din Kafsokalivia, unde fusese tuns monah, Chilie care 
atunci era nelocuită. Acolo a instalat câţiva ucenici, după ce s-a dus el însuşi 
acolo dar, tot din pricina neputinţelor sale, îşi petrecea timpul mai mult la 
Mănăstirea din Milesi (Oropos). 


Când a simţit că i se apropie sfârşitul, s-a spovedit duhovnicului său, care era 
bătrân şi foarte bolnav, şi a primit iertarea păcatelor. Apoi s-a dus şi s-a 
statornicit în Chilia sa de le Muntele Athos, fiindcă dorea să-şi dea obştescul 
Sfârşit în mănăstirea metaniei sale, unde îşi petrecuse viaţa duhovnicească. 


În acel loc aflându-se, după ce i s-a săpat un mormânt adânc, aşa cum poruncise, a 
dictat unuia dintre fiii săi duhovniceşti o scrisoare de bun rămas, în care povăţuia şi 
îşi cerea iertare de la toţi fiii săi duhovniceşti. Această scrisoare, datată 4 (după 
calendarul vechi) şi 7 (după calendarul nou) iunie 1991, a fost găsită în veşmintele 
sale de îngropăciune, în ziua adormirii sale, dovadă a necuprinsei şi înălțătoarei 
sale smerenii. 


Urmând poruncii sale, moartea sa a fost anunţată după ce a fost înmormântat, 
tocmai fiindcă nu a voit că fii săi duhovniceşti să se ostenească, venind la Muntele 
Athos pentru a asista la înmormântarea sa. Totodată a voit ca înmormântare sa să 
se desfăşoare în simplitate şi smerenie, avându-i alături doar pe frații săi din 
Kafsokalivia. 


În ultima noapte a vieţii sale pământeşti s-a spovedit şi a rostit rugăciunea minţii, 
în timp ce lângă el, ucenicii săi, urmându-i porunca, îi citeau Psalmul 50 şi ceilalți 
psalmi, precum şi „Slujba pentru cei de pe patul de moarte". Totodată spuneau 
rugăciunea „Doamne, lisuse Hristoase, miluieşte-mă" până la împlinirea canonului 
pentru un schimonah. 


Ucenicii l-au auzit şoptind cu sfintele sale buze, vreme îndelungată. V/fimile 
cuvinte rostite de cuviosul părinte au fost cuvintele rugăciunii împărăteşti a lui 
Iisus Hristos: „ca toţi să fie una”. După acea l-au auzit repetând un singur 
cuvânt aflat la sfârşitul Noului Testament, mai precis la Sfârşitul Apocalipsei 
sfântului loan Teologul: „Vino!” („Da, vino, Doamne lisuse Hristoase!”). 

În cele din urmă Domnul, dulcele Iisus, a venit. Cuviosul suflet al Bătrânului 
Porfirie i-a părăsit trupul la ora patru şi jumătate dimineaţa, în ziua de 2 
decembrie 1991 şi s-a îndreptat spre ceruri. 





Sfintele sale moaşte au fost depuse la Kyriakonul din Kafsokalivia, unde toată ziua 
părinţii au citit aşa cum cere tradiția, toate Evangheliile, iar noaptea au făcut 
priveghere până la ziuă. 


În zorii zilei de 3 decembrie 1991 pământul a acoperit cinstitul trup al cuviosului 
părinte, în prezenţa câtorva părinţi de la Sfântul Schit din Kafsokalivia. Abia 
atunci, împlinind dorinţa Părintelui Porfirie, au vestit moartea sa. 


Cât a trăit, Părintele Porfirie i-a primit pe toţi. Prin smerita sa chilie au trecut sfinți 
asceţi şi criminali păcătoşi, creştini ortodocşi, dar şi oameni de alte culte sau chiar 
de alte credinţe, oameni neînsemnaţi şi mari personalități, bogaţi şi săraci, 
neştiutori de carte şi oameni învăţaţi, mireni şi clerici de toate gradele. Fiecăruia 
dintre aceştia i-a oferit iubirea lui Hristos, spre mântuirea sufletului. 


Intotdeauna a arătat deplină ascultare față de Biserică şi nu făcea nimic fără 
aprobarea ei. Spunea că este preferabil să greşeşti, fiind în Biserică, decât să 
lucrezi în afara ei, fie şi cu îndreptăţire. 


Principala caracteristică a Părintelui Porfirie, în tot timpul vieţii sale pământeşti, a 
fost deplina sa smerenie. Pe lângă aceasta dovedea deplină ascultare, iubire 
fierbinte, răbdare neclintită în dureri cumplite, discernământ înţelept, străvedere 
limpede. De asemenea avea o mare sete de cunoaştere, cunoscând o mulţime de 
subiecte variate, acestea fiind un dar al râvnei sale către Dumnezeu şi nu al 
studiilor sale în lume, aproape inexistente. 

Avea mare râvnă în tot ce făcea şi era foarte harnic. Rugăciunea sa era neîncetată şi 
smerită şi, prin urmare, foarte eficientă. Gândirea sa pur Ortodoxă, dar lipsită de 
fanatism, era plină de viaţă şi se interesa de problemele Sfintei Biserici, deşi lucrul 
era aproape necunoscut celorlalţi. Sfaturile sale erau încununate de succes, iar 
învăţăturile sale nenumărate. Slujbele sale erau pline de măreție, iar dimensiunea 
contribuţiei sale duhovniceşti, până de curând a fost ţinută în taină. 


Fie să avem toţi binecuvâtarea sa. 
Amin. 


(Extras din cartea: Anastasios Sotirios Tzavaras - Amintiri despre Bătrânul 
Porfirie, părintele nostru duhovnicesc, străvăzător şi înaintevăzător) 

Cuviosul Porfirie Kavsokalivitul - Educaţia copiilor începe din ceasul 
zămislirii lor 


Awve lazwpov 





Embrionul aude şi simte în pântecele maicii lui. Da, aude şi vede cu ochii mamei. 
Percepe mişcările şi simţămintele ei, deşi mintea lui încă nu s-a dezvoltat. Se 
întunecă chipul mamei, se întunecă şi el. Se enervează mama, se enervează şi el. 
Tot ceea ce simte mama — tristeţe, durere, teamă, nelinişte — trăieşte şi el. Dacă 
mama nu doreşte embrionul, dacă nu-l iubeşte, el simte şi se răneşte suflețelul lui, 
iar aceste răni îl însoțesc toată viaţa. La fel se întâmplă cu simţămintele sfinte ale 
mamei: când are bucurie, pace, iubire pentru embrion, le transmite tainic şi 
acestuia, precum se întâmplă cu copiii născuţi. 


De aceea trebuie ca mama să se roage mult în perioada sarcinii şi să iubească 
embrionul, să mângâie pântecele, să citească psalmi, să cânte tropare, să 
trăiască o viaţă sfântă. Acest lucru este aducător de folos şi pentru ea, dar este şi 
0 jertfă de dragul embrionului, ca să devină copilul ei sfânt, să dobândească de 
la început trăsături sfinte. Aţi văzut ce lucru delicat este pentru o femeie să poarte 
în pântece un copil? Câtă răspundere şi câtă cinste! 


O să vă spun ceva legat de alte fiinţe vii dar neraționale, şi o să înţelegeți puţin. În 
America au făcut următorul experiment: în două săli identice, cu aceleaşi 

temperaturi, acelaşi pământ şi aceeaşi umezeală, se plantează flori. Există, însă, o 
deosebire: într-una din săli pun o muzică liniştită, odihnitoare. Rezultatul? Ce să vă 
spun! Florile din această sală prezintă uriaşe diferenţe faţă de celelalte. Au altă 
putere de viaţă, culoarea lor este mai frumoasă, iar creşterea cu mult mai grabnică. 


Din cartea “Ne vorbeşte părintele Porfirie” (cap. “Despre educaţia copiilor”), 
Editura Bunavestire, Galaţi, 2003, trad. Ierom. Evloghie (Theofan) Munteanu 

Cuviosul Porfirie Kavsokalivitul - Ceea ce-i mântuieşte şi-i înrâureşte spre 
bine pe copii este viaţa din casă a părinţilor 





Părinţii trebuie să se dăruiască iubirii lui Dumnezeu. Lângă copii trebuie să 
devină sfinţi prin blândeţe, prin răbdare, prin iubire. Să pună în fiecare zi un 
nou început al bunei rânduieli, o nouă însufleţire, înflăcărare şi iubire pentru 
copii. lar bucuria ce le va veni şi Sfinţenia care îi va cerceta vor revărsa har 
asupra copiilor. 


De obicei, pentru purtarea rea a copiilor greşesc părinţii. Nu-i mântuiesc nici 
sfaturile, nici autoritatea, nici asprimea. Dacă părinţii nu se sfinţesc, dacă nu luptă, 
fac mari greşeli şi transmit răul pe care îl au înlăuntrul lor. Dacă părinții nu trăiesc 
o viaţă sfântă, dacă nu vorbesc cu iubire, diavolul îi chinuieşte pe părinţi prin 
împotrivirile copiilor. Iubirea, unirea într-un suflet, buna înţelegere dintre 
părinţi este tot ceea ce trebuie pentru copii. Mare pază şi ocrotire. 


Purtările copiilor sunt legate nemijlocit de starea părinţilor. Când copiii sunt răniți 
de faptul că părinţii se poartă rău unul cu altul, îşi pierd puterile şi pornirea de a 
lucra spre a spori. Se plămădesc rău, iar casa sufletului lor se primejduieşte să se 
prăbuşească clipă de clipă. Să vă dau şi două exemple. 

Au venit două fete la mine, iar una dintre ele avea nişte trăiri foarte urâte, şi m-au 
întrebat de unde izvorăsc. Le-am zis: 


- Sunt de acasă, de la părinţii voştri. 


Și, „privind ” pe una dintre ele, zic: 
- Tu de la mama le-ai moştenit. 


- Și totuşi, părinții noştri Sunt oameni atât de desăvârşiţi. Sunt creştini, se 
spovedesc, se împărtăşesc, am trăit, cum se spune, înlăuntrul religiei. Fără 
numai... dacă greşeşte religia, a răspuns ea. 


Le zic: 


- Nu cred nimic din ce-mi ziceţi. Eu un singur lucru văd, că părinţii voştri nu 
trăiesc bucuria lui Hristos. 


Legat de aceasta, cealaltă a zis: 

- Ascultă, Maria, zice bine părintele, are dreptate. Părinţii noştri merg la 
duhovnic, la spovedanie, la împărtăşanie, da... Dar am avut noi vreodată pace în 
casă? Tata se ceartă mereu cu mama. Totdeauna ba unul nu mânca, ba celălalt nu 
voia să meargă undeva împreună. Are dreptate, deci, părintele. 


- Cum îl cheamă pe tata? întreb. Mi-a spus. Cum o cheamă pe mama? Mi-a spus. 
Ei, zic, înlăuntrul tău nu eşti deloc bine cu mama. 


Ascultaţi-mă acum. In clipa în care îmi ziceau numele, îl vedeam pe tata, îi vedeam 
sufletul. In clipa în care îmi ziceau numele mamei, o vedeam pe mama şi vedeam 
cum privea fiica pe mama ei. 


SR 5 e 


Intr-o altă zi, m-au vizitat o mamă cu fiica ei. Era strâmtorată. Plângea în hohote. 
Se simţea foarte nenorocită. 


- Ce ai? o întreb. 


- Sunt deznădăjduită cu fata mea cea mare, care şi-a izgonit soţul de acasă şi ne-a 
spus multe minciuni. 

- Ce minciuni? îi zic. 


- L-a izgonit de mult timp de acasă pe soțul ei şi nu ne-a spus nimic. O întrebam la 
telefon: „Ce face Stelios? ”. „Bine, ne răspundea, tocmai s-a dus să-şi ia un ziar”. 
De fiecare dată găsea un motiv, aşa încât să nu bănuim nimic. Asta a ţinut doi ani. 
Ne-a ascuns că-l izgonise. Am aflat chiar de la el, întâlnindu-l din întâmplare în 
urmă cu câteva zile. 


Îi zic, deci: 
- Tu greşeşti. Tu şi bărbatul tău. Dar mai mult tu. 


- Eu! Eu, care i-am iubit atât de mult pe copiii mei, care nu ieşeam din bucătărie, 
care nu aveam viaţă personală, care i-am călăuzit către Dumnezeu şi către 
Biserică şi i-am povăţuit spre bine!? Cum greşesc eu? 


Am întrebat-o pe fată, care era de faţă: 
- Tu ce zici? 


- Da, mamă,are dreptate părintele, noi niciodată, dar niciodată, n-am mâncat 
pâine „dulce ” din pricina certurilor pe care le-ai avut o viaţă întreagă cu tata. 


- Vezi că am dreptate? Voi greşiţi, voi îi răniţi pe copii. Ei nu greşesc, ci pătimesc 
de pe urma voastră. 


Se naşte în sufletul copiilor o anumită stare din pricina părinţilor lor, stare care lasă 
urme înlăuntrul lor pentru întreaga viaţă. Purtarea lor în viaţă, legătura cu ceilalți 
atârnă nemijlocit de trăirile pe care le poartă din anii copilăriei. Se măresc, se 
formează, dar în adâncime nu se schimbă. Asta se vede şi în cele mai mici 
manifestări ale vieţii. 


De pildă, te apucă lăcomia şi vrei să mănânci. Ai luat, ai mâncat, vezi altceva, vrei 
Şi din aceea, vrei şi din cealaltă. Simţi că ţi-e foame, ca şi când n-ai fi mâncat, te ia 
un leşin, un tremur. Ţi-e teamă c-o să slăbeşti. Este ceva psihologic, are o 
explicație. Poate, să spunem, că nu l-ai cunoscut pe tata, sau pe mama, că eşti 
înfometat şi sărac şi neputincios. lar aceasta se răsfrânge din plan duhovnicesc ca o 
neputinţă a trupului. 

În familie se află o mare parte a răspunderii pentru starea duhovnicească a omului. 
Pentru ca să scape copiii de feluritele probleme lăuntrice, nu sunt de-ajuns 
sfaturile, constrângerile, logica şi amenințările. Mai degrabă înrăutăţesc lucrurile. 
Îndreptarea vine prin sfinţirea părinţilor. Deveniţi sfinţi şi nu veţi mai avea nici o 
problemă cu copiii voştri. Sfinţenia părinților îi scapă pe copii de probleme. Copiii 
vor creşte alături de oameni sfinţi, cu multă iubire, care nu-i înfricoşează, nici nu se 
mărginesc la dăscălire, ci se fac pildă de sfinţenie şi rugăciune. 


Părinților, rugaţi-vă în tăcere, cu mâinile ridicate către Hristos, şi îmbrăţişaţi-i 
în taină pe copiii voştri. Și, când fac neorânduieli, să luaţi ceva măsuri 
pedagogice, dar să nu-i forţaţi. In principal să vă rugați. 


De multe ori, părinţii, şi mai ales mama, îl rănesc pe copil pentru neorânduiala pe 
care a făcut-o, şi îl ceartă peste măsură. Atunci acesta se răneşte. Chiar şi dacă nu-l 
cerţi în afară, dar îl cerţi înlăuntrul tău, şi te răzvrăteşti şi îl priveşti sălbatic, copilul 
îşi dă seama. Socoteşte că mama nu-l iubeşte. 


O întreabă pe mama: 
- Mamă, mă iubeşti? 


- Da, copilul meu. 


Dar el nu este convins. S-a rănit. Mama îl iubeşte, apoi vrea să-l mângâie, dar el 
nu primeşte mângâierea, o socoteşte făţărnicie, căci a fost rănit. 


Din cartea “Ne vorbeşte părintele Porfirie” (cap. “Despre educaţia copiilor”), 
Editura Bunavestire, Galaţi, 2003, trad. lerom. Evloghie (Theofan) Munteanu 

Cuviosul Porfirie Kavsokalivitul - Ocrotirea peste măsură lasă copiii necopţi 





Un alt lucru care îi vatămă pe copii este ocrotirea peste măsură, adică grija 
exagerată, frământarea şi neliniştea părinţilor. Ascultaţi o întâmplare. 


SR o 2 


O mamă mi se văita că pruncul ei de cinci ani nu o ascultă. li spuneam „lu 
greşeşti”, dar nu pricepea. 


Odată am mers cu această mamă, cu maşina ei, într-o plimbare spre mare. 
Ajungând, copilul i-a scăpat din mână şi a alergat către mare. Era acolo un val de 
nisip care cobora abrupt în mare. Mama s-a îngrozit, era gata să strige, să alerge, 
căci îl văzuse pe micuț cu mâinile întinse, făcând echilibristică pe vârful movilei. 
Eu am liniştit-o, i-am spus să se întoarcă cu spatele, iar eu mă uitam pieziş către 
copil. Acesta, deznădăjduind că o va putea provoca iarăşi pe mama lui, 
înfricoşând-o şi făcând-o să strige ca de obicei, incet-incet a coborât şi s-a 
apropiat de noi. Asta era! Atunci a primit şi mama lecţia unei educaţii corecte. 


SR o 2 


O altă mamă se văita că singurul ei fiu nu mânca toate mâncărurile, şi mai ales 
iaurtul. Micuţul era de trei anişori, şi o chinuia zilnic pe mama. Ii zic: 

„O să faci aşa: o să goleşti frigiderul de toate mâncărurile şi o să-l umpli cu 
oarecare cantitate de iaurt. O să vă chinuiți puţin şi voi, părinţii, câteva zile. A 
venit ora mesei? îi dai lui Petru iaurt. N-o să-l mănânce. Seara la fel, ziua 
următoare la fel. Ei, o să flămânzească, o să încerce el să plângă, să strige. O să 
răbdaţi. Apoi, o să mănânce bucuros”. 


Aşa s-a întâmplat, iar iaurtul a devenit cea mai bună mâncare pentru Petru. 


Nu sunt lucruri grele. Şi totuşi, multe mame nu le izbutesc şi dau o educaţie foarte 
proastă copiilor lor. Mamele care stau neîncetat pe capul copiilor şi-i 
strâmtorează, adică îi ocrotesc peste măsură, au dat greş în lucrarea lor. În 
vreme ce ar trebui să-l laşi pe copil singur să se îngrijească de sporirea lui. 
Atunci vei dobândi. Când stai tot timpul pe capul lor, copiii se împotrivesc. 
Dobândesc moleşeală, fragilitate, şi de obicei nu reuşesc în viaţă. Este un fel de 
ocrotire peste măsură, care îi lasă pe copii necopți. 


SR 5 2 


Înainte cu câteva zile a venit o mamă deznădăjduită pentru nereuşitele în lanţ ale 
fiului ei la examenele de admitere la Universitate. Strălucit elev în şcoala generală, 
strălucit în gimnaziu, strălucit în liceu. Apoi, nereuşite, dezinteres al copilului, 
împotriviri ciudate. 


„Tu greşeşti, îi spun mamei, şi eşti şi cultivată! Ce să facă bietul copil? 
Împresurare, împresurare, împresurare toți anii, «să fii primul, să nu ne faci de 
ruşine, Să devii mare în societate...». Acum nu mai vrea nimic. Să pui capăt acestei 
împresurări şi ocrotiri peste măsură, şi o să vezi atunci că şi copilul are se aşeze. 
Atunci va înainta, când îl vei lăsa liber”. 

Cuviosul Porfirie Kavsokalivitul - Copilul vrea alături de el oameni cu o 
rugăciune fierbinte 





Copilul vrea alături de el oameni cu o rugăciune fierbinte. Vama să nu se 
mărginească la mângâierea Simţită, ci să dăruiască în acelaşi timp şi 
mângâierea rugăciunii. Copilul simte în adâncul sufletului său mângâierea 
duhovnicească pe care i-o trimite mama lui, şi este atras către ea. Simte pază şi 
ocrotire atunci când mama îl îmbrăţişează în taină pe copilul ei prin neîncetata, 
Stăruitoarea şi fierbintea ei rugăciune, şi-l eliberează de tot ceea ce-l apasă. 


Mamele ştiu să se neliniştească, să sfătuiască, să spună multe, dar să se roage n-au 
învăţat. Multele sfaturi şi mustrări fac foarte rău. Fără multe cuvinte copiilor. 
Cuvintele lovesc în urechi, în vreme ce rugăciunea merge la inimă. Este nevoie de 
rugăciune, cu credinţă lipsită de frământări, dar şi de exemplu bun. 


seste 
Intr-o zi a venit aici la mănăstire o mamă deznădăjduită de fiul ei, lorgu. Era 
foarte încurcat. Se întorcea noaptea târziu şi cu tovărăşii nu tocmai bune. Starea 
lui se înrăutăţea pe zi ce trecea. Mama — plânsete şi zbucium, îi zic: 

- Tu, nimic — nici un cuvânt, numai rugăciune. Am pus seara de la zece la zece şi 
un Sfert o rugăciune comună, i-am spus să nu vorbească şi să-l lase pe fiul ei să 
iasă la ce oră vrea, să nu întrebe „La ce oră ai venit? ” ş.a., ci să-i spună aşa, cu 
multă iubire: „, Mănâncă, Iorgu, ţi-am lăsat mâncare în frigider”. Şi să nu-i spună 
nimic altceva. Să se poarte cu iubire şi să nu lase rugăciunea. 


Mama a început să le pună în faptă, iar după ce au trecut vreo douăzeci de zile, 
fiul i-a zis: 


- Mamă, de ce nu-mi vorbeşti? 

- Iorgu meu, eu nu-ţi vorbesc? 

- Mamă, ai ceva cu mine. Nu-mi vorbeşti. 

- Ciudat lucru îmi spui, lorgu meu. Cum nu-ţi vorbesc? Uite, acum nu-ţi vorbesc? 
Ce vrei să-ţi spun? Şi lorgu nu i-a răspuns. Apoi, mama a venit la mănăstire şi mi- 
d ZIS: 

- Părinte, ce este aceasta pe care mi-a spus-o copilul meu? 

- A reuşit metoda noastră! 


- Care metodă? 


- Pe care v-am spus-o: să nu-i vorbiţi, să faceţi numai rugăciune în taină, şi 
copilul o să-şi revină. 


- Spuneți că asta e? 


- Asta e, îi zic. Vrea să-l mustri: „Unde ai fost, ce-ai făcut? ”; iar el să strige, să se 
împotrivească şi să vină şi mai târziu. 

- Măi, măi! zice. Ce taine se ascund! 

- Ai înţeles? De vreme ce chiar faptele vorbesc de la sine. EI te chinuia, căci voia 
să-l cerţi, iar el să-şi facă mofturile lui. Nu-l cerţi, se strâmtorează. In loc să te 


strâmtorezi tu când şi le face el pe ale lui, acum, când nu te strâmtorezi tu şi arăţi 
nepăsare, se strâmtorează el. 

Într-o zi, acasă, Iorgu i-a anunțat că pleacă, îşi lasă lucrul şi pleacă în Canada. Îi 
spusese şi şefului său: „Plec, găseşte pe altul să mă înlocuiască la lucru”. Intre 
timp, eu le-am zis părinţilor. 

- Noi o să facem rugăciune. 

- Dar e gata... l-arăt eul, a spus tatăl. 

- Nu, să nu-l atingi, îi zic. 

- Dar pleacă copilul, părinte! 

- Zic: Să plece. Voi să vă dăruiţi rugăciunii, şi eu împreună cu voi. 

După două-trei zile, duminică, lorgu le-a zis foarte de dimineaţă: 

- Eu plec, mă duc cu prietenii mei. 

- Bine, cum vrei, i-au Zis. 

A plecat. Și-a luat prietenii — doi băieţi şi două fete, au închiriat o maşină şi au 
pornit spre Halkida. Au mers ici, colo... Apoi au mers la Sfântul loan Rusul, iar de 
acolo la Mantoudi, la Sfânta Ana, la Vasilika. Au mers, au făcut baie în Marea 
Egee, au mâncat, au băut, au chefuit. Apoi au apucat-o pe drumul de întoarcere. 
Se înserase, lorgu conducea. Acolo, la Sfânta Ana, au lovit maşina de colțul unei 


case. Au stricat-o. Ce să facă acum? Au luat-o încet-încet şi au adus-o în Athena. 


A ajuns în zori acasă. Părinţii nu i-au spus nimic. S-a culcat şi a adormit. După ce 
s-a sculat, le-a zis: 


- Tată, asta şi asta... Acum trebuie să facem maşina şi trebuie bani mulți. 

Îi zice: 

- Copilul meu, tu ştii. Eu am datorii, le am pe surorile tale... Ce-o să facem? 
- Ce să fac, tată? 

- Fă tot ce vrei. Eşti mare, ai minte. Du-te în Canada să faci bani, să... 


- Nu pot, trebuie s-o reparăm acum. 

- Nu ştiu, îi zice. Rânduieşte. 

Deci, văzându-l aşa pe tata, a plecat. A mers, l-a găsit pe şeful lui. Zice: 
- Șefule, am păţit asta şi asta. Nu mai plec. Nu lua pe altul. 

Acela îi zice: 

- Bine, bine, copilul meu. 

- Da, dar vreau bani. 

- Da, dar tu vrei să pleci. Trebuie să-mi semneze tatăl tău. 


- Iți semnez eu. Tata nu se amestecă. Mi-a spus-o. O să muncesc şi o să ţi-i dau 
înapoi. 


Nu-i asta minunea lui Dumnezeu? Când a venit din nou mama, i-am spus: 
- A izbutit meşteşugirea noastră şi rugăciunea a fost auzită la Dumnezeu. Și 
accidentul a fost de la Dumnezeu, iar acum copilul va sta acasă şi se va înţelepţi. 


Aşa s-a întâmplat prin rugăciunea noastră. S-a săvârşit o minune. Părinţii au 
postit cu rugăciune şi în tăcere, şi au izbutit. Mai târziu, copilul a venit la mine 
fără să-i vorbească despre mine nimeni dintre apropiații lui. lorgu a devenit foarte 
bun, şi acum este la Aviaţie. Şi are şi o familie frumoasă. 

Cuviosul Porfirie Kavsokalivitul - Multă rugăciune şi puţine cuvinte copiilor 





Toate se fac prin rugăciune, tăcere şi iubire. V-aţi dat seama de roadele rugăciunii? 
Iubire în rugăciune, iubire în Hristos. Aceasta foloseşte într-adevăr. Cu cât veţi iubi 
pe copii cu iubire omenească — şi aceasta este deseori patologică — cu atât se vor 
încurca mai mult, cu atât purtarea lor va fi mai rea. Însă, când iubirea dintre voi şi 
către copii va fi creştină şi sfântă, atunci nu veți întâmpina nici 0 greutate. 
Sfinţenia părinţilor îi mântuieşte pe copii. Pentru ca asta să se întâmple, trebuie 
ca harul dumnezeiesc să lucreze în sufletele părinţilor. Nimeni nu se sfinţeşte de 
unul singur. Acelaşi har dumnezeiesc va lumina, va încălzi şi va da viaţă mai apoi 
sufletelor copiilor. 


De multe ori îmi telefonează şi din străinătate şi mă întreabă despre copiii lor şi 
despre alte lucruri. 


Astăzi, de pildă, m-a sunat o mamă din Milano şi m-a întrebat cum să se poarte cu 
copiii ei. l-am spus: 


„Să te rogi şi, atunci când trebuie, să le vorbeşti copiilor cu iubire. Mai mult să te 
rogi, şi mai puține cuvinte să le spui celorlalți. Să nu devenim stânjenitori, ci să ne 
rugăm tainic şi apoi să vorbim, iar Dumnezeu ne va încredința lăuntric dacă este 

primit de ceilalți cuvântul nostru. Dacă nu-i primit, nu mai vorbim. Ne vom ruga, 
numai, în taină. Căci şi prin a vorbi devenim stânjenitori şi-i facem pe ceilalți să 
se împotrivească, şi câteodată să se răzvrătească. De aceea este mai bine să le 
spună cineva în chip tainic, în inima celorlalţi, prin rugăciunea tainică, decăt în 
urechile lor. 


Ascultă-mă: să te rogi, şi apoi să vorbeşti. Aşa să faci copiilor tăi. Dacă le dai 
necontenit sfaturi, o să devii plictisitoare, şi când vor creşte, vor simţi un fel de 
apăsare. Să preferi, deci, rugăciunea. Să le vorbeşti prin rugăciune. Să le spui pe 
toate lui Dumnezeu, iar Dumnezeu le va pune înlăuntrul lor. Adică, nu trebuie 
s-o faci şi pe asta, dar înainte de toate trebuie să-l vorbeşti despre copiii tăi lui 
Dumnezeu. Să spui: 






Și Dumnezeu le va vorbi, iar ei vor 
spune: «Oh, nu trebuia s-o necăjesc pe mama cu ce-am făcut!». Şi aceasta, cu 
harul lui Dumnezeu, va ieşi dinlăuntrul lor”. 


Acesta este lucrul desăvârşit. Mama să-l vorbească lui Dumnezeu, iar Dumnezeu 
să-i vorbească copilului. Dacă nu se face asta, atunci spui, spui, spui... totul „în 
ureche”; la sfârşit devine un soi de asuprire. Şi, când copilul creşte, începe să se 
împotrivească, adică să se răzbune într-un fel pe mama şi pe tata, care l-au asuprit. 
În vreme ce unul este lucrul desăvârşit: să grăiască iubirea cea în Hristos şi 
sfinţenia tatălui şi a mamei. radierea sfinţeniei şi nu cea a omeneştii strădanii îi 
face bine pe copii. 


Când copiii sunt răniţi şi traumatizaţi de vreun lucru grav, să nu vă miraţi că se 
împotrivesc şi vorbesc urât. De fapt, nu vor asta, dar nu pot face altfel în clipele 
grele. Apoi se pocăiesc. Însă, dacă voi vă enervaţi şi o să vă mâniaţi, deveniți una 
cu cel viclean, iar acela îşi bate joc de toți. 

Cuviosul Porfirie Kavsokalivitul - Sfinţenia părinţilor este cea mai bună 
educaţie în Domnul 





Să-L vedem pe Dumnezeu pe chipul copiilor, şi să dăm iubirea lui Dumnezeu 
copiilor. Să înveţe şi copiii să se roage. Pentru ca ei să se roage, trebuie să aibă 
sânge de copii rugători. Aici mulţi cad pe de lături şi zic: „De vreme ce părinţii se 
roagă, sunt binecinstitori, studiază Sfânta Scriptură şi copiii cresc întru învățătura 
şi certarea Domnului (Efes. 6, 4), firesc este ca aceşti copii să se facă bine”, iată, 
însă, că vedem roade potrivnice din pricina asupririi. 


Nu este de-ajuns să fie părinții binecinstitori. Trebuie să nu-i asuprească pe copii, 
ca să facă binele cu sila. Este cu putinţă să-i alungăm pe copii de la Hristos, atunci 
când urmăm cele ale religiei cu egoism. Copiii nu voiesc asuprire. Nu-i siliți să vă 
urmeze la biserică. Puteţi să spuneţi: „Cine vrea, poate să vină acum împreună cu 
mine, sau mai târziu”. Lăsaţi să vorbească în sufletele lor Dumnezeu. Pricina 
pentru care copiii anumitor părinţi, atunci când cresc, devin nesupuşi şi părăsesc şi 
Biserica şi totul, şi aleargă în altă parte pentru a fi satisfăcuţi, este tocmai această 
asuprire pe care o săvârşesc părinţii cei „buni”. Părinţii chipurile „binecinstitori”, 
care se îngrijeau ca pruncii lor să devină „buni creştini”, i-au asuprit prin această 
iubire omenească a lor şi s-a întâmplat contrariul. Adică, atunci când sunt mici sunt 

presaţi, iar când ajung la şaisprezece, şaptesprezece sau optsprezece ani, aduc 
roade potrivnice. Ajung, din împotrivire, să lege tovărăşii rele şi să vorbească urât. 


În vreme ce, atunci când cresc în libertate, văzând în acelaşi timp pilda celor mai 
mari, ajung să ne bucure în toate. Acesta este secretul — să fii bun, să fii sfânt, ca 
să insufli, să iradiezi. Se vede că viaţa copiilor este înrâurită de iradierea 
părinților. Părinţii stăruie: „Hai să te spovedeşti, hai să te împărtăşeşti, hai să faci 
aia...”. Nu se face nimic aşa. În vreme ce, dacă te vede pe tine... ceea ce trăieşti 
aceea şi iradiezi. Iradiază Hristos înlăuntrul tău? Aceasta i se împărtăşeşte şi 
copilului tău. Acolo se află secretul. lar dacă se face asta atunci când copilul este 
mic de vârstă, nu va fi nevoie de multă osteneală atunci când va creşte. 


Vorbind tocmai despre aceasta, înțeleptul Solomon foloseşte o imagine foarte 
frumoasă, stăruind asupra începutului cel bun, buna pornire, temelia bună. El spune 
undeva: Cel ce se scoală pentru ea [pentru înţelepciune] dis de dimineaţă, nu se 
va osteni, căci o va afla şezând în poarta lui (Înţ. lui Sol. 6, 14). Cel ce se scoală 
pentru ea este cel ce din tânără vârstă se îngrijeşte de ea, de înţelepciune. 
Înţelepciunea este Hristos. 

Când părinţii Sunt Sfinţi şi transmit aceasta copilului, dându-i educaţia întru 
Domnul, atunci copilul nu este vătămat de orice fel de înrâuriri rele dimprejurul 
său, căci afară, la uşa lui, se află înţelepciunea, Hristos. Nu se va osteni ca s-o 
dobândească. Pare foarte greu să ajungi bun, dar de fapt este foarte uşor, atunci 
când ai pornit de mic cu trăiri bune. Mărindu-te, nu este nevoie de osteneală, căci 
porți înlăuntrul tău binele, pe care îl păstrezi, dacă eşti cu luare aminte la întreaga 
ta viaţă. 

Cuviosul Porfirie Kavsokalivitul - Prin rugăciune şi sfinţenie puteţi să-i 
ajutaţi şi pe copii la şcoală 





Ceea ce se face cu părinţii, se poate face şi cu educatorii. Prin rugăciune şi 
sfințenie puteţi să-i ajutaţi şi pe copii la şcoală. Poate să-i adumbrească harul lui 
Dumnezeu şi astfel să devină buni. Nu vă străduiți cu mijloace omeneşti să 
îndreptaţi lucrurile rele. Nu va fi nici o roadă. Numai prin rugăciune veţi aduce 
roade. Să chemaţi harul dumnezeiesc pentru toţi. Să pătrundă harul 
dumnezeiesc în sufletul lor şi să-i preschimbe. Asta înseamnă creştin. 


Voi, educatorii, fără să vă daţi seama, transmiteţi în chip tainic copiilor neliniştea 
şi-i influenţaţi. Prin credinţă se risipeşte neliniştea. Ce spunem? „...şi toată viaţa 
noastră lui Hristos Dumnezeu să o dăm”, 


Să răspundeţi la iubirea copiilor cu discernământ. Astfel, dacă vă iubesc, veţi putea 
să-i călăuziți aproape de Hristos. Veţi deveni voi mijlocul. Iubirea voastră să fie 
adevărată. Să nu-i iubiţi omeneşte, precum fac de obicei părinţii; nu-i ajută asta. 
Iubire întru rugăciune, iubire în Hristos. Aceasta într-adevăr foloseşte. Să vă rugați 
pentru fiecare copil pe care îl vedeţi, iar Dumnezeu va trimite harul Său şi-l va 
uni cu EL. Înainte de a intra în clasă, şi mai ales în clasele mai dificile, să spuneţi 
rugăciunea „Doamne lisuse...”. Intrând, să îmbrăţişaţi cu privirea toţi copiii, să 

vă rugaţi şi apoi să vorbiţi, dăruindu-vă întregul vostru sine. Făcând această 
jertfă în Hristos, vă veţi bucura. Astfel vă veţi sfinţi şi voi, şi copiii. Veţi trăi în 
iubirea lui Hristos şi în Biserică, fiindcă veţi deveni buni în lucrarea voastră. 


Dacă vreun elev creează probleme, faceţi mai întâi o observaţie generală, zicând: 


- Copii, aici am venit pentru lecţii, pentru o muncă serioasă. Mă aflu lângă voi ca 
să vă ajut. Şi voi vă osteniţi, ca să reuşiţi în viaţă. Şi eu, care vă iubesc foarte mult, 
mă ostenesc. Pentru aceea vă rog să faceţi linişte, ca să reuşim în scopul nostru. 


Să nu priviţi pe cel ce s-a purtat rău. Dacă stăruie, atunci să vă adresaţi lui însuşi 
nu cu mânie, ci serios şi ferm. Să luaţi aminte să vă impuneţi în clasă, ca să puteţi 
lucra în sufletele lor. Nu e vina copiilor că sunt dificili. Aceasta se datorează celor 
mari. 


Copiilor să nu le spuneţi multe despre Hristos, despre Dumnezeu, ci să vă rugaţi lui 
Dumnezeu pentru copii. Cuvintele lovesc în urechi, în vreme ce rugăciunea merge 
la inimă. Ascultaţi un secret. În prima zi, când veţi intra în clasă, să nu le ţineţi 
lecție. Să le vorbiţi frumos. Cuvânt cu cuvânt. Să vă purtaţi cu iubire faţă de copii. 
La început să nu le vorbiţi deloc despre Dumnezeu, nici despre suflet. Acestea 
altădată, mai târziu. Însă în ziua în care le veţi vorbi despre Dumnezeu, îi veţi 
pregăti bine şi le veţi zice: 


- Există o temă despre care mulţi se îndoiesc. Este vorba despre Dumnezeu. Ce 
părere aveţi? 


Apoi discuţie. Într-altă zi, despre tema suflet. — Există suflet? 


Apoi să vorbiţi despre rău din perspectivă filosofică. Să le spuneţi că avem două 
feluri de sine - cel bun şi cel rău. Trebuie să-l cultivăm pe cel bun. Acesta tinde 
spre sporire, bunătate, iubire. Pe el trebuie să-l deşteptăm, ca să devenim oameni 
buni în societate. Să vă amintiţi de acel „Suflete al meu, suflete al meu, scoală, 
pentru ce dormi?” (Condacul Canonului celui mare al Sfântului Andrei Criteanul). 
Dar să nu le spuneţi aşa, ci cu alte cuvinte, cam aşa: „Copii, să fiți treji pentru 
studiu, pentru bine, pentru iubire. Numai iubirea le face pe toate frumoase, şi viaţa 
noastră se umple şi dobândeşte sens. Sinele cel rău ne trage către lenevie şi 
nepăsare. Dar aceasta ne face viaţa searbădă, fără sens şi frumuseţe”. 


Toate acestea însă au nevoie de pregătire. lubirea cere jertfe, şi deseori jertfă de 
timp. Să daţi locul cel dintâi instruirii, ca să fiți pregătiți să vă dăruiţi copiilor. Să 

fiţi pregătiţi şi pe toate să le spuneţi copiilor cu iubire şi, înainte de toate, cu 
bucurie. Să le arătaţi toată iubirea voastră şi să ştiţi ce vreţi şi ce spuneţi. Dar e 
nevoie şi de meşteşug ca să ştiţi cum să vă purtaţi cu copiii. Despre asta am auzit 
ceva minunat. Luaţi aminte. 


Un învăţător, mulțumit de toţi copiii lui, suferea din pricina neorânduielilor unuia 
dintre elevi şi voia să-l exmatriculeze din şcoală. Între timp a venit un învăţător 
tânăr şi a luat el clasa respectivă. A fost înștiințat şi despre elevul cu pricina. 
Învățătorul cel nou, aflând că acel elev era împătimit de bicicletă, când a intrat în 
clasă a doua zi, a spus: 


- Copii, am un necaz. Stau departe, şi mă dor picioarele să străbat pe jos atâta 
cale; vreau să folosesc o bicicletă, dar nu ştiu să merg pe ea. Ştie cineva să mă 
învețe? 

A sărit, deci, cel neastâmpărat. 

- Eu O să vă învăţ! 

- Ştii? 

- Da, ştiu. 


Și de atunci au devenit prieteni foarte buni, aşa încât fostul învăţător, văzându-i, 
se necăjea socotind că a fost nevrednic să-l ajute pe acel elev. 


Se întâmplă ca de multe ori la şcoală să fie şi copii orfani. Cel ce a fost lipsit de 
părinţi, şi chiar din fragedă vârstă, a devenit un nenorocit în viaţă. Însă cel care i-a 
dobândit drept părinţi duhovniceşti pe Hristos şi pe Preasfânta noastră Maică, a 
devenit sfânt. Să vă purtaţi cu copiii orfani cu iubire şi înţelegere, dar mai ales să-i 
uniți cu Hristos şi cu Biserica. 


Din cartea “Ne vorbeşte părintele Porfirie” (cap. “Despre educaţia copiilor”), 
Editura Bunavestire, Galaţi, 2003, trad. Ierom. Evloghie (Theofan) Munteanu 

Cuviosul Porfirie Kavsokalivitul - Invăţaţi-i pe copii să ceară ajutorul lui 
Dumnezeu 





Medicamentul şi marele secret pentru creşterea copiilor este smerenia. Încrederea 
în Dumnezeu dă o siguranţă absolută. Dumnezeu este totul. Nu poate nimeni să 
spună „Eu sunt totul”. Aceasta vădeşte egoismul. Dumnezeu vrea să-i călăuzim pe 
copii la smerenie. Este nevoie de luare aminte atunci când îi îmbărbătați pe copil. 
Copilului nu trebuie să-i spui: „Tu vei izbuti, tu eşti important, eşti tânăr, eşti 
curajos, eşti desăvârşit!...”. Nu-l folosiţi astfel pe copil. Puteţi, însă, să-i spuneţi să 
facă rugăciune. Să-i spuneţi: „Copilul meu, Dumnezeu ţi-a dat darurile pe care le 
ai. Roagă-te să-ţi dea Dumnezeu puteri, ca să le cultivi şi să reuşeşti. Să-ţi dea 
Dumnezeu harul Său”. Aceasta este totul. Să înveţe copiii să ceară ajutorul lui 
Dumnezeu pentru orice lucru. 


Copiilor le face rău lauda. Ce spune cuvântul lui Dumnezeu? Poporul meu, cei ce 
te fericesc pe tine te rătăcesc şi te abat de la calea pe care tu mergi (Isaia 3,12). 
Cel ce ne laudă, ne înşeală şi ne strâmbă cărările vieţii. Cât de înțelepte sunt 
cuvintele lui Dumnezeu! Lauda nu-i pregăteşte pe copii pentru greutățile vieţii, ci 
ajung inadaptabili, se pierd şi, în cele din urmă, se nenorocesc. Acum lumea s-a 
stricat. Copilului mic 1 se spun numai cuvinte de laudă. „Să nu-l certăm, să nu i ne 
împotrivim, să nu-l silim pe copil”. Însă copilul se învață aşa şi nu poate reacţiona 

corect nici la cea mai mică greutate. Indată ce i se împotriveşte cineva, se răneşte, 
n-are putere morală. 


Părinţii sunt primii răspunzători pentru nereuşita copiilor în viaţă, apoi învățătorii 
şi profesorii. Îi laudă într-una. Le spun cuvinte egoiste. Nu-i aşează în Duhul lui 
Dumnezeu, îi înstrăinează de Biserică. Când copiii cresc puţin şi merg la şcoală cu 
acest egoism, fug de religie şi o dispreţuiesc, îşi pierd respectul față de Dumnezeu, 
față de părinţi, faţă de toți. Devin nesupuşi, aspri şi nemiloşi, fără respect de 
Dumnezeu şi de religie. Am adus în viaţă egoişti, iar nu creştini. 


Din cartea “Ne vorbeşte părintele Porfirie” (cap. “Despre educaţia copiilor”), 
Editura Bunavestire, Galaţi, 2003, trad. Ierom. Evloghie (Theofan) Munteanu 

Cuviosul Porfirie Kavsokalivitul - Copiii nu se zidesc prin laudele necontenite 





An ascetic figure, that really was acc 'mpanied by the 
brightness of Divine Grace. 
Radio Program, Hania, 1977) 


Copiii nu se zidesc prin laudele necontenite. Devin egoişti şi iubitori de slavă 
deşartă. Vor dori întreaga viaţă să fie lăudaţi de toţi, neîncetat, chiar dacă li se spun 
şi minciuni. Din nefericire, astăzi toţi s-au învăţat să mintă, iar cei iubitori de slavă 
deşartă primesc minciunile, acestea sunt hrana lor. „Spune orice, fie şi minciună, 
fie şi ironie”, zic ei. Dumnezeu nu vrea asta. Dumnezeu vrea adevărul. Din 
nefericire, asta n-o înţeleg toţi, şi fac cu desăvârşire cele potrivnice. 


Copiii, când sunt lăudaţi mereu, fără discernământ, sunt luaţi în stăpânire de cel 
potrivnic. Le răscoleşte egoismul şi, obişnuiţi de mici cu laudele părinţilor şi ale 
învăţătorilor, pot să înainteze în învăţătură, dar ce folos? În viaţă vor ieşi egoişti, 
iar nu creştini. Egoiştii nu pot să fie niciodată creştini. Egoiştii vor întotdeauna să 
fie lăudaţi de toţi, să fie iubiți de toţi, toţi să-i vorbească de bine, lucru pe care 
Dumnezeul nostru, Biserica noastră, Hristosul nostru nu le voieşte. 


Religia noastră nu vrea acest chip, acest fel de educaţie. Dimpotrivă, vrea ca de 
mici copii să înveţe adevărul. Adevărul lui Hristos întăreşte faptul că, dacă îl lauzi 
pe un om, îl faci egoist. Omul egoist este un rătăcit, călăuzit de diavolul, de duhul 
cel rău. Astfel, crescând în egoism, întâia lui îndeletnicire este să-L tăgăduiască pe 
Dumnezeu şi să fie un egoist inadaptabil în comunitate. Trebuie să spui adevărul, 

să-l afle omul. Altfel îl întăreşti în neştiinţa lui. Când spui celuilalt adevărul, atunci 
el se orientează, ia aminte, îi ascultă şi pe ceilalţi, se înfrânează. Astfel, şi copilului 
îi vei spune adevărul, îl vei certa, ca să-şi dea seama că ceea ce face nu-i bine. Ce 
spune înțeleptul Solomon? Cine cruţă toiagul său îşi urăşte copilul, iar cel care îl 
iubeşte îl ceartă la vreme (Pildele lui Sol. 13, 24). Dar nu să-l baţi cu bâta, căci 
atunci sărim dincolo de hotare şi se întâmplă contrariul. 


Prin lauda de mici, îi purtăm pe copiii noştri la egoism. lar pe cel egoist poţi să-l 
înşeli, e de-ajuns să-i spui că este bun, să-i umfli eul. Şi aşa îţi spune: „A, acesta 
mă laudă, acesta este bun”. Acestea nu sunt lucruri corecte. Pentru că omul creşte 
în egoism, încep încurcăturile înlăuntrul său, suferă, nu ştie ce să facă. Pricina 
frământării sufleteşti este egoismul. Chiar şi psihiatrii înşişi, dacă studiază acest 
lucru, vor vedea că egoistul este bolnav. 


Niciodată nu trebuie să-i lăudăm şi să-i linguşim pe semenii noştri, ci să-i 
călăuzim către smerenie şi către iubirea lui Dumnezeu. Și să nu căutăm noi Să 
ne iubească, lăudându-i pe ceilalţi. Să învăţăm să iubim, iar nu Să cerem Să fim 
iubiţi. Să-i iubim pe toţi şi să facem jertfe cât putem mai mari, pentru toți fraţii 
cei întru Hristos, dezinteresat, fără să aşteptăm laude şi iubire de la ei. Aceştia 
vor face tot ceea ce Dumnezeu le va spune. Dacă şi ei sunt creştini, vom da slavă 
lui Dumnezeu că ne-am întâlnit şi i-am ajutat sau le-am spus un cuvânt bun. 


Aşa să-i povăţuiți şi pe copiii de la şcoală. Acesta este adevărul. Altfel devin 
inadaptabili. Nu ştiu unde merg şi ce fac, iar pricina suntem noi, că i-am făcut aşa. 
Nu i-am călăuzit spre adevăr, spre smerenie, spre iubirea lui Dumnezeu. l-am făcut 
egoişti, iar acum iată roadă! 


Există, însă, şi copii care provin din părinţi smeriţi, şi cărora li se vorbeşte de când 
sunt mici despre Dumnezeu şi despre sfânta smerenie. Aceşti copii nu creează 
probleme semenilor lor. Nu se mânie când le arăţi greşeala, ci se străduiesc să se 
îndrepte, şi se roagă lui Dumnezeu să-i ajute să nu devină egoişti. 


Eu, ce să vă spun, când am ajuns în Sfântul Munte am mers la nişte Bătrâni tare 
sfinţi. Aceştia niciodată nu mi-au spus „Bravo!”. Întotdeauna mă sfătuiau cum să-L 
iubesc pe Dumnezeu şi cum să fiu întotdeauna smerit. Să-L chem pe Dumnezeu să 
mă întărească în sufletul meu şi să-L iubesc mult. Nici n-am știut de acest 
„Bravo!”, nici nu l-am căutat. Dimpotrivă, mă strâmtoram că Bătrânii mei nu mă 
certau. Ziceam: „Mânca-m-ar Raiul, n-am găsit Bătrâni buni!”. Voiam să mă 
mustre, să mă certe, să se poarte aspru. Dacă aude vreun creştin ce vă spun eu 

acum, se pierde cu firea şi nu le primeşte. Cu toate acestea, aşa este bine — smerit, 
sincer. 

Nici părinții mei nu mi-au spus niciodată „Bravo!”. Nici nu-l voiam. Pentru 
aceasta, tot ce făceam, făceam dezinteresat. Acum, că mă laudă oamenii, mă simt 
prost. Ce să vă spun... Mă atinge înăuntru când ceilalți îmi spun „Bravo!”. Dar nu 
m-am vătămat, fiindcă am învăţat smerenia. Şi acum, de ce nu vreau să fiu lăudat? 
Pentru că ştiu că lauda îl face pe om găunos şi alungă harul lui Dumnezeu. Jar 
harul lui Dumnezeu vine numai prin sfânta smerenie. Omul smerit este omul 
desăvârşit. Nu sunt acestea frumoase? Nu sunt adevărate? 


Cui îi spui asta, va zice: „Ce spui, bunule, dacă nu-l lauzi pe copil nici nu poate 
citi, nici, nici...”. Dar aceasta se întâmplă pentru că aşa suntem noi, şi îi facem aşa 
şi pe copii. Adică am rătăcit de la adevăr. Egoismul l-a scos pe om din Rai, este un 
mare rău. Primii oameni, Adam şi Eva, erau simpli şi smeriţi, pentru aceea trăiau în 
Rai. Aveau, precum se spune în limbaj teologic, cele dintru început, adică 
harismele pe care Dumnezeu le-a dat la început, când l-a zidit pe om, adică viaţa, 
nemurirea, conştiinţa, stăpânirea peste sine, iubirea, smerenia şi celelalte. 
Apoidiavolul a izbutit să-i înşele prin laudă. S-au umplut de egoism, însă, firescul 
omului, aşa cum l-a plăsmuit Dumnezeu, este smerenia. În vreme ce egoismul este 
ceva nefiresc, este boală, este împotriva firii. 


Aşadar, când noi umflam în copil acest „super-eu” cu laudele, îi aţâţăm egoismul, 
îi facem mare rău. Îl facem mult mai uşor influenţabil de lucrurile diavoleşti. 
Astfel, crescând, îl îndepărtăm de toate lucrurile de preţ vieţii. Nu credeţi că 
aceasta este pricina pentru care copiii se pierd, pentru care oamenii se răzvrătesc? 
Este egoismul, pe care din fragedă vârstă părinţii li l-au sădit. Diavolul este marele 
egoist, marele luceafăr. Adică îl trăim pe diavolul înlăuntrul nostru, îl trăim pe 
luceafăr. Nu trăim smerenie. Smerenia e a lui Dumnezeu, este ceva trebuincios 
sufletului omului. Este ceva organic. lar când lipseşte, este ca şi când ar lipsi 
inima din organism. Inima dă viaţă organismului, iar smerenia dă viaţă 
sufletului. Prin egoism, omul este de partea duhului celui rău, adică se dezvoltă cu 
duhul cel rău, nu cu cel bun. 


Asta a izbutit diavolul să facă. A făcut pământul labirint, ca să nu ne mai putem 
înţelege între noi. Ce să fie toate astea pe care le-am păţit, şi nu ne dăm seama? 
Vedeţi cum ne-am înşelat? Am făcut pământul nostru şi epoca noastră o adevărată 
clinică de psihiatrie! Şi nu ne dăm seama de greşeală. Toţi ne mirăm: „Ce-am 
devenit, unde mergem, de ce copiii noştri au apucat-o pe un astfel de drum, de ce- 
au plecat de acasă, de ce au părăsit viaţa, şcoala? De ce se-ntâmplă asta?”. Diavolul 

a izbutit să se facă pe sine nevăzut şi să-i facă pe oameni să-l numească în alte 
feluri. Doctorii, psihologii spun deseori, când un om pătimeşte: „A, ai o nevroză! 
A, ai o angoasă!” şi altele asemenea. Nu pot pricepe că diavolul răscoleşte şi 
tulbură în om egoismul. Şi totuşi diavolul există, este duhul răutății. Dacă spunem 
că nu există, este ca şi când am tăgădui Evanghelia, care vorbeşte despre el. Acesta 
este vrăjmaşul nostru, cel ce ne luptă toată viaţa, potrivnicul lui Hristos, de aceea 
se numeşte şi antihrist. Hristos a venit pe pământ ca să ne scape de diavolul şi să ne 
dăruiască mântuirea. 


Drept aceea, trebuie să-i învăţăm pe copii să trăiască smerit şi Simplu, Să nu 
caute lauda şi pe „Bravo!”. Să-i învăţăm că există smerenia, care este sănătatea 
vieţii. 


Concepţia societăţii contemporane face rău copiilor. Ea are altă psihologie, altă 
pedagogie, care se adresează copiilor ateilor. Această concepție duce la 
samavolnicie. Şi vedeţi roadele la copii şi la tineri. Tinerii strigă astăzi, zicând: 
«Trebuie să ne înţelegeţi!». Însă nu trebuie să mergem noi la ei. Dimpotrivă, ne 
vom ruga pentru ei, vom spune ce-i bine, vom trăi binele, îl vom propovădui, dar 
nu ne vom adapta duhului lor. Să nu stricăm măreţia credinţei noastre. Nu se 
cuvine ca, încercând să-i ajutăm, să dobândim felul lor de a gândi. Trebuie să fim 
cine suntem, şi să propovăduim adevărul, lumina. 


De la Părinţi vor învăţa copiii. Învățătura Părinților le va arăta cele despre 
spovedanie, patimi, răutăţi, cum au biruit sfinţii răul înlăuntrul lor. Iar noi ne vom 
ruga ca Dumnezeu să Se sălăşluiască înlăuntrul lor. 


Din cartea “Ne vorbeşte părintele Porfirie” (cap. “Despre educaţia copiilor”), 
Editura Bunavestire, Galaţi, 2003, trad. lerom. Evloghie (Theofan) Munteanu 

Părintele Porfirie Kavsokalivitul - Despre taina pocăinţei - „Pocăinţa 
adevărată va aduce sfinţirea” 





Nu există lucru mai înalt decât cea ce se cheamă pocăință şi spovedanie. Această 
taină este darul iubirii lui Dumnezeu către om. In acest chip desăvârşit se 
izbăveşte omul de rău. 


Mergem, ne spovedim, simțim împăcarea cu Dumnezeu, vine bucuria înlăuntrul 
nostru, pleacă vinovăția. În Ortodoxie nu există piedică de netrecut. Nu există 
poticnire, pentru că există cel ce primeşte spovedania, cel ce are puterea de a ierta. 
Mare este duhovnicul! 


Incă de mic copil, atunci când mi se întâmpla să păcătuiesc, o mărturiseam şi 
plecau toate. Zburam de bucurie. La fel şi acum. Sunt păcătos, neputincios; caut 
scăpare la milostivirea lui Dumnezeu, mă mântuiesc, mă liniştesc, le uit pe toate. 


În fiecare zi mă gândesc că păcătuiesc, dar doresc ca tot ce mi se întâmplă să 
prefac în rugăciune şi să nu-l închid înlăuntrul meu. Păcatul îl încurcă pe om 
sufleteşte. Această încâlcire nu pleacă prin nimic. Numai prin lumina lui Hristos se 
face descâlcirea. Prima mişcare o face Hristos. Veniţi la Mine toţi cei osteniţi... 
(Matei 11, 28). Apoi noi, oamenii, primim această lumină prin buna noastră 


Ar Dr De De Dr de De Dr Dr De De De Dr Dr Dr De de De e de dr dr Ar A 


Xp e E IP IP IP 3 II II II 2 2 E E E E E XXX 


De De de e Ar e De De De dr De Dr Dr de De De De De dr Dr De de de dr dr d 


Xp PP IP 3 2 E e 3 E 3 2 2 2 2 E 30 30 IE 3 2 E E XX 


dispoziţie, pe care o dovedim prin iubirea noastră faţă de Domnul, prin rugăciune, 
prin Taine. 


Pentru ca Sufletul să se pocăiască, trebuie să se trezească. Aici, în această 
trezire, se săvârşeşte minunea pocăinţei. Şi aici se află intenţia omului. Trezirea, 
însă, nu atârnă numai de om. Omul nu poate de unul singur. Intervine Dumnezeu. 
Atunci se pogoară harul dumnezeiesc. Fără har omul nu se poate pocăi. Iubirea 
lui Dumnezeu va face totul. Poate să rânduiască ceva — o boală sau altceva, 
depinde — ca să-l aducă pe om la pocăință. Aşadar pocăinţa se izbândeşte prin harul 
dumnezeiesc. Noi vom face o mişcare către Dumnezeu în chip simplu şi lin, iar de 
acolo mai departe vine harul. Poate o să-mi spuneţi: „Atunci prin har se fac toate”. 


Se întâmplă şi aici întocmai ceea ce spun. Nu putem să-L iubim pe Dumnezeu, 
dacă Dumnezeu nu ne iubeşte. Apostolul Pavel zice: Acum însă, după ce aţi 
cunoscut pe Dumnezeu, Sau mai degrabă după ce aţi fost cunoscuţi de 
Dumnezeu... (Galateni 4, 9). La fel se întâmplă şi cu pocăinţa. Nu ne putem pocăi, 
dacă Domnul nu ne dă pocăință. Şi aceasta este valabil pentru toate. Adică se 
adevereşte prin cuvântul: Fără mine nu puteţi face nimic (loan 15, 5). 


Dacă nu există temeiuri pentru a se sălăşlui Hristos înlăuntrul nostru, pocăinţa 
nu vine. Temeiurile Sunt smerenia, iubirea, rugăciunea, metaniile, osteneala 
pentru Hristos. Dacă simţământul nu este curat, dacă nu este Simplitate, dacă 
sufletul are un interes viclean, atunci nu vine harul dumnezeiesc. Se întâmplă 
atunci Să mergem Să ne spovedim, şi Să nu simţim uşurare. Pocăinţa este un 
lucru foarte subţire. Pocăinţa adevărată va aduce sfinţirea. Pocăinţa ne Sfinţeşte. 


(Din „Ne vorbeşte Părintele Porfirie”, Editura Bunavestire (Egumeniţa), 2003) 

Starețul Porfirie - Rugaţi-vă pentru cei care vă acuză 





Roagă-te pentru cei care aduc acuzaţii împotriva ta. Spune „Doamne lisuse 
4099, 


Hristoase, miluieşte—mă” nu „ai milă de el”, şi cei care te acuză vor fi incluşi în 
această rugăciune. 


Spune cineva ceva care te supără? Dumnezeu o ştie. Ceea ce trebuie să faci este 
să-ţi deschizi braţele şi să spui „Doamne Iisuse Hristoase, miluieşte-mă”, şi fă-l 
pe cel care te acuză una cu tine însuţi. Şi Dumnezeu ştie ce îl frământă pe 
acuzatorul tău şi, văzând dragostea ta, se va grăbi să ajute. EI caută dorinţele 
inimilor. 


Ce spune Sfântul Pavel în Epistola către Romani? Cel care cercetează inimile 
ştie ce gândeşte un suflet, pentru că în acord cu Dumnezeu El mijloceşte pentru 


Sfinţi. 


Roagă-te pentru purificarea fiecărei persoane în aşa fel încât să poţi imita 
rugăciunea îngerilor. Da, îngerii nu se roagă pentru ei. Aşa mă rog eu pentru 
oameni, pentru Biserică şi pentru toţi cei din Biserică. În clipa în care te rogi 
pentru Biserică, eşti eliberat de pasiunile tale. În clipa în care-l măreşti pe 

Dumnezeu, Sufletul tău se linişteşte şi se sfinţeşte de harul divin. Aceasta este 
arta pe care aş vrea să o înveţi tu. 


Starețul Porfirie din Rănit de dragoste 

Părintele Porfirie Kavsokalivitul — Boala, ca iubire a lui Hristos 





“Simt boala ca iubire a lui Hristos.” 


“Mulţumesc lui Dumnezeu 
că mi-a dat multe boli ! 


Cuviosul Bătrân Porfirie a suferit de următoarele boli: infarct miocardic, 
insuficienţă renală cronică, ulcer cu nişă (cu repetate gastroragii), cataractă, herpes 
zosterial pe faţă, dermatidă stafilococică pe mână, hernie inghinală (cu dese 
strangulări), guşă endemică cronică, adenom la hipofiză. 


“Hristoase al meu, iubirea Ta nu are hotar!” 


De multe ori îi spun: “Hristoase al meu, iubirea Ta nu are hotar!”. E o minune cum 
de mai trăiesc. Printre alte boli ale mele, am şi cancer la hipofiză. S-a făcut acolo o 
tumoare care creşte şi apasă pe nervul optic. De-asta nu mai văd acum. Mă doare 
înfricoşător. Mă rog, însă, ridicând Crucea lui Hristos cu răbdare. 


Vedeţi inima mea cum este? S-a mărit, nu mai este cum era. Este tot din pricina 
cancerului de la cap. Şi cu cât merg, o să se înrăutăţească. Se va mai mări, o să-mi 

fie greu să vorbesc. Mă doare mult, sufăr, dar este foarte frumoasă boala mea. O 
simt ca iubire a lui Hristos. Mă străpung la inimă şi mulţumesc lui Dumnezeu. Este 
pentru păcatele mele. Sunt păcătos şi Dumnezeu Se străduieşte să mă curăţească. 
Atunci când eram de şaisprezece ani, îl rugam pe Dumnezeu să-mi dea o boală 
grea, un cancer, ca să mă doară pentru iubirea Lui şi să-L slăvesc în durere. Multă 
vreme m-am rugat aşa. Dar Bătrânul meu mi-a spus că asta este egoism şi astfel îl 
constrâng pe Dumnezeu. Dumnezeu ştie ce-o să facă. Aşa că n-am mai stăruit. 
Vedeţi însă că Dumnezeu n-a uitat cererea mea şi mi-a dat această binefacere după 
atâţia ani! 


Acum nu-L rog pe Dumnezeu să-mi ia ce l-am cerut. Mă bucur că o am, ca să fiu 
şi eu părtaş la Patimile Lui, din multa mea iubire. Am certarea lui Dumnezeu. Căci 
“pe cine îl iubeşte, Domnul îl ceartă” (Evr. 12, 6). Boala mea este o deosebită 
bunăvoință a lui Dumnezeu, Care mă cheamă să pătrund în taina iubirii Lui şi prin 
harul Lui să mă străduiesc să-l răspund. Dar eu nu sunt vrednic. 


O să-mi spuneţi: “Toate astea pe care ţi le descoperă Dumnezeu nu te fac vrednic?” 
Acestea mă judecă. Pentru că ele sunt ale harului lui Dumnezeu. Nu-i nimic al 
meu. Dumnezeu mi-a dat multe harisme, dar eu nu am răspuns, m-am dovedit 
nevrednic. Strădania, însă, n-am părăsit-o. Poate că Dumnezeu o să-mi dea ajutorul 
Lui, ca să mă dăruiesc iubirii Sale. 


Pentru aceasta nu mă rog ca să mă facă Dumnezeu bine. Mă rog să mă facă 
bun. Sunt încredinţat că Dumnezeu ştie că mă rog. însă mă rog pentru Sufletul 
meu, Ca Să-mi ierte păcatele. 


Nu iau medicamente, nici n-am mers la operaţie, nici la analize. O să-L las pe 
Dumnezeu să rânduiască. Singurul lucru pe care îl fac este să mă străduiesc să 
devin bun. Asta să vă rugaţi pentru mine. Harul lui Dumnezeu mă ţine. Mă 
străduiesc să mă dăruiesc lui Hristos, să mă apropii de Hristos, să mă unesc cu 
Hristos. Asta o doresc, dar n-am izbândit-o încă — n-o spun din smerenie. Dar nu- 
mi pierd îndrăzneala. Stărui. Mă rog să-mi ierte Dumnezeu păcatele. 


Am auzit pe mulţi spunând: “Nu pot să mă rog”. Eu aşa ceva n-am păţit. Numai în 
ziua neascultării mele în Sfântul Munte am păţit asta. 


Nu mă frământă dacă şi cât trăiesc. Asta am lăsat-o în seama iubirii lui Dumnezeu. 
Se întâmplă de multe ori ca cineva să nu vrea să-şi aducă aminte de moarte. Este 
pentru că doreşte viaţa. Aceasta este, dintr-un punct de vedere, o dovadă a 
nemuririi sufletului. Însă, “şi dacă trăim, şi dacă murim, ai Domnului suntem ” 

(Rom. 14, 8). Moartea este puntea care ne va duce la Hristos. Îndată ce închidem 
ochii, îi vom deschide în veşnicie. Ne vom înfăţişa înaintea lui Hristos. In cealaltă 


e 166, 


viaţă vom trăi “mai întipărit” harul lui Dumnezeu. 


Am Simţit o mare bucurie la gândul 
că-L voi întâlni pe Domnul 


Cândva ajunsesem pe patul de moarte. Păţisem o înfricoşătoare hemoragie gastrică 
datorită cortizonului pe care mi l-au dat la spital, când am făcut operaţia la ochiul 
pe care, în cele din urmă, l-am pierdut. Atunci locuiam într-o colibioară; încă nu 
zidisem mănăstirea. Din pricina istovirii, nu ştiam când e noapte şi când este zi. 
Am ajuns la moarte şi, totuşi, am trăit. Am slăbit mult. Mi s-a tăiat pofta de 
mâncare. Trei luni de zile am trăit cu trei linguri de lapte pe zi. Am fost salvat de-o 
capră! 


Trăiam cu gândul plecării. Am simţit o mare bucurie la gândul că-L voi întâlni pe 
Domnul. Aveam adânc înlăuntrul meu simțământul prezenţei lui Dumnezeu. Şi 
Dumnezeu a voit atunci să mă întărească şi să mă mângâie cu ceva 
preabinecuvântat. (...) 


Nu voiam să mă gândesc la iad, la vămi. Nu-mi aminteam de păcatele mele, deşi 
aveam multe. Le-am lăsat în urmă. Îmi aminteam numai de iubirea lui Dumnezeu 
şi mă bucuram. Şi mă rugam: “Pentru iubirea Ta, Dumnezeul meu, Să fiu şi eu 
acolo. Însă, dacă pentru păcatele mele trebuie să mers în iad, atunci să mă aşeze 
iubirea Ta oriunde voieşte. Ajunge să fiu împreună cu Tine”. 


Atâţia ani am trăit în pustie mângâierea lui Hristos. Ziceam întru sine: “Dacă 
merg Sus în cer şi Dumnezeu îmi zice: Prietene, cum ai intrat aici fără haina de 
nuntă? (Matei 22, 12) Ce cauţi aici?, o să-l spun: Tot ce voieşti Tu, Domnul 
meu, tot ce voieşte iubirea Ta, unde vrea iubirea Ta să mă aşeze. Mă predau 
iubirii Tale. Dacă voieşti să mă aşezi în iad, aşează-mă, destul îmi este să nu 
pierd iubirea Ta!” 


Aveam simțământul păcătoşeniei mele; de aceea rosteam neîncetat înlăuntrul meu 
rugăciunea” |N: Stiu, Mântuitorule, că altul ca 
mine n-a greşit Ţie, nici a făcut faptele pe care le-am făcut eu. Dar şi aceasta 
ştiu, că mărimea greşelilor mele şi mulțimea păcatelor mele nu covârşesc 
răbdarea cea multă a Dumnezeului meu, nici iubirea Lui de oameni cea înaltă. ” 

Ceea ce spune rugăciunea nu sunt cuvintele noastre. Noi nu putem cugeta şi 
exprima astfel de cuvinte. Le-au scris sfinţii. Dar ceea ce au scris sfinţii trebuie să 
fie îmbrăţişat de către sufletul nostru, să fie simţit şi trăit. Îmi place şi altceva din 
rugăciune: “Nu se ascunde înaintea Ta, Doamne Dumnezeul meu, Făcătorul şi 
Izbăvitorul meu, nici picătura de lacrimi, nici din picătură vreo parte. Cele încă 
nesăvârşite de mine le-au cunoscut ochii Tăi, şi în cartea Ta se află scrise şi cele 
încă nefăcute de mine. Vezi smerenia mea, vezi-mi osteneala câtă este şi toate 
păcatele mi le iartă, Dumnezeule a toate.” (...) 


În tot acest timp aveam dureri înfricoşătoare în tot trupul meu. Ceilalţi mă vedeau 
murind. Eu mă predasem iubirii lui Dumnezeu. Nu mă rugam să mă izbăvească de 
dureri. Dorul meu era să mă miluiască. Mă sprijinisem de EI, aşteptam să lucreze 
harul Lui. Nu mă temeam de moarte. Mergeam la Hristos. Precum v-am spus, 
ziceam necontenit rugăciunea Sfântului Simeon Noul Teolog, dar nu din interes, nu 
ca să-mi dea sănătate. O simţeam cuvânt cu cuvânt. 


Secretul în boală este să te lupţi pentru 
a dobândi harul lui Dumnezeu 


Mult folos avem din boli, este de-ajuns să le răbdăm fără cârtire şi să-L slăvim pe 
Dumnezeu, cerând mila Lui. Când ne îmbolnăvim, problema nu este să nu luăm 
medicamente sau să mergem să ne rugăm la Sfântul Nectarie. 


Trebuie să cunoaştem şi celălalt secret: să ne luptăm pentru a dobândi harul lui 
Dumnezeu. Acesta este secretul. Despre celelalte ne va învăţa harul, adică despre 
cum ne vom lăsa în voia lui Hristos. 


Altfel spus, noi dispreţuim boala, nu ne gândim la ea, ne gândim la Hristos, simplu, 
imperceptibil, dezinteresat, iar Dumnezeu face minunea Sa pentru ceea ce este de 
folos sufletului nostru. Precum zicem la Dumnezeiasca Liturghie: “Toată viața 
noastră lui Hristos Dumnezeu să o dăm!” 


Dar trebuie să vrem să dispreţuim boala. Dacă nu vrem, este greu, nu putem să 
spunem “o dispreţuiesc”. Şi aşa, în vreme ce noi socotim că o dispreţuim şi că nu-i 
dăm însemnătate, de fapt îi dăm, o avem mereu în mintea noastră şi nu putem 
dobândi pace lăuntrică. lar asta am să v-o dovedesc. 


Zicem: “Cred că o să mă tămăduiască Dumnezeu. Nu iau medicamente. O să fac 
aşa: priveghez toată noaptea şi-L rog pentru asta. O să mă asculte Dumnezeu”, 
Ne rugăm toată noaptea, cerem, implorăm, Strigăm, îl silim pe Dumnezeu şi pe 

toţi sfinţii să ne facă bine. Ne silim zi şi noapte. Alergăm ici şi colo. Ei, nu 
arătăm prin asta că n-am disprețuit boala? Cu cât stăruim şi-i silim pe sfinţi şi pe 
Dumnezeu să ne facă bine, cu atâta trăim boala. Cu cât ne îngrijim s-o alungăm, cu 
atâta o trăim. De aceea nu se întâmplă nimic. Şi noi avem impresia că oricum se va 
petrece o minune; însă, de fapt, n-o credem, şi astfel nu ne facem bine. 


Facem rugăciuni, nu luăm medicamente; însă nu ne potolim, şi minunea nu se 
întâmplă. însă vei spune: “Dar n-am luat medicament; cum n-am credinţă?” Cu 
toate acestea, în adâncul nostru există o îndoială, o teamă, şi ne gândim: “Oare 
0 să se întâmple?” Aici este valabil cuvântul Scripturii: “Dacă veți avea credinţă 
şi nu vă veţi îndoi, veţi face nu numai ce S-a făcut cu smochinul acesta, ci şi 
muntelui acestuia de veţi zice: Ridică-te şi te aruncă în mare, va fi aşa” (Matei 
DilisdAl)e 


Când credinţa este adevărată, fie iei medicament, fie nu iei, ea va lucra. Dumnezeu 
lucrează şi cu doctorii şi cu medicamentele. Grăieşte înţelepciunea lui Sirah: 
“Cinsteşte pe doctor cu cinstea ce i se cuvine, că şi pe el l-a făcut Domnul. 
Domnul a zidit din pământ leacurile, şi omul înţelept nu se va scârbi de ele. Şi 
doctorului dă-i loc, că şi pe el l-a făcut Domnul; şi să nu se depărteze de la tine, 
că şi de el ai, trebuinţă. ” (nt. lui Isus Sirah 38, 1; 4; 12). 


Tot secretul este credinţa; fără de margini, lină, Simplă şi nevinovată. Întru 
smerenia şi nevinovăția inimii. Să avem credinţa că Dumnezeu ne iubeşte nespus 
şi că voieşte să devenim ai Lui. De aceea îngăduie bolile, până ce ne vom preda 
Lui cu încredere. 


Să-L iubim pe Hristos şi toate se vor schimba 
în viaţa noastră 


Să nu-L iubim pentru a primi răsplata, de pildă sănătatea. Ci să-L iubim cu 
înflăcărare, din recunoştinţă, fără să ne gândim la nimic, numai la iubirea 
dumnezeiască. Nici să ne rugăm mânaţi de unt scop anume, zicând lui Dumnezeu: 
“Fă-l pe cutare sănătos, ca să vină aproape de tine”. Asta nu e potrivit să-i arătăm 
noi mijloacele lui Dumnezeu. 


Cum Să-i spunem lui Dumnezeu: “Fă-mă bine”? Cum să-L înştiințăm noi pe 
Cel ce ştie toate? Noi ne vom ruga, dar este cu putință ca Dumnezeu să nu vrea să 


ne asculte. 


Un om m-a întrebat cu ceva timp în urmă: 

- Când o să mă fac bine? 

- Aaa, îi zic. Dacă zici: “Când o să mă fac bine? ”, niciodată n-o să te faci bine. 
Nu este cuviincios să-L rogi pe Dumnezeu pentru astfel de lucruri. Te rogi din 
răsputeri lui Dumnezeu să-ţi ia boala. Dar atunci aceasta te cuprinde şi te 
strâmtorează mai mult. Nu trebuie să ne rugăm pentru asta. 

S-a înfricoşat şi a zis: 

- Să nu fac rugăciune!? 

- Aoleul îi zic. Să faci chiar multă rugăciune, dar ca să îţi ierte Dumnezeu păcatele 
şi să-ți dea putere ca să-L iubeşti şi să I te dăruieşti. Căci cu căt te rogi să plece 
boala, cu atâta se lipeşte de tine, te îmbrățișează, te strânge şi nu se mai desparte 
de tine. Fireşte, dacă simţi ca om o greutate lăuntrică şi o neputinţă, atunci să-L 
rogi cu smerenie pe Domnul să-ţi ridice boala. 


Să ne lăsăm cu încredere în seama iubirii lui Dumnezeu 


Atunci când ne predăm lui Hristos, se linişteşte organismul nostru duhovnicesc, 
având drept rezultat funcţionarea fiziologică a tuturor organelor. Toate sunt 
influențate. Ne facem bine, încetăm să suferim. Chiar şi având cancer, dacă îl 
lăsăm pe acesta în seama lui Dumnezeu şi astfel sufletul nostru se linişteşte, harul 
dumnezeiesc poate ca prin această liniştire să lucreze tămăduirea cancerului şi a 
celorlalte. 


lar, dacă vreţi să ştiţi, şi ulcerul la stomac tot de la nevroză se face. Sistemul 
simpatic, dacă este presat, se strânge şi suferă, şi astfel se naşte ulcerul. Una, două, 
trei — strânsoare, strânsoare, strânsoare, strâmtorare, strâmtorare, strâmtorare, 
frământare, frământare, frământare, hop! — ulcer. Ulcer sau cancer, depinde. Când 
în sufletul nostru există încurcături, ele influenţează trupul, iar sănătatea nu merge 
bine. 


Lucrul cel mai desăvârşit este de a nu ne ruga pentru sănătatea noastră. Să nu ne 
rugăm să ne facem bine, ci să ne facem buni. Şi eu pentru mine însumi aşa mă rog, 
vă spun. Aţi auzit? Nu buni, adică virtuoşi, “să devenim asta, asta, asta”, ci să 
dobândim râvnă dumnezeiască; să ne lăsăm cu încredere în seama iubirii lui 
Dumnezeu, să ne rugăm mai degrabă pentru sufletul nostru, pe care îl înţelegem 
întrupat înlăuntrul Bisericii, împreună cu toţi semenii noştri şi cu toţi fraţii cei întru 
Hristos. 


Şi eu deschid mâinile şi mă rog pentru toţi. În faţa Sfântului Potir, când mă 
împărtăşesc, îmi deschid sufletul să-L primească pe Domnul şi-mi plec capul şi mă 

rog pentru voi, pentru acela, pentru acela, pentru întreaga Biserică. Aşa să faceţi şi 
Vol. Aţi înţeles? Să nu vă rugaţi pentru sănătatea voastră. 

Să nu spuneţi: “Doamne, fă-mă bine”. Nu! Ci “Doamne  lisuse Hristoase, 
miluieşte-mă”, cu negrijire de sine, cu iubire, fără să aşteptaţi nimic. “Doamne, 
tot ce voieşte iubirea Ta”; numai astfel veţi lucra de acum înainte, iubindu-L pe 
Hristos şi pe fraţii noştri. lubiţi-L pe Hristos. Deveniţi Sfinţi. Lăsaţi-vă numai în 
seama prieteniei lui Hristos, a iubirii lui, a dragostei dumnezeieşti. 


Oare nu se întâmplă şi cu mine — care simt această râvnă, această adorare — acelaşi 
lucru, adică a nu mă lăsa biruit în boală sau în cancer, deşi îmi simt trupul putrezit? 
Nu trebuie să vorbesc, dar iubirea mea pentru voi şi pentru întreaga lume nu mă 
lasa să tac. Vorbind, plămânii mei rămân fără oxigen şi este foarte rău, căci suferă 
inima. Am pătimit ceva mai rău decât un infarct. Însă trăiesc. Nu-i asta lucrarea lui 
Dumnezeu? 


Da, iar eu fac ascultare voii lui Dumnezeu, în boală. Indur fără cârtire şi cu 
mustrare de sine, căci Cine ar putea să scoată ceva curat din ceea ce este necurat?. 
Sunt rău, suferă şi duhul meu. 


Îi spun unui pustnic cu care ţin legătura: 

- Roagă-te pentru mine. Eu te iubesc! lubeşte-mă şi tu, şi miluieşte-mă — rugându- 
te pentru mine — ca Dumnezeu să mă miluiască. 

- Ei, tu Să te rogi, îmi zice. 

- Eu, îi Zic, încep Să am lipsuri acum în toate cele pe care le-am făcut atâţia ani. 
Cum spune un tropar? 

“Mintea s-a rănit, trupul S-a trândăvit, 

duhul boleşte; cuvântul a slăbit, 

viața s-a omorăt, sfârşitul este lângă uşi. 

Pentru aceasta, ticălosul meu suflet, ce vei face 

când va veni Judecătorul să cerceteze ale tale?” 


Pentru mine grăieşte acest tropar, în el mă văd pe mine însumi. Mă gândesc că, 
dacă n-aş fi făcut aceea şi aceea, n-aş suferi acum, aş fi mai aproape de Hristos. O 
spun pentru mine, care sunt necugetat.. 


Dacă vreţi să aveţi sănătate şi să trăiţi mulţi ani, ascultați ce zice înțeleptul 
Solomon: “Începutul înţelepciunii este frica lui Dumnezeu, şi priceperea este 
ştiinţa celui sfânt. Căci prin Domnul se vor înmulţi zilele tale şi se vor adăuga ţie 
ani de viaţă” (Pilde 9, 10-11). Iată secretul: să dobândim această înţelepciune, 

Părintele Porfirie Kavsokalivitul — Hristos este prietenul nostru 





“ Pe Hristos să-l privim ca pe prietenul nostru. Este prietenul nostru. O adevereşte 
EI Însuşi când zice: Voi sunteţi prietenii Mei... ( loan 15,14). Ca la un prieten să 
ne uităm şi să ne apropiem de El. 


Cădem? Păcătuim? Să alergăm la EI cu iubire şi încredere; nu cu teamă că o să 
ne pedepsească, ci cu îndrăzneala pe care ne-o va da simţirea de prieten. Să-l 
spunem: * Doamne, am făcut-o, am căzut, iartă-mă!”. Dar în acelaşi timp să 
simțim că ne iubeşte, că ne primeşte cu gingăşie, cu iubire, şi ne iartă. Să nu ne 
despartă păcatul de Hristos. Când credem că ne iubeşte şi Îl iubim, atunci nu ne 
Simțim Străini şi despărțiți de El nici când păcătuim. Ne-am încredinţat de 
iubirea Lui şi, oricum ne-am purta, ştim că ne iubeşte. 


Dacă ÎI iubim cu adevărat pe Hristos, nu există teamă de a pierde cinstirea pe care 
I-o dăm. Pe aceasta se sprijină cuvântul Apostolului Pavel: Cine ne va despărți pe 
noi de iubirea lui Hristos? Necazul sau strâmtorarea... Căci sunt încredinţat că 
nici moartea, nici viaţa...nici înălțimea, nici adâncul...nu va putea să ne 
despartă de iubirea lui Dumnezeu, cea întru Hristos lisus, Domnul nostru ( 
Rom.8,35 şi 38-39). Este o legătură înaltă, unică, legătura sufletului cu 
Dumnezeu, pe care nu 0 desface nimic şi nici nu o înfricoşează, nici nu o 
clinteşte nimic. 


Fireşte, Evanghelia spune în cuvinte simbolice despre cel nedrept că se va afla 
acolo unde este plângerea şi scrâşnirea dinţilor, căci departe de Dumnezeu aşa este. 
Și dintre părinţii trezvitori ai Bisericii, mulți vorbesc despre frica morţii şi despre 
iad. Spun: ” Să ai necontenit pomenirea morții”. Aceste cuvinte, dacă le cercetăm 

adânc, nasc frica de iad. Omul, străduindu-se să fugă de păcat, cugetă la acestea, 
aşa încât sufletul său să fie stăpânit de frică de moarte, de iad şi de diavol. 


Toate au însemnătatea, timpul şi locul lor. Înţelesul fricii este bun pentru primele 
trepte. Este bun pentru începători, pentru cei în care trăieşte omul cel vechi. 
Începătorul, care încă nu s-a subţiat, se înfrânează de la rău prin frică. Şi frica este 
trebuincioasă, de vreme ce suntem oameni materialnici şi ticăloşiți. Dar aceasta 
este o altă măsură, o treaptă joasă a legăturii cu cele dumnezeieşti. Mergem ca la 
schimb, spre a câştiga Raiul sau a scăpa de iad. Asta, dacă o cercetăm bine, arată 
un oarecare interes personal, către un anumit avantaj. Mie nu-mi place felul acesta. 


Atunci când omul înaintează şi intră în iubirea lui Dumnezeu, la ce-i mai 
trebuieşte frica? Tot ceea ce face, face din iubire, iar aceasta are o valoare cu 
mult mai mare. A deveni cineva bun din frică de Dumnezeu şi nu din iubire nu are 
atâta valoare. 


Pe măsură ce înaintăm, ne dă şi Evanghelia să înţelegem că Hristos este 
bucuria, adevărul, că Hristos este Raiul. Precum spune Evanghelistul loan: În 
iubire nu este frică, ci iubirea desăvârşită alungă frica, pentru că frica are cu 
sine pedeapsa, iar cel ce se teme nu este desăvârşit în iubire ( 1 loan 4,18). 
Străduindu-ne prin frică, încet-încet intrăm în iubirea lui Dumnezeu. Se duce 
atunci tot iadul, se duce frica, se duce moartea. Ne îngrijim numai de iubirea lui 
Dumnezeu. Facem totul pentru această iubire. Tot ceea ce face mirele pentru 
mireasă. 


Dacă vrem aceasta şi-L urmăm, vedem că această viaţă cu Hristos este bucurie, fie 
şi în mijlocul greutăților. Precum spune Apostolul Pavel: Mă bucur în pătimirile 
mele. Aceasta este religia noastră, acolo trebuie să ajungem. Nu sunt atât 
rânduielile, cât faptul de a trăi cu Hristos. Când izbândeşti asta, ce altceva vrei? 
Ai câştigat totul. Îl trăieşti pe Hristos, iar Hristos trăieşte înlăuntrul tău. Pe 
urmă toate sunt mai uşoare — ascultarea, smerenia, pacea...” 

Sfântul părinte Porfirie - Gânduri de lumină 





Părintele Porfirie, în lume Evanghelos Bairaktaris, se trăgea din Evvia. S-a născut 
în anul 1906, în satul Sfântul loan din Karystia, din părinţi săraci. De la vârsta de 
zece ani a fost nevoit să lucreze la o băcănie din Piure. Pe când avea doisprezece- 
paisprezece ani, a citit cu mare atenţie viaţa Sfântului loan Kalivitul şi, fiind atras 
de învăţăturile sale, a încercat să le urmeze în viaţă. Astfel s-a încredinţat iubirii lui 
Hristos şi, părăsindu-şi pe ascuns satul, s-a dus în Kafsokalivia la Sfântul Munte, 
pentru a-şi pune în aplicare înaltele idealuri. 


Bătrânul Porfirie a fost părintele duhovnicesc al tinerilor şi sfătuitorul familiilor 
într-o vreme care, aşa cum vom vedea, excelează, conform specialiştilor, prin 
caracterul său antipedagogic şi patologic. 


Părintele Porfirie a fost un om ce a trăit în spaţiul minunii, exprimându-se prin 
„nebunia întru Hristos”... 


Părintele Porfirie era cu adevărat un om simplu. Era slab trupeşte şi bolnăvicios. 
Era un om umil în privinţa originii sale, fiind totodată „un prunc” şi un om 
„smerit” în lume. Era un om ce se ferea să iasă în faţă. 


Aşa cum însuşi povesteşte, mic fiind — adolescent, poate — a călătorit cu corabia 
spre Sfântul Munte. Cea mai mare parte a călătoriei şi-a petrecut-o pe punte, 
privind nesfârşita mare albastră şi pescăruşii ce se scufundau în valuri pentru ca, 

mai apoi, să se piardă în depărtare. În jurul lui, pe punte, călătorii mâncau aşezaţi 
în grupuri şi stăteau de vorbă. Era ceasul prânzului. La un moment dat, o doamnă 
de lângă el s-a oprit din mâncat, l-a privit cu milă pe bietul ţărănuş îmbrăcat în 
haine şifonate ce stătea pe copastia corabiei, şi apoi a spus: „lată un cerşetor. 
Sărmanul de el... Să-i dăm ceva de mâncare”. Mâncau peştişori prăjiți. 


De atunci Părintele Porfirie îşi aducea aminte mereu cu mare emoție acea clipă 
însemnată din viaţa sa, spunând: „M-au luat drept cerşetor. Mi-au spus cerşetor! 
Intr-adevăr sunt cerşetor, un cerşetor de-al lui Hristos”!. 


Însă tocmai acestui om umil şi neînsemnat Dumnezeu i-a descoperit unicele şi cele 
mai înalte adevăruri, „căci aşa a fost bunăvoirea înaintea Sa” (Matei 11, 26). 
Dumnezeu i-a dat Părintelui Porfirie harul înălțării spre alte lumi duhovniceşti, 
dincolo de stricăciunea şi de zădărnicia celor lumeşti, acolo unde, aşa cum el însuşi 
spunea într-o convorbire înregistrată, trăia stări ca acelea de pe Tabor, văzând 
„cele ce ochiul n-a văzut şi urechea nu a auzit, şi la inima omului nu s-au suit, pe 
acestea le-a gătit Dumnezeu celor ce-L iubesc pe EI” (1 Corinteni 2, 9). 


Părintele Porfirie (1906-1991) este una dintre cale mai marcante personalităţi 
duhovniceşti ale secolului nostru. Arareori prezențe ca a sa apar în spaţiul 
teologiei, al Bisericii şi al societăţii, în general. Aşa cum vom vedea mai departe, 
personalitatea sa este împodobită de nenumărate harisme. Asemenea cazuri de 
oameni harismatici sunt rare în multiseculara istorie a Sfinţilor Bisericii, Cuviosul 
Bătrân Porfirie era o personalitate sfântă ce a trăit mereu în spațiul minunii, unde 
se află şi acum." 

„lubiți-L pe Hristos... Hristos este totul, este izvorul vieţii. Toate cele frumoase 
sălăşluiesc în Hristos. lar departe de Hristos, tristeţea, melancolia, mânia, 
supărarea, amintirea rănilor ce le-am primit în viaţă, a greutăților şi a ceasurilor de 
agonie”. 


„Astfel trebuie să-L vedem pe Hristos. Ca pe un prieten şi un frate al nostru, 
fiindcă EI este tot ce e mai bun şi mai frumos. EI este totul. Ne este prieten şi o 
proclamă: „Voi sunteţi prietenii Mei. Nu înţelegeţi? Suntem fraţi. Eu nu ţin iadul în 
mână şi nu vă înspăimânt, ci vă iubesc. Şi voiesc să vă bucuraţi de viaţă împreună 
cu Mine”. Acesta este Hristos. Nu este nici mâhnire, nici tristeţe, nici introvertire. 
Hristos este viaţa... este totul. El este bucuria, este Lumina cea adevărată care îl 
face pe om să se bucure, să zboare, să priceapă toate lucrurile, să îi înțeleagă pe toţi 
oamenii, să sufere pentru toţi, să vrea să fie toţi cu el şi alături de el." 


“Tubiţi-l pe Hristos şi să nu vreţi nimic în locul iubirii Sale” 


" Nu priviţi la ceea ce vi se întâmplă, ci la lumină, la Hristos, aşa precum pruncul 
priveşte către mama atunci când i se întâmplă ceva. Să le vedeţi pe toate fără 
frământare, fără strâmtorare, fără apăsare. Nu este nevoie să vă străduiți şi să vă 
forţaţi. Întreaga voastră strădanie să fie să priviţi spre lumină, să cuceriţi lumina. 
Astfel, în loc să vă predaţi strâmtorării, care nu este a Duhului lui Dumnezeu, vă 
veţi preda slavoslovirii lui Dumnezeu." 


"Niciodată să nu ne înfățişăm înaintea lui Dumnezeu zicând: „Am virtuţi”. 
Dumnezeu nu are trebuinţă de virtutea noastră. Întotdeauna să te înfăţişezi lui 
Dumnezeu ca păcătos, însă fără deznădejde, ci „îndrăznind la mila milostivirii 
Sale”. Ajunge să aflăm secretul. Secretul este iubirea lui Hristos şi smerenia. 
Hristos ne va da smerenia. Noi, cu neputinţele noastre, nu-L putem iubi. Să ne 
iubească EI. Să-L rugăm mult să ne iubească EI şi să ne dea râvnă să-L iubim şi 
Nol." 


"Mama să nu se mărginească la mângâierea simțită, ci să dăruiască în acelaşi timp 
şi mângâierea rugăciunii. Copilul simte în adâncul sufletului său mângâierea 
duhovnicească pe care 1-0 trimite mama lui şi este atras către ea. Simte pază şi 
ocrotire atunci când mama îl îmbrăţişează în taină pe copilul ei prin neîncetata, 
stăruitoarea şi fierbintea ei rugăciune, şi-l eliberează de tot ce-l apasă." 


"Dacă nu există temeiuri pentru a se sălăşlui Hristos înlăuntrul nostru, pocăinţa nu 
vine. Temeiurile sunt smerenia, iubirea, rugăciunea, metaniile, oseneala pentru 
Hristos. Dacă simțământul nu este curat, dacă nu este simplitate, dacă sufletul are 

un interes viclean, atunci nu vine harul dumnezeiesc. Se întâmplă atunci să 
mergem să ne spovedim, şi să nu simţim uşurare. Pocăinţa este un lucru foarte 
subţire. Pocăinţa adevărată va aduce sfințirea. Pocăinţa ne sfinţeşte." 


"Lucrurile sunt simple i uşoare în viaţa duhovnicească, în viaţa în Hristos, ajunge 
ŞI UŞ > Jung 
să aveţi discernământ. " 


"Te-ai gândit vreodată, fiule, să vorbeşti, fie şi o singură dată, cu vreunul din 
conducătorii patriei noastre şi să ţi se împlinească dorința? Dacă nu, te sfătuiesc să 
îndrăzneşti. Vei constata că dorinţa ta va rămâne o simplă dorință! Nu vor primi 
nicicând să vorbească cu tine. În cel mai bun caz te vor trimite la altul, ca să scape 
de tine. Dimpotrivă, Domnul nostru, Care este Împăratul Împăraţilor, niciodată nu 
te va trimite la altcineva, şi nicicând nu va refuza să vorbească cu tine, prin 
rugăciune." 


„când Il găsim pe Hristos, chiar dacă ne-am afla într-o peşteră, rămânem acolo şi 
ne temem a o părăsi, ca să nu II pierdem pe Hristos” 


„Când vine Hristos la noi şi ni se sălăşluieşte în suflet, acesta se schimbă. 
Vieţuieşte liber peste tot, în stele, dar şi în lumea duhovnicească şi în tot universul. 
Poate vorbi la telefon cu cineva din Africa de Sud sau din Oceanul Indian, 
Spunându-i câte se întâmplă în casa aceluia, ce îi fac rudele şi familia, deşi se află 
aici”. 


„Atunci când vine Hristos şi se sălăşluieşte în noi, ne aflăm pretutindeni, împreună 
cu Hristos”. 


“Să nu te indignezi, nici măcar în tine, pentru nici o acuzaţie nedreaptă ce ţi s-ar 
aduce. Este un lucru rău. Şi răul începe prin gânduri rele. Când te amărăşti şi te 
indignezi, fie doar cu gândul, îţi strici atmosfera duhovnicească. Împiedici Sfântul 
Duh să lucreze şi îngădui diavolului să mărească răul. Tu trebuie să te rogi 
totdeauna, să iubeşti şi să ierți, alungând de la tine orice gând rău.” 


“Nu trebuie să-ți duci lupta creştinească cu predici şi contestaţii, ci cu o adevărată 
iubire ascunsă. Când contestăm, ceilalți reacţionează. Când îi iubim sunt mişcaţi şi- 
i câştigăm. Când iubim, credem că noi le oferim ceva celorlalți pe când, în 
realitate, întâi ne oferim nouă înşine. lubirea cere sacrificii. Să sacrificăm cu 
umilință ceva de-al nostru, care în realitate este al lui Dumnezeu.” 

“Când te trezeşti noaptea, să nu te întorci pe partea cealaltă pentru a adormi la loc. 
Să te ridici, să îngenunchezi în faţa Celui Răstignit şi a Sfinţilor şi să te rogi smerit 
şi cu iubire. O jumătate de oră, un sfert, zece minute, cinci, cât poţi.” 


“Să te rogi fără nelinişte, în pace, cu încredere în grija şi iubirea lui Dumnezeu. Nu 
te osteni când te rogi.[...] Să-l rogi pe Dumnezeu să te facă vrednic de iubirea 
Sa.[...] Să faceţi câte metanii puteţi în rugăciune, chiar dacă asta vă oboseşte. Când 
rugăciunea este însoţită de sacrificiul nesilit, se face mai plăcută şi mai roditoare în 
faţa lui Dumnezeu.” 


“Omul lui Hristos trebuie să-L iubească pe Hristos, şi când ÎL iubeşte pe Hristos, 
scapă de diavol, iad şi moarte.” 


“Să fim smeriţi, însă să nu vorbim de smerenie. Vorbirea despre smerenie este o 
capcană a diavolului, care aduce cu sine deznădejdea şi delăsarea, în vreme ce 
adevărata smerenie aduce cu sine nădejdea şi lucrarea poruncilor lui Hristos.[...] 
Roagă-L pe Dumnezeu să-ţi trimită sfânta smerenie. Nu pe aceea care spune “sunt 
cel din urmă, sunt nimic.” Aceasta e smerenie diavolească. Smerenia cea sfântă e 
dar de la Dumnezeu. Dar. Harisma. Nu provine din strădaniile noastre. Pregăteşte- 
te şi cere-l lui Dumnezeu acest dar sfânt.” 


“Deschide-ţi inima cu simplitate, nesilit, spontan, înaintea Domnului nostru.[...] Să 
fii plăcut. Să iubeşti tăcerea, pentru că doar astfel inima ta va vorbi lui Hristos. 
Spune vorbe puţine, dar cu miez. Să iubeşti osteneala trupului şi oboseala, fiindcă 
acestea întăresc trupul şi sufletul deopotrivă.[...] Tăcerea să-ţi fie tainică, adânc în 
inimă. Nu-ţi vădi tăcerea să o priceapă toți. Spune două-trei cuvinte” 


“Să spui mereu adevărul. Să faci totul cu calm. Să te rogi pentru a deveni mai 
bun.” 


“Să faceţi mereu binele, fiindcă altminteri e vai de voi!” 


“Si deşi de mic copil făceam multe păcate, când m-am reîntors în lume am 
continuat a face păcate, care până astăzi s-au înmulţit foarte mult. Lumea însă m-a 
luat de bun şi toţi strigă că sunt sfânt. Eu însă simt că sunt cel mai păcătos om din 
lume.” 


“Astăzi oamenii caută să fie iubiţi şi de aceea eşuează. Corect e să te intereseze nu 
dacă ei te iubesc, ci dacă tu Îl iubeşti pe Hristos şi pe oameni. Doar astfel sufletul 
îți este împlinit.” 

“Să-L rogi pe Dumnezeu să te facă vrednic de iubirea Sa.[...] In rugăciunea ta să-l 
ceri lui Dumnezeu să se facă voia Sa pentru tine. Acest lucru îţi este cel mai de 
folos.” 


“Când te înhaţă satana şi te apasă, să nu rămâi nemișcat, aşa cum rămân unii ce 
devin melancolici şi cad pe gânduri ore întregi, ca şi când i-ar preocupa probleme 
importante, deşi nu e vorba despre aşa ceva, ci pur şi simplu sunt robiți de satana. 
Să fu pregătit să reacționezi, să te opui, să respingi asediul satanei, aşa cum pe un 
om pe care îl prind răufăcătorii şi-l blochează, face o mişcare bruscă şi, dând din 
mâini îl împinge, scapă din strângerea lor şi se îndreaptă spre altă direcţie, spre 
Hristos, care îl eliberează.” 


“Zădărnicie e tot ce iei din egoism. Veşnicie este tot ce dai din iubire. lar cea mai 
generoasă veşnicie este să primeşti cu iubire, pentru a dărui bucuria reciprocităţii 
aceluia ce ţi se oferă cu iubire.” 


“Când te rogi pentru un om pe care îl muncesc patimi păcătoase, să nu 1-0 spui, 
fiindcă diavolul va afla şi va ridica îndârjire în sufletul tău şi astfel rugăciunea ta 
nu va da rod. Să te rogi pentru acel om în taină, şi astfel rugăciunea ta îl va ajuta.” 


“Să nu te necăjeşti, măi, niciodată. Hristos a înviat ca să ne dea multă iubire şi 
bucurie, încă de pe acum. Aşadar, de acum să începem să participăm tot mai intens 
la ziua luminată a Impărăţiei iubirii lui Hristos, unde nu se înserează niciodată.” 


- Cuvioase, spuneţi ceva despre viaţa duhovnicească. 

- Oricine nu se pocăieşte, va fi pierdut. 

- Acesta e un cuvânt greu, cuvioase. 

- Ți-l voi spune încă o dată: oricine nu se pocăieşte va fi pierdut.” 


“Mai întâi iartă-1 pe aceia care te întristează.” 


“Fii atent, căci trebuie să ne luptăm până când ne vom da ultima suflare. Fii cu 
băgare de seamă.” 


“Să nu stai în spaţii închise, ci să ieşi în mijlocul naturii.” 
"Să nu vă preocupaţi de cele de pe urmă, nici de antihrist, nici de semnele sale, 


fiindcă să ştiţi că atâta timp cât Il avem pe Hristos cu noi, antihristul nu ne poate 
vătăma cu nimic.” 

“De nu vă veţi reveni şi nu veţi fi precum copiii, nu veţi intra în Împărăţia 
Cerurilor”. 


“Mănăstire poate fi şi casa ta, numai să vrei. Nu e cu nimic diferită de o mănăstire. 
Este de-ajuns să faci ce-ţi spun. Nu locul face mănăstirea, ci felul în care vieţuieşti. 
Du-te acum, roagă-te şi fii răbdător în toate”. 


“Să nu încerci să arunci relele din tine în exterior ci, mai bine, deschide-ţi poarta 
sufletului spre a primi Lumina care este Hristos, şi-atunci se vor risipi şi negurile 
ce s-au înstăpânit în tine”. 


“Fii atent cum te nevoieşti. Nevoieşte-te cu smerenie şi nu aşa cum faci tu, cu 
încrâncenare. Incet-încet fiule, şi cu smerenie. Altminteri păcătuieşti”, îmi spunea 
Bunicuţul. 


“Fiule, de Hristos trebuie să ne apropiem nu de teamă că nu ştim ce va fi după ce 
vom muri. Lui Hristos trebuie să-l deschidem inimile noastre şi, aşa cum tragem 
perdeaua, lăsând soarele să intre în casă, trebuie să-L lăsăm şi pe Hristos să vină la 
noi şi să-L iubim cu iubire adevărată. În felul acesta ne putem apropia cel mai bine 
de EI”. 


“Ascultarea aduce smerenia; smerenia discernământul; discernământul aduce 
vederea cu duhul, iar aceasta din urmă aduce inaintevederea”. 


“Trebuie să-ți spui mereu acestea: “Doamne, cei ce se îndepărtează de Tine se 
pierd.” Notează-ţi aceste cuvinte, ca să le ţii minte, căci sunt pline de înţeles.” 


“Să fu bun şi ascultător. Să ai răbdare cu ceilalți, să nu te necăjeşti, să nu fii prea 
sensibil, să fii destoinic în munca ta. Să nu vorbeşti la serviciu prea mult despre 
lucruri religioase, dacă nu eşti întrebat. Să fu un exemplu demn de urmat, în 
drumul spre Hristos.” 


“Să mergi la biserică în mod regulat, să te spovedeşti şi să te împărtăşeşti des şi- 
atunci vei scăpa de toată frica şi ţi se vor tămădui toate rănile sufleteşti.” 


“Te povăţuiesc să ai mereu dragoste pentru toţi. În primul rând dragoste apoi toate 
celelalte.” 


“Trebuie să iubim cu inima curată şi tot astfel trebuie să ne rugăm.” 

“Nu vreau să te apropii de Dumnezeu din pricină că te temi de moarte. Vreau să te 
apropii de EI cu multă dragoste. Acesta este lucrul cel mai de seamă, fiule.” 


“Când uneori începe să-ţi fie frică, aşa cum spui, aceasta se întâmplă din pricină că 
nu Îl iubeşti îndeajuns pe Hristos. Asta e totul.” 


“Să te rogi şi să iubeşti. Să-L iubeşti pe Dumnezeu şi să-i iubeşti şi pe semenii tăi. 
Nu vezi câte poate face dragostea lui Hristos? Să nu te întrebi în sinea ta dacă te 
iubesc ceilalți. Dacă-i iubeşti tu primul, să ştii că atunci şi ei te vor iubi 
deopotrivă.” 


“Ca să fii iubit de ceilalți, mai întâi trebuie să-i iubeşti tu.” 


“Când se revarsă asupra noastră Harul cel dumnezeiesc, rugăciunea noastră devine 
cu totul curată. Să te rogi neîncetat, zi şi noapte, chiar şi când dormi în pat.” 


“Nu trebuie să-i silim pe alții să meargă la Biserică. Hristos a spus: Cine voieşte, 
să-Mi urmeze Mie.” 


“Oricât ai fi de obosit să nu uiţi niciodată, seara înainte de culcare, să faci 
rugăciunile de seară.” 


“Să nu te rogi lui Hristos să-ţi ia bolile, ci să dobândeşti pacea, lucrând rugăciunea 
minţii şi fiind răbdător. Astfel vei avea mare folos”. 


“Roagă-te şi nu te supăra. Roagă-te şi fii răbdător.” 


“Când citeşti Sfânta Scriptură, căci trebuie să o citeşti necontenit spre a te lumina, 
Vieţile Sfinţilor sau alte cărţi bisericeşti, de găseşti o propoziţie sau un cuvânt ce 
te-a impresionat, zăboveşte mai mult în acel loc şi vei vedea că mult te vei folosi.” 


Când i-am spus că nu ţin minte tot ce citesc, Părintele Porfirie mi-a spus acestea: 
“Să ştii, fiule, că toate ni se depozitează în memorie, iar când Hristos socoteşte că a 
venit ceasul potrivit, le dezvăluie.” 


“Când citeşti să încerci să citeşti limpede, astfel încât să se audă şi ultima literă a 
fiecărui cuvânt. La fel să procedezi şi când cânţi la biserică sau când te rogi, 
fiindcă astfel te obişnuieşti să fii corect şi smerit în toate, în cuget, în cuvinte şi în 
fapte.” 

“Cu cât se află omul mai departe de Dumnezeu, cu atât mai mult este necăjit şi 
chinuit de felurite lucruri. Trebuie să mergem la duhovnic de fiecare dată când ne 
chinuie ceva.” 


“Să te spovedeşti periodic şi temeinic, fiindcă, chiar de-ai fi Patriarh, dacă nu te 
spovedeşti, nu te mântuieşti.” 


“Fu atent la mine. Şi iadul şi satana şi Raiul, toate sunt adevărate. Eu însă nu vreau 
să te temi de ele, sau să te gândeşti la ele aşa cum faci tu. Vreau să-L iubeşti pe 
Hristos, Care este Totul. Atunci, oriunde te vei afla, nu te vei mai teme de nimic 
din toate acestea. Vei avea toate lucrurile bune, fie că te afli aici, fie că te afli 
altundeva. Da, Hristos ne aşteaptă şi, îndată ce ne vom deschide inima cât de 
puţin, El va pătrunde în ea de îndată şi vom avea parte de toate cele bune. Este 
întocmai ca soarele. Când tragi fie şi puţin perdeaua, lumina pătrunde imediat în 
odaie, iar razele sale ne încălzesc.” 


“În taină îmbrăţişează-ţi în inimă-ţi întreaga obşte şi întreaga Biserică. Nu te lupta 
cu ceilalți, nici nu încerca să faci să dispară sau să corectezi cusururile celuilalt. 
lubeşte-l aşa cum e, cu defectele sale. Domnul se va îngriji de acestea. Să-ţi 
sfințeşti tăcerea, să nu fie neroditoare.” 


“Nu mi-e frică de iad şi nu mă gândesc la Rai. li cer numai Domnului să fie 
milostiv cu toată lumea şi cu mine.” 

In Ortodoxie nu există drum închis 





Nu există un lucru mai înalt decât cel numit pocăință şi mărturisire. Această Taină 
este acordarea iubirii lui Dumnezeu omului. Prin acest mijloc desăvârşit, omul 
scapă de rău. Mergem, ne mărturisim, simţim împăcarea cu Dumnezeu, harul vine 
înăuntrul nostru, vina pleacă. În Ortodoxie nu există drum închis. Nu există drum 
închis deoarece există duhovnicul, care are harul de a ierta. 


Pentru ca sufletul să se pocăiască, trebuie să se trezească. Acolo, în cadrul acestei 
treziri, are loc miracolul pocăinţei. Iar aici se găseşte intenţia omului. Însă trezirea 
nu ţine doar de om. Omul singur nu o poate realiza. Intervine Dumnezeu. Atunci 
vine harul divin. Fără har, omul nu se poate pocăi. lubirea lui Dumnezeu face totul. 
Iubirea lui Dumnezeu poate întrebuința ceva - o boală sau altceva, depinde - pentru 
a-l aduce pe om la pocăință. Deci pocăinţa se realizează prin harul divin. Trebuie 
doar ca noi să facem o mişcare înspre Dumnezeu și de aici încolo vine harul. 


Mare lucru este duhovnicul! De aceea, în Ortodoxie nu există deznădejde. Nu 
există drum închis pentru că există duhovnicul, care are harul de a ierta. 
Să vă mărturisiți des, să vă împărtăşiţi şi să-i iubiţi pe oameni. 


Spovedania este o modalitate prin care omul vine la Dumnezeu. Este acordarea 
iubirii lui Dumnezeu omului. Nimic și nimeni nu-l poate lipsi pe om de această 
dragoste. 

Tot ceea ce omenește nu se poate realiza devine posibil cu harul lui Dumnezeu 





Odoxologia.ro 


Stresul este boala sufletului şi nu depinde de lipsuri materiale. Este combătut prin 
încrederea în pronia lui Dumnezeu şi prin lupta cea bună. 


Toate cele neplăcute care rămân în sufletul vostru și provoacă stres pot să devină 
un pretext pentru adorarea lui Dumnezeu şi să înceteze de a vă istovi. Aveţi încre- 
dere în Dumnezeu. Nu spune apostolul Pavel: „Intru toate suntem necăjiţi, dar nu 
striviți?” 


Pe toate să le abordaţi cu dragoste, bunătate, blândeţe, răbdare şi smerenie. Să fiți 
stânci! Toate să se spargă de voi şi, asemenea valurilor, să se întoarcă în larg. Voi 
să fiți calmi. Dar veţi zice: Ei, este posibil acest lucru? Da, cu harul lui Dumnezeu, 
este întotdeauna posibil. Dacă le privim doar omenește, nu este posibil. 


Chiar dacă ești nedreptăţit, să nu contrazici, nici să nu te enervezi, ci să rabzi şi să 
taci, preferând să îi înștiințeze Dumnezeu pe alţii despre tine. Căci aceasta este spre 
folosul tău şi nu pentru a deveni avocatul şi apărătorul tău propriu. 


Hristos vrea să ne unim cu EI şi aşteaptă afară, la poarta sufletului nostru. Doar 
harul divin ne poate schimba. Noi nu putem face nimic singuri. Harul ni le va da pe 
toate, dar noi trebuie să încercăm să ne micşorăm egoismul şi iubirea de sine, să 
fim smeriţi, să ne dăruim lui Hristos, şi toate cele contrare pleacă - trupeşti şi sufle- 
tești. 

„„Nimeni nu mă vrea, nu sunt bun de nimic. Oamenii nu mă înţeleg, nimeni nu 
mă iubeşte” 


| 






i 
Spunea Sfântul Porfirie: 


Bolile sufleteşti sunt mai uşor de tămăduit. Dacă toate simţurile tale se întorc spre 
Duhul Sfânt, atunci ele se sfințesc. Cu aceeaşi putere, sfântul vindecă, iar răul uci- 
de. Înţelegi? Despre aceasta vorbesc şi teozofii: „Dacă vrei, poţi. Întăreşte- -ţi 
voinţa”. Numai că ei vorbesc omeneşte şi se bizuie pe puterile omeneşti. Întăresc 
voinţa, se silesc mai mult decât trebuie şi, la un moment dat, se pierd şi se dez- 
echilibrează. 


Modalitatea pe care o învaţă credinţa noastră - adică sfinţirea - este firească, fiindcă 
i se potriveşte omului prin însăşi natura lui. Toate sunt scrise în Sfânta Scriptură, 
dar noi nu vrem să pricepem. Trebuie să învăţăm să pricepem Sfânta Scriptură. 
Bolile sufleteşti se tămăduiesc prin sentimentul religios. 


Cei mai mulţi spun: „Nimeni nu mă vrea, nu sunt bun de nimic. Oamenii nu mă în- 
țeleg, nimeni nu mă iubeşte”. Aceasta vine din egoism. Când te întorci spre Dum- 
nezeu, nu ceri nimic, nu eşti bosumflat, nu eşti mofturos, ci mulţumit cu toţi şi cu 
toate. Îi iubeşti pe ceilalţi şi te simţi pe deplin mulţumit. 


(Sfântul părinte Porfirie, Antologie de sfaturi şi îndrumări, Editura Bunavestire, 
Bacău, pp. 450-451) 

Părintele Porfirie Kavoskalivitul: lubeşte simplu, fără frică 





Iubește simplu, fără frică 
Orice lucru, copilul meu, trebuie să-şi aibă început în iubirea pentru Dumnezeu. 


De multe ori îmi spunea bătrânul: 

- Să ai pururea iubirea. Mai întâi iubirea şi apoi celelalte. Trebuie să iubim cu 
simplitate în inimă şi tot aşa să ne şi rugăm. Nu vreau să te apropii de Dumnezeu 
prin frica de moarte, ci prin multă iubire pentru El. Acesta este un lucru mult mai 
înalt, copilul meu! 


Simplitatea, experienţa întru cele duhovniceşti, smerenia, iubirea desăvârşită, toate 
acestea mă „răpeau” cu adevărat când mă aflam lângă părintele Porfirie. Uitam 
cine sunt, cu ce mă ocup şi toate celelalte. Îl vedeam ca pe unul dintre părinţii 
neptici ai pustiei, despre care citim în Pateric. M-a impresionat profund faptul că 
mereu îmi vorbea despre iubire. Îmi spunea: „Orice lucru, copilul meu, trebuie să- 
şi aibă început în iubirea pentru Dumnezeu”. 


(Părintele Porfirie Kafoskalivitul, Antologie de sfaturi şi îndrumări, Editura 
Bunavestire, Bacău, p. 22) 

Părintele Porfirie: Pe toate să le înfruntaţi cu iubire, cu bunătate, cu răbdare 
şi cu smerenie 





Pe toate să le înfruntaţi cu iubire, cu bunătate, cu răbdare şi cu smerenie 


Se întâmplă de multe ori ca cineva să simtă un necaz peste măsură din pricina stării 
acestei lumi. Să sufere văzând că voia lui Dumnezeu nu se împlineşte astăzi de 
către oameni, şi nici de către el însuşi. Să-l doară cu durerea trupească şi 
sufletească a celorlalți. Această sensibilitate este un dar de la Dumnezeu. 


La femei o întâlnim mai des. Sufletele care au această subţirime sunt în chip deo- 
sebit primitoare ale vestirilor şi ale voii lui Dumnezeu. Aceste suflete sensibile au 
putinţa de a spori mult în viaţa cea întru Hristos, căci îl iubesc pe Dumnezeu şi nu 
vor să-L întristeze. Au de străbătut o primejdie. Dacă nu îi predau cu încredere lui 
Hristos viaţa lor, este cu putinţă ca duhul viclean să-şi tragă foloase din delicateţea 
lor şi să-i arunce în întristare şi deznădejde. 

Această sensibilitate nu are îndreptare. Poate fi numai transformată, preschimbată 
în iubire, bucurie, adorare dumnezeiască. Cum? Prin întoarcerea către cele de sus. 
Să întoarceţi orice necaz către cunoaşterea lui Hristos, către iubirea Lui, către slă- 
virea Lui. lar Hristos, care aşteaptă totdeauna cu ardoare să ne ajute, vă va da harul 
şi puterea Sa, şi va preface necazul în bucurie, în iubire pentru frați, în adorare 
către EI Însuşi. Aşa va fugi întunericul. Să vă amintiţi de apostolul Pavel. Ce spu- 
nea? Acum mă bucur în pătimirile mele (Col. 1, 24). 

Sufletul vostru să se dăruiască rugăciunii „Doamne Iisuse Hristoase, miluieşte-mă” 
pentru toate neliniştile voastre, pentru toate şi pentru toți. Nu priviţi la ceea ce vi se 
întâmplă, ci la lumină, la Hristos, aşa precum pruncul priveşte către mama atunci 
când 1 se întâmplă ceva. Să le vedeţi pe toate fără frământare, fără strâmtorare, fără 
apăsare. Nu este nevoie să vă străduiţi şi să vă forţaţi. Întreaga voastră strădanie să 
fie să priviţi spre lumină, să cuceriți lumina. Astfel, în loc să vă predați strâm- 
torării, care nu este a duhului lui Dumnezeu, vă veţi preda slavoslovirii lui Dumne- 
zeu. 


Toate cele neplăcute, care locuiesc înlăuntrul sufletului vostru şi aduc nelinişte, pot 
deveni pricini pentru adorarea lui Dumnezeu, încetând astfel să vă mai istovească. 
Să aveţi încredere în Dumnezeu. Atunci scăpaţi de griji şi deveniți organe ale Lui. 
Strâmtorarea arată că nu ne-am încredinţat viaţa lui Hristos. Nu spune apostolul 
Pavel - în toate pătimind necaz, dar nefiind striviţi (Il Cor. 4,8)? 


Pe toate să le înfruntaţi cu iubire, cu bunătate, cu răbdare şi cu smerenie. Să fiți 
stânci. Toate să se spargă deasupra voastră şi să se întoarcă înapoi precum valurile, 
iar voi să rămâneţi netulburaţi. Dar veţi zice: „Ei, se poate asta?” Da, se poate în- 
totdeauna prin harul lui Dumnezeu. Dacă le judecăm omeneşte, nu se poate. În loc 
să vă înrâurească spre rău, toate pot să vă facă bine, să vă întărească în răbdare, în 
credinţă. Căci pentru noi sunt exerciţii de încercare toate împotrivirile mediului şi 
greutățile dimprejurul nostru. Ne exersăm pe noi înşine în răbdare, în stăruință. 
Ascultaţi un exemplu. 


A venit unul la mine şi-mi spunea despre necazurile cu soția lui. Îi zic, deci: 

- Eşti un om atât de neghiob ... 

- Ce spun eu acum sunt neghiobii? 

- Mari nerozii, zic. Soţia ta te iubeşte mult. 

- Da, dar îmi face ... 

- "Ți le face ca să te sfinţească, dar pe tine nu te duce mintea. Te mânii şi, în loc să 
te sfinţeşti, te pierzi. 

Dacă avea, însă, răbdare şi smerenie, nu pierdea prilejurile de sfințire. 

Răbdarea este mare lucru, o virtute mare. Hristos a zis: Dacă nu aveţi răbdare, o să 
vă pierdeţi sufletele; ca să le câştigaţi, trebuie să aveţi răbdare (Luca 21, 19). 
Răbdarea este iubire, şi fără iubire nu poţi avea răbdare. Este însă şi o problemă de 
credință. Într-adevăr suntem necredincioşi, căci nu ştim cum le rânduieşte 
Dumnezeu şi ne scapă din necazuri şi strâmtorări. 


Să o rugaţi pe Preacurata: „Stăpână, întoarce-mi întru bucurie plângerea mea, 
izbăveşte-mă de robia celor ce mă războiesc neîncetat 
şi mă învredniceşte luminii celei neînserate”. 


Dispoziţia spre a-L iubi pe Dumnezeu are în ea şi o oarecare durere. Când vrem să 
trăim duhovniceşte, ne doare, căci trebuie să tăiem orice legătură care ne uneşte cu 
materia. Însă, atunci când vrem să satisfacem sinele nostru sau pe ceilalţi, ceea ce 
dăruim este o iubire, o lucrare; este o putere a sufletului nostru, pe care în parte „o 
cheltuim” astfel. Trebuie băgare de seamă, ce rânduială vom pune în viaţa noastră, 
pentru cine se va face „cheltuiala”. 


Necazul cel după Dumnezeu are în el bucurie. Prin el se înaintează. Nu lasă înăun- 
tru întristrea care strică sufletul. Atunci când există smerenie, nu există întristare. 
Cel egoist este strâmtorat din orice. Cel smerit este liber şi independent de toţi şi de 
toate. Aceasta se face numai prin unirea cu Hristos. Toate simţurile să lucreze 
potrivit legii Domnului. Să fiți gata să vă dezgoliţi de voi înşivă dinaintea oricui. 
Aceasta este libertatea. Unde este iubire, acolo este libertate. Trăind înlăuntrul 
iubirii lui Dumnezeu, trăiţi în libertate. 


Sursa: „Ne vorbeşte Părintele Porfirie” - Viaţa şi cuvintele - Ed. Egumeniţa, pp. 
247-247, Trad. lerom. Evloghie Munteanu 

Paul Siladi - Sfântul cuvios Porfirie Cavsocalivitul şi harisma bucuriei 





„Cel ce iubeşte puţin, dă puţin; cel ce iubeşte mai mult, dă mai mult. Iar cel ce 
iubeşte foarte mult, ce are vrednic de dat? Se dă pe sine însuși”, va spune Sfântul 
cuvios Porfirie Cavsocalivitul. Și aici este sursa bucuriei, harisma interpretată de 
cuvios drept un ingredient obligatoriu pentru o viaţă duhovnicească efervescentă. 
De altfel, aici se concentrează și principiile sale de viaţă: „Postiţi cât puteți, faceți 
câte metanii puteţi, desfătați-vă de câte privegheri puteți, numai să fiți bucuroşi. Să 
aveţi bucuria lui Hristos, care ţine veşnic, care poartă într-însa veşnica fericire, 
liniştea cea neclătită... Este bucuria plină de tot harul... Hristos voieşte şi simte 
mulțumire dacă răspândește bucuria, dacă îi îmbogăţeşte pe cei credincioşi ai Săi 


xxl 


cu bucurie. Mă rog ca bucuria noastră să fie deplină”. 


Cuviosul Porfirie se naşte pe 7 februarie 1906, în insula Evvia, satul Sfântul loan, 
din eparhia Karistia. Tatăl său, Leonid, era cântăreţul bisericii, şi cel care l-a inițiat 
în cele duhovniceşti. Micul Evanghelos, cu numele său de botez, era al patrulea 
copil al familiei, şi, din pricina sărăciei în care se aflau, este nevoit la doar şapte 
ani să plece la muncă în Halkida. 


La vârsta de 12 ani ajunge în Sfântul Munte Athos din dorinţa de a-l imita în cele 
duhovniceşti pe Sfântul loan Colibașul, pe care îl preţuia în chip deosebit şi a cărui 


1 Ne vorbeşte părintele Porfirie, Galaţi, Editura Bunavestire, 2003, pp. 163-164. 

viaţă o cunoştea în detaliu. Ajunge în Cavsocalivia şi primeşte să intre în ascultarea 
a doi bătrâni aspri, Pantelimon şi loanichie. La 14 ani va fi tuns în monahism cu 
numele Nichita, iar doi ani mai târziu va primi şi schima mare. În această perioadă 
primeşte de la Dumnezeu și darul străvederii. 


Din pricina unei boli serioase, trei ani mai târziu va fi nevoit să părăsească Sfântul 
Munte şi se întoarce în insula natală, la Evvia, la Mănăstirea Sfântul Haralambie. 
Aici, în anul 1926, va fi hirotonit preot de către arhiepiscopul Sinaiului, Porfirie al 
II-lea, primind şi numele de Porfirie. Ca duhovnic, va petrece 12 ani în această 
mănăstire. Pentru o scurtă perioadă va sluji şi ca paroh într-unul din satele Evviei. 


În 1940, la începutul Primului război mondial, se va stabili la Atena, primind 
slujirea de duhovnic la Policlinica Sfântul Gherasim, lângă Piaţa Omonia. Aici va 
săvârşi 33 de ani de lucrare duhovnicească. 


După pensionare, se va aşeza la Mănăstirea Sfântului Nicolae din Kallisia, vechiul 
Pendeli, unde își va continua lucrarea de duhovnic. Se osteneşte mult şi pentru 
zidirea unei mănăstiri la Milesi, lucrare care se începe cu punerea pietrei de temelie 
în 26 februarie 1990. 


Apropiindu-i-se sfârşitul, doreşte să se retragă acolo unde şi-a început viaţa mona- 
hală, în Sfântul Munte, la Cavsocalivia, pentru ca, fără zgomot şi în taină, să-și dea 
sufletul în mâinile Domnului: „acum am îmbătrânit, vreau să merg şi să mor acolo, 
sus”. Cu gândul la unitatea la care ne cheamă Hristos în rugăciunea arhierească, 
„ca toți să fie una”, trece la cele veşnice pe 2 decembrie 1991. 


In ziua de 27 noiembrie 2013, cuviosul Porfirie a fost canonizat, cu data de prăz- 
nuire 2 decembrie, ziua naşterii sale la cele de sus. 


Sfinţii lui Dumnezeu sunt cei care înlătură distanţele şi ne leagă unii de alţii. Fi 
sunt contemporani nouă și mesajul lor este unul personal. Experienţa la care ne 
invită cuviosul Porfirie se poate descrie prin „dobândirea minţii lui Hristos” şi a 
„harului Duhului Sfânt”, care-l deschid pe om înspre o viaţă a dragostei şi a sme- 


se ale: 


determinative în calea duhovnicească pe care ne-o propune sfântul cuvios. 


Prima remarcă importantă la început de drum ţine direct de perspectiva generală 
asupra vieţii ascetice. Spunea el mereu: „În viaţa duhovnicească să vă luptaţi sim- 
plu, lin, fără siluire”. Vorbeşte despre existența a două căi posibile: una crâncenă, 
istovitoare, cu atacuri dure împotriva răului, iar cea de-a doua, calea iubirii. Dacă 

principiul celei dintâi este „dă sânge şi ia Duh!”, cea de-a doua se poate descrie 
drept „iubeşte şi nu te teme!”. Dintre aceste două căi o preferă pe cea de-a doua. 
Va spune: „Nu vă luptaţi să alungaţi întunericul din cămara sufletului vostru. 
Faceţi o găurică pentru a intra lumina şi întunericul va pleca. 


Același lucru este valabil şi pentru patimi. Nu vă luptaţi cu ele, ci sârguiți-vă să le 
preschimbaţi în putere, disprețuind răul... Strădania noastră este de a ne uni cu 
Hristos, de a-L iubi pe Hristos, de a trăi în Hristos, precum apostolul Pavel ne zice: 
Nu mai trăiesc eu, ci Hristos trăieşte în mine (Gal. 2,20). Aceasta este ţinta noa- 


99 2 
stră” -. 


Intr-o lume extrem de pragmatică, cuviosul ne cere exact contrariul - să lucrăm 
totalmente dezinteresat, fără să facem vreun scop din osteneala noastră. Căci într-o 
astfel de atmosferă intervine Duhul Sfânt în viaţa credinciosului. 


Pe linia Sfântului Isaac Sirul, cuviosul Porfirie va defini raiul drept simțirea lui 
Hristos care este iubire. Cei care trăiesc iubirea lui Hristos, anticipă Raiul în inima 
lor. Când Hristos este in mintea şi în inima omului, în întreaga sa ființă, perspec- 


E 5 Si E E E Aa E E 0 A 3 
tiva se schimbă - „ce voiește iubirea Ta îmi ajunge, ca să trăiesc în dragostea Ta” -. 


In aceste condiţii, nici perspectiva iadului nu îl mai înfricoşează: „Și în iad dacă mă 


. Aia 3 A IA : 4 
aşezi, mi-ajunge să fiu împreună cu Tine” . 


Condiţia pentru o astfel de experienţă integrală rezidă în smerenie și discreţie, ca şi 
condiții obligatorii pentru a primi harul lui Dumnezeu. Dumnezeu dă daruri celor 
care se simt nevrednici de ele, nu din alt motiv decât pentru a se folosi de ele în 
această luptă şi pentru a lucra bunătatea şi a dobândi rugăciunea. A fi smerit te face 
asemenea lui Dumnezeu, iar lauda omului nu reflectă posibilele lui izbânde, ci 
harul lui Dumnezeu care dorește să-l atragă spre cele înalte. 


Dintre consecinţele unei astfel de experienţe duhovniceşti, cuviosul Porfirie insistă 
pe sensibilitatea duhovnicească însoţită de bucurie. De altfel, acestea sunt şi con- 
dițiile necesare pentru o trăire ortodoxă deplină. Obişnuia să spună: „cel ce voiește 
să devină creştin trebuie mai întâi să devină poet”, „sufletul creștinului trebuie să 
fie delicat, sensibil, să zboare în nemărginire, în stele, în măreţiile lui Dumnezeu, 


2 Ibidem, pp. 228-229, 
* Ibidem, p. 166. 
* Ibidem, p. 167. 

în tăcere... Dumnezeu nu vrea lângă EI suflete grosolane” ?. Iar un suflet poetic, 
nobil, este în stare să primească şi să augmenteze bucuria de a-L trăi pe Hristos în 
tot ceea ce-l înconjoară: „Hristos voiește cel mai mult să ne umple de bucurie, 
fiindcă EI este izvorul bucuriei. Această bucurie este darul lui Hristos şi în ea Îl 
vom cunoaşte pe Hristos” €. 


Ca un om care a experiat iubirea dumnezeiască însoțită de sensibilitatea poetică și 
bucuria harică, ne lasă un testament prețios: „Atunci când iubești... ești înlăuntrul 
tău împreună cu persoana pe care o iubeşti. O trăieşti, te bucuri de ea, te însu- 
flețeşte... Hristos în mintea ta, în inima ta, în întreaga ta ființă, pretutindeni. Hri- 
stos este viaţa şi izvorul bucuriei... Mă rog ca bucuria noastră să fie deplină (| 
loan 1,4)” 7. 


5 Ibidem, pp. 180-181. 
* Ibidem, p. 164. 
Da 

Anastasios Sotirios Tzavaras - Amintiri despre bătrânul Porfirie, părintele 
nostru 





https://www.academia.edu/44688854/A nastasios Sotirios Izavaras Amintiri despre _b% 

https://www2.slideshare.net/steaemy 1/amintiri-despre-batranul-porfirie 
Pe urmele Bătrânului 


„Sfârşisem Sfânta Liturghie la Biserica Sfântul Nicolae din Kallisia şi mergeam pe 
cărare, îndreptându-ne spre locul unde lăsasem maşina, pentru a ne întoarce în 
Atena. Bunicuţul mergea încet înaintea mea, iar eu veneam chiar în urma lui. 
Atunci mi-a venit ideea să calc şi eu exact pe urmele Bătrânului, în timp ce 
spuneam în gând următoarea rugăciune: „Doamne, Te rog, ajută-mi să calc pe 
urmele Părintelui Porfirie, în viaţa mea duhovnicească, şi să îi semăn cât se poate 
de mult, aşa cum acum calc întocmai pe urmele sale". 


O vreme am continuat drumul astfel, călcând pe urmele părintelui şi spunând în 
tăcere această rugăciune. La un moment dat Bunicuţul se opri şi m-am oprit şi eu. 
Apoi se întoarse spre mine şi mă binecuvântă, făcând semnul Sfintei Cruci, tocmai 
fiindcă ştia tot ce făceam şi ziceam în sinea mea". 

Să udăm florile 


Privitor la felul în care trebuie să ne tăiem patimile, Bunicuţul mi-a spus acestea: 
Avem, fiule, o grădină unde sunt sădite de-o parte flori şi de cealaltă ciulini. Avem 
şi-un izvor în partea asta, care le udă. Când îndreptăm apa izvorului spre flori, 
acestea vor creşte, în timp ce mărăcinii, din pricina lipsei de apă, se vor usca. 
Astfel trebuie să procedăm şi cu faptele noastre. Când facem necontenit binele, 
treptat vor pieri obiceiurile rele. Omul cel vechi, care sălăşluieşte în noi, se va piti 
în ascunzătoarea lui şi nu ne va mai necăji. Pentru asta însă e nevoie de rugăciune 
neîncetată şi de luptă pentru dobândirea virtuţii. 


Să ne deschidem Luminii 


„Să nu încerci să arunci relele din tine în exterior ci, mai bine, deschide-ţi poarta 
sufletului spre a primi Lumina care este Hristos, şi-atunci se vor risipi şi negurile 
ce s-au înstăpânit în tine”. 


De când există Biserica? 


Un frate duhovnicesc era foarte preocupat de răspunsul la întrebarea „De când 
există Biserica lui Hristos?", fiindcă voia să-l folosească în predicile sale şi într-o 
carte pe care tocmai O scria. 


Intr-o zi s-a dus la Părintele Porfirie şi, după o vreme, a dat să plece, fără însă a-i 
fi spus nimic despre nedumerirea sa. 


După ce l-a binecuvântat, Părintele Porfirie i-a spus: 
- Acum du-te cu bine. Să ştii că Biserica este mai înainte de toţi vecii şi nezidită, 
aşa că lasă-i pe teologi să spună ce vor. 


Fratele rămase mut, auzind felul în care Bunicuţul îi dezvăluise răspunsul la o 
întrebare pe care nici nu apucase să i-o pună. 


Toţi sunt copiii lui Dumnezeu 
Un frate mi-a povestit următoarele: 


„Odată profesorul Panagopoulos a spus: „Nu toţi sunt copiii lui Dumnezeu. Copii 
ai lui Dumnezeu sunt doar cei care sunt fraţi întru Hristos". 

La rândul meu spusesem aceasta într-o discuţie avută la serviciu cu câţiva colegi. 
In aceeaşi zi mă sună Bunicuţul şi îmi spuse: 
- Toţi sunt copiii lui Dumnezeu. Toţi oamenii sunt fiii lui Dumnezeu. 


Apoi închise telefonul.Pe mine însă toate acestea mă nedumereau. 


Să citeşti 
„Când citeşti Sfânta Scriptură - îmi spunea părintele -, căci trebuie să o citeşti 
necontenit spre a te lumina, Vieţile sfinţilor sau alte cărți bisericeşti, de găseşti o 
propoziţie sau un cuvânt ce te-a impresionat, zăboveşte mai mult în acel loc şi vei 
vedea că mult te vei folosi”. 


„Să citeşti foarte mult - îmi spunea părintele altădată - ca să-ţi lumineze 
Dumnezeu mintea. Să ştii că eu citeam foarte mult şi, ca să nu fiu deranjat în 
timpul lecturii, chiar mă Suiam într-un copac, cu o scară pe care o făcusem în 
acest scop şi pe care o trăgeam după mine, ca să nu mă vadă şi să nu mă distragă 
cineva în momentele de studiu”. 


Când i-am spus că nu ţin minte tot ce citesc, Părintele Porfirie mi-a spus acestea: 
- Să ştii, fiule, că toate ni se depozitează în memorie, iar când Hristos socoteşte că 
a venit ceasul potrivit, le dezvăluie. 


Dezvăluind un eveniment petrecut cu cincizeci de ani în urmă, părintele mi-a spus: 
- Să nu uiţi că Dumnezeu vede tot şi ştie tot. Nici una dintre plăcile aparatului Său 
de fotografiat nu se strică. 


Cum Să cânt în biserică 
„Când cânțţi, să cânţi smerit, fără să faci grimase, fără să faci mişcări dezordonate 
şi fără să tot salți psaltirea. Să priveşti mereu spre analog şi să nu discuţi cu cel de 
lângă tine. Să trăieşti ceea ce cânţi, fiindcă doar astfel cele cântate se transmit 


celor adunaţi în biserică la slujbă”, îmi spunea părintele. 


„Muzica bună, mare alinare aduce sufletului omenesc”, obişnuia să zică 
Bunicuţul. 


Miluieşte-mă! 

Când spuneam „Doamne, lisuse Hristoase, miluieşte-ne!", îmi zicea să spun nu 
„miluieşte-ne", ci „miluieşte-mă", fiindcă toţi, unul suntem, un singur suflet 
frăţesc, ce-L are drept cap pe Hristos. 


Într-o zi i-a spus sorei S.: 

- Fiica mea, când te rogi, spune această rugăciune „Doamne, lisuse Hristoase, 
miluieşte-mă!". 

Ea se ruga întocmai cum îi spusese Părintele Porfirie, dar adăugă câteva cuvinte, 
spunând „Doamne, lisuse Hristoase, pentru rugăciunile Sfântului ..., miluieşte- 
mă!" 

Când s-a dus iar la Părintele Porfirie, fără a-i spune nimic despre felul în care se 
ruga, părintele îi zise: 

- Să ştii, fiica mea, că e bine şi aşa cum spui tu rugăciunea. 

- Cum, părinte? L-a întrebat ea. 

- Ştii bine. Adică felul în care completezi rugăciunea pe care ţi-am spus-o, cerând 
şi mijlocirile sfinţilor. 


Aşadar Părintele Porfirie cunoştea exact felul în care se ruga sora S. 
Iubire simplă, netemătoare 
De multe ori Bunicuţul îmi spunea acestea: 
„Te povăţuiesc să ai mereu dragoste pentru toţi. In primul rând dragoste şi apoi 
toate celelalte”. 


„Trebuie să iubim cu inimă curată şi tot astfel să ne rugăm". 


„Nu vreau să te apropii de Dumnezeu, din pricină că te temi de moarte. Vreau să 
te apropii de EI cu multă dragoste. Acesta este lucrul cel mai de seamă, fiule”. 


„Când uneori începe să-ţi fie frică, aşa cum spui, aceasta se întâmplă din cauză că 
nu Îl iubeşti îndeajuns pe Hristos. Asta e totul. Du-te acum cu bine, că nu mai pot 
vorbi. 


Să iubeşti primul 
Adesea îi spuneam Părintelui Porfirie: 


- Părinte, binecuvântează-mă să-ţi semăn cât mai mult. 
Bunicuţul nu mi-o lua în nume de rău, mă binecuvânta şi-mi spunea: 


Ar Dr De De De de De Dr Dr De De De De Dr Dr De de De e de dr dr A A 


Xp PX XP 3 ID e e 30 3 3 2 2 E 2 E 30 E 30 IE De DP E IE IE IE IE XX 


Die De de De Ar dr e De De Dr De Dr De de De De De De Dr Dr De de de dr dr d 


Xp PP XP 3 IE E 2 E 30 IE 3 2 2 2 2 E 30 50 IE IE 2 E DP E XX 


Să te rogi şi să iubeşti. Să-L iubeşti pe Dumnezeu şi să-i iubeşti şi pe semenii tăi. 
Nu vezi câte poate face dragostea lui Hristos? Să nu te întrebi în sinea ta dacă te 
iubesc ceilalți. Dacă-i iubeşti tu primul, să ştii că atunci şi ei te vor iubi 
deopotrivă. 

Odată o femeie i s-a plâns Bunicuţului că nu o iubeşte nimeni. Nu o iubea soţul ei, 
la serviciu nu o simpatiza nimeni, cunoscuţii o evitau, iar copii nici nu o băgau în 
seamă. De aceea se tot plângea de această situaţie. Atunci Bunicuţul a sfătuit-o să 
alunge aceste gânduri, ca nefiind ale ei. 


A doua zi, pe când se plimba prin pădure, în apropierea mănăstirii, părintele se 
întâlni cu un grup de studenţi aflaţi în excursie. Aveau cu ei şi un casetofon la care 
ascultau muzică. Cântecul pe care tocmai îl ascultau spunea: 


„Să nu îmi ceri să te iubesc, 
iubirea nu se cere, 
în frunzişul inimii, 
răsare şi-apoi creşte”. 


Atunci părintele s-a gândit femeia care fusese la el cu zi înainte. Aşadar, când a 
întâlnit-o iar i-a spus: 

- Nu trebuie să cerem iubirea celorlalți. Trebuie să-i iubim noi mai întâi, în loc să 
ne tot întrebăm dacă suntem iubiţi. Dacă îi vom iubi noi primii, cândva vor 
răspunde şi ei iubirii noastre, îi spuse părintele femeii, citându-i versurile de mai 
SUS. 

„Ca să fii iubit de ceilalți, mai întâi trebuie să-i iubeşti tu”. 


Când iubeşti, eşti iubit 


Odată, călătorind cu părintele, am ajuns într-un loc unde s-a adunat în jurul 
Bunicuţului o mulțime mare de oameni. Atunci părintele îmi spuse: 
- Vezi ce poate face dragostea lui Hristos? Să nu uiţi niciodată ce putere are! 

Odată părintele stătea în faţa rulotei sale, privind un grup de copii, care vorbeau. 
Deodată, plin de o negrăită bucurie, spuse: 

- Oh, ce minunat va fi când ne vom afla toţi împreună, în viaţa ce va să vie, în 
Împărăţia Cerurilor! 

Într-o zi, văzând cum oamenii îşi manifestau dragostea faţă de sfinţia sa, Părintele 
Porfirie spuse: 
- Priviţi ce poate face dragostea lui Hristos! Această mare dragoste ce-mi arătați 
mă emoţionează şi mă smereşte şi mai mult înaintea lui Dumnezeu pe mine, cel ce 
sunt atât de nevrednic. 

Un dar mic, dăruit cu dragoste mare 


Mă dusesem împreună cu Bunicuţul la o mănăstire de maici. După ce maicile ne- 
au primit ca nişte gazde bune, neavând noi ce le da şi, vrând totuşi să le mulţumim 
pentru ospeţie, am scos pe ascuns o caramelă pe care o aveam în haină şi i-am dat- 
o stareţei, în timp ce ne luam rămas bun. 


După o vreme, Bunicuţul îmi spuse: 
- Nici nu şti ce lucru mare ai făcut, prin darul pe care l-ai dat. Nici nu-ţi poţi 
închipui. 


Am rămas uluit de spusele părintelui, gândind în sinea mea: „Dacă Bunicuţul le 
vede pe toate, oare câte vede Dumnezeu?" şi m-am închinat. 


Să te iubească Dumnezeu 


Odată Bunicuţul i-a spus unui frate acestea: 

- Să-i spui lui Dumnezeu să te iubească, astfel încât să-L iubeşti şi tu. 

Fratele primi cuvintele Bătrânului şi-apoi le spuse colegului său Panagopoulos şi 
încă unui frate, iar aceia îi ziseră: 

Dar Dumnezeu îi iubeşte pe toți oamenii care vin pe lume, aşa că ce-ţi tot spune 
părintele?! 

Atunci fratele le răspunse: 

- Din câte am priceput eu, cred că părintele spunea acestea în sensul că Dumnezeu 
îi iubeşte pe toţi oamenii, buni şi răi. Dumnezeu are şi o dragoste specială, 
părintească pentru toți oamenii. Noi uneori spunem că îi iubim pe toți, dar în 
realitate, lucrurile nu stau chiar aşa. 


Eu am interpretat astfel cele spuse de Părintele Porfirie. Uneori suntem indiferenți 
față de unii oameni sau ei sunt indiferenți de noi. Atunci, pentru a le trezi interesul, 
le arătăm iubirea noastră iar ei, încet-încet, încep să ne iubească pe noi, care le-am 
arătat dragostea noastră. Cred că asta voia să spună părintele, şi anume că trebuie 
să ne rugăm lui Dumnezeu să ne iubească, astfel încât, simțind iubirea lui 
Dumnezeu şi mişcaţi fiind de ea, să putem răspunde iubirii Sale. 

Iubirea faţă de Dumnezeu 


Într-o zi, întrebându-l cum trebuie să fie iubirea noastră de Dumnezeu, Părintele 
Porfirie îmi spuse: 

- Iubirea noastră pentru Dumnezeu, fiule, trebuie să fie foarte mare şi neîmpuţinată 
prin risipirea asupra altor lucruri. Îţi dau următorul exemplu. Omul pare a avea 
înlăuntrul său un fel de baterie ce conţine o anumită cantitate de energie. Când îşi 
risipeşte această energie cu alte lucruri decât iubirea pentru Dumnezeu, energia ce 
îi rămâne pentru dragostea faţă de Domnul este prea mică şi, uneori, aproape nulă. 
Când însă toată energia noastră o îndreptăm spre Dumnezeu, aceasta înseamnă că 
iubirea noastră pentru El este foarte mare. 


Să-ţi mai spun ceva. Odată o fată se îndrăgostise foarte tare de un tânăr, pe nume 
Nikos. În fiece noapte fata se trezea pe-ascuns, sărea pe fereastră şi se ducea 
desculță peste ţarinile pline de spini, pentru a-l întâlni pe cel drag, deşi ajungea la 
el cu picioarele sângerânde. Când se-ntorcea acasă, gândul îi fugea mereu la Nikos. 
Orice ar fi lucrat şi orice ar fi făcut, Nikos îi bântuia gândurile. 


Aşa, fiule, toată puterea ta trebuie să ţintească spre Dumnezeu, iar gândul tău să fie 
mereu la El, fiindcă aceasta e voia Sa. 


Calea de mijloc şi calea împărătească a iubirii 


- De asemenea, fiule, trebuie să urmăm calea de mijloc a creștinului, fiindcă 
această cale este foarte grea. Trebuie să depăşim acest stadiu şi să ne ridicăm mai 
sus, prin dragostea pentru Hristos. Atunci devin toate uşoare. Când Îl iubim pe 
Hristos, nu cădem în păcat. Atunci ne aflăm pe calea de mijloc şi suntem creştini 
adevăraţi. 

- Cum putem, Bunicuţule, să-L iubim pe Hristos? 

- Iubirea noastră pentru Hristos, fiule, se înfăptuieşte astfel: Ne înălțăm sufletul 
spre Dumnezeu şi chemăm numele Său. 

Văzând natura, copacii, florile, păsările, albinele, marea, peştii, luna, soarele, 
toate celelalte lucruri minunate create de Dumnezeu, ne întoarcem gândul spre 
Dumnezeu şi Sslăvindu-L pentru ele, încercăm să înțelegem cât de minunate şi de 
frumoase sunt şi totodată ne străduim să le iubim. Când le iubim pe toate, atunci 
iubirea noastră se înalţă spre Creatorul nostru şi-astfel Îl iubim cu adevărat. 


Iubirea pentru cele create este o condiţie indispensabilă, dar încă mai trebuincioasă 
este iubirea pentru aproapele nostru. De aceea trebuie să vizităm spitale, închisori, 

orfelinate, aziluri de bătrâni, toate ţintind spre această iubire. Doar atunci iubirea 
noastră este sinceră. 


(Extras din cartea: Anastasios Sotirios Tzavaras - Amintiri despre bătrânul 
Porfirie, părintele nostru duhovnicesc, străvăzător şi înaintevăzător) 

Bogdan Lupescu - Cuviosul Porfirie - Un mare ''medic naturist"! al 
Ortodoxiei 





"Ca să devină cineva creştin, trebuie să aibă suflet poetic, trebuie să fie poet. 
Hristos nu voieşte lângă EI suflete "erosolane"”" 


În urmă cu şaisprezece ani, într-un decembrie luminos, puţin înaintea Crăciunului, 
se stingea din viață Cuviosul Bătrân Porfirie, unul din cei mai însemnați părinţi ai 
Sfântului Munte Athos din veacul trecut. Nimeni n-a ştiut în acea iarnă de moartea 
sa, afară de câţiva monahi athoniţi din chilia Kavsokalivia. 


lar după câțiva ani, mormântul Părintelui a fost găsit gol. Călugării i-au dezgropat 
osemintele şi le-au ascuns în munţi, într-un loc tainic, încă neştiut până astăzi. 
Însuşi Bătrânul Porfirie îi rugase să facă asta, pentru ca rămăşiţele lui pământeşti să 
nu devină mai târziu obiecte de închinăciune. Au rămas memorabile cuvintele sale, 
rostite puţin înainte de moarte: "Atunci când Hristos ne leagă pe unii de alţii, nu 
mai există distanţe. Când voi pleca din această viaţă, va fi mai bine. Voi fi mai 
aproape de voi". 


Cuviosul Porfirie poate fi numit "un Cleopa al Greciei”. S-a născut în anul 1906, 
din părinţi ţărani, evlavioşi, însă foarte săraci. Copil fiind, păzea oile pe munte. A 
urmat numai clasa întâi primară (literele le-a învăţat citind Evanghelia), fiindcă a 
fost nevoit apoi să muncească din greu, încă de la vârsta de 7 ani. 

La vârsta de 12 ani a plecat pe ascuns spre Athos, cu dorinţa fierbinte de a urma 
Sfântului loan Kalivitul, a cărui viaţă o citise într-o carte pe care i-o dăruise un 
călugăr bătrân. 

La 14 ani a devenit monah, iar puţin mai târziu, Dumnezeu i-a dat darul 
inaintevederii - Părintele Porfirie "citea" în sufletul omului, chiar de la prima 
întâlnire, ştiind dinainte totul despre viaţa lui, în cele mai mici detalii, fără ca 
acesta să-i fi spus vreun cuvânt. 


La doar 18 ani, devenise unul din cei mai renumiţi călugări athoniţi. La 19 ani s-a 
îmbolnăvit foarte grav, fund silit să coboare din Muntele Sfânt. O boală grea, 
dureroasă, îl va urmări fără încetare întreaga viaţă. 


Aşa se explică cum a ajuns să slujească ca preot la biserică Sfântul Gherasim a 
Policlinicii din Atena, unde - precum spunea el însuşi - a trăit "33 de ani capeo 
singură zi", străduindu-se să uşureze durerea şi neputinţele oamenilor. 


Acest călugăr simplu, coborât printre oameni, din munţi, a uimit, prin cunoştinţele 
lui, întreaga lume academică ateniană. Savanţi din toate domeniile îl vizitau, îi 
cereau sfatul. 


Părintele Porfirie 1-a ajutat şi pe medici, cu diagnosticele sale, în vindecarea a mii 
şi mii de bolnavi. Pe alţi mii de bolnavi i-a vindecat singur, doar cu o simplă 
rugăciune sau cu un semn al crucii. Toate acestea le-a împlinit fără a avea pregătire 
ştiinţifică, dar având din belşug, asupra-i, harul lui Dumnezeu. "Un medic al 
naturii", se poate zice, pe bună dreptate. Unul din cei mai prestigioși tămăduitori 
naturişti ai ortodoxiei. 


"Să trăiţi în mijlocul naturii. Natura tămăduieşte. Natura este taina Evangheliei. 
Eu, când simt armonia naturii, plâng întruna"', le zicea mereu ucenicilor. După 
părerea mea, cuvintele călugărului Porfirie despre armonia naturii sunt unele din 
cele mai frumoase pagini de literatură religioasă care s-au putut rosti pe pământ. 

Sihăstrie în vârful muntelui Athos 


(Textul care urmează este preluat din cartea "Ne vorbeşte părintele Porfirie”, 
Editura "Cartea ortodoxă", 2003, carte tipărită cu binecuvântarea Ips Galaction, 


Episcopul Alexandriei şi Teleormanului.) 


"”Picături din iubirea lui Dumnezeu” 

Toate împrejurul nostru sunt picături ce izvorăsc din iubirea lui Dumnezeu. Cele 
însufleţite şi cele neînsufleţite, şi plantele, şi animalele, şi păsările, şi munţii, şi 
mările, şi apusurile de soare, şi cerul înstelat. Sunt micile iubiri prin mijlocirea 
cărora ajungem la Iubirea cea mare, la Hristos. 


Ca să devină cineva creştin, trebuie să aibă suflet poetic, trebuie să fie poet. 
Hristos nu voieşte lângă el suflete “grosolane”. Creştinul, chiar şi numai când 
iubeşte, este poet, petrece în poezie. Inimile poetice îmbrăţişează iubirea, o 
aşează înăuntrul lor, o simt în adâncuri. 


Să vă folosiți de clipele frumoase. Chpele frumoase apleacă sufletul spre 
rugăciune, îl fac subţire, nobil, poetic. Treziţi-vă dimineaţa, să vedeţi răsăritul 
soarelui îmbrăcat în porfiră. (...) Toate sunt sfinte - şi marea, şi îmbăierea, şi 
mâncarea. Să vă bucuraţi de toate. (...) 


Cel ce are Duhul lui Dumnezeu ia aminte peste tot unde trece, este tot numai 
Ochi, numai miros. Toate simţurile lui trăiesc, dar trăiesc în Duhul lui 
Dumnezeu. El se osebeşte de ceilalți. Pe toate le vede, pe toate le aude; vede 
păsările, pietrele, fluturii... Trece pe undeva, simte totul, o mireasmă, de pildă. 
Trăieşte în mijlocul tuturor; în fluturi, în albine, în toate celelalte. Harul îl face 
să fie cu luare aminte. Vrea să fie împreună cu toate. 


A, ce să vă spun! Am trăit asta când m-a cercetat harul dumnezeiesc în Sfântul 
Munte. Mi-aduc aminte de privighetoarea triluind prin copaci, cu aripile date pe 
spate ca să aibă putere. Măi, măi! Să fi avut un păhăruț de apă, să-i fi dat să bea, 
să-şi ostoiască setea... De ce să triluiască aşa privighetoarea, de ce? Însă şi ea îşi 
simte trilul, se bucura de el, de aceea triluieşte. 


Mă însufleţeau mult păsărelele în pădure. Să mergeţi odată la Kallisia, să ascultați 
privighetorile. Inimă de piatră să ai, şi tot eşti mişcat! Cum să nu simţi că eşti 
împreună cu toate? (...) 


SR 5 e 


Cândva, când eram la Kallisia, mă întorceam la mănăstire după o boală, şi Kira 
Maria, ciobăniţa, a venit să mă ia cu măgăruşul. Pe drum, am întrebat-o: 

- Kira Maria, cum vi se par frumuseţile astea care ne înconjoară, livezile, culorile, 
fluturii, miresmele, privighetorile? 

- Nu văd nimic, zice ea. Nimic. 

Peste puţin, am întâlnit de toate în jurul nostru - flori, miresme, fluturi. 

- Ei, Kira Maria, acum ce ziceţi? 

- Nu le-am băgat în seamă, îmi pare rău! 

Înaintând, am ajuns la platani. Privighetorile cântau. 

- Nu se poate, Kira Maria, mi-aţi spus minciuni! 

- Nu, a răspuns. Pur şi simplu n-am fost atentă la ele! Nu le-am văzut. 

Și eu la început eram "grosolan", nu-mi dădeam seama. Apoi, Dumnezeu mi-a dat 
harul. Atunci toate s-au schimbat. 


"Si păsările vor să se roage. Le place citirea" 
Sălbăticia naturii pe Sfântul Munte 


Rugăciune este să te apropii de fiecare făptură a lui Dumnezeu cu iubire şi să 
trăieşti împreună cu toate, chiar şi cu cele sălbatice, în armonie. Asta doresc şi 
mă Străduiesc să pun în faptă. 


Ascultaţi, să vă spun ceva care are legătură cu asta. Cu câtva timp în urmă, cineva 
mi-a dăruit un papagal. În primele zile era foarte nesupus şi sălbatic. Nu te puteai 
apropia de el, era gata să-ţi taie mâna cu ciocul. Voiam, deci, să-l îmblânzesc cu 
harul lui Dumnezeu şi cu rugăciunea. Ziceam: "Doamne lisuse Hristoase, 
miluieşte-mă!", lăuntric sau cu voce tare, şi cu o vărguţa îl atingeam pe spate, în 
vreme ce papagalul se afla în colivia lui. Am făcut această mişcare de trei ori, cu 
atenție. În după-amiaza aceleiaşi zile, am făcut la fel. În ziua următoare, de 
asemenea, la fel. După puţine zile, îl atingeam lin cu vărguţa pe cap, zicând: 
"Doamne, lisuse...". Tot timpul cu atenţie, să nu se mânie pasărea. Apoi am prins 
îndrăzneală, am lăsat vărguța, am luat un creion şi am făcut aceleaşi mişcări. În 
cele din urmă, am lăsat creionul şi am început să folosesc mâna. Se ivise deja 
familiaritatea, aşa că l-am scos afară din colivie şi se urca pe umărul meu. Ne 
plimbăm pe hol împreună. Dar l-am pierdut. Într-o zi, a venit un preot cu mulți 
copii, iar aceştia au deschis colivia şi papagalul a fugit. 


După ceva timp, ne-au adus alt papagal, acesta pe care îl avem acum. Sălbatic şi 
acesta, ca şi cel dintâi. În acelaşi fel lin, cu rugăciune, l-am îmblânzit şi pe acesta. 
A început încet-încet să spună diferite cuvinte, să strige nume, să iasă din colivia 
lui, să se urce pe mine, să mănânce împreună cu mine. Când iese afară, îi pun 
zăvorul şi el stă pe colivie. Când vreau să intre iar înăuntru, îi arăt printr-un semn 
să coboare şi să intre. Atunci merge, trage zăvorul şi intră. Este însă egoist, vrea 
să fii atent doar la el, să-i vorbeşti cu dulceaţă, să nu-l dispreţuieşti. Este mai cu 
seamă gelos, şi de aceea nu vrea să-i vorbeşti altuia, nici să iubeşti pe altcineva. 
Altfel se mânie rău. Acum, că am dobândit mare prietenie cu el, a învăţat nu numai 

câteva cuvinte şi nume, ci zice şi rugăciunea: "Doamne lisuse Hristoase, miluieşte- 
mă”. Spune, de asemenea, "Dumnezeu este bun”, "Dumnezeu este foarte bun", 
cântă şi "Doamne miluieşte” ş. a. 

Acum vreau să îmblânzesc un vultur. L-am găsit în nordul Evviei. Acolo unde mă 
duc şi mă odihnesc, un pic mai sus, am găsit un loc pe care l-am numit "cuib de 
vultur”. Nu i-am dat acest nume întâmplător. Este foarte greu să ajungi acolo. Este 
o prăpastie stâncoasă, iar jos - Egeea. Când văzduhul e limpede, de acolo se vede 
Kavsokalivia din Sfântul Munte. 


Într-o zi, am văzut acolo un vultur cu aripile deschise. Doi metri şi jumătate! 
Fiară! Trecea pe deasupra noastră fără să bată deloc din aripi, liniştit. Am urzit 
un plan: precum am îmblânzit papagalul, să îmblânzesc şi vulturul. Şi cred că, 
dacă ajută Dumnezeu, vom deveni prieteni şi cu vulturul. O s-o facem intru 
sfințenie. Şi păsările vor să se roage. Le place citirea. Ascultă nemişcate pe crengi. 

Să vă mai spun ceva. A venit odată o femeie, Kira Leni, acolo unde mă duc eu în 
pustie, în nordul Evviei, şi mi-a adus căprițele ei. Mi-a spus: 

- Poţi să faci o rugăciune şi pentru caprele mele, că nu le merge bine? 

M-am ridicat şi caprele au venit singure. N-a fost nevoie să mi le aducă. Mi-am 
întins mâinile şi am citit o rugăciune. Au venit lângă mine, au ridicat căpşoarele şi 
mă priveau. Un ţap s-a apropiat mai mult, s-a aplecat şi mi-a sărutat mâna. Voia 
să-l mângâi. L-am mângâiat, a fost mulțumit. M-au incojurat toate şi mă priveau 
în faţă. Le-am binecuvântat. Eu vorbeam, mă rugam. 


Toate cele ce ţin de natura ne ajută mult în viaţă duhovnicească, atunci când sunt 
cu harul lui Dumnezeu. Eu, când simt armonia naturii, plâng întruna. De ce să nu 
avem poftă de viaţă? Cel ce are Duhul lui Dumnezeu, cel ce are înţelepciunea 
cea dumnezeiască le priveşte pe toate cu iubirea lui Dumnezeu şi ia aminte la 
toate. Înţelepciunea lui Dumnezeu îl face să le stăpânească pe toate şi să se 
bucure de toate. 

Părintele Porfirie, zis şi “Bunicuţul” 


POE 





“După cum pe pământ fiind te rugai pentru tămăduirea neputinţelor şi pentru 
iertarea păcatelor noastre, tot astfel şi acum roagă-te în ceruri, părinte Porfirie, şi 
roagă-L pe Hristos, Dumnezeul nostru, să mântuiască sufletele noastre.“ 

(Troparul părintelui Porfirie) 


Ieri, 2 decembrie, s-au împlinit 17 ani de la ziua trecerii de la moarte la viaţă a 
părintelui Porfirie, cel cu viaţă sfântă şi inimă bună, cel în care s-a sălăşluit 
Hristos şi în care a lucrat harul Duhului Sfânt, care s-a făcut pe sine “toate 
tuturor”, vindecând suflete şi trupuri, tămăduind neputinţe şi boli, alinând orice 
suferinţă şi durere cu puterea lui Hristos care sălăşluia în el. 


Pentru blândeţea şi bunătatea sa, cei care l-au cunoscut l-au numit “Bunicuţul”, 
şi aşa l-au simţit şi îl simt toţi cei care l-au cunoscut, direct sau indirect, prin 
cărţile care dau mărturie despre viaţa sa şi prin ajutorul pe care-l dă tuturor 
celor care i-l cer, prin rugăciune. 


Pentru cei care aud pentru prima oară de Părintele Porfirie, iată o scurtă biografie: 
“Cuviosul Bătrân Porfirie, pe numele său din lume Evanghelos Bairaktaris, s-a 
născut la 7 februarie 1906, în Evvia, în satul Sfântul loan din Eparhia Karistia. 
Părinţii săi, Leonid şi Elena, din neamul lui Antonie Lambrou, erau oameni 
binecinstitori şi iubitori de Dumnezeu. Tatăl său era cântăreţ la biserica satului şi-l 
cunoscuse personal pe Sfântul Nectarie. Familia sa a fost numeroasă, iar părinţii, 
țărani săraci, întâmpinau greutăţi în a o întreţine. Pentru aceasta, tatăl a fost nevoit 
să plece în America, unde a lucrat la construcţia Canalului Panama. 

Micul Evanghelos era al patrulea copil al familiei. Păzea oile pe munte, şi urmase 
numai clasa întâi, după care a fost nevoit şi el, din pricina marii sărăcii, să meargă 
în Halkida, pentru a munci. Avea numai 7 ani. A lucrat vreme de 2 sau 3 ani într- 
un magazin, după care a mers la Pireu, unde a muncit 2 ani la băcănia unei rude. 


La vârsta de 12 ani a plecat pe ascuns către Sfântul Munte, cu dorinţa de a urma 
Sfântului loan Colibaşul, pe care îl iubea în chip deosebit şi a cărui viaţă o citise 
mai demult. Harul lui Dumnezeu l-a călăuzit la coliba Sfântului Gheorghe din 
Kavsokalivia, unde a rămas sub ascultarea a doi Bătrâni, frați după trup, 
Pantelimon — care era şi duhovnic — şi Ioanichie. S-a încredinţat cu mare iubire şi 
cu duh de ascultare desăvârşită celor doi Bătrâni care, după cum mărturiseau mulți, 
erau deosebit de aspri. 


A devenit monah la vârsta de 14 ani, primind numele de Nichita. După 2 ani a luat 
şi marea schimă. Puțin mai târziu, Dumnezeu i-a dat darul străvederii. 


La vârsta de 19 ani Părintele s-a îmbolnăvit foarte rău, fapt care l-a silit să 
părăsească pentru totdeauna Sfântul Munte. S-a întors în Evvia, închinoviindu-se la 
Mănăstirea Sfântului Haralambie. 


Un an mai târziu, în 1926, la vârsta de 20 de ani, a fost hirotonit preot în biserica 
Sfântului Haralambie din Kimi, de către Porfirie al III-lea, Arhiepiscopul Sinaiului, 
care i-a dat numele de Porfirie. La 22 de ani a fost hirotesit duhovnic, iar puţin mai 
târziu arhimandrit. A slujit pentru o vreme şi ca paroh într-unul din satele Evviei. 


La Mănăstirea Sfântului Haralambie a vieţuit 12 ani, slujind oamenilor ca părinte 
duhovnicesc, iar trei ani i-a petrecut în mănăstirea părăsită a Sfântului Nicolae din 
Ano Vathia. 


În 1940, la începutul celui de-al doilea război mondial, Bătrânul Porfirie s-a stabilit 
în Atena, primind sarcina de paroh şi duhovnic la Policlinica Sfântului Gherasim, 
lângă Piaţa Omonia. Precum spunea el însuşi, a trăit acolo 33 de ani ca peo 
singură zi, nevoindu-se fără odihnă în lucrarea duhovnicească şi uşurând durerea şi 
neputinţele oamenilor. 


Din 1955 s-a aşezat la Kallisia, primind de la Mănăstirea Pendeli bisericuţa 
părăsită a Sfântului Nicolae, având de jur împrejurul ei puţin pământ, pe care îl 
cultiva cu mare sârguinţă. În acelaşi timp, Părintele şi-a îmbogăţit aici şi lucrarea 
duhovnicească. 

In vara anului 1979 s-a aşezat în Milesi, cu visul de a zidi o mănăstire. Aici a trăit 
la început într-o rulotă, în condiţii potrivnice, iar mai apoi într-o chilioară simplă, 
din plăci de ciment, unde a răbdat fără cârtire multele încercări ale bolii. 


În 1984, s-a mutat într-o clădire a nou-începutei mănăstiri pentru a cărei ridicare, 
deşi era foarte bolnav şi orb, se ostenea neîncetat şi fără preget. Prin punerea 
temeliei bisericii Mănăstirii Schimbării la Faţă, la 26 februarie 1990, s-a 
învrednicit să-şi vadă visul aievea. 


În ultimii ani ai vieţii sale pământeşti, a început să se pregătească pentru trecerea la 
cele veşnice. Dorea să se retragă la Sfântul Munte, în iubitul său schit 
Kavsokalivia, unde, în taină şi fără zgomot, aşa precum a şi trăit, să-şi dea sufletul 
Mirelui său. Îl auzeai adesea zicând: “Acum, că am îmbătrânit, vreau să merg şi să 
mor acolo sus.” 


Într-adevăr, şi-a aflat cuviosul sfârşit la Kavsokalivia, în coliba sa, în dimineaţa 
zilei de 2 decembrie 1991. Ultimele cuvinte care s-au auzit din gura sa au fost 
acelea ale rugăciunii arhiereşti a Domnului, pe care atât de mult le iubea şi pe 
care le repeta adeseori: 


Ca toţi să fie una.” 


(Ne vorbeşte părintele Porfirie, Editura Cartea Ortodoxă, Egumeniţa, 2003) 

Când ştiinţa este contrazisă: harul lui Dumnezeu suflă unde voieşte - o 
mărturie a mitropolitului Nicolae al Mesoghiei - 





Părintele Porfirie 


Un cuplu tânăr, fericit, de oameni cu adevărat dăruiți Bisericii, dăruiţi în curăţenie, 
cu simplitate existențială, îşi lasă viaţa în mâinile lui Dumnezeu. lar Acesta îi 
binecuvântează cu amândouă mâinile Sale. Îl întâlnesc pe Părintele Porfirie, 
cunoscutul şi luminatul sfânt al zilelor noastre, care le îmbrăţişează viaţa, cu 
fiecare amănunt al ei. Acest Părinte li se face scut de apărare în faţa oricărei 
primejdii, pavăză în faţa oricărei ameninţări; rugăciunea sa le zădărniceşte orice 
piedică. Dumnezeu le dăruieşte cinci prunci plini de har şi de bucuria vieţii: două 
fete şi trei băieţi. 


Cea mai mare dintre aceştia este o fată, Eva — o ființă plină de talent şi 
înțelepciune, cu o inteligenţă de om matur. Avea trăsături cereşti şi un 
comportament plină de dulceaţă. Era iubită de toţi cei din jur. A ajuns la vârsta de 
doisprezece ani — un adevărat înger! „Cu cei ce Îl iubesc, Dumnezeu împreună 
lucrează spre bine” — aşa credeau, în chip tainic, părinţii şi Îl slăveau pe 
Dumnezeu: „Doamne, ce binecuvântare!” 

Brusc, într-o zi, cum traversa Eva fără de grijă strada din faţa biroului tatălui său, 
un autovehicul scăpat de şofer de sub control aduce neaşteptatul în drumul 
netulburat până acum al familiei: trimite copila la spital, iar de acolo în lumea unde 
nu este durere, nici întristare, nici suspin, ci doar viaţă fără de sfârşit! 


Eva, fără să înţeleagă cineva cum şi de ce, în doar câteva clipe, s-a aflat în Raiul lui 
Dumnezeu, scufundându-şi însă părinții cei nepregătiți în iadul durerii şi al 
insuportabilei răsturnări a vieţii... Era ca şi cum ar fi dispărut Dumnezeu din faţa 
lor! Părintele Porfirie s-a făcut părtaş cu multă dragoste la durerea lor, stăruind cu 
multă discreție asupra marii dragoste a lui Dumnezeu, pe care el însuşi o exprima 
şi o trăia cu multă bunătate, credinţă şi iubire — împrăştiind orice fel de îndoială şi 
gând greşit despre Dumnezeu... 


Timpul curge. Ceilalți copii cresc şi, prin creşterea şi darurile lor, umplu viața 
îndureratei mame cu o fericire umbrită de durere, iar viaţa tatălui cu smerenia 
acceptării voii dumnezeieşti. Sprijinul lor este a doua fată, Despina. O fiinţă cu 
totul diferită de Eva. În continuă mişcare, plină de viaţă, totdeauna cu zâmbetul pe 
buze. Răspândeşte în jurul ei doar bucurie, nădejde, fericire, strălucirea 
nevinovăţiei celei lipsită de griji şi probleme. Ai impresia că astfel de fiinţe nu au 
nici o legătură cu păcatul, cu bolile, cu moartea. Când vii în contact cu ele, uiţi tot 
ce este negativ, orice primejdie, orice este întunecat. 


Într-o zi de primăvară, familia întreagă se află la o mănăstire din Epir, lângă 
graniţă. Un prieten de familie se făcea monah. Era un pic jucăuş şi şugubăţ, prieten 
bun al copiilor, om simplu şi inimos. Toată atmosfera este o mare bucurie, 
încărcată de un şi mai mare har. Despina se bucura şi ea. Toate sunt atât de 
frumoase, atât de dumnezeieşti, încât nimic nu poate păta această bucurie! Ar părea 
cu neputinţă! 


lată, însă, că nimic nu este cu neputinţă! La patru zile după tunderea în monahism, 
eram în Atena, când primesc un telefon incredibil din partea unui prieten dentist. 


- Ține-te bine, părinte, n-o să crezi ce vei auzi! 

- Ce se întâmplă, ia zi?, răspund eu. 

- Despina are de câteva zile o durere la o măsea, în partea dreaptă. Nimic 
neobişnuit; am zis să facem investigaţii după întoarcerea lor din Epir. Am făcut şi o 


actinografie şi sunt aproape sigur că e vorba de o formă de cancer al osului 
mandibulei! Nu-mi vine să cred! 

Eu ştiam ce înseamnă acest lucru: eliminarea mandibulei, înlocuirea ei cu un os de 
la bazin, terapii dureroase, bunăstarea vieţii distrusă în mod tragic — iar, dincolo de 
toate, procentul de supravieţuire era de 10% şi de maxim cinci ani! 


Neputând să mă împac cu o asemenea curgere a lucrurilor — Dumnezeul acela în 
care credeam eu nu trebuia să îngăduie asemenea lucruri! — îl întreb cu sfială pe 
prietenul meu dentist: 


- Nu cumva ai făcut vreo mică greşeală? Nu cumva ar trebui să refaci analizele? 


- Formele de cancer ale osului mandibulei inferioare au, din păcate, cel mai uşor 
mod de diagnosticare şi cea mai grea şi urâtă prognoză medicală, îmi răspunse. Te- 
am sunat, poate poţi s-o ajuţi să plece imediat în America. Nu trebuie să piardă nici 
un minut! 


Nu trecuse mult timp de când fusesem în America, unde întâlnisem o situaţie 
similară, în care am ajutat şi eu, ca traducător pentru doctorii de acolo. De fiecare 
dată când urma să mă întâlnesc cu copilul în cauză — un băieţel blonduţ de şapte 
ani — mi se strângea inima din pricina imaginii înfricoşătoare! Băieţelul acela nu a 
reuşit să treacă prin toată procedura. A petrecut un răstimp chinuitor de luni de 
zile, într-o aşa-zisă viaţă — vederea lui rănea sângeros sufletele părinților săi şi 
dădea mărturie că nici cea mai bună ştiinţă, la nivel mondial, nu putea să-l ajute 
cumva... 


Ar fi însemnat să se reia tot acest scenariu încă o dată! Părinţii ar fi mers în 
America plini de speranţe, la centrul cel mai bun, cu probabil cei mai străluciți 
medici ai lumii, şi s-ar fi întors în Grecia cu probabilităţi. Ar fi plecat cu un copil 
bolnav, dar sănătos la înfăţişare, şi s-ar fi întors cu cineva ce nu poate fi privit, cu 
cineva cu care nu rezistă nimeni să trăiască. lar toate acestea, în cazul cel mai 
fericit +. 


Tatăl, acest erou, a aflat tot adevărul; mama, nu prea multe amănunte. Au mers 
imediat la „părinţelul” lor, cum îi spuneau Părintelui Porfirie, pentru a lua 
binecuvântare. Acesta, mâhnindu-se împreună cu ei, şi-a arătat deosebita durere şi 
o intensă nelinişte sufletească. Singura ferestruică prin care să se reverse un strop 
de lumină şi de nădejde s-a arătat a fi faptul că şi Părintele a încuviinţat să plece 
degrabă. După cum se vede, în inima sa, împreună cu agonia negrăită a iubirii, 
exista şi o mică scânteie a nădejdii că toate vor merge bine. 

Într-o săptămână, părinţii şi-au luat copilul şi au plecat în America, undeva în 
Ohio. Cât de neobişnuită a fost această călătorie! Se amestecau agonia cu 
aşteptarea, disperarea cu nădejdea. Însoţitor de nădejde şi adevărat mângâietor 
duhovnicesc în această călătorie a fost Părintele Porfirie, cu rugăciunile sale şi, mai 
ales, cu nădejdea lui — greu de întrezărit de noi, cei neputincioşi... 


Lucrurile au decurs cu o viteză uimitoare. In trei zile de la sosirea lor, s-au hotărât 
ziua şi ora intervenţiei chirurgicale. Au fost reluate analizele şi a fost certificată 
boala. 


Ziua operaţiei. Ora 16:10, în Grecia. Îmi sună telefonul. La celălalt capăt al firului, 
glasul mamei fetei: 


- Ce faci, părinte? Nu mai pot îndura! Au luat-o pe Despina puţin mai-nainte. Mi- 
au spus că va dura vreo şapte ore. Mai am puţin şi-mi pierd mințile! leri m-au 
învăţat cum s-o hrănesc după operație. Mi-au dat o valijoară cu tot instrumentarul 
necesar, deoarece va trebui să-i deschid eu gura, mecanic! Mi-au arătat şi un alt 
copil ce fusese operat săptămâna trecută, pentru a mă obişnui cu situaţia, iar cu mai 
aveam puţin şi leşinam... Nu mai pot îndura, părinte, nu mai pot! Spune o 
rugăciune! Tot încerc la Părintele Porfirie, dar nu răspunde la telefon. Măcar de s- 
ar ruga pentru noi! 


Eu amuţisem. Am închis telefonul. Ora Americii, în Ohio: aproximativ 8:15, 
dimineaţa. Mi-a cerut femeia să fac rugăciune! Ce rugăciune să fac, de vreme ce eu 
nu nădăjduiesc, de vreme ce eu nu cred, de vreme ce rugăciune, cu adevărat, face 
doar Părintele Porfirie? Mi-e ruşine... 


În sfârşit, am rostit şi eu, acolo, două vorbe ce semănau a rugăciune. Am luat 
metanierul şi l-am cerut să ne miluiască pe toţi... Dacă, însă, aş fi fost în locul lui 
Dumnezeu şi aş fi văzut un părinţel atât de chinuit şi sărac duhovniceşte încât să 
facă o asemenea rugăciune, mi s-ar fi făcut milă de el şi de biserica lui, ce a ajuns 
să aibă în rândurile ei asemenea liturghisitori săraci şi vrednici de toată mila... 


Timpul trecu fără să-mi dau seama. La 16:20 sună din nou telefonul. La celălalt 
capăt al firului, mama din America: 


- Părinte, în puţin timp o scot din operaţie — nu era de fapt nimic! A scăpat doar cu 
o simplă extracție de măsea! Mi-au spus că era o rădăcină multiplă, ce se 
dezvoltase ca nişte ghimpi. Ce înseamnă asta, părinte? Cred că-mi spun adevărul... 


Ar Dr De De De de Dr Dr Dr De De De Dr Dr Dr De De De e de dr dr Ar A 


Xp XP XP 3 ID e e 30 5 3 2 2 E E E 30 30 30 IE De E DP E IE IE IE E XX 


De De de e Ar dr De De De Dr De Dr De de De De De De Dr Dr De de de dr dr d 


Xp PP XP 3 ID E E 30 E 3 2 2 2 2 E 30 50 IE IE 2 E DP E E XX 


Dacă poţi, mai încearcă la Părintele Porfirie, căci noi nu reuşim să dăm de dânsul. 
EI trebuie să ştie adevărul... 


Am exprimat cu gura un fel de bucurie, am ţinut însă înlăuntru îndoiala absolută şi 
am închis telefonul. Este absolut cu neputinţă, mă gândeam! In nici un caz nu se 
poate aşa ceva! 


De îndată îi dau telefon prietenului dentist din Grecia şi-i spun veştile. Discutăm 
câteva minute, ne mărturisim amândoi gândurile şi suspiciunea, iar acela îmi 
spune, ca specialist: diagnosticul de cancer la osul mandibulei inferioare era clar, 
mai ales că fusese întărit şi de specialiştii americani, iar diferenţa faţă de o rădăcină 
de tip ghimpat este mare şi evidentă — cel mai probabil, în cursul operaţiei, medicii 
au constatat că situaţia este atât de avansată încât au hotărât să nu continue cu 
intervenţii radicale. Mama, atât de traumatizată, nu putea duce adevărul, aşa că 
cineva de acolo trebuie că i-a spus această poveste frumoasă, pentru a nu se prăbuşi 
cu totul! 


Am hotărât ca prietenul meu dentist să-l sune pe Părintele Porfirie — poate că, între 
timp, acesta comunicase deja cu tatăl Despinei şi avea o imagine mai obiectivă 
asupra situaţiei. Dentistul sună. Părintele Porfirie ridică telefonul şi îi spuse: 


-  Trecut-am prin foc şi apă, şi ne-ai scos întru odihnă”! (Ps. 65:12) De fapt nu 
era ceva grav. l-au scos un dinţişor, şi s-a liniştit şi ea şi noi. Acum trebuie să 
înceapă cântarea de slavă! Nimic altceva! 


- Ce s-a întâmplat, Părinte, aţi vorbit cu tatăl Despinei? 


- Nu, n-am vorbit cu nimeni... Mi-am făcut rugăciunea. Tocmai deschisesem 
telefonul şi s-a umplut sufletul meu de mângâiere. Despina acum este foarte bine! 
Dacă vorbeşti cu ei, spune-le să nu se grăbească să se întoarcă, ci să mai rămână 
vreo săptămână, ca să vadă şi ei America... 


În loc de ţesut cancerigen, au găsit un mic chist. În loc de eliminarea osului 
mandibular, au scos doar un dinte. În loc de gustul morţii, toţi ne-am împărtăşit de 
trăirea unei minuni unice, a unei minuni săvârşite de Dumnezeu — a unei minuni 
ce, însă, nu s-ar fi săvârşit dacă nu era Părintele Porfirie... 


Despina a terminat liceul şi s-a măritat. Astăzi are mulţi copii, şi se remarcă prin 
inima sa larg deschisă tuturor. Este plină de viaţă şi de credință. Viaţa ei este o 
minune. Le are pe toate. Singurul lucru care-i lipseşte este, pur şi simplu, ...un 

dinte, o măsea ce nu se vede. Dacă s-ar fi văzut, ar fi arătat nu ceea ce este, ci acel 
lucru pe care-l reflectă: că „Harul lui Dumnezeu suflă unde voieşte”. 

O frumoasă mărturie despre stareţul Porfirie - Convorbire cu Xenia 
Giannopoulou, fiica duhovnicească a părintelui Porfirie 

"Nu trebuie să-ți duci lupta creştinească cu predici şi contestaţii, ci cu o adevărată 
iubire ascunsă. Când contestăm, ceilalți reacţionează. Când îi iubim sunt mişcaţi şi- 
i câştigăm. Când iubim, credem că noi le oferim ceva celorlalți pe când, în 
realitate, întâi ne oferim nouă înşine. lubirea cere sacrificii. Să sacrificăm cu 
umilință ceva de-al nostru, care în realitate este al lui Dumnezeu." (Părintele 
Porfirie) 


K.I.: Doamnă Xenia, aţi fost binecuvântată de Dumnezeu să-l cunoaşteţi pe unul 
dintre cei mai mari Părinţi ai secolului nostru. Noi, care l-am cunoscut pe 
părintele Porfirie mai puţin, îl considerăm un mare dar al lui Dumnezeu către 
Biserică şi dorim să beneficiem de mărturia dvs. legată de experienţa pe care aţi 
avut-o alături de acest mare părinte. Pentru început, cum l-aţi cunoscut? 


X.G.: Am auzit despre el încă din 1974, dar atunci abia ajunsesem în Grecia şi nu 
ştiam despre ce era vorba. Mi-am zis că trebuie să fie vreun stareţ şi mi-am pus în 
gând să mă duc să-l văd. 


Însă după aceea... se pare că a fost de la Dumnezeu, pentru că mereu m-am rugat 
să cunosc un om care să simt că are duh. Şi, cu adevărat, ceea ce spunea părintele 
era de la Dumnezeu, de parcă L-ai fi văzut pe Creator dinaintea ta. Aveam deplină 
încredere în vorbele sale. Nu m-am îndoit niciodată. 

Prima dată când m-a primit, era ora şase dimineaţa. Mi s-a spus că ora aceea este 
cea mai bună pentru asemenea vizite, sau poate şi mai bună este ora cinci, pentru 
că monahii se trezesc şi se roagă şi, astfel, dimineaţa au mai mult har. Fiecare 
priveşte lucrurile acestea aşa cum crede de cuviință. Aşadar, am vorbit cu cumnata 
mea şi i-am zis să mergem să-l vedem pe părintele, iar ea a fost de acord. 


Ne-am trezit dis de dimineaţă şi am plecat. Părintele stătea într-o rulotă. Ne-a venit 
şi nouă rândul şi am intrat înăuntru. Părintele mi-a spus cum sunt copiii mei, prin 
ce greutăţi vor trece şi multe altele. 


K.I.: Lucrurile erau aşa cum le descria părintele? 


X.G.: Întocmai. Nu mă ştia şi nici nu mă mai văzuse vreodată. Mi-a spus: „Cheam- 
o şi pe doamna Hristalla să vină înăuntru. Pentru că eram atât de absorbită de ceea 
ce mi se întâmpla, am uitat cine era doamna Hristalla şi l-am întrebat: „Cine este, 
părinte, doamna Hristalla?**, iar el a răspuns: „Cea care te-a adus până aici“. 


M-am dus şi am adus-o. Părintele ne-a descris copiii amândurora şi ne-a spus cum 
să ne comportăm cu ei. Părintele Porfirie avea o sensibilitate deosebită faţă de 
COPII. 


K.I.: Și ce v-a zis? 
X.G.: Să ne purtăm cu dragoste şi bunătate faţă de copiii noştri şi să ne rugăm 


pentru ei. Fiindcă ai mei sunt băieţi şi pe vremea aceea stăteau singuri în Atena, 
mereu aveam cu ei mici probleme. 


K.I.: Câţi copii aveţi? 
X.G.: Trei băieţi. 


Mă duceam la părintele şi îi spuneam: „Am probleme cu copiii“. lar el îmi 
răspundea: „Or să se rezolve. Va veni şi vremea să se rezolve, dar tu să te rogi, 
pentru ca Dumnezeu să le vorbească, şi o să vezi că din fiecare va ieşi ceva bun“. 


K.I.: Ce fel de rugăciune vă recomanda? 
X.G.: Imi spunea: „Să te rogi“. lar eu îl întrebam: „In ce fel să mă rog?“ „Cu 


propriile tale cuvinte; aşa cum vei vrea. Spune-l Domnului ce ai pe suflet şi EI va 
şti cum să-ţi rezolve problemele. Nu vrea să faci rugăciuni speciale“. 

Altădată, m-am dus din nou la părintele, care mi-a spus: „Acum, o să ne rugăm“. 
L-am întrebat: „Ce să spun? Doamne lisuse...?* „Da, asta. Acum îngenunchează. 
O să ne rugăm fiecare în sinea noastră...“ 


Am rămas aşa, în genunchi, destulă vreme şi aşteptam să-l aud spunând: „Gata, 
ajunge“. La un moment dat, a zis: „Gata. Acum du-te cu bine şi o să ne mai rugăm 
şi altădată“. 


K.I.: Atunci când vă rugaţi cu părintele, simţeaţi ceva deosebit? 


X.G.: Da. Întotdeauna. De fiecare dată mă duceam la el supărată şi plecam veselă. 
Ca şi cum n-aş mai fi avut nici o problemă. 


K.I.: Părintele lua greutatea asupra sa. 
X.G.: Aşa este. Şi să ştiţi că a făcut multe minuni în familia mea. 
K.I.: Ce minuni? Puteţi să ne prezentaţi câteva? 


X.G.: Era anul 1982 şi mă simţeam excelent. Fratele meu chiar mi-a spus: „Le 
apropii de cincizeci de ani şi nu ai păr alb în cap“. Am râs împreună şi i-am 
răspuns: „Mă simt foarte bine. Nu am absolut nimic“. 


Următoarea dată când m-am dus la părintele Porfirie — căci mă duceam pe la el 
chiar şi de două ori pe săptămână, parcă ceva mă atrăgea spre locul acela — i-am 
spus: „Părinte, uite că am venit din nou“. EI a răspuns: „Duhul Sfânt te-a adus. Ca 
să vezi ce înseamnă Duhul Sfânt... Cum îi uneşte pe oameni... la zi-mi: cum stai 
cu sănătatea?“ I-am răspuns: „Chiar despre asta vorbeam ieri cu fratele meu şi-i 
ziceam că n-am nimic şi că mă simt excelent“. lar părintele mi-a spus: „Ai şi prea 
ai. Du-te la doctor să vadă ce e cu tine“. Lucrul acesta m-a descumpănit, pentru că 
nu mă simţeam rău deloc. Dar nu a trecut o săptămână şi mi-am pierdut vederea. 
M-am dus imediat la oftalmolog, care mi-a spus: „Ai glaucom de 30 de grade la un 
ochi şi de 28 la celălalt. Şi mai văd încă ceva. Trebuie să facem nişte investigaţii 
speciale“. Din ziua aceea, au început problemele. Medicul oftalmolog mi-a spus să 
mă operez, iar eu l-am întrebat pe părintele Porfirie ce să fac. 


EI mi-a răspuns: „Ce pot să-ţi zic eu? Eu sunt preot, nu doctor. Fă ce-ţi spun 
doctorii, dar să le zici să nu-ţi dea cortizon“. „Şi ce... credeţi c-or să mă asculte?“ 
„Să le zici că ţi-a spus părintele tău duhovnic să nu-ţi dea cortizon, că o să-ţi facă 

rău. Şi părintele tău tot de la cortizon s-a îmbolnăvit“. Medicul nu-l cunoştea pe 
părintele Porfirie şi nici nu ştia că el se îmbolnăvise din cauza cortizonului. 


K.I.: Cu adevărat, s-a îmbolnăvit de la cortizon? 
X.G.: Da. 
K.I.: Ce s-a întâmplat în continuare, doamnă Xenia? 


X.G.: l-am spus doctorului ce-mi zisese părintele, iar el mi-a răspuns: „Este exclus. 
Nu putem să nu vă administrăm cortizon. Nu operăm pe ochi fără cortizon“. 


M-am dus la părintele să-i spun că nu se putea altfel. Trebuia să-mi dea cortizon. 
Ce-aş fi putut să fac... lar părintele mi-a zis: „Du-te şi te roagă şi nădăjduiesc să 
nu-ți facă rău“. Nu mi-au dat o doză de cortizon, ci două, pentru că se rupseseră 
cusăturile, şi ca să mă coasă din nou trebuia să-mi mai administreze o doză. Mi-au 
vătămat şi ochiul. Părintele Porfirie mi-a spus că şi el făcuse operaţie cu un an în 
urmă şi a adăugat: „Uite, suferinţa mea de acum se trage de la cortizon. lar medicii 
nu vor să înţeleagă. Nu-i interesează decât să-şi facă treaba lor“. 


K.I.: S-au adeverit spusele părintelui în legătură cu cortizonul? 


X.G.: Da. Şi mi-a mai spus: „Acum, că ţi s-a făcut cortizon, va trebui să nu mai 
mănânci sare, miel şi mult dulce, pentru că o să-ţi facă rău“. 


K.I.: Ce s-a întâmplat, mai exact? 

X.G.: Părintele mi-a zis că voi păţi ca şi el, adică voi face hemoragie gastrică şi mi 
se va subția sângele. 

K.I.: Din aceste cauze a murit părintele? 

X.G.: Da. A făcut transfuzii timp de 7-8 ani. 


K.I.: Și dvs. aţi făcut hemoragie gastrică? 


X.G.: Nu am păţit nimic, pentru că am avut rugăciunea părintelui. Insă am fost 
vătămată la ochi. 


K.I.: Părintele spunea că i s-a dat cortizon împotriva voinţei sale? 

X.G.: Da. l-am zis că nu se putea să nu-mi dea cortizon, iar el a răspuns că trebuie 
să ne rugăm. Adevărul este că pe tot parcursul operației l-am simţit aproape de 
mine. 


Altădată m-am dus la el cu unul dintre fii mei. Voiam astfel să-i obişnuiesc pe 
copii să vină în contact cu Biserica. 


Aşadar, i-am spus fiului meu: „Vreau să mă duc la părintele, pentru că nu mă simt 
bine“. „Bine, te duc eu“, mi-a răspuns el. Ne-am dus împreună, dar părintele nu ne 
deschidea. Am aşteptat timp de două ore ca să intrăm înăuntru, iar afară era un frig 
usturător. În faţa noastră mai erau două fete. Una dintre ele venea acolo prima dată 
ŞI, pentru că nu ştia prea multe despre părintele, a spus: „Părintele acesta a adormit 
şi ne-a lăsat să stăm afară, în frig“. Dar eu i-am răspuns: „Nu ne-a chemat el să 
venim. Am venit singure şi, dacă nu vrem să aşteptăm, putem să plecăm“. Îmi era 
teamă să nu-mi zică şi fiul meu aceleaşi lucruri. Peste două ore şi jumătate, 
părintele ne-a deschis. 


Ne-a chemat şi ne-am dus la el. Când au ieşit fetele, ne-au spus: „Nu ne-a zis 
nimic. Ce fel de părinte mai este şi acesta?“ Le-am răspuns: „O să vă spună 
altădată“. Mulţi oameni nu ştiau ce înseamnă părinte duhovnic şi credeau că este 
un fel de vrăjitor care face minuni. Astfel credeau fetele acelea. Am intrat prima 
înăuntru, iar părintele mi-a spus: „Aţi stat în frig, nu-i aşa?“ „Nu-i nimic, părinte“, 
i-am răspuns eu. „Nu dormeam. Lucrurile acestea nu le spun tuturor, ci numai 
celor care mă înțeleg. Eram în oraşul Alexandroupoli. Unul din fu mei 
duhovniceşti a făcut o operaţie. A avut la stomac o tumoare cât o portocală. Bietul 
de el, mă tot chema. Chiar şi în momentele când îl băgau în sala de operații mă 
chema. Nu puteam să nu mă duc“. 


K.I.: S-a dus acolo cu duhul? 

X.G.: Da. Şi părintele a continuat astfel: „Am fost în Alexandroupoli şi i-am 
luminat pe doctori să vadă mai bine. Când l-au deschis, au găsit mai încolo încă o 
tumoare, mult mai mică, şi le-au scos pe amândouă. Este foarte bolnav. 
Nădăjduiesc în Dumnezeu să trăiască. Dar ce tot spun că nădăjduiesc în Dumnezeu 
să trăiască... Acum se simte bine. lată că îl văd. Se simte foarte bine. Tot greul a 
trecut şi acum se simte excelent“. 


K..: Îl vedea în viitor... 


X.G.: Da, da. Vedea orice. 

K.I.: Cât de minunat este lucrul acesta! Fratele dvs., Mihalache, mi-a povestit de 
întâmplarea cu şarpele, cu laptele şi cu pruncul. 


X.G.: Da. Se întâmpla cu 3-4 ani în urmă. Mă dusesem din nou la părintele cu un 
copil ce cra rudă cu mine. Nu putuse să doarmă noaptea, pentru că avea o 
problemă, aşa că i-am spus să mergem la părintele dis de dimineaţă. Zis şi făcut. 
Am început să aşteptăm afară. Nu ne deschidea nimeni. Ştiam că, adesea, părintele 
se trezea şi se ducea în pădure să se roage. De multe ori trimitea pe cineva care-mi 
spunea: „Hai să mergem în pădure. Vrea părintele să vă vorbească“. Făcea lucrul 
acesta ca să nu stau şi să aştept la coadă. Între noi era o legătură puternică. Îl 
iubeam pentru că înţelegeam ce înseamnă Duhul Sfânt. După ce îşi termina 
rugăciunea, ne duceam la el. 


K.I.: Chiar şi în momentul de faţă, când stăm şi discutăm, tot Duhul Sfânt ne-a 
adus laolaltă. Eu aşa cred. 


X.G.: Da. Aşadar, stăteam afară şi aşteptam. Între timp, trecuseră 1-2 ore. Copilul 
s-a dus să se plimbe puţin. Mi-a spus: „Se poate ca părintele să fie în pădure, să se 
roage. Mă duc să-l caut“. După ce a mai trecut o vreme, mi s-a făcut frică să nu fi 
adormit de oboseală pe sub vreun copac şi să-l fi muşcat vreun şarpe. Am intrat în 
pădure şi am început să strig. Se auzea ecoul vocii mele, dar nici urmă de el. M-am 
întors înapoi supărată şi plângeam. Atunci am văzut că se deschide fereastra şi că 
sunt chemată înăuntru: „Ce faci acolo? Vrea să vorbească părintele cu dumneata. 
Hai, urcă“. Am urcat sus, iar părintele m-a întrebat: „De ce plângi?“ lar eu i-am 
spus: „Părinte, copilul este obosit, că n-a dormit toată noaptea...“ „Şi ţi-e frică să 
nu-l fi muşcat vreun şarpe...“ Orice spuneam eu, el mă completa. „Da“, i-am 
răspuns. Atunci, sora părintelui s-a întors către mine şi mi-a zis: „Şi ce dacă-l 
muşcă vreun şarpe? Părintele e aici“. 

Atunci, părintele mi-a spus: „O să-ţi povestesc o întâmplare. Vrei să-ţi povestesc o 
întâmplare?“ (când îți zicea că vrea să-ţi povestească ceva, mereu te întreba dacă 
vrei să-l asculţi). 


K.I.: Avea un stil pedagogic. 


X.G.: Mi-a spus: „Când eram sus, la Kallisia, o fată şi-a luat copilul în seră, l-a 
adormit şi şi-a văzut de treabă. Atunci, un şarpe care era pe acolo a intrat în 
stomacul pruncului, pentru că tocmai băuse lapte. Când mama s-a întors la copil, a 
zărit coada şarpelui ieşindu-i din gură“. 

Sunt sigură de faptul că părintele a văzut întâmplarea aceasta, pentru că avea harul 
de a vedea şi trecutul şi viitorul... Atunci, părintele Porfirie le-a spus surorii şi 
nepoatei sale: „Duceţi-vă la sera lui cutare unde s-a întâmplat asta şi asta. Puneţi-i 
copilului dinainte un pahar cu lapte, ca să se întoarcă şarpele înapoi să bea laptele“. 
Cele două s-au dus, au făcut aşa cum le-a zis părintele, şarpele s-a întors înapoi şi 
aşa a scăpat copilul fără să păţească nimic. 


K.I.: Era o viperă? 
X.G.: Da. Să vă spun ce s-a întâmplat şi cu unul din băieţii mei. 


Într-o zi, a venit fiul meu la mine şi mi-a spus: „Am o crescătură de carne aici“. Şi 
cu adevărat, avea ceva tare după ureche. M-am speriat, dar nu i-am arătat lucrul 
acesta. La rândul lui, nici el nu a vrut să-mi arate că îi era frică. l-am spus: „Nu te 
teme, îţi fac cruce peste crescătură cu ulei de la Maica Domnului din Malevis“. 


În seara aceea, trebuia să iasă în oraş cu nişte prieteni, pentru că era ziua lui de 
naştere. lar când s-a dus să se bărbierească, a descoperit o crescătură suspectă. l-am 
făcut cruce cu ulei sfinţit peste locul acela, având intenţia de a merge la părintele ca 
să-i spun ce se întâmplase. 


A doua zi, credeam că se va duce la doctor, dar nu s-a dus. A treia zi l-am întrebat 
de ce nu se duce, iar el mi-a răspuns că era ocupat. Eu i-am spus: „Mai întâi 
sănătatea şi apoi munca. Nu zic c-ai avea ceva. Totuşi, du-te să te vadă un doctor“. 


Am mers la policlinică împreună. Medicul l-a consultat cu atenție şi ne-a spus: 
„Este un caz clasic de tumoare la carotidă“. Mi-a recomandat în particular 2—3 
medici foarte buni şi a adăugat: „Doamnă, starea fiului dvs. este foarte gravă. 
Trebuie să fie operat de urgenţă“. 

M-am dus la părintele Porfirie şi i-am zis: „Părinte, uite ce s-a întâmplat...“ „O să 
ne rugăm“, mi-a răspuns el. „Părinte, doctorii mi-au spus că trebuie să se opereze 
de urgenţă, pentru că dacă tumoarea creşte, atunci va fi şi mai rău“. „Să meargă la 
operaţie, iar unde vezi om, cere-i să se roage pentru fiul tău. Este nevoie de multă 
rugăciune“. Atunci am intrat în panică. „Trimite-l să se opereze în străinătate. În 
Anglia, sau chiar în America“. L-am trimis în Anglia, iar doctorul i-a spus: „E 
posibil să rămâi paralizat sau chiar să mori în timpul operaţiei. Este o operaţie 
foarte dificilă“. Fiul meu îmi zicea să nu mă îngrijorez. Jucam amândoi teatru. 


Am postit amândoi şi ne-am rugat, pentru că situaţia era foarte grea. Copilul meu 
avea doar 28 de ani. 

După aceea, am mers la părintele Porfirie, care mi-a spus să mă duc la trei doctori, 
să nu mă opresc la unul singur. 


K.L.: În Anglia? 


X.G.: Da. M-am dus şi la al doilea şi la al treilea. Doi dintre ei erau de 45-50 de 
ani, iar al treilea, de 60. Între timp, am fost din nou la părintele şi l-am rugat să 
facă slujbe. După aceea, am mers pe la toate mănăstirile. Cel de-al treilea medic l-a 
întrebat pe fiul meu: „Când ţi-a apărut tumoarea aceasta?“ Iar el i-a răspuns: „În 
urmă cu o săptămână şi jumătate“. Răspunsul medicului aceluia a fost identic cu al 
celorlalți. În fine, a mai adăugat: „Pentru că este Săptămâna Mare, cred că ar fi mai 
bine să lăsăm să treacă Paştele, după care să vii din nou“. I-a explicat şi acesta că 


putea să moară, sau să fie afectat vreun nerv şi să nu mai vorbească etc. 
K.I.: O operaţie periculoasă. 


X.G.: Foarte periculoasă. Eu intrasem în panică. Medicul l-a trimis înapoi să facă 
Paştele. În fiecare zi ne duceam la părintele Porfirie. Înainte de operaţie, s-a făcut 
Liturghie, am postit şi, după aceea, iar am fost la părintele. Surorile de acolo mi-au 
spus: „Xenia, este lume la părintele, aşa că nu vă poate primi acum. Dar îl anunţ că 
sunteţi aici“. Le-am zis că voiam să-i cerem să se roage pentru noi. Mi-au răspuns 
că şi părintele Fotie era înăuntru, iar eu le-am spus că vreau să-l văd şi pe el. „Îl ai 
pe părintele cel mare şi tu îl vrei pe cel mic?“ „Nu contează. Este nevoie şi de 
rugăciunea celui mic“. 


In fine, au plecat şi ne-au anunţat prezenţa. Am fost chemaţi imediat înăuntru. Am 
urcat sus, am primit binecuvântarea, după care s-a întâmplat ceva ce nu poate fi 
explicat de nimeni. 


K.I.: Spuneţi-ne, doamnă Xenia. 


X.G.: Părintele I-a prins pe fiul meu ce cap şi l-a întrebat dacă îl doare. Îl apăsa pe 
cap şi pe gât şi tot îl întreba dacă îl doare. Fiul meu stătea în genunchi dinaintea 
părintelui Porfirie, iar părintele Fotie stătea ceva mai încolo. Mai erau câţiva 
oameni, dar părintele le-a cerut să iasă afară, împreună cu maicile. Am mai rămas 
eu, părintele Fotie, fiul meu şi părintele Porfirie. Părintele Fotie se ruga împreună 
cu părintele Porfirie, iar noi stăteam în genunchi. După aceea, părintele Porfirie mi- 
a spus: „leşi şi tu afară“. În momentele acelea se săvârşea minunea. Înţelegeţi? 


K.I.: Da, da. 

X.G.: Am ieşit afară, iar înăuntru au rămas părintele Fotie, părintele Porfirie şi fiul 
meu. Se rugau încontinuu. 


După aceea, ne-am dus din nou în Anglia în ziua de joi, iar luni eram gata de 
operaţie. Am intrat la doctor, care l-a mai consultat o dată pe fiul meu înainte să-l 
opereze. 


K.I.: La doctorul de 60 de ani? 


X.G.: Da, da. De asemenea, am fost şi la un profesor german, care ne-a spus 
acelaşi lucru: că băiatul meu nu mai avea aproape nimic. 


K.I.: Minunea s-a înfăptuit. 


X.G.: Doctorul i-a spus fiului meu: „Văd că totul este în regulă. Tumoarea s-a 
micşorat şi o să dispară cu totul. Nu mai are rost să o operăm“. 


Am uitat să vă spun ceva: Când fiul meu s-a dus prima dată în Anglia şi trebuia să 
se întoarcă înapoi, i-am zis să meargă şi la Essex, la părintele Sofronie, ca să-i 
ceară şi lui să se roage. S-a dus împreună cu unul din fraţii săi, iar părintele 
Sofronie i-a făcut sfântul Maslu, l-a miruit şi i-a dat ulei sfințit să se ungă cu el. 
După aceea, am vrut la un moment dat să-l ung pe băiatul meu cu ulei sfințit. Am 
căutat în geantă, dar în sticluţă nu mai era ulei deloc. Aşa că i-am făcut fiului meu 
cruce peste locul bolnav prefăcându-mă doar că îl ung cu ulei. Părintele s-a supărat 
când a aflat lucrul acesta şi m-a certat, spunând să nu mai fac, pentru ca să nu 
trădez cât de disperată eram. 


După aceea, părintele Porfirie mi-a mai zis: „În fiecare zi mă duc eu însumi şi-i fac 
cruce peste tumoare“. lar maica Elenitsa, care era de față, mi-a confirmat: „Este 
adevărat ce a spus părintele. In fiecare zi lipseşte din pat. Eu îl întreb: «Unde-aţi 
fost, părinte?» lar el îmi răspunde: «M-am dus să fac cruce peste locul bolnav al 
fiului doamnei Xenia şi m-am întors». 

K.I.: Lipsea din pat, adică pleca cu trupul. 

X.G.: Da. Cu trupul. 


K.I.: Aşa v-a spus maica Elenitsa? 


X.G.: Dinaintea părintelui. 

Părintele mi-a mai spus ce făceam în casă la mine şi cum vorbeam cu fiul meu. 
Apoi m-a întrebat: „De ce plângi? Unde ţi-e credința?“ lar eu i-am răspuns: „Ce să 
fac, părinte, sunt mamă...“ „Roagă-te şi ai răbdare“. „Dar să ştiţi că nu plâng 
dinaintea lui“. 


Mi-a spus lucruri cutremurătoare. Nu a venit niciodată acasă la mine, şi totuşi mi-a 
zis: „Când vine de la birou şi intră în casă, îl vezi cum plânge?“ „Da, părinte. Mă 
uit la expresia feţei, la felul cum se mişcă şi înţeleg“. „Într-adevăr, plânge. Cum se 
întoarce acasă, încearcă să-şi dea seama ce ţi-am spus şi când te vede că ai plâns... 
imaginează-ţi. Hai să te văd că te rogi“. 


K.I.: Acestea s-au întâmplat înainte să plecaţi în Anglia pentru operaţie. 


X.G.: Da. Toate au fost înainte de a se săvârşi minunea. După minune, n-a mai fost 
nevoie de operaţie. Slavă lui Dumnezeu! 


K.I.: Ce lucru deosebit. Îmi imaginez ce a simţit şi părintele Fotie. Cu cât timp în 
urmă S-a întâmplat minunea? 


X.G.: În 1987. 
K.I.: Și de atunci, băiatul se simte bine? 


X.G.: Foarte bine. S-a căsătorit. Are copii... Atunci când doctorul i-a spus că nu 
mai este nici un motiv să se opereze, a venit alergând la mine şi mi-a spus: „Hai să 
mergem! Hai să mergem!“ Pe doctorul englez l-a întrebat: „Domnule doctor, 
credeți în minuni?“ lar el i-a răspuns: „Desigur, înainte de a intra în sala de 
operaţie, ne rugăm lui Dumnezeu“. După aceea, am plecat din Anglia zburând 
parcă de fericire. 


Când ne-am întors înapoi în Grecia, ne-am dus la părintele, ca să-i mulţumim 
pentru minune. l-am spus: „Părinte, ce sfânt a făcut minunea asta, pentru că eu m- 
am rugat la toți sfinţii şi nu ştiu căruia să-i mulțumesc acum?“ lar el mi-a răspuns: 
„Să-l mulţumeşti lui Hristos. Îţi aminteşti când îl atingeam pe băiat peste tot? Ei, 
bine, atunci nu am făcut eu minunea, ci Însuşi Domnul nostru lisus Hristos“. 


K.I.: Este extraordinar faptul că a recunoscut că a fost o minune. 


X.G.: Desigur că a recunoscut. Mi-a spus chiar: „Mult te-a iubit Hristos ca să-ţi 
facă o asemenea minune“. 

K.I.: Vă mai amintiţi vreo altă minune? 

X.G.: Odată, m-am dus la părintele cu o femeie care avea probleme cu copiii. 
Părintele 1-a spus tot ce se putea spune despre copii, după care a adăugat: „Cutare 
dintre copii este bolnav“. (Era, cu adevărat, bolnav de mai mulţi ani şi urma un 


tratament). 


Era prima dată când mergea la părintele şi se temea să intre singură, aşa că m-a 
rugat pe mine să intru cu ea. 


Părintele 1-a spus: „Boala provine din faptul că nu sunteţi buni creştini şi nu aveţi 
legături cu Biserica. Vă e teamă să nu slăbească copiii, să nu se chinuiască şi să nu 
se trezească dimineaţa devreme ca să meargă la biserică“. I-a descris boala 
copilului şi i-a spus ce să facă. Până să ajungă acasă, boala s-a vindecat definitiv. 


K.I.: Era o boală gravă? 


X.G.: Avea astm. Şi era de 17 ani. Lua medicamente foarte scumpe, dar de atunci, 
n-a mai fost nevoie de ele. Părintele i-a spus: „Rugăciune“. 


Altădată, m-a sunat părintele. 

K.I.: V-a sunat el însuşi? 

X.G.: Da. De foarte multe ori. M-a sunat dis de dimineaţă şi mi-a spus: „Sunt 
părintele. Am nevoie să vii până aici“. M-am mirat, pentru că dacă aveam vreo 
problemă îmi spunea, simplu, să mă rog. 

K.I.: Atunci ţi-a spus că va muri? În ce fel? 

X.G.: Mi-a zis să mă îndepărtez de el. Să-mi caut alt duhovnic. 

K.I.: V-aţi mărturisit? 

X.G.: Doar era duhovnicul meu, al copiilor şi al bărbatului meu.. 

Într-o zi, de Sâmbăta Mare, m-am dus la el să mă mărturisesc. Bărbatul meu se 
spovedea la el pentru prima dată, aşa că i-am spus: „N-o să intrăm împreună, 


pentru că la mărturisire fiecare trebuie să fie singur“. Am intrat mai întâi eu. 
Bărbatul meu era în spate. Am îngenuncheat dinaintea părintelui şi i-am zis: 

„Binecuvântaţi, părinte“. lar părintele m-a întrebat: „Mai e cineva cu tine?“ „Da. 
Bărbatul meu“. 


K.L.: Îl văzuse? 


X.G.: Nu. I-a spus: „Hai, vino aici. Poţi să te mărturiseşti înaintea ei?“ „Da“. După 
care mi s-a adresat: „Hai, ieşi tu afară să-l mărturisesc pe el mai întâi“. 


Părintele Porfirie este şi duhovnicul copiilor mei. La un moment dat, mi-a zis: 
„Aveţi grijă că eu o să mor. Şi nu vreau să vă las aşa. Să mergeţi să vă spovediţi la 
părintele Fotie“. 


Mie nu-mi plăceau aceste cuvinte pe care tot le repeta: „Eu o să mor... Să mergeţi 
să vă mărturisiţi la părintele Fotie“, dar s-a întâmplat exact aşa cum a spus 
părintele. 


K.I.: Nu v-a lăsat orfani. 


X.G.: Pe alţii nu i-a trimis nicăieri, dar pe noi şi pe copiii noştri ne-a trimis direct la 
părintele Fotie. 


K.I.: Cum era în timpul spovedaniei? Sever? 


X.G.: Deloc. Deloc. 

Eu posteam mereu. Dar procedam la fel ca toate mamele care vor ca fiilor să nu le 
lipsească nimic, adică îi puneam să postească numai trei zile. De asemenea, când 
făceam cremă, băgam degetul şi gustam. Mă cam chinuia lucrul acesta, pentru că 
ştiam că este păcat. Într-o zi, pe 15 august, de Sfânta Maria, am avut invitaţi la 
masă şi îmi era ruşine să spun: „Eu nu mănânc. O să pregătesc numai pentru dvs.“. 


Aşa că am adus cotlete şi cartofi şi am fost nevoită să mănânc alături de ei. După 
aceea, m-am dus la părintele, care mi-a spus: „Haide, bre, ce păcat mai e şi ăsta să 
guşti din mâncare să vezi dacă e sărată sau dulce... Însă în privinţa zilei de 15 
august, trebuia să te abţii. Altădată să nu mai faci“. 


K.I.: Spuneţi-mi, doamnă Xenia, vă amintiţi anumite cuvinte de folos rostite de 
părintele Porfirie, care să vă fi ajutat în viaţă? 


X.G.: Ne spunea că trebui să fim oameni ai lui Dumnezeu şi să-i spunem celuilalt 
ce avem pe suflet numai după ce ne rugăm. Părintele Porfirie ne zicea multe... 

Mi-a spus şi lucruri care mi s-au întâmplat în trecut. Mai concret, mi-a vorbit 
despre boala pe care a avut-o unul dintre copiii mei când era de 2 ani; pe atunci, 
părintele nu ne cunoştea încă. 


K.I.: Despre relaţiile dintre soţi ce vă spunea? 


X.G.: Foarte multe. Că trebuie să ne înţelegem şi să ne rugăm împreună. Chiar 
insista că rugăciunea soţilor trebuie să fie comună. Când copiii mei erau studenţi, îi 
spuneam că mă rog pentru ca să treacă examenele. Odată, chiar dacă era un student 
bun, unul din fiii mei avea greutăţi la o materie. Atunci, părintele mi-a spus: „N-o 
să treacă“. Şi, cu adevărat, n-a trecut. 


Când m-am dus din nou la el, mi-a spus: „N-o să treacă pentru că țipi la el şi faci 
voia diavolului, care vrea să nu fie linişte în casa voastră. Să nu-i mai zici nimic“. 


Altădată mi-a spus: „Atunci când rugăciunea se face în comun, să vezi cât de 
repede se înfăptuieşte minunea...“ „Şi ce, să-i spun bărbatului meu: hai să 
îngenunchem şi să ne rugăm ca să treacă problemele?“ „i-am zis eu una ca asta? 
Eu v-am spus numai să vă rugaţi. Cum o veţi face, e treaba voastră“. 


K.I.: Vă cerea numai în timpul examenelor să nu ţipaţi la copii? 


X.G.: Nu numai. Ci tot timpul. lar în legătură cu postul, rugăciunea şi faptul că 
ieşeau pe afară, nu făcea nici o observaţie. 


K.I.: Spunețţi-mi, doamnă Xenia: l-aţi întrebat ce a vrut să zică prin faptul că 
faceţi voia diavolului? 


X.G.: Spunea că diavolul nu suferă să vadă că familiile sunt unite, că o duc bine şi 
că se înţeleg. Aşa că găseşte pe unul dintre membrii săi care să-i aducă dezbinarea. 


K.1.: Unul care cedează uşor, să spunem. 
X.G.: lar în cazul familiei mele: „Tu eşti“, mi-a zis părintele. Eu îi spuneam: „Cum 
să nu ţip dacă văd că lasă totul şi pleacă? „Vezi ce face satana? Te pune pe tine să 


faci scandal ca să fie el mulţumit“. 


După aceea, când fiul meu se apropia de absolvire, părintele mi-a zis: „Acum o să 
treacă. Acum o să treacă. Vezi dacă nu ţipi? Acum o să treacă“. 

K.I.: Prin urmare, tăcere şi rugăciune. 

X.G.: Cu toţii împreună. 

K.I.: Și Biserica cere rugăciune comună. Suntem cu toţii un trup. Ne-aţi povestit 
foarte frumos, doamnă Xenia. Foarte frumos şi cu expresivitate. lar când vă 
vedeam uneori că lăcrimaţi, mă gândeam că aceste lacrimi sunt cea mai bună 


mărturie a veridicităţii gândurilor şi faptelor pe care ni le-aţi împărtăşit. 

O frumoasă mărturie despre stareţul Porfirie - Convorbire cu H.M.P., fiu 
duhovnicesc al părintelui Porfirie timp de cincisprezece ani 


SECOLULUI XX 





K..: A te afla timp de cincisprezece ani „la picioarele“ — ca să folosesc o 
expresie plastică — unui Părinte cum se iveşte din sânul Bisericii o dată la două 
Sute de ani este un mare dar de la Dumnezeu. Dar şi pentru noi este o 
binecuvântare să aflăm fie şi o parte din foarte multele întâmplări pe care 
domnul H.M.P., fiul duhovnicesc al părintelui Porfirie, le-a adunat în memoria 
sa timp de cincisprezece ani. 


Folosirea doar a inițialelor numelui său se datorează dorinţei sale de a rămâne 
anonim din motive duhovniceşti. li respectăm alegerea şi îi mulțumim din suflet 
pentru lucrurile pe care s-a hotărât să ni le împărtăşească. 


H.M.P.: Părintele Porfirie era un om mic de statură, cu ochi albaştri, plin de voioşie 
şi cu un zâmbet plăcut. Era o persoană în prezenţa căreia te simţeai atât de bine, 
încât puteai să-i pui orice fel de întrebare. 


Recunoştea că avea darul străvederii. Intr-o zi mi-a spus: „Darul acesta mi l-a dat 
Dumnezeu ca să mă fac mai bun“. Fiind foarte sporit duhovniceşte, îşi simţea 
păcătoşenia pe deplin, lucru care se întâmplă cu toţi sfinţii. 


Se duceau la el să-l vadă profesori universitari, care îşi dădeau seama imediat cu ce 
fel de om aveau de-a face. Stăteau şi-l ascultau aşa cum îl ascultă elevul pe 
profesor. Am fost şi cu martor la asemenea întâlniri, când am însoțit nişte 
academicieni şi profesori universitari până la părintele Porfirie. Deşi nu făcuse 

decât patru clase, nu numai că atrăgea înspre el figuri ilustre de intelectuali, dar 
uneori chiar îi corecta când aceştia făceau vreo greşeală, iar ei îl priveau cu foarte 
mult respect. 


Vorbind odată despre sfinţenie, mi-a spus: 

— EXiStă trei grade ale sfinţeniei. Pe treapta mai de jos se află sfântul care, după 
ce se roagă un sfert de oră, este vizitat de harul sfânt. La sfinţii mai avansați, harul 
vine imediat ce ridică mâinile spre rugăciune; şi mai există o categorie de sfinţi — 
cei deasupra cărora harul sălăşluieşte în permanenţă. 


Vorbindu-mi altădată despre sfinţenie, mi-a spus că sfântul este acela care nu face 
păcate şi se roagă zi şi noapte cu mâinile ridicate spre Dumnezeu, putând să 
influenţeze anumite situații în mod radical. Ca să înţeleg mai bine, mi-a dat 
următorul exemplu: 

— Imaginează-ţi un oraş cu cinci sute de mii de locuitori care păcămiesc. Într-o 
mănăstire de acolo trăieşte un călugăr nevoitor, care-şi ridică mâinile curate către 
Dumnezeu şi-L roagă să nu pedepsească mulțimea aceea de oameni care au 
păcătuit. Te pot asigura că, de dragul acestui pustnic, Dumnezeu nu pedepseşte 
cinci sute de mii de oameni. 


K.I.: Ceea ce ne povestiţi este uimitor. 


H.M.P.: Mi-a mai spus: „Să ştii că nimic nu le este cu neputinţă sfinților lui 
Dumnezeu. Ei pot cere ceva de la Creator şi să primească întocmai ce au cerut. 
Puterea sfinţilor este foarte mare“. 


Este deosebit faptul că părintele Porfirie comunica cu cealaltă lume. 
K.I.: Cu Biserica triumfătoare. 


H.M.P.: Da. O să vă povestesc un episod care m-a impresionat extraordinar de 
mult. 


Odată l-am vizitat pe părintele Porfirie împreună cu o rudă de-a mea ca să-i 
spunem Că în săptămâna care trecuse murise un om care era neam cu amândoi, iar 
la mai puţin de 48 de ore a mai murit cineva din familia noastră. Aşa că l-am 
rugat pe părintele Porfirie să se roage pentru sufletele celor două persoane, fără 
să-i dăm vreo informaţie despre ele. 

Patru zile mai târziu, am fost din nou pe la părintele Porfirie, care ne-a spus: 

— Mi-aţi zis să mă rog pentru cutare femeie. 

— Da, părinte. 

— Era călugăriță? 

— Da. 

— Mi-aţi spus cumva voi lucrul acesta? 

— Nu. 

— Această maică a fost mai înainte căsătorită. S-a călugărit după ce a murit 
bărbatul ei. Și bărbatul ei era bun. Dar una e să fii călugăr şi alta e să fii mirean. 
Însă pentru cea de-a doua persoană despre care mi-aţi spus trebuie să ne rugăm. 


K.I.: Cutremurător! Părintele a văzut sufletele celor trei şi a cunoscut în ce stare 
se afla fiecare. Lucrul acesta dovedeşte că vedea nu numai ce se întâmpla în 
această lume, dar şi în cealaltă. 

H.M.P.: Odată l-am dus pe un călugăr nevoitor de la Sfântul Munte la părintele 
Porfirie cu maşina mea. Convorbirea lor, la care am asistat şi eu, s-a învârtit în 
jurul rugăciunii. 


Călugărul l-a întrebat pe părintele Porfirie cum trebuie să ne rugăm. lar părintele 
l-a întrebat la rândul său pe călugărul acela cum se ruga el. Călugărul i-a 
răspuns: „Doamne lisuse Hristoase, Fiul lui Dumnezeu, miluieşte-mă pe mine, 
păcătosul “. M-a întrebat şi pe mine cum mă rog. „La fel mă rog şi eu“, am 
răspuns. Apoi, părintele ne-a spus: 

— Atunci când mă rog şi rostesc aceste cuvinte, adaug mereu un pic de culoare. 
Spun cuvintele unul câte unul, le pronunţ rar şi accentuez pe ,,miluieşte-mă “. De 
ce? Pentru că Hristos este şi EI o persoană. Şi când vorbeşti cu EI, eşti dator să 
ştii că nu vorbeşti la pereți, adică unui înţeles abstract sau unei situaţii. Vorbeşti 
cu Hristos, Care te ascultă. 


Şi a continuat: 

— Când vorbeşti cu părintele tău după trup, nu-i strigi, de exemplu, „Dă-mi şi mie, 
măi, atâția bani“, pentru că o asemenea exprimare nu-i va plăcea şi-ţi va spune: 
„De ce-mi vorbeşti pe tonul acesta?“ Dar dacă fiul îi spune „Ie rog, tată, dă-mi şi 
mie cutare sumă, pentru că am nevoie“, tatăl îi va răspunde: „De ce să-ţi dau numai 
atât? Pentru că eşti un copil atât de bun, îți voi da de cinci ori mai mult“. 


K.I.: Exemplul acesta este foarte bun. 


H.M.P.: Părintele Porfirie lega mereu lupta duhovnicească de problema lăcomiei 
pântecelui. Spunea că, dacă omul reuşeşte să mănânce cu măsură şi în mod 
rațional, Dumnezeu îi completează lipsurile pe care le are. Mai zicea că diavolul a 
reuşit să-l scoată pe om din Paradis tot din cauza lăcomiei pântecelui, iar acum, 

Dumnezeu îl cheamă pe om ca să se lupte şi să ia înapoi împărăţia pe care a 
pierdut-o, zicând: „Războieşte-te cu el ca să iei înapoi puterea pe care ţi-a luat-o“. 


Atunci i-am zis părintelui Porfirie: 

— Aşadar, lupta cu lăcomia pântecelui este foarte importantă. lar el mi-a răspuns 
astfel: 

— Lupta aceasta este atât de importantă pentru urcuşul duhovnicesc, încât Părinţii 
Bisericii noastre obişnuiau ca, atunci când îşi făceau de mâncare, să pună peste ea 
un pahar de zeamă amară, ca să nu simtă plăcerea mâncării. 

— Şi ce iese de aici? 

— Ce iese? Ascultă să-ţi explic: atunci când omul se nevoieşte astfel, nu apucă să 
ridice mâinile spre cer, şi asupra lui coboară harul lui Dumnezeu. 

K.I.: Mai există, însă, şi un alt capitol, care se referă la marea majoritate a 
oamenilor, şi anume viaţa în familie, cu multele sale probleme şi dificultăți. Din 
proprie experiență, cunosc faptul că părintele Porfirie se interesa foarte mult de 
menţinerea unor legături corecte între soţi şi de instituţia sfântă a familiei. Grija lui 
permanentă era îndreptată spre creşterea copiilor într-o atmosferă sănătoasă, plină 
de pace şi de iubire. 


H.M.P.: Aveţi perfectă dreptate. Părintele Porfirie se ocupa mai ales de legăturile 
dintre soţi şi de cele dintre părinţi şi copii. 


Când se ducea la el vreun om însurat, care nu avea o soţie bună, sau o femeie 
căsătorită ce nu avea un soţ bun, dar şi în primul caz şi în al doilea, aceşti oameni 
îşi purtau crucea cu răbdare, părintele îi numea sfinți. 


Odată a venit la el un om căsătorit, care nu era deloc un soț bun, dar ridica o 
biserică. Acesta i-a spus părintelui: 

— Părinte, eu ridic o biserică frumoasă! 

— De ce ridici, binecuvântate, această biserică mică, după ce ai stricat-o pe cea 
mare, care este casa ta? 


K.I.: Cât de frumos i-a spus... 
H.M.P.: Mereu le zicea părinţilor să nu se certe niciodată dinaintea copiilor lor, 
căci copiii, atunci când îi aud pe părinţii lor certându-se, simt că se surpă casa pe 


Cl. 


K.I.: Aşa este. 

H.M.P.: EI spunea astfel: „Copiii trebuie să crească având parte de mângâierea 
ambilor părinţi, iar tatăl nu trebuie să fie foarte dur. lar dacă vreodată este nevoie 
să aplice copilului vreo pedeapsă, să o facă cu foarte mare atenţie şi cu măsură, 
ca să nu-l traumatizeze pe copil“. 


Odată ne-a povestit următoarea întâmplare: 

— Odată am luat foarte multe bomboane şi m-am dus la un orfelinat. Am împărţit 
bomboanele copiilor orfani, dar sufletele lor erau flămânde şi inhibate, aşa că nu 
aveau puterea să zâmbească. Am plecat de acolo şi m-am dus să iau autobuzul. 
Când am intrat în autobuz, am văzut că nişte pasageri se certau între ei: „Scoală- 
te de aici... Aşază-te mai încolo! Strânge-ţi picioarele... “* Strigau unul la altul şi se 
înjurau. Atunci m-am gândit: „Copiii aceia sunt orfani de tatăl pământesc, iar 
aceşti copii sunt orfani de Tatăl ceresc“. 


ŞI părintele Porfirie a continuat: 

— Pentru că oamenii sunt orfani de Dumnezeu, Care înseamnă bucurie, ei nu mai 
ştiu ce fac şi îşi ies din fire. Dar dacă omul reintră pe drumul lui Dumnezeu şi al 
Bisericii şi-L cunoaşte pe Tatăl său ceresc, atunci el nu se mai poartă ca un orfan 
şi este tot timpul plin de bucurie. Ce este stresul, dacă nu tocmai starea de orfan 
faţă de Părintele ceresc? 


Odată mi-a spus: 

— Tu eşti un om cucernic şi vrei să-ţi impui cucernicia şi credinţa şi celor din jur. 
Dar crezi că în felul acesta obţii ceva? Procedezi greşit, pentru că oamenii au 
însuşirea de a se opune. Îi spui unuia ceva, iar el nu face lucrul acela tocmai 
pentru că i l-ai spus tu. Dar dacă te vede pe tine că faci un lucru bun, poate că-l va 
face şi el, căci va gândi. „Dacă omul acesta face aşa, o să fac şi eu la fel“. 


În schimb, dacă te rogi mereu lui Hristos şi spui: „Doamne Iisuse Hristoase, Te 
rog, luminează-l şi îndrumă-l pe omul acela“, atunci EI va începe să-i trimită 
gânduri bune. 

De fiecare dată când tu spui, de exemplu: „Doamne, miluieşte-l pe copilul meu “, 
copilul tău primeşte un gând bun de la Hristos. Şi cu cât te rogi mai mult, cu atât 
copilul tău va primi mai multe gânduri bune. lar dacă acum copilul tău este ca o 
portocală necoaptă, încet, încet se va maturiza şi va deveni aşa cum vrei tu. 


Îți spun din propria mea experienţă că acesta este cel mai bun mod pentru om de 
a-şi rezolva problemele, indiferent de ce natură ar fi acestea. Celelalte metode pe 
care oamenii le folosesc din instinct eşuează de cele mai multe ori. 


Ar Dr De De De de De Dr Dr De De De De Dr Dr De de De e de dr dr A A 


Xp 2 XP 3 ID e e 30 5 3 2 2 E 2 E 30 30 30 3 De DP E IE IE IE E XX 


Die De de De Ar e De De De Dr De Dr De de De De De De Dr Dr De de de dr drd 


Xp PP XP 3 IE E E e 30 IE 3 2 2 2 2 E 30 50 IE IE 2 E DP E E DI XX 


K.I.: Presupun că aveţi să ne povestiţi şi o întâmplare concretă, care să certifice 
spusele părintelui Porfirie. 


H.M.P.: Da. Eu însumi îi ceream să-mi dea diferite exemple ca să înţeleg mai bine 
cuvintele sale. Legat de ceea ce spuneam mai înainte, mi-a povestit cazul unui 
cuplu a cărui fiică se îndepărtase de drumul lui Dumnezeu. Comportamentul şi 
modul de viaţă al acestei fete crease o asemenea situaţie, încât tatăl îşi ieşise din 
minţi. Era foc şi pară împotriva ei, voia să o omoare şi alte asemenea exagerări. În 
cele din urmă, a acceptat să meargă împreună cu soţia sa la părintele Porfirie. 


Părintele i-a spus tatălui: 

— Chiar nu înţelegi ce se întâmplă aici? Diavolul i-a urcat fiicei tale în spinare. 
Acum face din ea ce vrea şi o duce unde vrea. Nimic bun nu iese dacă te comporți 
aşa cu ea. Este nevoie de rugăciune. Tu şi femeia ta să începeți să vă rugați 
împreună pentru fiica voastră şi să nu o mai dojeniți în nici un fel. 


Când se întoarce acasă seara târziu, aşa cum vine de obicei, să-i spuneţi: 
„Mâncarea este în frigider. Stai şi mănâncă “. Atunci, fata voastră va avea un şoc 
şi se va gândi: „De unde atâta politețe la părinţii mei cei barbari?... “ Între timp, 
voi să nu încetaţi să vă rugaţi. Și să ştiţi că fata voastră se va certa cu persoana 
care o duce spre rele. lar când va veni să vă spună că a întrerupt relaţiile cu 
anturajul acela, să-i ziceţi: „Bravo, bravo, bine-ai făcut“, dar încercaţi să fiţi 
indiferenți, ca şi cum i-aţi spune: „Pe noi ne depăşeşte situaţia. Tu ştii mai bine“. 


Şi, cu adevărat, aşa s-au desfăşurat lucrurile. Într-o zi, fata i-a anunţat pe părinţi că 
s-a despărțit de prietenii ei. De atunci, a luat-o pe drumul cel bun şi s-a izbăvit. 


K.I.: Iată cum, cu harul Duhului Sfânt, părintele Porfirie reuşea să-i ajute pe 
oameni şi Să-i ducă spre mântuire. 


H.M.P.: Cât priveşte harisma străvederii, o să vă mai povestesc o întâmplare legată 
de un căpitan de vas militar pe care-l întâlneam des la părintele Porfirie şi cu care a 
devenit bun prieten. 


Odată, după ce căpitanul acesta nu se mai dusese destulă vreme pe la părintele 
Porfirie, în fine a ajuns la el şi i-a povestit că fusese într-o misiune şi că acostaseră 
într-un loc secret, adică nimeni nu ştia unde se aflau. Atunci părintele Porfirie i-a 
spus: 

— Să te întreb ceva: acolo unde aţi stat ascunşi, cum priveaţi spre vârful muntelui, 
nu era o bisericuţă? 

Căpitanul de vas a rămas uluit, văzând că Duhului Sfânt nu Ii este nimic ascuns. 


Altădată, un cunoscut de-al meu, care se afla într-un orăşel european, l-a sunat pe 
părinte şi i-a cerut sfatul într-o problemă pe care o întâmpina. Atunci părintele i-a 
spus: 

— Eu te văd în momentul acesta. Acolo unde eşti, este marea, iar de jur-împrejur 
sunt multe blocuri mici. Între blocurile acelea se află un bloc mare, iar în spatele 
lui este un munte înalt. 

K.I].: Pentru cineva care nu l-a cunoscut pe părintele Porfirie, este greu de crezut 
un lucru ca acesta. 


H.M.P.: Odată, cineva l-a sunat dintr-o regiune muntoasă a Ciprului. În timp ce 
discutau, domnul acela i-a spus părintelui că fusese în aceeaşi zi în excursie la o 
bisericuţă de lângă un râu. Atunci a avut loc următorul dialog: 

— Foarte bine. Uită-te spre Apus, sus, pe munte. Ce este lucrul acela înconjurat de 
un Zid? 

— Vă referiţi la biserica Sfântului Gheorghe? 

— Aşa, bravo. Acum Să mergem pe drumuşorul ce pleacă de la această biserică şi 
pe dreapta, ce frumuseţe vedem? 

— Vorbiţi despre bisericuţa Sfintei Parascheva? 

— Aşa... 


K.I.: Lucrurile acestea sunt unice. Ele ne aduc aminte de cuvintele Domnului 
nostru lisus Hristos: Eu sunt viţa, voi sunteţi mlădiţele. Cel ce rămâne întru 


Mine şi Eu în el, acela aduce roadă multă (loan 15, 5 [n.t.].). 


Patericul secolului XĂ, loannidis Klitos, Egumeniţa 

Cuvioşii Paisie Aghioritul şi Porfirie Kafsokalivitul în amintirea ÎPS Ierotheos 
Vlahos 





Fragment dintr-un interviu. Răspuns la întrebarea: De multe ori ne întreabă 
lumea, mai există astăzi personalităţi ca Părinţii Paisie şi Porfirie? 


Din fericire, am cunoscut într-adevăr pe luminaţii Părinţi Paisie şi Porfirie, şi alte 
chipuri patristice contemporane, care ne-au arătat ce este Biserica şi cum se 
descoperă Dumnezeu prin Biserică prietenilor Săi. Mulţi dintre noi au simţit de 
aproape iubirea lui Dumnezeu. Aceşti bătrâni au mângâiat mii de oameni, 
liniştind în multe Situaţii şi pe copii cei mai neascultători ai lui Dumnezeu. 
Trebuie, însă, să ne arătăm vrednici de aceste daruri. 


În orice caz, atâta timp cât există Dumnezeu şi Biserica, există şi astfel de chipuri 
sfinte. Aşa cum am spus mai înainte, Sfinţii Sunt urmaşii Bisericii, care au 
participat la Crucea şi Învierea lui Hristos, la Pogorârea Duhului Sfânt, dând 
mărturie de viaţa cea nouă, pe care Dumnezeu a adus-o în lume. 


Vai, dacă nu ar exista astăzi astfel de chipuri! E ca şi cum am considera că Biserica 
a încetat să mai existe sau că este neroditoare şi nu naşte. Adevărul este că, atunci 
când vor înceta să mai existe Sfinţi, va fi a Doua Venire a lui Hristos. 

În Sfântul Munte există şi astăzi mulţi monahi binecuvântaţi, care slăvesc pe 
Dumnezeu şi sunt slăviți de EI. Sfântul Munte continuă să fie o mare lumină, pe 
care atunci când o văd, cei care nu au o vedere duhovnicească, orbesc şi cred că 
greşesc monahii care locuiesc acolo. Dar, nu numai în Sfântul Munte, ci şi în 
mănăstiri şi în enorii există fii binecuvântaţi ai lui Dumnezeu și ai Bisericii, care îi 
luminează pe toți care înţeleg şi au nevoie. 


Problema este că noi nu-i vedem pe Sfinţi, nu îi simţim, nu le mirosim prezenţa, 
pentru că nu avem căutări înalte, nu avem simţ duhovnicesc pentru a-i recunoaşte 
şi dibui. Se aplică în acest caz cuvântul lui Hristos: «Că oricine cere, ia; cel ce 
caută, află; şi celui care bate i se va deschide» (Matei 7,8). 


Oricine caută cu adevărat pe Dumnezeu şi pe Sfinţi, sigur îi va întâlni sau poate 
chiar înşişi Sfinţii contemporani în viaţă vor merge să-i întâmpine şi să-i umple de 
dumnezeieştile daruri. Acesta este Dumnezeul nostru. Vine tainic, Îi place să 
anuleze toate planificările raţionale, Îşi arată puternic, inopinat şi surprinzător 
iubirea faţă de toţi care suferă şi Îl caută. Îi îmbată cumpătat pe cei care caută «vin 
bun», «vin tare». 

Intrarea în paraclisul Sfântului 
din Piaţa Omonia. Paraclisul a fost închis în anul 2013 


Thanâsis Papathanasiou - Cuviosul Porfirie Kavsokalivitul (1906-1991), un 
pustnic în inima oraşului - 1. Plecare sau sosire? 

Studiul teologic al vieţii şi al învăţăturii personalităţilor contemporane ale vieţii 
bisericeşti este un exerciţiu deosebit 5. Aş numi acest lucru „exerciţiu al întâlnirii 
cu lumea de astăzi”, în sensul de a te strădui să înţelegi ce curente compun con- 
junctura actuală, să observi cu atenţie ce anume aduce cu sine fiecare prezenţă, să 
analizezi punctele comune, dar şi diferenţele fiecăruia, să înţelegi teologia din 
fapte. Toate acestea implică efortul exercitării slujirii, dar şi al dreptei judecăţi, 


* Fragmente din textul introducerii la cea de-a XXVIII-a Conferinţă Internaţională Ecumenică 
de Spiritualitate Ortodoxă cu tema „Lumea şi pustia”, Mănăstirea Bose (Italia), 10 septembrie 

efort la care sunt obligaţi, pe de-o parte, toți cei botezați, dar, căruia 1 se opune 
aspectul unilateralităţii şi al îndreptăţirii de sine. 


Trebuie să mărturisesc că am primit-o cu reţinere provocarea acestui subiect: dintr- 
un punct de vedere, acest subiect mi se pare extrem de interesant, în măsura în care 
poate fi corelat cu chestiuni comune, specifice propovăduirii din toate timpurile. 
Din alt punct de vedere, o simt ca o primejdie, ca o tatonare a lucrurilor care mă 
depăşesc, pe care nu le stăpânesc bine. Are legătură, desigur, cu încă un amănunt. 


Cuviosul Porfirie nu a făcut public aproape nici un text scris de-al său ?. Avem la 
dispoziţie doar mărturiile celor care l-au văzut şi l-au ascultat vorbind, dar, şi rela- 
tările acestora sunt destul de confuze şi variate. O scurtă trecere în revistă a lor lasă 
impresia că, într-adevăr, câteva [mărturii] dintre acestea relatează despre harisma 
înainte-vederii a părintelui, potrivit altora, însă, sunt generalizate, fără deosebire, 
păreri pe care el le-a exprimat cu diferite ocazii sau (cu atât mai rău), sunt folosite 
cuvintele pe care el le-a rostit pentru a da credibilitate celui care povesteşte. 


In momentul de faţă nu se poate face nimic în privința aceasta, în afara unei cer- 
cetări teologice laborioase care ar putea, în timp, să arate ce este autentic şi ce nu. 


Aşadar, din nou, avem de-a face cu o încercare, şi ne rugăm să nu eşuăm în mod 
dramatic. 


Plecare sau sosire? 


Mulţi sunt sfinţii despre care vorbea Sfântul cuvios Porfirie atunci când se ivea 
ocazia să vorbească despre sfinți. Cred, însă, că putem să ne oprim la trei dintre ei: 
Sfântul loan Colibașul, din secolul al V-lea, Sfântul Porfirie al Gazei, tot din 
secolul al V-lea, şi Sfântul Andrei Criteanul (secolul al VIII-lea). 


În legătura sfântului cu aceştia, se descoperă, poate, această fragilă luptă a conver- 
genţelor, dar şi a deosebirilor, care, aşa cum am spus, contribuie la formarea ima- 
ginii pe care o avem astăzi despre el. Recapitulând, trebuie să spunem că părintele 
Porfirie îşi mărturisea dragostea sa profundă pentru Sfântul loan Colibaşul, care i-a 
aprins inima atunci când, pe la vârsta de 12 ani, a citit pentru prima oară viaţa 


” După cât se cunoaşte până în prezent, singurul său text este testamentul său duhovnicesc, adică 
2 pagini de însemnări, pe care l-a redactat cu aproximativ şase luni înainte de apleca la 
Domnul. Vezi Gheronda Porfirie Kafsokalivitul, Viaţa şi Învățăturile, Edit. Sfintei Mănăstiri 
Hrysopigis, Haniă, 2008, 185-187. 

sfântului. S-a dus la Sfântul Munte, la o vârstă destul de fragedă, având în el 
dorinţa de a se face următor sfântului său iubit !0. 


Dar în ce mediu trăise Sfântul loan Colibaşul? Conform sinaxarului său 1! Sfântul 
loan era de doar 12 ani atunci când a refuzat perspectiva unei strălucite cariere în 
Constantinopol, şi, părăsind casa părintească, s-a dus şi s-a făcut monah la cuno- 
scuta Mănăstire „Akimiton”( a „celor ce nu dorm niciodată”, sau „a celor ce 
priveghează neîncetat”)'”. Acolo, diavolul îl îndemna să părăsească viaţa înge- 
rească, folosindu-se de sentimentele de dragoste profundă pe care le nutrea faţă de 
părinţii săi. Ca să treacă peste această încercare, s-a întors la părinţii săi, dar fără ca 
aceştia să-l cunoască, dându-se drept un oarecare monah cerşetor. Părinţii săi nu |- 
au recunoscut şi i-au permis să-şi construiască o colibă sărăcăcioasă aproape de 
casa lor. Acolo a vieţuit timp de trei ani, şi, înainte de a muri, i-a spus mamei sale 
cine era cu adevărat. 


Aici trebuie să semnalăm un amănunt demn de a fi luat în seamă. Ceea ce au 
comun cei doi sfinţi, Sfântul loan Colibaşul şi cuviosul Porfirie, este, pe de-o parte, 
dorința aprinsă pentru viaţa în pustie, iar pe de altă parte, rămânerea lor în lume, 
după ce, mai înainte, hotărâseră se plece. Sfântul loan a rămas un pustnic până la 
sfârşitul vieţii sale, chiar dacă s-a reîntors în lumea pe care o părăsise. La fel, 
cuviosul Porfirie a păstrat până la sfârşitul vieţii sale dragostea pentru chilia sa de 
la Sfântul Munte, părăsind-o, însă, înainte de a împlini 20 de ani. Şaizeci şi cinci de 
ani din cei optzeci şi cinci, atât cât a trăit, i-a petrecut în lume. 


10 Viaţa şi Învățăturile ”, ibidem, p. 72, 185, 227, 289 

“ Simeon Metafrastul, Viaţa şi petrecerea Sfântului părintelui nostru loan Colibaşul, PG 114, 
567A-582D. De aici s-a inspirat şi Sfântul Nicodim Aghioritul în Sinaxar pe toate cele 12 luni 
ale anului, Edit. Domos (prima ediţie, Veneţia, 1819), vol. al II-lea, Atena, 2005, p. 69-70. 

" Este vorba despre comunitatea monastică pe care a înființat-o în Constantinopol, în 450, 
arhimandritul Alexandru. Vezi Robert F. Taft, “Akoimetoi, Monastery of”, în: The Oxford 
Dictionary of Byzantium (ediţie îngrijită de Alexander P. Kazhdan ş. a), Edit. Oxford University 
Press, 1, New York — Oxford 1991, p. 46. La mijlocul secolului al V-lea, mănăstirea fusese mu- 
tată pe ţărmul răsăritean al Vosporului, lucru pe care, în mod evident, nu este amintit în Sinaxar, 
fiindcă, pentru a ajunge la mănăstire era nevoie de corabie. Conform sinaxarului, Sfântul loan 
s-a născut în anul 460. 

Policlinica din Piaţa Omonia 


Cu toate acestea, Sfântul Porfirie are ceva în plus ce depăşeşte măsura duhov- 
nicească a Sfântului loan. El singur povestea că, atunci când se afla la Sfântul 
Munte, l-a cuprins neliniştea şi îngrijorarea pentru părinţii săi şi pentru un văr de-al 
său, de dragul căruia se gândea să meargă în lume şi să-l aducă şi pe el la Sfântul 
Munte '5. Gândurile acestea, şi Porfirie, dar şi duhovnicul lui, le-au văzut ca fiind 
ispite şi le-au respins. Nu a mai plecat în lume. Şi totuşi, ceea ce se întâmplă în 
continuare (la inițiativa lui Dumnezeu, după cum povesteşte sfântul însuşi), era 
gândul că niciodată nu ar putea să părăsească Sfântul Munte şi să se reîntoarcă în 
lume pentru totdeauna '*. Nu, însă, de dragul rudelor sale, ci din dragoste pentru 
toți oamenii, de care se simte legat (nu la nivel biologic, datorită rudeniei de sân- 
ge), ci ca pe un „salt” în libertate: dragostea. 


Cuviosului Porfirie îi aparţine acel sfat cutremurător adresat tuturor dascălilor şi 
educatorilor, adică acelora care se îngrijesc de creşterea spirituală a mulţime de 
copii: „Dragostea voastră [pentru ei] să fie adevărată. Să nu-i iubiţi cu dragoste 
omenească, aşa cum fac, de obicei, părinţii, pentru că, astfel, nu îi veţi ajuta Ii 


'3 Viaţa şi Învățăturile, p. 32. 
' Ibidem., pp., 37, 54. De la Sfântul Munte a plecat din pricina bolii de care suferea. 
* Ibidem. p. 433. 

Spaţiul în care a vieţuit şi şi-a desfăşurat activitatea cuviosul Porfirie a fost centrul 
Atenei şi împrejurimile, un adevărat furnicar uman, a cărui principală caracteristică 
era diversitatea la toate nivelurile '€. Trebuie să fim atenţi la următorul aspect: ple- 
carea lui din Sfântul Munte şi instalarea în oraş nu a fost o dovadă de „neputinţă”, 
nu a fost o „„abatere” de la hotărârea iniţială. Aceasta a fost chiar menirea şi misiu- 
nea lui. Spunea: „Am rămas acolo unde m-a trimis Dumnezeu” 17. Aşadar, nu 
avem de-a face cu părăsirea Sfântului Munte, cu plecarea sa de acolo, ci, cu sosi- 
rea, venirea în oraş, acolo unde Dumnezeu l-a trimis. 


În istoria Bisericii întâlnim numeroase situaţii în care asceţii şi-au părăsit locurile 
lor de nevoinţă şi au mers în locuri unde existau foarte multe probleme, tocmai 
pentru a le găsi rezolvare. Întâlnim, de exemplu, pustnici care mergeau în pustie, 
dar nu ca să-şi găsească acolo liniştea (aşa cum făceau cei mai mulţi), ci pentru a-l 
înfrunta pe diavol faţă în faţă, care, conform tradiţiei vechi evreieşti, acolo îşi avea 
sălaşul şi de acolo îşi „lansa” atacurile sale asupra oamenilor. În acelaşi mod 
trebuie înţeleasă şi venirea-plecarea pustnicului în lume, pentru a putea înfrunta pe 
diavol şi a elibera oraşele şi satele de puterea celui viclean 15. Aşadar, principala 
caracteristică a acestei „plecări” este izgonirea, înlăturarea şi înfruntarea răului din 
lume. 


Un exemplu în acest sens, de înfruntare a răului, este Sfântul Porfirie, episcopul 
Gazei. Acest Porfirie, când cu ajutorul rugăciunii, când cu ajutorul armatelor impe- 
riale, a surpat idolii şi credinţa în aceştia, şi, prin această metodă „violentă” (după 
gândirea contemporană), L-a arătat pe Hristos mai puternic decât zeul local Zeus- 
Mâma . 


Cuviosul Porfirie purta numele acelui sfânt episcop din vechime. Piatra de temelie 
a bisericii pe care a ridicat-o la sihăstria de la Milesi (la mai puţin de 50 de kilo- 


' În perioada 1925-1940 a vieţuit în diferite părți ale Evviei, iar mai apoi a plecat la Atena. În 
perioada 1940-1973, a slujit la „Policlinia din Atena”, chiar în centrul capitalei. Începând cu 
1973 şi până în 1979 a locuit în Kallisia (acolo unde venise prima dată în 1955), iar în perioada 
1979- 2 decembrie 1991, a locuit în satul Milesi (Oropos), la aproximativ 50 de kilometri 
distanță de Atena 

” Viaţa şi Învățăturile, p. 128. 

'% Vezi Thandsis N. Papathanasiou, Biserica creşte atunci când se deschide. Popovăduirea 
credinței în lume — perspective şi dezamăgiri, Edit. En Plo, Atena, 2009, pp. 186-216. 

“% Marc le Diacre, Viaţa lui Porfirie, episcopul Gazei (ediţie îngrijită de H. Gregoire — M.-A. 
Kugener), Edit. Les Belles Lettres, Paris 1930, pp. 47-49.Vezi Thandsis N. Papathanasiou, op. 
cit., pp. 219-223. EKei OvOAVO TH A0yIKH GVTHS TG BIG KGTOĂ TV VOTEPN APXALOTNTA KO TqV 
VTOPAli GE KpITKn. 

metri depărtare de Atena), a fost pusă la privegherea în cinstea prăznuirii Sfântului 
Porfirie “. 


Totuşi, este bine de ştiut faptul că, Gheronda Porfirie, atunci când îl pomenea pe 
Sfântul Porfirie al Gazei, îl pomenea ca pustnic (care a potolit şi a smerit patimile 
cu cumpătarea) şi nu ca luptător al credinţei, care a surpat înşelăciunea idolilor ”!. 
„Tactica” Bătrânului Porfirie, în ceea ce priveşte lupta cu răul, a fost, însă, total 
diferita faţă de acea a sfântului său protector, al cărui nume îl purta. Gheronda 
Porfirie era total împotriva înfruntării pe faţă a diavolului. Avea credinţa că cel 
către care îţi concentrezi atenţia şi toate puterile tale, acela îți va influenţa existenţa 
ta, în continuare, fie că este vorba despre ceva ce iubeşti, sau de ceva ce urăşti 7. 
Credea, desigur, că viaţa creştinului trebuie să fie model, spre deosebire de lucră- 
rile diavolului; insista, însă, categoric, spunând că soluţia este ca omul să-şi în- 
toarcă faţa spre Hristos, spre dragostea şi spre luminarea Lui. Această lumină, 
transmisă mai departe, alungă întunericul, şi nu lupta împotriva întunericului prin 
propriile puteri. Lupta fățişă împotriva întunericului face ca întunericul [şi nu 
Hristos] să fie centrul vieţii celui care duce această luptă. Aşadar, şi Gheronda 
Porfirie şi-a făcut „intrarea” în lume, în societatea de astăzi, aşa cum altoim un 
copac, punând un altoi nou într-un trunchi neroditor,pentru a altoi şi a „infuza” 
lumea cu iubire. 


* Noaptea dinspre 25 spre 26 februarie 1990. Vezi Kleitis loannidis, Bătrânul Porfirie. Mărturii 
şi experiențe, Edit. Sfintei Mănăstiri a Sfinţilor Marina şi Rafail, Xilotimpou, Lefkosia, 1992, p. 
24. 

" Viaţa şi învăţăturile, p. 242. 

* Ibidem, pp. 242, 287, 290, 309-314. Cât priveşte exorcismele, nu era de acord ca preotul să se 
adreseze diavolului, şi cu puterea preoţiei, să îi dea poruncă să plece. Prefera să ceară de la 
Dumnezeu, în cadrul slujbelor obişnuite, ca mila Domnului să se pogoare asupra celui aflat sub 
puterea demonului. Vezi Sotirios Tzavăras, Amintiri despre gheronda Porfirie, părintele nostru 
cel văzător cu duhul, Atena, 1992, p. 72. 

ASI RIS) 


Cuviosul Porfirie Kavsokalivitul (1906-1991) 


Este demn de amintit şi atitudinea sa faţă de o altă mare problemă, mult discutată şi 
disputată, care a creat multora motive de îngrijorare, în zilele noastre: problema 
numărului 666 şi a venirii lui antihrist. Insista, spunând că nu putem vorbi despre 
„pecetluire” prin folosirea numerelor şi a simbolurilor respective, ci, din contră, 
importanţă are doar pe cine primeşte omul în inima sa ca stăpân ”*, ceea ce îl dife- 
renţiază total pe Gheronda Porfirie de mulţi duhovnici din zilele noastre. 


* Gheronda Porfirie, Ieromonahul, Antologie de sfaturi duhovniceşti, (ediţie îngrijită de 
Konstantinos Hr. Karakolis), Edit. Schimbarea la Faţă, Milesi, Attica, 2010, pp. 72-75. (frag- 
mente din Klitos loannidis, Patericul secolului al XX-lea, Atena, 2002, pp. 1158. Este demn de 
remarcat modul în care gheronda înţelegea în profunzime pe Părinţi şi îi „„supunea ” celor mai 
înalte criterii teologice şi bisericeşti. În exemplul despre care e vorba, gheronda sublinia faptul 
că Părinţii consideră că semiluna este simbolul lui antihrist, însă, cu toate acestea, el însuşi 
spunea că, în ciuda celor de mai sus, nu se poate trage concluzia că Patriarhul Ecumenic este 
„pecetluit doar fiindcă paşaportul său, emis de autorităţile turceşti, are întipărit pe el semi- 
luna, care este emblema statului turc. Vezi şi Stareţa Ecaterina, Cuviosul Porfirie, Părintele 

În mod evident, Gheronda Porfirie nu a fost teologul „spaţiului public”. A fost, 
însă, aşa cum am spus, cel care îi „injecta” continuu cu dragostea sa, pe toţi cei din 
jurul său. Caracterul său cumpătat diferă mult de tendinţele zelotiste duse până la 
limita decenţei, care, se înmulţesc, din păcate, în zilele noastre, în numele apărării 
credinţei. Spunea: „În încercarea noastră de a propovădui credinţa, să fim cum- 
pătaţi şi delicaţi... Puţine cuvinte... Întotdeauna, cel mai bun exemplu este 
propriul nostru exemplu, dragostea noastră, blândeţea noastră *””. EL însuşi îşi fă- 
cea autocritica pentru vremea când, apărător fanatic al credinţei, pe când se afla în 
casa părintească, a smuls din mâinile tatălui său o „evanghelie cu comentarii” şi a 
făcut-o bucăţi ?. 


Mărturiile arată că Gheronda Porfirie, cu răbdare şi bunăvoință, discuta ore întregi 
cu oameni care aveau şi ei deschidere, şi niciodată nu încerca să-şi impună părerea, 
niciodată nu intra în „spaţiul” celuilalt. Nu vorbea despre Dumnezeu decât dacă era 
întrebat şi nu obişnuia să stropească cu agheasmă pe toţi care erau de faţă, decât 
dacă era încredinţat că şi ei doresc acest lucru % 


În acest sens, este de reţinut mărturia episcopului sârb Irineu Bulovici. Acesta a 
fost ucenic al Sfântului Iustin Popovici (1894-1979), care, de curând (2 mai 2010), 
a fost canonizat şi aşezat în rândul sfinților de către Patriarhia Serbiei. Porfirie ştia 
că părintele Iustin intra frecvent în confruntări verbale cu liderii comunişti în 
timpul conducerii lugoslaviei de către Tito. Era firesc, aşadar, ca şi ucenicii săi să 
facă la fel. Deci, ce ar fi avut de spus ucenicii Sfântului Iustin cuiva care l-ar fi 
înţeles în mod diferit pe „învăţătorul” lor, deşi el însuşi nu le ceruse acest lucru? 
Aici avem de-a face cu un fenomen pe care l-aş numi „adulare a vieţii duhov- 
nicului”. Acest lucru înseamnă absolutizarea cunoaşterii personale, sau, mai bine 
zis, a modului de vieţuire sau de gândire ale cuiva, într-un grad aşa de mare, încât, 
la un moment dat, experienţa personală capătă întâietate în faţa criteriilor teologice, 
alimentând, astfel, dependenţa (până la identificarea cu acesta) de un duhovnic sau 
altul. 


Părintele Porfirie cunoştea, aşadar, că părintele Iustin Popovici nu putea să nu intre 
în conflict în mod direct cu ceilalți, însă, nu putea fi de acord ca această atitudine a 
lui să devină model pentru toţi ceilalți. Este vorba despre declaraţii de felul: „Eu 


nostru, o inimă iubitoare, Sfânta Mănăstire „Sfântul Efrem Sirul”, Kontarkiotisa, Katerini, 
(2007), pp. 329-330. 

2 Viaţa şi Învățăturile, p. 396. 

*5 Tzavâras, op. cit. p. 25. 

% Viaţa şi Învățăturile, p. 148. Vezi şi Antologie de sfaturi duhovniceşti, pp. 156, 322. 

renţieze de diferitele regimuri autoritare este şi o datorie a ei, însă, cuvintele părin- 
telui Porfirie, evident, nu se referă la obedienţa absolută faţă de orice regim politic, 
ci „invită” la o altă formă de rezistenţă. 


Ca să fac o paranteză, aş spune că, în perioada ocupaţiei turceşti [în Grecia], părin- 
tele Porfirie ar fi fost de partea Sfântului Cosma Etolianul, şi nu ar fi fost de acord 
cu armatoloi, cei care susțineau lupta armată împotriva cotropitorilor ”. Mai exact, 
consider că această părere a părintelui Porfirie în legătură cu regimul lui Tito din 
fosta Iugoslavie, are o deosebită importanţă, pentru că oferă rezolvare unei pro- 
bleme ce a tulburat şi tulbură viaţa bisericească: atitudinea belicoasă faţă de cei- 
lalţi, în numele apărării credinţei. Şi mută, în acelaşi timp, centrul de greutate, din 
a-L apăra pe Hristos, în a sluji oamenilor, şi nu doar ortodocşilor, ci tuturor oame- 
nilor. 


Permiteţi-mi, aici, să-mi exprim interesul față de o anumită chestiune, din pur 
interes de cercetare. Diferite mărturii certifică faptul că părintele Porfirie discuta, 
printre alții, şi cu oameni care aveau simpatii politice de stânga, marxişti, atei 
comuniști ş.a. “0. Cu toate acestea, nu am reuşit să găsesc ceva concret în acest 
sens. Cred că aceste mărturii ar fi fost extrem de interesante, mai ales dacă ne 
gândim că, de-a lungul anilor în care el a slujit în centrul Atenei, a avut loc răz- 
boiul civil fratricid (1946-1949) şi cea mai mare parte a dictaturii militare (1967- 
1974), perioade care au provocat multă durere şi care au arătat o oarecare lipsă a 
prezenţei Bisericii în acele momente de cumpănă (în acest sens, trebuie ştiut că, în 
timpul dictaturii militare [Grecia, 1967-1974], familiile studenţilor arestaţi au cerut 
ajutorul Sfântului Sinod, dar nu au primit nici un răspuns) *. Este un fapt real, 
însă, că părintele Porfirie, în omiliile sale, nu avea un discurs naţionalist, aşa cum 
întâlnim, de obicei, în spaţiul bisericesc. În legătură cu această chestiune, am găsit 
o însemnare care are legătură cu războiul civil fratricid. 


Se spune acolo că, într-o călătorie pe care a făcut-o la Amfissa (Grecia centrală), 
Gheronda „a văzut” (1 s-a descoperit) o luptă care se desfăşurase acolo cu multe 
decenii înainte, între trupele armatei guvernamentale şi partizanii comunişti, şi a 
remarcat cât de sălbăticite şi fioroase a simţit sufletele celor care luptaseră acolo, şi 


” Trebuie spus, în acest sens, că Sfântul Cosma Etolianul le-a cerut celor robiți să predea 
armele autorităţilor militare otomane locale. Vezi loânnis V. Menoiinos, Cosma Etolianul, 
didahii şi viaţa sa, Edit. Tinos, Atena, 1979, pp. 86-88, 271-272. 

“ Antologie de sfaturi duhovniceşti, pp. 60, 234. 

“ Vezi lorgos A. Vernikos, Când am vrut să înnoim Ellada , Edit. Kastanioti, Atena, 2003, p. 
469. 

de-o parte, şi de alta *. Acest lucru nu face decât să arate grija sa pentru om, din- 
colo de orice fel de adeziuni ideologice, iar aceste mărturii din acea perioadă de 
tristă amintire ar trebui să ne dea de gândit. Poate că va arunca mai multă lumină 
asupra singurei aderări cu care creştinii pot fi de acord: împărtăşirea de durerea 
celor care suferă peste tot în lume. 





Ca /0I o E TIDUUIBIE OD SE, 


Gheronda Porfirie nu era atât de naiv încât să creadă că nu există potrivnici ai 
credinţei creştine, nici nu ignora faptul că există deosebiri esenţiale între credinţa 
ortodoxă şi celelalte religii, în special răsăritene şi neopăgâne. Dar, nici nu ascun- 
dea faptul că dorea ca toţi să Îl întâlnească pe Hristos. În acelaşi timp, însă, arăta 
respect şi bună înţelegere pentru toţi: „Acolo [...] aveţi şi oameni de altă religie. Să 
vă purtaţi cu toți cu mare grijă, cu dragoste. Să nu provocaţi pe nimeni. Pe toți să-i 
simţi ca fiind fraţii tăi, chiar şi pe cei care sunt de altă religie. Cu toţii suntem fiii 
aceluiaşi Tată. Să nu faci observaţii legate de religia lor, celor de altă credinţă ”. 


Fanatismul nu are legătură cu Hristos. Să existe respect pentru libertatea BE, 
349 


Continuare: 


” Gheorghios Kroustalăkis, Gheron Porfirie, părinte duhovnicesc şi pedagog, Edit. En Plo, 
Atena, 2006, pp. 87-88. Există şi o mărturie asemănătoare despre gheronda care vedea 
ciocnirile care au avut loc în România în 1989 între poporul revoltat şi forțele guvernamentale. 
Reacţia lui a fost aceeaşi. A izbucnit în lacrimi pentru suferința pe care o „„vedea”. Vezi 
Ioannidis, Bătrânul Porfirie, p. 172 (mărturia lui G. Papazăhou). 

% Viaţa şi Învățăturile, pp. 197, 206, 216. 

“ Irineu, Mitropolit de Neofit şi Batska, Pildă de sfinţenie, p. 297. 

Cuviosul Porfirie Kavsokalivitul (1906-1991), un pustnic în inima oraşului - 2. 


Cele două iubiri - bhttp://www.pemptousia.ro/2014/07/cuviosul-porfirie-kavsokalivitul- 
1906-1991-un-pustnic-in-inima-orasului-2-cele-doua-iubiri/ 


Cuviosul Porfirie Kavsokalivitul (1906-1991), un pustnic în inima oraşului - 3. 
Kavsokalivit şi aghiorit până la sfârşitul vieţii - 


http://www.pemptousia.ro/2014/07/cuviosul-porfirie-kavsokalivitul-1906-1991-un-pustnic- 
in-inima-orasului-3-kavysokalivit-si-aghiorit-pana-la-sfarsitul-vietii/ 





Sursa: 


https://www.pemptousia.ro/2014/07/cuviosul-porfirie-kavsokalivitul-1906-1991-un-pustnic- 
in-inima-orasului-1-plecare-sau-sosire/ 

Thanâsis Papathanasiou - Cuviosul Porfirie Kavsokalivitul (1906-1991), un 
pustnic în inima oraşului - 2. Cele două iubiri 





DI, 
Și PE: A ” 
Z 





După cum am spus mai devreme, Gheronda Porfirie era pe deplin încredinţat că 
focul luminează, iar lumina face să dispară întunericul. Cu alte cuvinte, esenţa 
vieţii creştine este lucrarea dragostei. Dragostea este elementul de bază al vieţii 
creştine, pe când, celelalte componente ale ei (oricât de minunate şi excepţionale ar 
fi), capătă valoare doar atunci când există dragostea ca element de bază *”. După 
umila mea părere, consider că este vizibil cu ochiul liber, că dragostea constituia 
coloana vertebrală a vieţii şi a teologiei părintelui Porfirie, şi, în sprijinul acestei 
idei (dacă îmi este permis) impresionante sunt mărturiile şi povestirile celor care I- 
au cunoscut îndeaproape, care depăşesc mulţimea minunilor de tot felul, a vederii- 
înainte, nu însă şi pe cea a dragostei! Sau, în mod asemănător, mărturiile care, pe 
de-o parte, vorbesc despre dragostea sa, dar care o enumeră ca [fiind], cât se poate 


% Viaţa şi Învățăturile, p. 208. 

de simplu, una dintre virtuțile sale, având, ca punct culminant, harisma vederii- 
înainte! 


O întâmplare neobişnuită pe care a povestit-o Gherontisa Eufimia din Kerkira, 
arată tocmai această orientare dominantă a părintelui către dragoste. Cuviosul 
Porfirie nutrea un respect deosebit pentru viaţa liturgică şi pentru puterea sfin- 
țitoare a Tainelor. Cu toate acestea, cu un tertip de-a dreptul copilăresc, şi-a expri- 
mat cândva dezacordul față de Sfântul Andrei Criteanul şi opera sa imnografică 
principală, Canonul cel mare, fiindcă, în acest text predomină un anumit sentiment 
de tristeţe, de jale şi de amărăciune, singura perspectivă imediată fiind cea a iadului 
şi a morţii, pe când, părintele Porfirie prefera să „privească” spre dragostea Lui 
Hristos. 


Atunci când interlocutoarea sa [Gherontisa Eufimia] i-a menţionat un exemplu de 
canon opus celui pe care l-a scris Sfântul Andrei Criteanul pentru Sfântul Ignatie 
Teoforul, atunci, Gheronda Porfirie, cu mult entuziasm a spus: „O, acesta nu este 
canon, este foc! La canonul acesta, imnograful n-a mai ştiut de el! L-a făcut 
Sfântul Ignatie să se piardă cu totul! *””. Reamintesc că Sfântul Ignatie Teoforul a 
spus acele cutremurătoare cuvinte: „Pentru dragostea noastră se jertfeşte [...]. 
Pâine din cer doresc, care este trupul Lui lisus Hristos [...], şi băutură vreau sân- 
gele Lui, care este dragoste nestricată "”. 


Pentru Gheronda Porfirie, dragostea este una şi aceeaşi: dragostea de Dumnezeu nu 
poate fi despărțită de dragostea pentru oameni. 


“* Gherondisa Eufimia, Grija duhovnicească a părintelui Porfirie pentru mănăstirile de maici, 
în: Pildă de sfinţenie, p. 328. Porfirie atrăgea atenţia, de asemenea, că, îndemnul multor părinţi 
niptici, „adu-ți aminte, neîncetat, că vei muri”, care naşte frica de iad, nu trebuie absolutizat şi 
generalizat, ci înţeles ca un punct de plecare ce ne va conduce, mai târziu, de la frică, la dra- 
goste. Vezi Viaţa şi Învățăturile, pp. 229-230. De asemenea, este de prisos să spunem că nici 
părerile părintelui Porfirie nu trebuie să fie luate ca literă de lege. De exemplu, într-un anumit 
loc vorbeşte despre pedeapsa lipsită de noimă din partea lui Dumnezeu... (Viaţa şi Învățăturile, 
p.136), iar în altă parte spune că Dumnezeu nu pedepseşte (Antologie de Sfaturi Duhovniceşti, p. 
66. Hristos este totul. Interviu cu gheronda Porfirie, Edit. Sfintei Sihăstrii „Schimbarea la Faţă a 
Domnului ”, Kifisia, p. 6). De asemenea, ţine să sublinieze importanţa ascultării, iar, altă dată, 
vorbeşte despre rolul negativ al unor anumiţi duhovnici în viaţa omului (Antologie de sfaturi 
duhovniceşti, pp. 337-344). 

“ Ignatie al Antiohiei, Epistola către Romani, 7, 1, PG 813B-8164. 

„Dragostea pentru Hristos nu are limită, la fel şi dragostea pentru aproapele %”. 


„Dragostea pentru Hristos este dragostea pentru aproapele, pentru toţi, chiar şi 
pentru vrăjmaşi [...] lubind pe aproapele vom putea să-L iubim şi pe Dumnezeu. 
Atunci când dorim acest lucru, atunci când vrem, atunci când suntem vrednici, 
dumnezeiescul har vine prin intermediul semenului nostru. Când îl iubim pe fratele 
nostru, iubim şi Biserica, şi avem dragoste şi față de noi înşine “”. „Un singur 
lucru trebuie să căutăm în viaţa noastră: dragostea, slăvirea lui Hristos-Dumnezeu 
şi dragostea faţă de semenii noştri [...]. Nimeni nu poate să ajungă la Dumnezeu, 
dacă nu iubeşte, întâi de toate, pe fraţii săi. Căci, cel care nu iubeşte pe fratele său, 


pe care l-a văzut, pe Dumnezeu, pe care nu L-a văzut, cum poate să-L iubească? 
40 


În teologia părintelui Porfirie, „aproapele” este un element determinant în lucrarea 
de mântuire a fiecăruia. În fiecare Sfântă Taină a Bisericii regăsim, ca un leitmotiv, 
tema aproapelui, a fratelui nostru, fără de care, Taina respectivă se goleşte, parcă, 
îşi pierde din valoare, se înăbuşă, am putea spune, se goleşte de conţinut şi sfâr- 
şeşte în ritualism. 


„Chiar şi cel mai neînsemnat gest sau gând de nemulţumire față de aproapele are 
influenţă asupra sufletului vostru şi nu veţi putea să vă mai rugaţi. Duhul Sfânt, 
când vede că sufletul se găseşte în starea aceasta, nu îndrăzneşte să se apropie *”. 
„Rugăciunile noastre nu sunt ascultate, fiindcă nu suntem vrednici de aceasta. Tre- 
buie să fii vrednic înaintea Lui Dumnezeu ca să poţi să te rogi”. 


Ce ne-am putea aştepta, aşadar, să auzim, în continuarea spuselor de mai sus? Să 
constituie, oare, vrednicia noastră, un element hotărâtor, pentru curățirea şi lumi- 
narea noastră interioară? Părintele Porfirie continuă astfel: „Nu suntem vrednici, 
fiindcă nu îl iubim pe aproapele nostru ca pe noi înşine. Însuşi Hristos spune lucrul 
acesta: «Dacă îţi vei aduce darul tău la altar şi acolo îţi vei aduce aminte că fratele 
tău are ceva împotriva ta...» 7. 


* Viaţa şi învăţăturile, p. 398. 

* Ibidem p. 216: vezi şi 386-387. 

* Ibidem, p. 383 (vezi 1 loan 4, 20). Ecaterina stareța, op. cit., pp. 61-63, redă un text al 
Sfântului Simeon Noul Teolog, pe care îl iubea foarte mult gheronda Porfirie, şi care aminteşte 
textul evanghelic de la loan: “Dacă nu-l iubeşti pe fratele tău, pe care îl vezi, cum poţi să-L 
iubeşti pe Dumnezeu, pe Care nu-L vezi?” (I loan 4, 20). Acest text, completat cu un scurt 
comentariu din partea sa, îl împărțea celor care veneau să-L vadă (vezi Viaţa şi învăţăturile, pp. 
390-391). 

* Ibidem, p. 250. Vezi şi 328. 

“ Ibidem p.250-251. 

Această tradiție evanghelică este susținută şi de o mărturie, conform căreia, părin- 
tele Porfirie înţelege care este cauza neputinței cuiva de a se împărtăşi cu Dumne- 
zeieştile Taine, fiindcă săvârşise o nedreptate împotriva unui lucrător, pe care tre- 
buia să o îndrepte “5. În acest, sens, este revelator faptul că Gheronda considera că 
rugăciunea minţii („rugăciunea Lui lisus”), este foarte importantă şi foarte cuprin- 
zătoare, totuşi, considera că la baza ei se află, în mod direct, dragostea pentru 
Hristos a celui care se roagă, şi nu era de acord cu toate acele „tehnici” (aşezarea 
pe un scăunel, controlarea respirației etc.), care transformă relaţia vie şi personală 
cu Hristos, într-un proces foarte complicat *. 


Prioritatea faţă de „taina aproapelui” recapitulează un lung şir de mărturii: părin- 
tele repovestea, cândva, un episod din „Everghetinos care făcea referire la Pilda 
Samarineanului, aplicată, însă, în viaţa monahală. Povestirea vorbeşte despre doi 
monahi tineri care nu au câştigat Împărăţia, fiindcă au lăsat neajutat un om rănit 
pentru a nu se abate de la ascultările pe care le primiseră de la duhovnicul lor *. 


Dacă vom citi cu atenţie învăţăturile părintelui Porfirie, ne vom încredința, cred, că 
dragostea este rodul vieţii duhovniceşti, însă, într-un oarecare fel, este şi condiţie a 
ei. Dragostea cea adevărată este dar de la Hristos. Fără har, nu poate exista, iar 
omul nu se poate bucura de ea. Şi totuşi, Hristos nu ia inițiativa dacă nu există 
„ceva” din partea omului. Acest „ceva”, părintele Porfirie îl exprimă simbolic, prin 
exprimări nuanţate. Este smerenia, deschiderea omului, dorinţa ca Dumnezeu să 
vină aproape de el *. Există, în acest sens, o hotărâre fermă care trebuie luată. De 
exemplu, smerenia, undeva este văzută ca condiţie, iar altundeva, însă, ca dar a 
Aproximativ acelaşi lucru se întâmplă şi în cazul rugăciunii. Spunea Gheronda: 
„Rugăciunea nu se poate face decât cu Duhul Sfânt. EI învaţă sufletul cum să se 
roage [...]. Înainte de a se ruga, sufletul trebuie să se pregătească cu rugăciune. 
Rugăciune pentru rugăciune *”. Cu alte cuvinte, omul, nu poate de unul singur să 
reuşească să iubească aşa cum trebuie; ceea ce poate, însă, este să se orienteze pe 
sine însuşi, cu hotărâre, în această direcţie, având ca ţel dragostea. Ceea ce cere 
Dumnezeu de la om este să vrea să iubească, să accepte faptul că, de unul singur 


“ loannidis, Gheronda Porfirie, p. 152 (mărturia lui G. Dimitriou). 

*“ Viaţa şi învăţăturile, pp. 254-269. Vezi şi Antologie de sfaturi duhovniceşti, pp. 359, 379. 

“ Ibidem, pp. 399-400. 

* THristos nu lasă să se arate dragostea Sa, dacă sufletul omului nu are ceva care să-L atragă” 
(Viaţa şi învăţăturile, p. 218). Despre smerenie, vezi pg. 238, 241, 489-490. Cu toate acestea, 
smerenia se oferă în dar: pg. 528, 409. Despre deschiderea omului către harul Lui Dumnezeu, 
vezi pg. 239. Despre chemarea milei Domnului asupra omului, vezi pg. 264. 

“ Viaţa şi învăţăturile, pp. 238, 241, 489-490, dar şi pp. 528, 409. 

* Ibidem, p. 246. Vezi şi p. 247. 

nu poate reuşi nimic. Acesta este sălaşul dragostei. De aceea, fără acestea, omul 
rămâne nedesăvârşit şi dezorientat, însă, are foarte mare importanţă auto-orientarea 
lui: spre ce orizont se deschide pe sine însuşi şi pe cine primeşte în viaţa sa. 


Dragostea înseamnă participare la durerea celuilalt 


Putem spune că părintele Porfirie simţea dragostea aşa cum s-a revelat ea odată cu 
Întruparea Lui Hristos: nu ca pe un sentiment obişnuit, ci ca participare la durerea 
şi suferinţa celuilalt, a aproapelui nostru. „Să iubeşti şi să te doară sufletul pentru 
celălalt”, spunea el. „Să suferi pentru cel pe care îl iubeşti. Dragostea înseamnă 


. ; : 4 
sacrificiu pentru cel care iubeşte *”. 


În limbajul de astăzi, prof. Ghedrghios Kroustalăkis identifica la Gheronda Porfirie 
ceea ce ştiinţa numeşte empatie ”, adică capacitatea de a te pune în locul celuilalt. 
Dar şi propria sa suferință o socotea ca participare la suferinţa lui Hristos, ca un 
altfel de mod de a avea acces la dragostea Lui ”!. Părintele Porfirie era „orientat” 
spre bucuria Împărăției, cu toate acestea, nu trecea peste suferința Crucii. Aici, se 
găseşte, cred un adevăr destul de „„dureros”. Dintr-un anumit punct de vedere, 
odată cu Răstignirea Mântuitorului, se încheie şi procesul Întrupării Sale. Dacă 
Hristos nu ar fi murit în felul în care a murit (prin suferinţă şi umilire), nu S-ar fi 
întrupat pe deplin, nu ar fi surprins toate aspectele existenţiale ale vieții omeneşti. 
Ar fi făcut doar o „plimbare” prin viaţa oamenilor, ar fi surprins anumite aspecte 
ale ei, dar nu toate aspectele, şi, astfel, nu ar fi condus-o la Înviere. 


La Policlinică, în inima oraşului, la „graniţa” dintre cele două lumi, a celor demni 
şi a celor umili, Gheronda Porfirie a slujit timp de 33 de ani (1940-1973), după 
propria sa dorinţă ”. Mai târziu îşi va aminti de perioada aceea: „ani binecuvântaţi, 
în slujba celor bolnavi şi a celor suferinzi ””. Şi astfel, pune la îndoială părerile 


*” Ibidem, p. 234. La fel, spunea că în Biserica cea necreată, adică în viaţa Sfintei Treimi, putem 
participa prin Taine şi prin dragostea noastră pentru „fiecare om păcătos nefericit care suferă ” 
(Viaţa şi învățăturile, p. 196). Consider că această logică a asumării durerii celuilalt l-a făcut să 
ceară de la Preasfânta să ia el asupra lui cancerul cu care fusese diagnosticat un tată care avea 
de crescut doi copii mici. Vezi arhim. Porfirios Maheriotis, Evlavia poporului cipriot faţă de 
Gheronda Porfirie Kafsokalivitul, în: Pildă de sfințenie, p. 427. 

“ Gheorghis Kroustalăkis, „„ Gheronda Porfirie, pedagogul *“, în: Pildă de sfinţenie, p. 196. 

Viaţa şi învăţăturile, pp. 474. loannidis, Gheronda Porfirie, p. 171 (mărturia lui G. 
Papazăhou). 

“ Ibidem, p. 49. Avea dorinţa aceasta încă de când se afla la Kafsokalivia, când a auzit citindu- 
se comentariul lui Nichifor Theotokos la Evanghelia duminicii respective, şi îndemnul ce se face 
acolo pentru mângâierea celor bolnavi. Vezi Viaţa şi învăţăturile, p. 49. 

* Ibidem, p. 126 

care separă viaţa liturgică a Bisericii de filantropia socială, cu toate că el nu 
aparținea vreunui curent teologic care exercita critici la adresa sistemului social şi 
a domeniilor sale ineficiente. Şi în acest caz, s-a dovedit a fi un înainte-văzător. 
Este relevant, credem, să ne aplecăm asupra vedeniei pe care a avut-o, în care i s-a 
revelat că trebuie să ridice o mănăstire osebită faţă de celelalte. 


După cum am spus, mănăstirea unde fusese închinoviat Sfântul loan Kav- 
sokalivitul (sfântul său cel iubit ), era numită a „celor neadormiţi, a celor treji” (în 
greacă, Tov AKOwmTov ), mănăstire ce se afla în Constantinopol, şi unde se 
săvârşea dumnezeiasca Liturghie şi celelalte slujbe în mod neîntrerupt, timp de 24 
de ore *. Mănăstirea pe care Gheronda o „visa”, era asemeni aceleia, dar nu con- 
form cuvintelor Sfântului apostol Pavel, „rugaţi-vă neîncetat”(l Tes. 5, 17), ci 
datorită dragostei faţă de oameni. Gheronda visa să ridice o mănăstire care să fie 
refugiu pentru toţi cei suferinzi şi întristaţi, care să fie deschisă tot timpul, 24 de 
ore din 24 *. Tot ritmul vieţii mănăstirești ar fi urmat să fie sal liturgic, orientat 
în acelaşi timp spre slujire şi rugăciune pentru cei năpăstuiţi 4 În această viziune a 
sa, cu alte cuvinte, cei îndureraţi nu vor constitui nici o greutate pentru viața mona- 
hilor, dar nici „obiecte” care să suscite interesul celorlalți. Pur şi simplu, ei sunt 
însuşi motivul existenţei mănăstirii. În paranteză, trebuie semnalat faptul că, cel 
care a ridicat mănăstirea „Akoimiton”, Alexandros, considera că munca manuală 
pentru câştigarea celor necesare traiului zilnic te abate de la scopul tău, lucru cu 
care Porfirie nu era de acord, el apreciind şi practicând munca fizică ” 


Toţi oamenii sunt frați 


noaşterea sfințeniei nevăzute, a acelei sfinţenii pe care nu o poate bănui în nici un 
fel religiozitatea clasică”. 


Vezi lodnnis Foundoiilis, Rugăciunea neîncetată timp de 24 de ceasuri, Edit. Astir, Atena, 
1963. 

* Viaţa şi învăţătura, pp. 157, 169, 176-178. Vezi şi Antologie de sfaturi duhovniceşti, pp. 283- 
284. În acelaşi timp, mănăstirea trebuia să devină şi centru de studii teologice. Vezi Krou- 
stalăkis, op. cit. p. 46. 

5 „Desigur, acest lucru se va face cât mai Simplu, fără constrângere şi prea mult efort din 
partea monahiilor. Consider că acesta este cel mai bun mod de a propovădui credinţa ”. Viaţa şi 
învățăturile, p. 178. În acelaşi timp, avea convingerea că rugăciunea monahului la chilie este 
mai bine primită decât rugăciunea celui mai de seamă cleric. Viaţa şi învățăturile, p. 361 

” Foundoilis, p. 45. 

„Sufletele cele îndurerate, chinuite, care suferă din pricina patimilor lor, acestea 
câştigă mult dragostea şi harul lui Dumnezeu. Unii ca aceştia se sfinţesc, iar noi, de 


E iei ate 58 
foarte multe ori, îi învinuim pe nedrept: ”. 


Această deschidere cu privire la lucrarea tainică a Lui Dumnezeu şi a existenţei lo- 
cuitorilor Împărăției, surprinzătoare pentru creştinii obişnuiţi, lărgeşte excepțional 
comunitatea umană. Pentru părintele Porfirie, Biserica este însăşi viaţa (intra) 
Trinitară, şi, în acelaşi timp, posibilitatea omului de a fi părtaş la această viaţă. De 
aceea, insista ca Biserica să fie numită necreată şi veşnică *. Toate creaturile par- 
ticipă la aceasta, potenţial, din moment ce, dintotdeauna, erau cuprinse în „mintea” 
lui Dumnezeu, ca şi creaţii ale Lui. Cât de mult seamănă această teorie cu teologia 
Sfântului Maxim Mărturisitorul despre raţiunile fiinţelor, este inutil să subliniem 
aici. Aşadar, cu lucrarea Lui Hristos, s-a început crearea „societăţii” cereşti a 
Pentru cuviosul Porfirie, Biserica este izvor de viaţă. Acest lucru, însă, nu neagă 
lucrarea tainică a lui Hristos. Spunea că „harul lui Dumnezeu, fără să încalce liber- 
tatea nimănui, are diferite moduri de a salva şi pe cei rătăciţi. Și noi trebuie să aju- 
tăm în această încercare “”. Potrivit acestui punct de vedere, creştinii nu sunt toc- 
mai apostoli ai creştinismului, ci slujitori ai lui Dumnezeu, care este „Apostolul” 
prin excelenţă. Prin analogie, aici avem de-a face cu o viziune asemănătoare cu 
aceea care, în spaţiul ecumenic a fost denumită missio Dei, şi care subliniază faptul 
că apostolia este însăşi lucrarea lui Dumnezeu, iar creştinii sunt chemaţi să fie 
participanţi la această lucrare ?. 


Aceste reflecții denotă o foarte mare libertate. Părintele Porfirie spunea mereu că 
toţi oamenii sunt fraţi: absolut toţi, nu doar cei care sunt botezați %. EI avea puterea 


* Viaţa şi învăţăturile, pp. 59-60, 158, 169. Vezi şi Ecaterina stareța, pp. 146-148. 

* Ibidem, p. 393. Vezi şi disensiunea părintelui cu „responsabila ” unei case de toleranţă, care 
susținea că desfrânatelor nu le este permis să sărute crucea pe care o ţinea Gheronda. El nu era 
de acord cu ceea ce zicea femeia şi a concluzionat: „„Sărmanele, sufletul lor simte ceva”. Viaţa şi 
învăţăturile, pp. 145-147. 

“ Ibidem, p. 193-196. 

“ Irineu, Mitropolit de Neofit şi Batska, Pildă de sfinţenie, p. 289. 

“ Vezi Tom Stransky, “Missio Dei”, în: Dictionary of the Ecumenical Movement (ediţie îngrijită 
de Nicholas Lossky), Edit WCC Publications, Geneva 2002, pp. 780-781. 

“ Unul dintre fiii săi duhovniceşti a auzit din gura unui cleric spunând că doar creştinii sunt 
fraţi între ei. Când acesta a spus unor apropiaţi ceea ce auzise, în aceeaşi zi i-a telefonat 
gheronda şi i-a spus: „Toţi sunt copiii lui Dumnezeu. Toţi oamenii sunt copiii lui Dumnezeu “ 
Apoi i-a închis telefonul. Tzavăras, op. cit., p.118. Vezi şi Irineu, Mitropolit de Neofit şi Batska, 
Pildă de sfinţenie, p. 297. 

să distingă prezenţa reală a lui Dumnezeu şi în lucrările vechii lumi păgâne * 
Astfel, el a dus mai departe teologia ioaneică, ce afirmă că Hristos este „lumina 
cea adevărată, care luminează pe tot omul care vine în lume *, precum și sensi- 
bilitatea Sfântului Iustin martirul, pe care Porfirie o împărtăşea dinainte de a auzi 
despre învățătura acestuia despre raţiunile seminal %. Când cineva spune că toţi 
oamenii sunt frați, nu spune decât un adevăr creştin de la sine înţeles. Cu toate 
acestea, Gheronda Porfirie a ţinut să reamintească şi să sublinieze acest lucru. Era 
nevoie să spargă această mentalitate religioasă îngustă de care se tot lovea. De 
aceea, cu alt prilej, a fost nevoit să spună un alt adevăr, cunoscut de toată lumea, 
dar căruia nu i se dă importanţă: toţi cei care săvârşesc o crimă nu înseamnă, ne- 
apărat, că sunt răi, ci sunt doar nişte suflete bune care au o suferință foarte mare “. 


Cuviosul Porfirie Kavsokalivitul (1906-1991), un pustnic în inima oraşului - 1. Ple- 


care sau sosire? - http://www.pemptousia.ro/2014/07/cuviosul-porfirie-kavsokalivitul- 
1906-1991-un-pustnic-in-inima-orasului-1-plecare-sau-sosire/ 


Cuviosul Porfirie Kavsokalivitul (1906-1991), un pustnic în inima oraşului - 3. 
Kavsokalivit şi aghiorit până la sfârşitul vieţii - 


http:/www.pemptousia.ro/2014/07/cuviosul-porfirie-kavsokalivitul-1906-1991-un-pustnic- 
in-inima-orasului-3-kavysokalivit-si-aghiorit-pana-la-sfarsitul-vietii/ 





in-inima-orasului-2-cele-doua-iubiri/ 


% Într-o vizită pe care a făcut-o la Muzeul de Arheologie din Atena, văzând stamia Iui Zeus, a 
comentat în felul următor: „Mă minunez de opera artistului, dar şi creatura lui Dumnezeu, pe 
care a realizat-o impecabil. Şi, totodată, înțeleg că artistul care a creat-o avea simţul sacrului. Îl 
vedeți pe Zeus? Deşi trimite un fulger asupra muritorilor, fața lui este senină, nu este furios. 
Viaţa şi învăţătura, p. 136. În alt loc, însă, vorbea despre bacantele din cultele dionisiace ca 
fiind slujitoarele diavolului, Viaţa şi învăţătura, pp. 559. 

“ loan, 1,9. 

“ Protopresbiter Konstantinos Papadopoulos, Antropologia şi învăţătura părintelui Porfirie 
Kajfsokalivitul, în: Pildă de sfinţenie p. 211. Vezi Iustin, Apologia a doua, 13, P. G. 6, 465B. 

“ Antologie de sfaturi duhovniceşti p. 232-233. 

duinţei, deşi amândoi au proorocit! Sunt sfinți care se găsesc la apogeul legăturii 
lor cu Dumnezeu, cărora le este de ajuns dragostea celui iubit, fără să aştepte vreo 
binefacere din partea Lui. 


Întâlnim în viaţa părintelui Porfirie un element care denotă o uşoară contradicţie: 

se ruga pentru problemele curente ale miilor de oameni, şi, cu toate acestea, 

considera că îi forțăm mâna lui Dumnezeu atunci când Îi cerem să ne uşureze de 

greutăţile care au venit asupra noastră! Spunea: „Cel mai bine este să nu ne rugăm 

pentru sănătatea noastră. Să nu ne rugăm ca să ne facem bine, ci să ne facem buni 
[i]. 


Ceea ce pot eu înţelege, este faptul că Gheronda Porfirie nu ignora problemele 
omeneşti, nu fiindcă înţelegea rezolvarea lor ca autoapreciere sau ca „validare 
religioasă”, ci fiindcă înţelegea pericolul ca cel care ar fi fost imobilizat (la pat) din 
cauza suferinţei să sufere psihic mai apoi. Însă, vizavi de această problemă, părerea 
sa era, aşa cum am spus şi mai sus, „să nu ne rugăm ca să ne facem bine, ci să ne 
facem buni”. 


Este un punct de vedere care poate fi considerat extrem, de parcă uităm amănuntul 
că însuşi apostolul Pavel a cerut de la Dumnezeu de trei ori să fie vindecat. În mod 
evident, ceea ce a vrut să spună părintele prin această expresie dragă lui, a fost să 
aşeze în mod corect centrul de greutate în sistemul de valori al creștinului. Fiindcă, 
problema nu stă în faptul că viaţa omului este alcătuită din diferite bunuri şi 
diferite elemente, ci în ce anume constă cu adevărat centrul de greutate al ei! Am 
impresia că absolutizarea sănătăţii şi a bunurilor materiale creează un fel de „rai 
pământesc”, care trece cu vederea faptul că istoria este un război neîntrerupt între 
viaţă şi moarte şi că sfârşitul său se găseşte în Împărăţia eshatologică, care, însă, 
are drept criteriu dragostea - iar nu longevitatea ori succesul social etc. Acest bizar 
„anarhism ascetic” le corelează pe toate şi dă importanţă hotărâtoare orientării 
existenţei omeneşti. Şi astfel, precum boala nevindecată a cuviosului Porfirie în 
mod normal nu devine sursă de teologie, la fel şi în mărturisirile lăudăroase care 
relatează vindecări, taina nu mai are însemnătate: pentru multele situaţii când cre- 


“ [i] Viaţa şi învăţătura, p. 483. Vezi şi pp. 252, 475, 479-480. Compară şi Anârgyros 1. 
Kalliătsos, părintele Porfirie, văzătorul înainte, profetul şi tămăduitorul, Edit. Presa Ortodoxă, 
Atena, 1993, pp. 103-107. 

dinţa înflorea fără să mai vină boala, fără să fie dusă la bun sfârşit nenaşterea de 
prunci ori fără să fie evitată moartea cea neașteptată Su). 





Părintele Porfirie este numit Kavsokalivitul după locul unde a stat în Sfântul Munte 
(Kavsokalivia [iii]). După ascultarea pe care a avut-o în timpul vieţii, ar putea fi 
numit „omoniât” (de la Piaţa Omonia din centrul Atenei, acolo unde a trăit şi a slu- 
jit timp de 30 de ani), sau „attiko-kalivit” (de la Attiki, prefectura de care aparține 
capitala Atena). Cu toate acestea, a rămas kavsokalivit toată viaţa, nu doar fiindcă 


“ fii] Dintre multele mărturii care circulau, despre vindecări miraculoase, una cu adevărat 
emoţionantă a fost relatarea lui lorgos Papazăchos despre durerea sufletească pe care a simţit-o 
Gheronda la înmormântarea unei fetițe. Vezi Antologie de sfaturi duhovniceşti pp. 201-202. 

7 [iii] Kavsokalivia este, cel mai probabil, printre primele locuri de la Atos (sec. al IX-lea) unde 
monahii practicau asceza. Numele provine de la obiceiul Sfântului Maxim (Kavsokalivitul), care 
ardea colibele unde locuia, apoi părăsea locul şi mergea în altă parte. Vezi Monahul Patăpios 
Kavsokalivitul, Chipuri sfinte din Kafsokalivia, de la Sfântul Maxim până la Gheronda Porfirie, 
Edit. Sfânta Sihăstrie „Sfântul Acachie ”, Sfântul Munte, 2007, pp. 23-30. 

întotdeauna şi-a exprimat dorinţa de a muri la Sfântul Munte, la locul său de 
metanie, ci judecând după modul său de vieţuire în lume. Cât timp a trăit, a „ars” 
orice fel de comoditate pe care ţi-o poate oferi locuinţa din mediul urban, orice 
valoare şi orice titlu care tinde să se transforme în autoapreciere. Dar chiar şi în 
ultimele clipe ale vieţii sale, a „îndrăznit” să „ardă” chiar şi propriul său trup: a 
avut grijă ca nimeni să nu ştie locul unde i se odihnesc osemintele. 


„A cerut să fie înmormântat în locul unde fusese îngropat un monah care, în timpul 
vieţii fusese gras şi vesel tot timpul, ca să ia ceva din sfinţenia lui. După îngroparea 
părintelui Porfirie, a fost înmormântat exact în acelaşi loc şi părintele Nikanor. 
Aşadar, a fost înmormântat şi acesta tot acolo. Acum nu poţi să găseşti mormântul 
părintelui Porfirie. 1 s-au rătăcit şi osemintele în pădurea de la Kerasiă 7'[iv]. 


Mărturiile care dovedesc faptul că el a împărtăşit viziunea şi tradiția kavso- 
kaliviţilor, după umila mea părere, sunt două: 


Pe de-o parte, propria sa mărturisire în legătură cu preocuparea că mulțime de 
oameni, care au propovăduit şi au tămăduit în numele lui Hristos, vor accepta la 
sfârşit că nu au lucrat în numele lui Hristos şi vor auzi acele înfricoşătoare cuvinte: 
„Niciodată nu v-am cunoscut pe voi. Depărtaţi-vă de la mine cei ce lucraţi fără- 
delegea”(Matei 7,23). Această prețioasă grijă loveşte în percepţia birocratică 
asupra Bisericii, înlătură orice exerciţiu narcisist al teologiei, loveşte în siguranța 
luciferică că orice poartă supranume bisericesc constituie un fapt inevitabil plăcut 
lui Dumnezeu. Dimpotrivă, toate sunt lăsate pentru Judecata din urmă a lui Hristos. 
Acestei nesiguranţe evanghelice, cuviosul Porfirie îi opunea tot ceea ce este mai 
evanghelic: credinţa în dragostea şi mila lui Dumnezeu [v]. 


* [iv] Arhim. Vasilios, fost stareț al Sfintei Mănăstiri Ivir, Sfântul Porfirie, aghiorit, în : Pildă de 
sfințenie, p. 78. 

* [v] Viaţa şi învăţătura, pp. 186, 508-509. De asemenea, vezi loannidis, Gheronda Porfirie, p. 
111 (mărturia lui Nikolaos Sotiropoulos). 

Cea de-a doua mărturie (în realitate, o manifestare a cunoașterii conştiente a lui, la 
care ne-am referit mai sus) este de-a dreptul cutremurătoare și ne-a lăsat-o medicul 
IGrgos Papazâhos, care a trecut şi el la Domnul. O mărturie care constituie o 
adevărată pagină de Evanghelie şi care ar fi fost de ajuns, chiar dacă toate celelalte 
mărturii s-ar fi pierdut, ca să ne facă să înţelegem cât de greu este drumul care duce 
la sfinţenie. Este mărturia în care Gheronda descoperă faptul că marea primejdie nu 
este doar lipsa virtuţilor, dar şi virtuțile însele, care, într-un mod contradictoriu, se 
pot interpune între om şi Dumnezeu: 


„Într-o seară mi-a telefonat la cabinet, exact după ce primisem vizita unor pacienţi, 
soţ şi soţie, care veniseră să-mi mulţumească pentru tratament. Redau exact cu- 
vintele bătrânului: „Gheorghe, sunt părintele. Noi amândoi o să ajungem în iad, iar 
acolo vom auzi: Nebune, nebune! În această noapte voi cere sufletul tău de la 
tine... Bunurile de care te-ai bucurat în viaţă şi cele ce-ai pregătit, ale cui vor fi?” 


L-am întrerupt: „De ce anume ne-am bucurat în această viaţă, Gheronda? De ve- 
chitura de maşină, de lipsa banilor, de nopţile nedormite?” Mi-a răspuns: „Ce tot 
spui acolo? Nu îţi spune lumea: Ce medic bun eşti! Ne iubeşti, ai grijă de noi, nu 
ne cerţi? lar tu accepţi bucuros toate laudele, le înfuleci. Fi, ai pierdut răsplata! La 
fel păţesc şi eu. Spune lumea că am harisme, că doar îi ating şi se vindecă, că aş fi 
sfânt... Şi înghit şi eu toate acestea, om fără minte ce sunt... De aceea ţi-am spus 
că vom merge împreună în iad!” 

I-am răspuns: „Dacă e să fim împreună, mergem şi în iad!” A închis telefonul, dar 

nu înainte de a-mi spune: „Eu îţi vorbesc serios şi tu mereu ai chef de glume. Eu 
Ș ID a x a A Sa : 

zic să ne pocăim, să ne pocăim amândoi!” [vi]. 


Sursa: revista Sinaxa nr. 117 (2011), pp. 50-67. 


Sursa: 
http://www.pemptousia.ro/2014/07/cuviosul-porfirie-kavsokalivitul-1906-1991-un-pustnic- 
in-inima-orasului-3-kavysokalivit-si-aghiorit-pana-la-sfarsitul-vietii/ 








”* [vi] lrgos Papazăchos, „Paisprezece ani alături de el” în Sinaxa nr. 41, (1992), p. 9. 
Republicat în : loannidis, Gheronda Porțirie, p. 174. 

Cuv. Porfirie Kavsokalivitul: Muzica bizantină este foarte folositoare de 
suflet, vindecătoare a deprimării 


DU ai 





Cuv. Porfirie Kavsokalivitul: Muzica bizantină este foarte folositoare de suflet, 
vindecătoare a deprimării 


Muzica bizantină îl sfințește pe om fără jertfă. Un mijloc însemnat de vindecare a 
sufletului chinuit al omului căzut, al celui pătimaș, este cu adevărat muzica bizan- 
tină. De aceea înțeleptul doctor al sufletului, cuviosul Porfirie, spune: „Muzica 
bizantină este foarte folositoare de suflet. Nu trebuie să existe nici un creștin care 
să nu cunoască muzica bizantină. Toţi trebuie s-o învăţăm. Ea are o legătură directă 
cu sufletul. Muzica îl sfințeşte pe om fără jertfă. Fără osteneală, veselindu-te, devii 
sfânt”. 


Mai ales pentru vindecarea deprimării, muzica bizantină este un mijloc foarte efi- 
cient. Muzica bizantină vindecă deprimarea. 


„Într-o vreme, povesteşte bătrânul, regele Saul fusese cuprins de un demon, iar 
David mergea şi-i cânta, după care demonul pleca. Mergea cu psaltirea şi-i cânta. 
Când era cuprins de demonul deprimării, David mergea la el şi-i cânta din psaltire 
şi aşa fugea demonul. Unde sunt cei care aleargă peste tot să afle vindecare pentru 
deprimarea lor? 

Când vom învăța muzica bizantină şi vom vedea întunericul venind, vom cânta o 
Slavă şi întunericul care vine să ne cuprindă, ca un fel de melancolie sufletească, se 
va preface în cântare pentru Dumnezeu. Eu cred aceasta, şi încă cu toată tăria. Vă 
spun că un muzician care iubește muzica și este evlavios, poate preface o greutate a 
sa într-o lucrare muzicală sau o lucrare gata alcătuită s-o cânte, s-o redea. Astfel, în 
loc să plângă şi să fie împovărat, al aduce o doxologie lui Dumnezeu”. 


Omul sănătos trăieşte în armonie. lar armonia este virtutea. Starețul spunea: „Mu- 
zica bizantină este foarte uşoară, atunci când sufletul o îndrăgeşte. Mare este folo- 
sul armoniei ce-l aduce în suflet! Cel care cunoaşte muzică şi are smerenie, are 
harul lui Dumnezeu. E gata să se înfurie, să izbucnească, dar se teme să nu strice 
armonia, pentru că furia şi toate aceste stări păcătoase nu se potrivesc cu armonia. 
Și astfel, încetul cu încetul, urăște răutatea şi-şi însușeşte virtutea, care este armo- 
nie”. (Cuviosul Porfirie Cavsocalivitul) 

Gheorghios S. Kroustalakis - Bătrânul Porfirie, părinte duhovnicesc şi 
pedagog 


PĂRINTE DUHOVNICESC 
$I PEDAGOG 





https://archive.org/details/batranul-porfirie 


https://www2.slideshare.net/steaemy 1/batranul-porfirie 


https://www.academia.edu/44690633/Gheorghios_S_Kroustalakis_B 9% C4% 83tr% C3% A2 
nul_Porfirie_P% C4% 83rinte_duhovnicesc_% C5%9Fi_pedagog 


Dedic această carte oamenilor îndureraţi dar plini de nădejde. 


„„„ căci nu doar învățând sau vorbind, ci chiar prin simpla sa prezenţă era în stare 
să sădească toată învăţătura virtuţii în sufletele celor ce îl vedeau 


(loan Gură de Aur „Cuvânt de laudă la Sfântul Meletie, arhiepiscopul Antiohiei”, 
1,P.G.B.37,28). 

Cărţi despre Părintele Porfirie Kavsokalivitul în limba română 


DAI ANUL 


(9 Presb. Dionisie Tatsis ID) <] Biserica Sfântul Nicolae din Kallisia, Penteli, unde 
9 Ai, părintele Porfirie a rămas mai bine de douăzeci de ani. 





Despre prima lui vizită acolo, părintele Porfirie îşi amintea: 
„Bisericuța se vedea de departe. Când am ajuns, am intrat în 
ea. Era cucernică, veche, cu puţine icoane. Afară se aflau 
câteva chilii mici și afumate. Între timp se înnoptase. 
Eram singur. Nu mă mai puteam întoarce la Atena. 





M-am așezat să dorm în biserică. Peste puţin timp am auzit 
o bătaie uşoară — venea din zidul de deasupra capului meu. 


Mireasma duhovnicească Acolo era atârnată icoana Sfântului Nicolae. Bătaia venea 
a părin telui Porfirie din icoană. Am simţit că Sfântul voia să viețuiesc acolo” 


ANARGHIROS |. KALLIATSOS 

(Foto) Mănăstirea „Schimbarea la Faţă” din Milesi 
foto: Magda Buftea, Pr. Silviu Cluci 


Mănăstirea „Schimbarea la Faţă” din Milesi (Grecia) este ctitorie a Sfântului Por- 
firie Kafsokaliwvitul. 

(Video) Mănăstirea Sfântului Porfirie („Schimbarea la Faţă”) - Milesi, Grecia 


video: Ștefan Cojocariu, 

Alina-Nicoleta Atudori, 

Constantin Comici 

Mănăstirea „Schimbarea la Faţă” din Milesi este mănăstire de maici. Aceasta se 

află în apropierea Atenei. Aşezământul a fost întemeiat de cuviosului Porfirie 
Kafsokalivitul împreună cu ucenicii săi. 


Încă din anul 1978, cuviosul Porfirie a profeţit că aici se va ridica un loc de pele- 
rinaj. Construcţia diferitelor clădiri ale aşezământului a început în 1981. Fundaţia 
bisericii a fost pusă în noaptea dintre 25 şi 26 februarie 1990. Atunci, s-a făcut 
priveghere de toată noaptea în cinstea Sfântului Porfirie, episcopul Gazei. 


Din cauza suferinţei trupeşti, cuviosul Porfirie nu a putut participa la acest mo- 
ment, însă s-a rugat fierbinte pentru ridicarea aşezământului. Apoi, venea adesea să 
petreacă timp aici, povăţuind şi ajutând pe cei care îl căutau. 


Tot aici, pe 1 şi 2 decembrie 2013, s-a prăznuit canonizarea cuviosului Porfirie 
Kavsokaliwvitul (2.12.1991). 


Astăzi, mulţime de pelerini vin la Mănăstirea Milesi şi chilia Sfântului cuvios Por- 
firie. 


Pentru rugăciunile Sfântului cuvios Porfirie, Doamne lisuse Hristoase, Fiul lui 
Dumnezeu, miluieşte-te pe noi! 


https://doxologia.ro/sfinti/video-manastirea-sfantului-porfirie-schimbarea-la-fata-milesi- 

Icoana Sfântului loan Botezătorul din Mănăstirea Milesi, Grecia (unde se află 
chilia părintelui Porfirie) 

(Video) În chilie la Sfântul Porfirie Kafsokalivitul 
video: Ștefan Cojocariu, Magda Buftea 


Chilia Sfântului Porfirie Kafsokalivitul se află la Mănăstirea „Schimbarea la Faţă a 
Domnului” din Milesi, Grecia. 


https://doxologia.ro/sfinti/video-chilie-la-sfantul-porfirie-kafsokalivitul 

Pr. Silviu Cluci - Schitul Kavsokalivia - Athos 

Schitul a fost întemeiat în secolul al XVIII-lea de către cuviosul Acachie ($12 
aprilie 1730). Acesta s-a stabilit aici şi s-a nevoit într-o peşteră. Călugării care s-au 
adunat în jurul lui sufereau din pricina hpsei de apă. EI însă s-a rugat şi îndată a 
ieşit un izvor de apă deasupra bisericii de azi a schitului. Izvorul se numeşte 
Agheasma cuviosului Acachie şi iese din trei locuri „întru slava Dumnezeirii Celei 
în trei Ipostasuri”. 


Deasupra peşterii Sfântului Maxim Kavsokalivitul, unde mai apoi s-a nevoit şi 
Sfântul Acachie se află Chilia Adormirii Maicii Domnului, cunoscută mai bine sub 
numele de Chilia Sfântului Acachie. 


Vechea biserică a schitului era în locul unde astăzi se află biserica cimitirului. Aco- 
lo a fost tuns monah cuviosul mucenic Romano din Karpenisia, care a suferit 
mucenicia în Constantinopol ($ 1694), el fiind primul dintr-o serie de Noi mucenici 
care s-au nevoit la Kavsokalivia: Nicodim (1722), Pahomie (1730), Constantin 
(1819). 


Biserica actuală a schitului, cu hramul Sfânta Treime, a fost zidită în anul 1745. 
Clopotnița a fost ridicată în 1897 cu cheltuiala patriarhului Ioachim al III-lea care 
adeseori se retrăgea la Kavsokalivia, în vremea când locuia în Sfântul Munte (Mi- 
lopotamu). 


Astăzi schitul are 30 de chilii şi 5 colibe, iar părinții din schit se ocupă cu scrierea 
de vieţi de sfinţi, sculptura în lemn şi împletirea de metaniere. 


În partea stângă a schitului, într-o stâncă, se afla peşteră unde s-a nevoit Sfântul 
Nifon (1315-1411), împreună-nevoitor cu Sfântul Maxim şi primul său biograf. În 
aceeaşi zonă a schitului se afla Chilia Sfântului Metodie al Constantinopolului. 
Aici s-a nevoit învățatul monah şi scriitor Metodie Bizantinul (1811). 


Tot aici, la Kavsokalivia, la Chilia „Sfântul Gheorghe” şi-a început nevoinţa călu- 
gărească cuviosul Porfirie (1991). 


(Foto) Paşi de pelerin la Schitul Kavsokalivia - Athos: 
https://doxologia.ro/locuri-sfinte/pasi-de-pelerin-la-schitul-kavsokalivia-athos-galerie-foto 

“ | found a Father for the Polyclinic. That is to say there are 
perfect Fathers, just the way Christ wants them.” 
Amilkas Alivizatos, 1953. 

The hut of Elder Porphyrios at the Holy Skete of Kavsokalyvia 
on the Holy Mountain. It was here that he was tonsured 
a monk and here that he passed away. 





“This great and spacious sea...” Ps.103(104):25 
The harbor of Kavsokalyvia, Summer 1992 

The entrance to the grounds of Elder Porphyrios” hut, 
at Kavsokalyvia, with the chapel of St. George. 





Partial view of Elder Porphyrios” hut at Kavsokalyvia (4/12/91) 

And whoever of you desires to be first, shall be slave of all., A 
Mark 10:44 

(This photograph was taken at Kallisia) pad 

Through my boundless wealth I am poor, and having nothing to give 
I have much, and 1 tell you that ] thirst amidst plentiful water. 
St. Symeon the New Theologian. 


XX XP 8 XE E XE E XE E PIE XE IEEE E EX 


2 DAE XA, 





Ac fe dc de de Ar de de dr de dr de Ar de Ar de Ar de Ar de Ar dr A Ar Ar 


Ce Ac e ee e ae A e A AI 











The interior of the Elder Porphyrios' monastic cell, 
at the Convent in Milesi. 
(The picture was taken after his death) 

A mobile home. The first shelter of the elder in Milesi. 
On the right is the first makeshift kitchen (taken in 1992). 

Father, it is enough for me just to see you. 
(Photo. His Eminence Elias of Beirut, 1979) 

On December 31, 
1979 a group of 
his spiritual 
children sang 
Christmas carols 
for Elder Porphy- 
rios at his hut in 
Milesi and took 
this photo. 


This is the in- 
terior of the first 
dwelling of Elder 
Porphyrios at Mi- 
lesi, as it looks 
today. The fol- 
lowing can be 
seen 

The hut of Elder Porphyrios at the 
Holy Skete of Kavsokalyvia, Mt. Athos. 

The small church of Saint Nicholas, Kallisia 

Elder Porphyrios went up this path to his hut at Kavsokalyvia. 

The main Church of the Holy Skete of Kavsokalyvia, in which the revered 
body of Elder Porphyrios was placed after his death until his burial. 


37 Ap 008 0 0 o sac 9,7 Aoag 7 AAA 00 A a ot o 0 20 de i 


XP XP XP Xe XP Xe Xe Xe Ie Ie Ie e PP PP IP IP PP PP PP PP e e 


Ar Dr dr Dr Dr dr Dr dr dr dr dr dr dr dr A de dr de de dr A dr drd 


Def e e ee e re e e e fede ri rii 





rs of the Elder's life, ne, ands of people 


During the last fe 

tra ial ale road that led to fu al nburden reala er weighed 

upon their souls to re ve his prayer paris sita amd, ar his 
dj nely inspiri i 


Xp XP 2 0 IP IP IP 5 3 II II II 2 2 E E E E XXX 
3 2 PX 0 e IP 3 e PX IP 3 2 2 IP 20 3 2 E e e 


Ar Ar Dr dr dr Dr dr Dr dr dr dr dr dr dr dr d Dr de Aer dr dr A dr dr A 


ee e e e e e e e e ae e e e e e e e e e e e e e e e 





A view of the area around the Holy Convent of “The Transfiguration 
of the Saviour” in Oropos, which was sanctified by the presence of 
the Elder Porphyrios. 





In this forest many people walked with Elder Porphyrios, while others 

-the majority- hid themselves here, hiding their tears of emotion, their 

amazement and their praises to the Most High, after a conversation 
with the late Elder Porphyrios. 

The bed on which Elder Porphyrios passed away on 2 December 
1991, in the hut of St. George, at the Holy Skete of Kavsokalyvia, Mt. 
Athos, where he was tonsured a monk and where he returned, for the 

end of his earthly life. 

You feel that you are with a true, redeemed, free, young man, 
unaging in his old age, enlightened and wholesome. 
When you are with him, you feel the joy remaining for hours, 
it is like being in eternity. 

(Radio broadcast Hania, 1977) 

A city set on a hill cannot be hidden. (Mt. 5:14) 
Milesi 1992 

Milesi, 1992 
Bless the Lord, frost and snow, lightning and clouds. 
Praise Him and lift Him up to the ages. 
(Hymn of the three young men) 

Simple, calm and, at the same time, humble in his greetings, it makes 
every one feel ecstatic before such a figure. 
(Radio broadcast Hania, 1977) 

Those living the eremitic life are blessed, flying with divine love. 
Kallisia, 1993. 

Ancient stones, infused with the grace of so many prayers. 
St. Nicholas, Kallissia, 1993. 

The door of the Elder Porphyrios” first cell in Oropos through which 
passed thousands of people, like an infirmary for soul and body. 

Coming out the ruins of Hades 
into Lake Aherousia of Epirus. 
Having seen all of the things 

that had taken place there in the past. 


„Apollo has neither shelter, nor laurels from the oracle...” 
July, 1974 

Elder Porphyrios sitting on his bed in his room in which he lived the last 
years of his life in the Convent “The Transfiguration of the Saviour” in 
Milesi, Malakasa. On the left hand side, above the bed covers, the telephone 
through which he helped and supported thousands of people throughout the 
universe, can be seen. 

Blessed are those who approach the divine light and enter therein. 
St. Symeon the New Theologian 

I have fought the good fight, 1 have finished the race, | bave kept the 
faith.  Finally, there is laid up for me the crown of righteousness, 
which the Lord, the righteous Judge, will give to me on that Day, and 
not to me only but also to all who have loved His appearing 

2 Timothy 4: 7-8 

“Eu, chiar când voi fi plecat, voi continua Să vă vorbesc. Oare voi mă veţi auzi? ZT 
(Părintele Porfirie Kavsokalivitul) Ș - 

, „ =-“Postiţi cât puteți, 

puteți, desfătați-vă 
de câte privegheri 
puteţi, numai Să fiţi 
bucuroși; să aveți 
bucuria Lui Hristos 

SFATURI ALE Sf. PORFIRIE KAVSOKALIVITUL 
PENTRU EDUCAȚIA COPIILOR 





) Rugaţi-vă pentru copii încă din timpul sarcinii 


2 Nu le dați neîncetat sfaturi, mai degrabă 
vorbiți-le prin rugăciune 










3 Fiţi exemple pentru copiii voștri 


Q Invățați-i. pe m & ceaju ajutorul lui 7 a 
Dumnezeu în orice situație 


Xp XP XP 3 3 3 3 PP XXX 


5 Când copiii greşesc, adresaţi-vă 
serios și ferm, nu cu mânie 


6 Nu-i ocrotiţi peste măsură, ci 
învățați-i să își poarte de grijă 
7 Creșteţi copiii în libertate 

3 Fiţi sfinți ca și copiii voştri 
să fie sfinţi 

Nu veţi deveni sfinţi 
luptând împotriva 
Aller 

Lăsaţi răul în pace. 
OLT pr [ah ret 


și asta vă va mântui. 


Ceea ce face o 
persoană să fie sfântă 


este PT PTT 


RE IA GTR) 7/70 TI 











/| / / / A | A A A / / A N = A | 
AN A / AN A A A) A A AN A AN A A AN A AA A AA A A A A 
/ A 
% pd 
A = E | = 
A A 
A [| 
Pr d 
N_ A 
ps A 
A =Y 
A XA 
h A 
dr dr 
A A 
A pd 
N_ 4 
A XX 
A 
A Ar 
A A ) 
Pr A 
) j_ 
Pr A 
Di ) = |) > 
A A 
e SA 
ÎN PN 
4 A ) 
A PT 
e Ar 
A PA! 
4 4 
d Șr 
A > 
A ra 
A 
A i 
A A 
Ar Pr 


XP > 


ut ef 








Îr e 
: grijă să fie EL. 
A și orijă să pe EL. E 
pd ) Pr 
n LD, 2 
da CI Li Li | 
A (8) BASILICA.RO Sp za 71 A: (AC OP ere fec Viei! A 
pas pas 
4 A 
<A A = 
A A 
A A 
V XA 
A_ A 
PT DA 
2 Ar 
pas pas 
N N ) ) | => / / 1 /) | h AA A ( | _ 
NOAA AN A AN PI AA A A A PI AAN AN A A A A A A A A A DN 





Ar dr dr dr Dr Dr dr dr dr dr dr dr Dr dr dr dr dr dr dr dr dr dr dr dr hr A 








Li % 
A A 
Ar A 
a Îi O d 
ps (4 P ? ax VA A 
A Incredere deplină în A 
Li „Dumnezeu - aceasta este. 
d smerenia sfântă. A 
Ș CE, 

A Ascultare deplină de ni 
A i Dumnezeu, fără protest, + 
d ae d d . . . Zr 
3 Î:: fărăreacție, chiarși A 
d) Ed. . A . ) 

i i i atunci când ni se cer A 
d |; lucruri grele și de A 
A î A 
i i neînțeles. i 
Ar N: A 
Ar Ap, ; (8) BASILICA.RO Ls 
4 | A 
Ar sir Ar dr Dr Ar dr dr dr dr Ar dr dr dr dr Ar dr dr Ar dr Ar dr dr dr Ar Ar 








e Ar Ar dr dr Dr dr dr dr dr dr dr dr dr dr Ar Ar dr dr dr dr dr dr dr Pr d 


A 
Zr 


A E A E Xe A IE XE XI A AL 


Zr 


fe 


e ete 


Vorbeşte mai puţin, 
roagă-te mai mult. 

S4. Porlirie Cassocalivitul 


<> Din copilărie, îşi dorea să urmeze exemplul 
Sf. loan Colibașul 












A Când avea 15 ani, a plecat în Sf. Munte 


Citea din Evanghelie și Psaltire pentru 
“” a avea gânduri curate 


$1 De la o vârstă fragedă a primit harul 
" * Duhului Sfânt şi al facerii de minuni 


A slujit 3o de ani la Paraclisul Sf. Gherasi 
2al Policlinicii din Atena după ce a fost 
forţat de boală să plece din Sf. Munte 

A fondat o mănăstire în Milesi (Grecia) 

9 
tă - Părinte, cum să mă rog? 
- Cu propriile tale cuvinte; 

cum vei vrea. Spune-] 
Domnului ce ai pe suflet şi 
EI va şti cum să-ţi rezolve 
problemele. 
Sf. Porfirie Kavsokalivitul d 

